
M.  TULLII  CICERONIS 

EPISTOLAE    SELECTAE. 

PARS    I. 

1.     AD  ATTICUM  I.  i. 
ScR.  RoMAE  Mense  Quintili  a.u.c.  689. 

CICERO    ATTICO    SAL. 

I.  Petitionis  nostrae,  quam  tibi  summae  curae  esse 
scio,  huius  modi  ratio  est,  quod  adhuc  coniectura  pro- 
videri  possit.  Prensat  unus  P.  Galba;  sine  fuco  ac 
fallaciis,  more  maiorum,  negatur.  Ut  opinio  est  hominum, 
non  aliena  rationi  nostrae  fuit  illius  haec  praepropera 
prensatio ;  nam  illi  ita  negant  volgo,  ut  mihi  se  debere 
dicant.  Ita  quiddam  spero  nobis  profici,  cum  hoc  per- 
crebrescit,  plurimos  nostros  amicos  inveniri.  Nos  autem 
initium  prensandi  facere  cogitaramus  eo  ipso  tempore, 
quo  tuum  puerum  cum  his  litteris  proficisci  Cincius 
dicebat,  in  campo,  comitiis  tribuniciis,  a.  d.  xvi.  Kalend. 
Sextiles.  Competitores,  qui  certi  esse  videantur,  Galba 
et  Antonius  et  Q.  Cornificius :  puto  te  in  hoc  aut  risisse 
aut  ingemuisse.  Ut  frontem  ferias,  sunt  qui  etiam 
Caesonium  putent.  Aquilium  non  arbitramur,  qui  dene- 
gavit  et  iuravit  morbum  et  illud  suum  regnum  iudiciale 
opposuit.  Catilina,  si  iudicatum  erit  meridie  non  lucere, 
certus  erit  competitor.  De  Auli  filio  et  de  Palicano  non 
puto  te  exspectare  dum  scribam.     2.  De  iis,  qui  nunc 

petunt,  Caesar  certus  putatur.  Thermus  cum  Silano 
contendere  existimatur,  qui  sic  inopes  et  ab  amicis  et 
ab  existimatione  sunt,  ut  mihi  videatur  non  esse  ddvparou 
Curium  obducere.  Sed  hoc  praeter  me  nemini  videtur. 
Nostris  rationibus  maxime  conducere  videtur  Thermum 
fieri  cum  Caesare ;  nemo  est  enim  ex  iis,  qui  nunc 
petunt,  qui,  si  in  nostrum  annum  reciderit,  firmior  can- 
didatus  fore  videatur,  propterea  quod  curator  est  viae 
Flaminiae,  tquae  cum  erit  absoluta  sane  facile  eum 
libenter  nunc  ceteri  consuli  acdjlatim.'^  .Petitorum  haec 
.est  adhuc  inform^ta  cogitatio.\  Nos  in  omni  munere 
'  candidatorio  fungendo  summam  adhibebimus  diligentiam  i  ^^ 
et^fortasse,  quoniam  videtur  in  suifragiis  multum  posse 
Gallia,  cum  Romae  a  iudicii?  fo?uWrefrixefit,  iexcurremus 
rhense  Septembri  leffati  ad  Pisonem,  ut  lanuario  rever- 
tamut:  cum  perspexerb  vblunt^teijlQbiliJiin,  scribam  ad 
V\e,  Cetera  spero,  Byi^Iix^','^!^^';]  tiis  iSuriitaxal  ^*  urbanis 
competitoribus.  Illam  manum  tu  mihi  cura  ut  praestes, 
quoniam  propius  abes,  Pompeii,  nostri  amici :  nega  me 
ei  iratum  fore,  si  ad  mea  comitia  non  yenent."  g.^Atque 

V^        haec  huius  modi  sunt.     Sed  est' quod  aos  te  niThi  ig- 
f  nosci  pervelim  :    Caecilius,  avunculus  tuus,  a  P.  Vario 
cum  magna  pecunia  fraudaretur,  agere  coepit  cum  eius 
fralre  A.  Caninio   Satyro   de   iis  rebus,  quas  eum^clolb' 

Vi)^r<''o^')  malo  mancipio  accepisse  de  Vario  diceret;  una  agebant 
ceteri  creditores,  in  quibus  erat  L.  LucuUus  et  P.  Scipio 
,^  et  is,  quem^  putabant  magisfrum  fore,  si  bona  venirent, 
L.  Pontius.  Verum  hoc  ricliculum  est  de  magistro. 
Niinc  co^nosce  rem.'  Rogavit  me  Caecilius,  ut  adessem 
contra  Satyrum:  dies  fere  nullus  est  quin  hic  Satyrus 
domum  meam  ventitet;  observat  L.  l3omitium  maxime, 
me   habet   proximum ;    fuit  et  mihi  et  Q.  fratri   magno 

usui  in  nostris  pelitionibus.  4.  Sane  sum  perlurbatus 
^  cuni  ipsius  Satyri  familiaritate,  tum  Domitii,  in  quo  uno 
maxime  ambitio  nostra  nititur.  Demonstravi  haec  Cae- 
cilio;  simul  et  illucl  ostendi,  si  ipse  unus  cum  illo  uno  '  '^ 
contenderet,  me  ei  satis  factiirum  fuisse ;  nunc  in  caiisa'  ^  " 
universorum  creditbrum,  hominum  praesertim  amplissi- 
morum,  qui  sine  eo,  quem  Caecilius  suo  nomine  per- 
hiberet,  facile  causam  communem  sustinerent,  aequum 
esse  eum  et  officio  meo  consulere  et  tempori.  Durius 
accipere  hoc  mihi  visus  est  quam  vellem  et  quam  ho- 
mines  belH  solent,  et  postea  prorsus  ab  instituta  nostra 
paucorum  dieruni  consuetudine  lohge  refugit :  abs  te  peto, 
ut  mihi  hoc  ignoscas  et  me  existimes  humanitate  esse 
prohibitum,  ?je  contra  amici  summam  existimationem  mi- 
serrimo  eius  tempore  venirem,  cum  is  omnia  sua  studia 
et  officia  in  me  contuHsset  Quod  si  voles  in  me  esse 
durior,  ambitionem  putabis  mihi  obstitisse;  ego  autem 
arbitror,  etiam  si  id  sit,  mihi  ignoscendum  esse:  fVet 
ovx  l(pT]'iov  ovbe  ^ofirjv.  Vides  enim,  in  quo  cursu  simus 
et  quam  omnes  gratias  non  modo  retinendas,  verum 
etiam  acquirendas  putemus.  Spero  tibi  me  causam  pro- 
basse,  cupio  quidem  certe.  5.  Hermathena  tua  valde 
me  delectat  et  posita  ita  belle  est,  ut  totum  gymnasium 
eius  dvdOrjna  esse  videatur.     Multum  te  amamus. 

2.     AD   ATTICUM   I.  2. 

SCR.    ROMAE    A.U.C.    689. 
CICERO    ATTICO    SAL. 

I.  L.  luHo  Caesare  C.  Marcio  Figulo  consuHbus  fiHolo 
me  auctum  scito  salva  Terentia.  Abs  te  tam  diu  nihil 
Htterarum?  ego  de  meis  ad  te  rationibus  scripsi  antea 
diHgcnter.       Hoc     tempore     CatiHnam,     competitorem 

nostrum,  defendere  cogitamus;  iudices  habemus,  quos 
voluimus,  summa  accusatoris  voluntate.  Spero,  si 
absolutus  erit,  coniunctiorem  illum  nobis  fore  in  ratione 
petitionis;  sin  aliter  acciderit,  humaniter  feremus.  2.  Tuo 
adventu  nobis  opus  est  maturo ;  nam  prorsus  summa 
hominum  est  opinio  tuos  familiares,  nobiles  homines, 
adversarios  honori  nostro  fore:  ad  eorum  voluntatem 
mihi  conciliandam  maximo  te  mihi  usui  fore  video.  Qua 
re  lanuario  mense,  ut  constituisti,  cura  ut  Romae  sis. 

3.     AD  FAMILIARES  V.  7. 

SCR.    ROMAE    A.  U.C.    692. 

M.  TULLIUS  M.  F.  CICERO  S.  D.  CN.  POMPEIO  CN.  F. 
MAGNO  IMPERATORI. 

I.  S.  T.  E.  Q.  V.  B.  E.  Ex  litteris  tuis,  quas  publice 
misisti,  cepi  una  cum  omnibus  incredibilem  voluptatem ; 
tantam  enim  spem  otii  ostendisti,  quantam  ego  semper 
omnibus  te  uno  fretus  pollicebar ;  sed  hoc  scito,  tuos 
veteres  hostes,  novos  amicos,  vehementer  Htteris  perculsos 
atque  ex  magna  spe  deturbatos  iacere.  2.  Ad  me  autem 
Htteras,  quas  misisti,  quamquam  exiguam  significationem 
tuae  erga  me  voluntatis  habebant,  tamen  mihi  scito  iucun- 
das  fuisse ;  nulla  enim  re  tam  laetari  soleo  quam  meorum 
officiorum  conscientia,  quibus  si  quando  non  mutue  respon- 
detur,  apud  me  plus  officii  residere  facilHme  patior :  iHud 
non  dubito,  quin,  si  te  mea  summa  erga  te  studia  parum 
mihi  adiunxerint,  res  pubHca  nos  inter  nos  conciHatura 
coniuncturaque  sit.  3.  Ac  ne  ignores,  quid  ego  in  tuis 
Htteris  desiderarim,  scribam  aperte,  sicut  et  mea  natura  et 
nostra  amicitia  postulat:  res  eas  gessi,  quarum  aHquam 
in  tuis  Htteris  et  nostrae  necessitudinis  et  rei  pubHcae 
causa  gratulationem  exspectavi ;  quam  ego  abs  te  praeter- 

missam  esse  arbitror,  quod  vererere  ne  cuius  animum 
offenderes.  Sed  scito  ea,  quae  nos  pro  salute  patriae 
gessimus,  orbis  terrae  iudicio  ac  testimonio  comprobari; 
quae,  cum  veneris,  tanto  consilio  tantaque  animi  magnitu- 
dine  a  me  gesta  esse  cognosces,  ut  tibi  multo  maiori,  quam 
Africanus  fuit,  me  non  multo  minorem  quam  Laelium 
facile  et  in  re  publica  et  in  amicitia  adiunctum  esse  patiare. 

4.  AD  FAMILIARES  V.  i. 

SCR.    IN    GaLLIA    CITERIORE   A.U.C.    692. 
Q.  METELLUS  Q.  F.  CELER  PROCOS.  S.  D.  M.  TULLIO  CICERONI. 

I.  Si  vales,  bene  est.  Existimaram  pro  mutuo  inter 
nos  animo  et  pro  reconciliata  gratia  nec  absentem  me 
ludibrio  laesum  iri  nec  Metellum  fratrem  ob  dictum  capite 
ac  fortunis  per  te  oppugnatum  iri ;  quem  si  parum  pudor 
ipsius  defendebat,  debebat  vel  familiae  nostrae  dignitas  vel 
meum  studium  erga  vos  remque  publicam  satis  sublevare. 
Nunc  video  illum  circumventum,  me  desertum,  a  quibus 
minime  conveniebat.  2.  Itaque  in  luctu  et  squalore  sum, 
qui  provinciae,  qui  exercitui  praesum,  qui  bellum  gero: 
quae  quoniam  nec  ratione  nec  maiorum  nostrorum 
clementia  administrastis,  non  erit  mirandum,  si  vos  poeni- 
tebit.  Te  tam  mobili  in  me  meosque  esse  animo  non 
sperabam :  me  interea  nec  domesticus  dolor  nec  cuius- 
quam  iniuria  ab  re  publica  abducet. 

5.  AD  FAMILIARES  V.  2. 

SCR.    ROMAE    A.U.C.    692. 
M.  TULLIUS  M.  F.  CICERO  Q.  METELLO  Q.  F.  CELERI  PROCOS.  S.  D. 

I.  Si  tu  exercitusque  valetis,  bene  est.  Scribis  ad  me 
te  existimasse  pro  mutuo  inter  nos  animo  et  pro  recon- 
ciliata  gratia  numquam  te  a  me  ludibrio  laesum  iri.    Quod 

cuius  modi  sit,  satis  intellegere  non  possum,  sed  tamen 
suspicor  ad  te  esse  adlatum,  me,  in  senatu  cum  disputarem 
permultos  esse  qui  rem  publicam  a  me  conservatam 
dolerent,  dixisse  a  te  propinquos  tuos,  quibus  negare  non 
potuisses,  impetrasse  ut  ea  quae  statuisses  tibi  in  senatu 
de  mea  laude  esse  dicenda  reticeres.  Quod  cum  dicerem, 
illud  adiunxi,  mihi  tecum  ita  dispertitum  officium  fuisse  in 
rei  publicae  salute  retinenda,  ut  ego  urbem  a  domesticis 
insidiis  et  ab  intestino  scelere,  tu  Italiam  et  ab  armatis 
hostibus  et  ab  occulta  coniuratione  defenderes,  atque  hanc 
nostram  tanti  et  tam  praeclari  muneris  societatem  a  tuis 
propinquis  labefactatam,  qui,  cum  tu  a  me  rebus  amplis- 
simis  atque  honorificentissimis  ornatus  esses,  timuissent 
ne  quae  mihi  pars  abs  te  voluntatis  mutuae  tribueretur. 
2.  Hoc  in  sermone  cum  a  me  exponeretur,  quae  mea 
exspectatio  fuisset  orationis  tuae  quantoque  in  errore 
versatus  essem,  visa  est  oratio  non  iniucunda,  et  mediocris 
quidam  est  risus  consecutus,  non  in  te,  sed  magis  in 
errorem  meum  et  quod  me  abs  te  cupisse  laudari  aperte 
atque  ingenue  confitebar.  lam  hoc  non  potest  in  te  non 
honorifice  esse  dictum,  me  in  clarissimis  meis  atque  am- 
plissimis  rebus  tamen  aliquod  testimonium  tuae  vocis  ha- 
bere  voluisse.  3.  Quod  autem  ita  scribis, '  pro  mutuo  inter 
nos  animo,'  quid  tu  existimes  esse  in  amicitia  mutuum, 
nescio ;  equidem  hoc  arbitror,  cum  par  voluntas  accipitur 
et  redditur.  Ego  si  hoc  dicam,  me  tua  causa  praeter- 
misisse  provinciam,  tibi  ipse  levior  videar  esse;  meae 
enim  rationes  ita  tulerunt  atque  eius  mei  consilii  maiorem 
in  dies  singulos  fructum  voluptatemque  capio :  illud  dico, 
me,  ut  primum  in  contione  provinciam  deposuerim,  statim, 
quem  ad  modum  eam  tibi  traderem,  cogitare  coepisse. 
Nihil  dico  de  sortitione  vestra :  tantum  te  suspicari  volo. 

nihil  in  ea  re  per  collegam  meum  me  insciente  esse 
factum.  Recordare  cetera;  quam  cilo  senatum  illo  dic 
facta  sortitione  coegerim,  quam  multa  de  te  verba  fecerim, 
cum  tu  ipse  mihi  dixisti  orationem  meam  non  solum  in  te 
honorificam,  sed  etiam  in  collegas  tuos  contumeliosam 
fuisse.  4.  lam  illud  senatus  consultum,  quod  eo  die 
factum  est,  ea  perscriptione  est,  ut,  dum  id  exstabit, 
officium  meum  in  te  obscurum  esse  non  possit.  Postea 
vero  quam  profectus  es,  velim  recordere,  quae  ego  de  te 
in  senatu  egerim,  quae  in  contionibus  dixerim,  quas  ad  te 
litteras  miserim :  quae  cum  omnia  coUegeris,  tum  ipse 
velim  iudices,  satisne  videatur  his  omnibus  rebus  tuus  ad- 
ventus,  cum  proxime  Romam  venisti,  mutue  respondisse. 

5.  Quod  scribis  de  reconciliata  gra/ta  nostra,  non  intellego, 
cur  reconciliatam  esse  dicas,  quae  numquam  imminuta  est. 

6.  Quod  scribis  non  oportuisse  Metellum  fratrem  tuum  ob 
dictum  a  me  oppugnari,  primum  hoc  velim  existimes, 
animum  mihi  istum  tuum  vehementer  probari  et  fraternam 
plenam  humanitatis  ac  pietatis  voluntatem ;  deinde,  si  qua 
ego  in  re  fratri  tuo  rei  publicae  causa  restiterim,  ut  mihi 
ignoscas ;  tam  enim  sum  amicus  rei  publicae,  quam  qui 
maxime ;  si  vero  meam  salutem  contra  illius  impetum  in 
me  crudelissimum  defenderim,  satis  habeas  nihil  me  etiam 
tecum  de  tui  fratris  iniuria  conqueri:  quem  ego  cum 
comperissem  omnem  sui  tribunatus  conatum  in  meam 
perniciem  parare  atque  meditari,  egi  cum  Claudia,  uxore 
tua,  et  cum  vestra  sorore  Mucia,  cuius  erga  me  studium 
pro  Cn.  Pompeii  necessitudine  multis  in  rebus  perspexeram, 
ut  eum  ab  illa  iniuria  deterrerent.  7.  Atqui  ille,  quod  te 
audisse  certo  scw,  pr.  Kal.  lanuarias,  qua  iniuria  nemo 
umquam  in  minimo  magistratu  improbissimus  civis 
adfectus  est,  ea  me  consulem  adfecit,  cum  rem  publicam 

conservassem,  atque  abeuntem  magistratu  contionis  ha- 
bendae  potestate  privavit ;  cuius  iniuria  mihi  tamen  honori 
summo  fuit :  nam,  cum  ille  mihi  nihil  nisi  ut  iurarem 
permitteret,  magna  voce  iuravi  verissimum  pulcherri- 
mumque  ius  iurandum,  quod  populus  item  magna  voce 
me  vere  iurasse  iuravit.  8.  Hac  accepta  tam  insigni 
iniuria,  tamen  illo  ipso  die  misi  ad  Metellum  communes 
amicos,  qui  agerent  cum  eo,  ut  de  illa  mente  desisteret ; 
quibus  ille  respondit  sibi  non  esse  integrum :  etenim  paulo 
ante  in  contione  dixerat  ei,  qui  in  alios  animum  adver- 
tisset  indicta  causa,  dicendi  ipsi  potestatem  fieri  non  opor- 
tere.  Hominem  gravem  et  civem  egregium !  qui,  qua 
poena  senatus  consensu  bonorum  omnium  eos  adfecerat, 
qui  urbem  incendere  et  magistratus  ac  senatum  trucidare, 
bellum  maximum  conflare  voluissent,  eadem  dignum 
iudicaret  eum,  qui  curiam  caede,  urbem  incendiis,  Italiam 
bello  liberasset.  Itaque  ego  Metello,  fratri  tuo,  prae- 
senti  restiti:  nam  in  senatu  Kal.  lanuariis  sic  cum  eo 
de  re  publica  disputavi,  ut  sentiret  sibi  cum  viro  forti 
et  constanti  esse  pugnandum.  a.  d.  iii.  Non.  lanuar. 
cum  agere  coepisset,  tertio  quoque  verbo  orationis  suae 
me  appellabat,  mihi  minabatur ;  neque  ilH  quicquam  dehb- 
eratius  fuit  quam  me,  quacumque  ratione  posset,  non 
iudicio  neque  disceptatione,  sed  vi  atque  impressione 
evertere.  Huius  ego  temeritati  si  virtute  atque  animo 
non  restitissem,  quis  esset  qui  me  in  consulatu  non  casu 
potius  existimaret  quam  consilio  fortem  fuisse?  9.  haec 
si  tu  Metellum  cogitare  de  me  nescisti,  debes  existimare 
te  maximis  de  rebus  a  fratre  esse  celatum ;  sin  autem 
aliquid  impertivit  tibi  sui  consilii,  lenis  a  te  et  facilis  existi- 
mari  debeo,  qui  nihil  tecum  de  his  ipsis  rebus  expostulem. 
Et,   si  intellegis   non   me   dicto  Metelli,  ut  scribis,  sed 

consilio  eius  animoque  in  me  inimicissimo  esse  com- 
motum,  cognosce  nunc  humanitatem  meam,  si  humanitas 
appellanda  est  in  acerbissima  iniuria  remissio  animi  ac 
dissolutio  :  nuUa  est  a  me  umquam  sententia  dicta  in 
fratrem  tuum ;  quotienscumque  aliquid  est  actum,  sedens 
iis  adsensi,  qui  mihi  lenissime  sentire  visi  sunt.  Addam 
illud  etiam,  quod  iam  ego  curare  non  debui,  sed  tamen 
fieri  non  moleste  tuli  atque  etiam,  ut  ita  fieret,  pro  mea 
parte  adiuvi,  ut  senati  consulto  meus  inimicus,  quia  tuus 
frater  erat,  sublevaretur.  10.  Qua  re  non  ego  oppugnavi 
fratr^m  tuum,  sed  fratri  tuo  repugnavi,  nec  in  te,  ut  scribis, 
animo  fui  mobili,  sed  ita  stabili,  ut  in  mea  erga  te 
voluntate  etiam  desertus  ab  ofificiis  tuis  permanerem. 
Atque  hoc  ipso  tempore  tibi  paene  minitanti  nobis  per 
litteras  hoc  rescribo  atque  respondeo :  ego  dolori  tuo  non 
solum  ignosco,  sed  summam  etiam  laudem  tribuo ;  meus 
enim  me  sensus,  quanta  vis  fraterni  sit  amoris,  admonet. 
A  te  peto  ut  tu  quoque  aequum  te  iudicem  dolori  meo 
praebeas ;  si  acerbe,  si  crudeliter,  si  sine  causa  sum  a  tuis 
oppugnatus,  ut  statuas  mihi  non  modo  non  cedendum,  sed 
etiam  tuo  atque  exercitus  tui  auxilio  in  eius  modi  causa 
utendum  fuisse.  Ego  te  mihi  semper  amicum  esse  volui ; 
me  ut  tibi  amicissimum  esse  intellegeres,  laboravi.  Maneo 
in  voluntate  et,  quoad  voles  tu,  permanebo  citiusque  amore 
tui  fratrem  tuum  odisse  desinam  quam  illius  odio  quic- 
quam  de  nostra  benevolentia  detraham. 

6.     AD  ATTICUM  L   13. 

SCR.    ROMAE    A,  D.    VI.    KaL.    FeB.    A.U.C  693. 
CICERO    ATTICO    SAL. 

I.   AccEPi  tuas  tres  iam  epistolas  :  unam  a  M.  Cornelio, 
quam  Tribus  Tabernis,  ut  opinor,  ei  dedisti,  alteram,  quam 

miiii  Canusinus  tuus  hospes  reddidit,  tertiam,  quam,  ut 
scribis,  ancora  soluta  de  phaselo  dedisti;  quae  fuerunt 
omnes,  ui  rhetorum  pueri  loquuntur,  cum  humanitatis 
sparsae  sale,  tum  insignes  amoris  notis :  quibus  epistolis 
sum  equidem  abs  te  lacessitus  ad  rescribendum,  sed 
idcirco  sum  tardior,  quod  non  invenio  fidelem  tabellarium ; 
quotus  enim  quisque  est,  qui  epistolam  paulo  graviorem 
ferre  possit,  nisi  eam  pellectione  relevarit?  accedit  eo, 
quod  mihi  non*,  ut  quisque  in  Epirum  proficiscitur  :  ego 
enim  te  arbitror  caesis  apud  Amaltheam  tuam  victimis 
statim  esse  ad  Sicyonem  oppugnandum  profectum ;  neque 
tamen  id  ipsum  certum  habeo,  quando  ad  Antonium  pro- 
ficiscare  aut  quid  in  Epiro  temporis  ponas :  ita  neque 
Achaicis  hominibus  neque  Epiroticis  paulo  liberiores 
litteras  committere  audeo.  2.  Sunt  autem  post  discessum 
a  me  tuum  res  dignae  litteris  nostris,  sed  non  commit- 
tendae  eius  modi  periculo,  ut  aut  interire  aut  aperiri  aut 
intercipi  possint.  Primum  igitur  scito  primum  me  non 
esse  rogatum  sententiam  praepositumque  esse  nobis 
pacificatorem  Allobrogum,  idque  admurmurante  senatu 
neque  me  invito  esse  factum  ;  sum  enim  et  ab  observando 
homine  perverso  liber,  et  ad  dignitatem  in  re  publica 
retinendam  contra  illius  voluntatem  solutus,  et  ille  secundus 
in  dicendo  locus  habet  auctoritatem  paene  principis  et 
voluntatem  non  nimis  devinctam  beneficio  consulis. 
Tertius  est  Catulus,  quartus,  si  etiam  hoc  quaeris, 
Hortensius.  Consul  autem  ipse  parvo  animo  et  pravo, 
tantum  cavillator  genere  illo  moroso,  quod  etiam  sine 
dicacitate  ridetur,  facie  magis  quam  facetiis  ridiculus,  nihil 
agens  cum  re  publica,  seiunctus  ab  optimatibus,  a  quo 
nihil  speres  boni  rei  publicae,  quia  non  volt,  nihil  [speres] 
mali,  quia  non  audet.     Eius  autem  collega  et  in  me  per- 

honorificus  et  partium  studiosus  ac  defensor  bonarum. 
3.  Qui  nunc  leviter  inter  se  dissident ;  sed  vereor  ne  hoc, 
quod  infectum  est,  serpat  longius :  credo  enim  te  audisse, 
cum  apud  Caesarem  pro  populo  fieret  venisse  eo  muliebri 
vestitu  virum,  idque  sacrificium  cum  virgines  instaurassent, 
mentionem  a  Q.  Cornificio  in  senatu  factam — is  fuit 
princeps,  ne  tu  forte  aliquem  nostrum  putes — ;  postea 
rem  ex  senatus  consulto  [ad  virgines  atque]  ad  pontifices 
relatam  idque  ab  iis  nefas  esse  decretum;  deinde  ex 
senatus  consulto  consules  rogationem  promulgasse ;  uxori 
Caesarem  nuntium  remisisse.  In  hac  causa  Piso  amicitia 
P.  Clodii  ductus  operam  dat  ut  ea  rogatio,  quam  ipse  fert 
et  fert  ex  senatus  consulto  et  de  religione,  antiquetur 
Messalla  vehementer  adhuc  agit  severe.  Boni  viri  precibus 
Clodii  removentur  a  causa ;  operae  comparantur ;  nosmet 
ipsi,  qui  Lycurgei  a  principio  fuissemus,  quotidie  demiti- 
gamur;  instat  et  urget  Cato.  Quid  multa?  vereor  ne 
haec,  neglecta  a  bonis,  defensa  ab  improbis,  magnorum 
rei  publicae  malorum  causa  sit.  4.  Tuus  autem  ille 
amicus — scin  quem  dicam? — de  quo  tu  ad  me  scripsisti, 
postea  quam  non  auderet  reprehendere,  laudare  coepisse, 
nos,  ut  ostendit,  admodum  diligit,  amplectitur,  amat,  aperte 
laudat ;  occulte,  sed  ita,  ut  perspicuum  sit,  invidet  Nihil 
come,  nihil  simplex,  nihil  iu  toIs  noKiTiKols  honestum,  nihil 
illustre,  nihil  forte,  nihil  Uberum.  Sed  haec  ad  te  scribam 
alias  subtilius  ;  nam  neque  adhuc  mihi  satis  nota  sunt  et 
huic  terrae  filio  nescio  cui  committere  epistolam  tantis  de 
rebus  non  audeo.  5.  Provincias  praetores  nondum  sortiti 
sunt :  res  eodem  est  loci,  quo  reUquisti.  TOTroBediav,  quam 
postulas,  Miseni  et  Putcolorum,  includam  orationi  meae. 
a.  d.  III.  Non.  Decembr.  mendose  fuisse  animadverte- 
ram.     Quae  laudas  ex  orationibus,  mihi  crede,  valde  mihi 

placebant,  sed  non  audebam  antea  dicere ;  nunc  vero, 
quod  a  te  probata  sunt,  multo  mihi  aTTiKUiTfpa  videntur. 
In  illam  orationem  Metellinam  addidi  quaedam  :  liber  tibi 
mittetur,  quoniam  te  amor  nostri  philorhetora  reddidit. 
6.  Novi  tibi  quidnam  scribam.?  quid.?  etiam.  Messalla 
consul  Autronianam  domum  emit  HS.  cxxxiiii.  *Quid 
id  ad  me  ? '  inquies.  Tantum,  quod  ea  emptione  et  nos 
bene  emisse  iudicati  sumus  et  homines  intellegere  coe- 
perunt,  licere  amicorum  facultatibus  in  emendo  ad  dig- 
nitatem  aliquam  pervenire.  Teucris  illa  lentum  negotium 
est,  sed  tamen  est  in  spe.  Tu  ista  confice.  A  nobis  liber- 
iorem  epistolam  exspecta.  vi.  Kal.  Febr.  M.  Messalla 
M.  Pisone  coss. 

7.     AD  ATTICUM  I.  14. 

SCR.    ROMAE    ID.    FEB.    A.U.C.  693. 
CICERO    ATTICO    SAL. 

I.  Vereor  ne  putidum  sit  scribere  ad  te,  quam  sim 
occupatus,  sed  tamen  distinebar,  ut  huic  vix  tantulae 
epistolae  tempus  habuerim  atque  id  ereptum  e  summis 
occupationibus.  Prima  contio  Pompeii  qualis  fuisset, 
scripsi  ad  te  antea :  non  iucunda  miseris,  inanis  improbis, 
beatis  non  grata,  bonis  non  gravis ;  itaque  frigebat.  Tum 
Pisonis  consulis  impulsu  levissimus  tribunus  pl.  Fufius  in 
contionem  producit  Pompeium — res  agebatur  in  circo 
Flaminio  et  erat  in  eo  ipso  loco  illo  die  nundinarum 
Traprjyvpii — ;  quaesivit  ex  eo,  placeretne  ei  iudices  a  prae- 
tore  legi,  quo  consilio  idem  praetor  uteretur:  id  autem 
erat  de  Clodiana  religione  ab  senatu  constitutum.  2.  Tum 
Pompeius  fxak'  dpi(rTOKpaTiKa>s  locutus  est  senatusquc 
auctoritatem  sibi  omnibus  in  rebus  maximi  videri  sem- 
perque  visam  esse  respondit  et  id  multis  verbis.     Postea 

Messalla  consul  in  senatu  de  Pompeio  quaesivit,  quid  de 
religione  et  de  promulgata  rogatione  sentiret :  locutus  ita 
est  in  senatu,  ut  omnia  illius  ordinis  consulta  ycviKws  lau- 
daret,  mihique,  ut  adsedit,  dixit  se  putare  satis  ab  se  etiam 
de  istis  rebus  esse  responsum.  3.  Crassus  postea  quam 
vidit  illum  excepisse  laudem  ex  eo,  quod  suspicarentur 
homines  ei  consulatum  meum  placere,  surrexit  ornatissi- 
meque  de  meo  consulatu  locutus  est,  ut  ita  diceret,  se, 
quod  esset  senator,  quod  civis,  quod  liber,  quod  viveret, 
mihi  acceptum  referre;  quotiens  coniugem,  quotiens 
domum,  quotiens  patriam  videret,  totiens  se  beneficium 
meum  videre.  Quid  multa  ?  totum  hunc  locum,  quem  ego 
varie  meis  orationibus,  quarum  tu  Aristarchus  es,  soleo 
pingere,  de  flamma,  de  ferro — nosti  illas  \t}kv6ovs — ,  valde 
graviter  pertexuit.  Proximus  Pompeio  sedebam :  intellexi 
hominem  moveri,  utrum  Crassum  inire  eam  gratiam,  quam 
ipse  praetermisisset,  an  esse  tantas  res  nostras,  quae  tam 
libenti  senatu  laudarentur,  ab  eo  praesertim,  qui  mihi 
laudem  illam  eo  minus  deberet,  quod  meis  omnibus  litteris 
in  Pompeiana  laude  perstrictus  esset.  4.  Hic  dies  me 
valde  Crasso  adiunxit,  et  tamen  ab  illo  aperte  tecte  quic- 
quid  est  datum  libenter  accepi.  Ego  autem  ipse,  di  boni ! 
quo  modo   eveTrepTrcpevardfirjv  novo  auditori   Pompeio !   si 

umquam  mihi  TreptoSot,  si  Kapnoi,  si  ivOvpr^iiara,  si  KaraaKevaX 

suppeditaverunt,  illo  tempore.  Quid  multa?  clamores. 
Etenim  haec  erat  viioBea-Ls :  de  gravitate  ordinis,  de  equestri 
concordia,  de  consensione  Italiae,  de  intermortuis  re- 
liquiis  coniurationis,  de  vilitate,  de  otio.  Nosti  iam  in  hac 
materia  sonitus  nostros :  tanti  fuerunt,  ut  ego  eo  brevior 
sim,  quod  eos  usque  istinc  exauditos  putem.  5.  Romanae 
autem  se  res  sic  habent:  senatus  *Ap«os  Trdyos.  Nihil 
constantius,  nihil  severius,  nihil  fortius:  nam  cum  dies 

venisset  rogationi  ex  senatus  consulto  ferendae,  concur- 
sabant  barbatuli  iuvenes,  totus  ille  grex  Catilinae,  duce 
filiola  Curionis,  et  populum,  ut  antiquaret,  rogabant;  Piso 
autem  consul,  lator  rogationis,  idem  erat  dissuasor. 
Operae  Clodianae  pontes  occuparant ;  tabellae  ministra- 
bantur  ita,  ut  nulla  daretur  vti  rogas.  Hic  tibi  rostra 
Cato  advolat,  convitium  Pisoni  consuli  mirificum  facit,  si 
id  est  convitium,  vox  plena  gravitatis,  plena  auctoritatis, 
plena  denique  salutis ;  accedit  eodem  etiam  noster  Hor- 
tensius,  multi  praeterea  boni ;  insignis  vero  opera  Favonii 
fuit.  Hoc  concursu  optimatium  comitia  dimittuntur ;  se- 
natus  vocatur.  Cum  decerneretur  frequenti  senatu,  contra 
pugnante  Pisone,  ad  pedes  omnium  singillatim  accidente 
Clodio,  ut  consules  populum  cohortarentur  ad  rogationem 
accipiendam,  homines  ad  quindecim  Curioni  nullum  sena- 
tus  consultum  facienti  adsenserunt ;  ex  altera  parte  facile 
cccc.  fuerunt.  Acta  res  est.  Fufius  tribunus  tum  concessit. 
Clodius  contiones  miseras  habebat,  in  quibus  Lucullum, 
Hortensium,C.Pisonem,Messallam  consulem  contumeliose 
laedebat;  me  tantum  'comperisse  omnia*  criminabatur. 
Senatus  et  de  provinciis  praetorum  et  de  legationibus  et 
de  ceteris  rebus  decernebat,  ut  ante,  quam  rogatio  lata 
esset,  ne  quid  ageretur.  Habes  res  Romanas.  6.  Sed 
tamen  etiam  illud,  quod  non  speraram,  audi:  Messalla 
consul  est  egregius,  fortis,  constans,  diligens,  nostri  laudator, 
amator,  imitator ;  ille  alter  uno  vitio  minus  vitiosus,  quod 
iners,  quod  somni  plenus,  quod  imperitus,  quod  aTrpoKrd- 
Tarof,  sed  voluntate  ita  KaxeKTrjs,  ut  Pompeium  post  illam 
contionem,  in  qua  ab  eo  senatus  laudatus  est,  odisse 
coeperit;  itaque  mirum  in  modum  omnes  a  se  bonos 
alienavit,  neque  id  magis  amicitia  Clodii  adductus  fecit 
quam  studio  perditarum  rerum  atque  partium.     Sed  habet 

sui  similem  in  magistratibus  praeter  Fufium  neminem. 
Bonis  utimur  tribunis  pl.,  Cornuto  vero  Pseudocatone. 
7.  Quid  quaeris?  Nunc  ut  ad  privata  redeam,  Tci  Kpi9 
promissa  patravit.  Tu  mandata  effice,  quae  recepisti. 
Q.  frater,  qui  Argiletani  aedificii  reliquum  dodrantem  emit 
HS.  Dccxxv.,  Tusculanum  venditat,  ut,  si  possit,  emat 
Pacilianam  domum.  Cum  Lucceio  in  gratiam  redi :  video 
hominem  valde  petiturire.  Navabo  operam.  Tu,  quid 
agas,  ubi  sis,  cuius  modi  istae  res  sint,  fac  me  quam 
diligentissime  certiorem.     Idibus  Febr. 

8.     AD  ATTICUM  I.  16. 
ScR.  RoMAE  Mense  Maio  a.u.c.  693. 

CICERO    ATTTCO    SAL. 

r.  QuAERis  ex  me,  quid  acciderit  de  iudicio,  quod  tam 
praeter  opinionem  omnium  factum  sit,  et  simul  vis  scire, 
quo  modo  ego  minus,  quam  soleam,  proeliatus  sim :  re- 
spondebo  tibi  va-repov  TrpoTfpov  'Opr)piKa)9.  Ego  enim,  quam 
diu  senatus  auctoritas  mihi  defendenda  fuit,  sic  acriter  et 
vehementer  proeliatus  sum,  ut  clamor  concursusque 
maxima  cum  mea  laude  fierent:  quod  si  tibi  umquam 
sum  visus  in  re  publica  fortis,  certe  me  in  illa  causa 
admiratus  esses ;  cum  enim  ille  ad  contiones  confugisset 
in  iisque  meo  nomine  ad  invidiam  uteretur,  di  immortales ! 
quas  ego  pugnas  et  quantas  strages  edidi !  quos  impetus 
in  Pisonem,  in  Curionem,  in  totam  illam  manum  feci! 
quo  modo  sum  insectatus  levitatem  senum,  libidinem 
iuventutis !  saepe,  ita  me  di  iuvent  1  te  non  solum  auc- 
torem  consiliorum  meorum,  verum  etiam  spectatorem 
pugnarum  mirificarum  desideravi.  2.  Postea  vero  quam 
Hortensius    excogitavit,    ut    legem  de    religione    Fufius 

tribunus  pl.  ferret,  in  qua  nihil  aliud  a  consulari  roga- 
tione  differebat  nisi  iudicum  genus — in  eo  autem  erant 
omnia — ,  pugnavitque  ut  ita  fieret,  quod  et  sibi  et  aliis 
persuaserat  nullis  illum  iudicibus  eifugere  posse,  contraxi 
vela  perspiciens  inopiam  iudicum,  neque  dixi  quicquam 
pro  testimonio,  nisi  quod  erat  ita  notum  atque  testatum, 
ut  non  possem  praeterire.  Itaque,  si  causam  quaeris 
absolutionis,  ut  iam  irpos  r6  npoTfpov  revertar,  egestas 
iudicum  fuit  et  turpitudo ;  id  autem  ut  accideret,  com- 
missum  est  Hortensii  consilio,  qui,  dum  veritus  est  ne 
Fufius  ei  legi  intercederet,  quae  ex  senatus  consulto  fere- 
batur,  non  vidit  illud,  satius  esse  illum  in  infamia  relinqui 
ac  sordibus  quam  infirmo  iudicio  committi ;  sed  ductus 
odio  properavit  rem  deducere  in  iudicium,  cum  illum 
plumbeo  gladio  iugulatum  iri  tamen  diceret.  3.  Sed 
iudicium  si  quaeris  quale  fuerit,  incredibili  exitu,  sic,  uti 
nunc  ex  eventu  ab  aliis,  a  me  iam  ex  ipso  initio  consilium 
Hortensii  reprehendatur.  Nam  ut  reiectio  facta  est 
clamoribus  maximis,  cum  accusator  tamquam  censor 
bonus  homines  nequissumos  reiiceret,  reus  tamquam 
clemens  lanista  frugalissumum  quemque  secerneret,  ut 
primum  iudices  consederunt,  valde  diffidere  boni  coepe- 
runt ;  non  enim  umquam  turpior  in  ludo  talario  consessus 
fuit:  maculosi  senatores,  nudi  equites,  tribuni  non  tam 
aerati  quam,  ut  appellantur,  aerarii;  pauci  tamen  boni 
inerant,  quos  reiectione  fugare  ille  non  potuerat,  qui 
maesti  inter  sui  dissimiles  et  maerentes  sedebant  et 
contagione  turpitudinis  vehementer  permovebantur.  4. 
Hic,  ut  quaeque  res  ad  consilium  primis  postulationibus 
referebatur,  incredibilis  erat  severitas,  nulla  varietate 
sententiarum ;  nihil  impetrabat  reus ;  plus  accusatori 
dabatur,  quam  postulabat ;  triumphabat — quid  quaeris  ? — 

Hortensius  se  vidisse  tantum ;  nemo  erat  qui  illum  reum 
ac  non  miliens  condemnatum  arbitraretur.  Me  vero  teste 
producto  credo  te  ex  acclamatione  Clodii  advocatorum 
audisse  quae  consurrectio  iudicum  facta  sit,  ut  me 
circumsteterint,  ut  aperte  iugula  sua  pro  meo  capite  P. 
Clodio  ostentarint:  quae  mihi  res  multo  honorificentior 
visa  est  quam  aut  illa,  cum  iurare  tui  cives  Xenocratem 
testimonium  dicentem  prohibuerunt,  aut  cum  tabulas 
Metelli  Numidici,  cum  eae,  ut  mos  est,  circumferrentur, 
nostri  iudices  aspicere  noluerunt;  multo  haec,  inquam, 
nostra  res  maior.  5.  Itaque  iudicum  vocibus,  cum  ego 
sic  ab  iis,  ut  salus  patriae,  defenderer,  fractus  reus  et  una 
patroni  omnes  conciderunt ;  ad  me  autem  eadem  fre- 
quentia  postridie  convenit,  quacum  abiens  consulatu  sum 
domum  reductus.  Clamare  praeclari  Ariopagitae  se  non 
esse  venturos  nisi  praesidio  constituto.  Refertur  ad  con- 
silium:  una  sola  sententia  praesidium  non  desideravit. 
Defertur  res  ad  senatum :  gravissime  ornatissimeque 
decernitur ;  laudantur  iudices  ;  datur  negotium  magistra- 
tibus;  responsurum  hominem  nemo  arbitrabatur.  eo-TreTe 
vvv  fjLOi,  Mov(rai,  omrcos  8f]  npcoTov  nvp  e/x7re(re.  Nosti  Calvum, 
ex  Nanneianis  illum,  illum  laudatorem  meum,  de  cuius 
oratione  erga  me  honorifica  ad  te  scripseram  :  biduo  per 
unum  servum,  et  eum  ex  gladiatorio  ludo,  confecit  totum 
negotium;  arcessivit  ad  se,  promisit,  intercessit,  dedit. 
lam  vero — o  di  boni  rem  perditam  ! — etiam  noctes  certa- 
rum  mulierum  atque  adulescentulorum  nobilium  intro- 
ductiones  non  nullis  iudicibus  pro  mercedis  cumulo 
fuerunt.  Ita  summo  discessu  bonorum,  pleno  foro 
servorum,  xxv.  iudices  ita  fortes  tamen  fuerunt,  ut  summo 
proposito  periculo  vel  perire  maluerint  quam  perdere 
omnia :    xxxi.   fuerunt,   quos    fames   magis  quam  fama 

commoverit ;  quorum  Catulus  cum  vidisset  quendam, 
*  quid  vos  '  inquit  '  praesidium  a  nobis  postulabatis  ?  an 
ne  nummi  vobis  eriperentur  [timebatis]  ? '  6.  Habes,  ut 
brevissime  potui,  genus  iudicii  et  causam  absolutionis. 
Quaeris  deinceps,  qui  nunc  sit  status  rerum  et  qui  meus : 
rei  publicae  statum  illum,  quem  tu  meo  consilio,  ego 
divino  confirmatum  putabam,  qui  bonorum  omnium 
coniunctione  et  auctoritate  consulatus  mei  fixus  et  funda- 
tus  videbatur,  nisi  quis  nos  deus  respexerit,  elapsum  scito 
esse  de  manibus  uno  hoc  iudicio,  si  iudicium  est,  triginta 
homines  populi  Romani  levissimos  ac  nequissimos  num- 
mulis  acceptis  ius  ac  fas  omne  delere  et,  quod  omnes  non 
modo  homines,  verum  etiam  pecudes  factum  esse  sciant, 
id  Thalnam  et  Plautum  et  Spongiam  et  ceteras  huius 
modi  quisquilias  statuere  numquam  esse  factum.  7.  Sed 
tamen,  ut  te  de  re  publica  consoler,  non  ita,  ut  sperarunt 
mali,  tanto  imposito  rei  publicae  volnere  alacris  exsultat 
improbitas  in  victoria ;  nam  plane  ita  putaverunt,  cum 
religio,  cum  pudicitia,  cum  iudiciorum  fides,  cum  senatus 
auctoritas  concidisset,  fore  ut  aperte  victrix  nequitia  ac 
libido  poenas  ab  optimo  quoque  peteret  sui  doloris,  quem 
improbissimo  cuique  inusserat  severitas  consulatus  mei. 
8.  Idem  ego  ille — non  enim  mihi  videor  insolenter 
gloriari,  cum  de  me  apud  te  loquor,  in  ea  praesertim 
epistola,  quam  nolo  aliis  legi — idem,  inquam,  ego  recreavi 
adflictos  animos  bonorum,  unum  quemque  confirmans, 
excitans;  insectandis  vero  exagitandisque  nummariis 
iudicibus  omnem  omnibus  studiosis  ac  fautoribus,  illius 
victoriae  Trapptja-iau  eripui,  Pisonem  consulem  nuUa  in  re 
consistere  umquam  sum  passus,  desponsam  homini  iam 
Syriam  ademi,  senatum  ad  pristinam  suam  severitatem 
revocavi  atque  abiectum  excitavi,   Clodium   praesentem 

fregi  in  senatu  cum  oratione  perpetua,  plenissima  gravita- 
tis,  tum  altercatione  huius  modi ;  ex  qua  licet  pauca 
degustes — nam  cetera  non  possunt  habere  neque  vim 
neque  venustatem  remoto  illo  studio  contentionis,  quem 
dyava  vos  appcllatis — :  9.  nam,  ut  Idibus  Maiis  in 
senatum  convenimus  rogatusque  ego  sententiam  multa 
dixi  de  summa  re  publica,  atque  ille  locus  inductus  a  me 
est  divinitus,  ne  una  plaga  accepta  patres  conscripti  con- 
ciderent,  ne  deficerent ;  volnus  esse  eius  modi,  quod  mihi 
nec  dissimulandum  nec  pertimescendum  videretur;  ne 
aut  ignorando  stultissimi  au/  vieiuendo  ignavissimi  iudica- 
remur;  bis  absolutum  esse  Lentulum,  bis  Catilinam; 
hunc  tertium  iam  esse  a  iudicibus  in  rem  publicam 
immissum.  'Erras,  Clodi;  non  te  iudices  urbi,  sed 
carceri  reservarunt,  neque  te  retinere  in  civitate,  sed 
exsilio  privare  voluerunt.  Quam  ob  rem,  patres  con- 
scripti,  erigite  animos,  retinete  vestram  dignitatem. 
Manet  illa  in  re  pubHca  bonorum  consensio ;  dolor 
accessit  bonis  viris,  virtus  non  est  imminuta;  nihil  est 
damni  factum  novi,  sed,  quod  erat,  inventum  est :  in 
unius  hominis  perditi  iudicio  plures  similes  reperti  sunt.* 
10.  Sed  quid  ago.?  Paene  orationem  in  epistolam 
inclusi.  Redeo  ad  altercationem  :  surgit  pulchellus  puer, 
obiicit  mihi,  me  ad  Baias  fuisse.  Falsum,  sed  tamen  quid 
huic  ?  *  Simile  est '  inquam,  *•  quasi  dicas  in  operto 
fuisse.'  *  Quid  '  inquit  *  homini  Arpinati  cum  aquis  cali- 
dis?'  *Narra'  inquam  'patrono  tuo,  qui  Arpinatis  aquas 
concupivit ;  nosti  enim  marinas.'  *  Quousque '  inquit 
*  hunc  regem  feremus.'  '  Regem  appellas,'  inquam  *  cum 
Rex  tui  mentionem  nullam  fecerit?' — llle  autem  Regis 
hereditatem  spe  devorarat. — *  Domum '  inquit  *  emisti.' 
*Putes'  inquam  'dicere,  iudices  emisti/  *Iuranti'  inquit 
c  2 

'  tibi  non  crediderunt/  *  Mihi  vero '  inquam  *  xxv. 
iudices  crediderunt,  xxxi.,  quoniam  nummos  ante  ac- 
ceperunt,  tibi  nihil  crediderunt.'  Magnis  clamoribus 
adflictus  conticuit  et  concidit.  ii.  Noster  autem  status 
est  hic:  apud  bonos  iidem  sumus,  quos  reliquisti, 
apud  sordem  urbis  et  faecem  multo  melius  nunc, 
quam  cum  reliquisti:  nam  et  illud  nobis  non  obest, 
videri  nostrum  testimonium  non  valuisse:  missus  est 
sanguis  invidiae  sine  dolore ;  atque  etiam  hoc  magis, 
quod  omnes  illi  fautores  illius  flagitii  rem  manifes- 
tam  illam  redemptam  esse  a  iudicibus  confitentur; 
accedit  illud,  quod  illa  contionalis  hirudo  aerarii,  misera 
ac  ieiuna  plebecula,  me  ab  hoc  Magno  unice  dihgi 
putat,  et  hercule  multa  et  iucunda  consuetudine  coniuncti 
inter  nos  sumus,  usque  eo,  ut  nostri  isti  comissatores 
coniurationis,  barbatuli  iuvenes,  illum  in  sermonibus  Cn. 
Ciceronem  appellant;  itaque  et  ludis  et  gladiatoribus 
mirandas  iTrioTj^o-las  sine  ulla  pastoricia  fistula  aufereba- 
mus.  12.  Nunc  est  exspectatio  comitiorum,  in  quae 
omnibus  invitis  trudit  noster  Magnus  Auli  filium,  atque  in 
eo  neque  auctoritate  neque  gratia  pugnat,  sed  quibus 
Philippus  omnia  castella  expugnari  posse  dicebat  [in  quae 
modo  asellus  onustus  auro  posset  ascendere] ;  consul 
autem  ille  deterioris  histrionis  similis  suscepisse  negotium 
dicitur  et  domi  divisores  habere ;  quod  ego  non  credo. 
Sed  senatus  consulta  duo  iam  facta  sunt  odiosa,  quod  in 
consulem  facta  putantur,  Catone  et  Domitio  postulante, 
unum,  ut  apud  magistratus  inquiri  liceret,  alterum,  cuius 
domi  divisores  habitarent,  adversus  rem  publicam.  13. 
Lurco  autem  tribunus  pl.,  qui  magistratum  simul  cum  lege 
Aelia  iniit,  solutus  est  et  Aelia  et  Fufia,  ut  legem  de 
ambitu  ferret,    quam   ille    bono   auspicio   claudus   homo 

promulgavit:  ita  comitia  in  a.  d.  vi.  Kal.  Sext.  dilata 
sunt.  Novi  est  in  lege  hoc,  ut  qui  nummos  in  tribus 
pronuntiarit,  si  non  dederit,  impune  sit;  sin  dederit,  ut 
quoad  vivat  singulis  tribubus  HS.  ciD  cn  cio  debeat. 
Dixi  hanc  legem  P.  Clodium  iam  ante  servasse ;  pronun- 
tiare  enim  solitum  esse  et  non  dare.  Sed  heus  tu  I 
videsne  consulatum  illum  nostrum,  quem  Curio  antea 
dnodeaxnv  vocabat,  si  hic  factus  erit,  fabam  mimum  futu- 
rum?  qua  re,  ut  opinor,  cjyiKoa-oclyrjTeov,  id  quod  tu  facis, 
et  istos  consulatus  non  flocci  facteon.  14.  Quod  ad  me 
scribis,  te  in  Asiam  statuisse  non  ire,  equidem  mallem  ut 
ires,  ac  vereor  ne  quid  in  ista  re  minus  commode  fiat ; 
sed  tamen  non  possum  reprehendere  consilium  tuum, 
praesertim  cum  egomet  in  provinciam  non  sim  profectus. 
15.  Epigrammatis  tuis,  quae  in  Amaltheo  posuisti,  con- 
tenti  erimus,  praesertim  cum  et  Thyillus  nos  reliquerit  et 
Archias  nihil  de  me  scripserit,  ac  vereor  ne,  Lucullis 
quoniam  Graecum  poema  condidit,  nunc  ad  Caecilianam 
fabulam  spectet.  16.  Antonio  tuo  nomine  gratias  egi 
eamque  epistolam  MalHo  dedi ;  ad  te  ideo  antea  rarius 
scripsi,  quod  non  habebam  idoneum,  cui  darem,  nec  satis 
sciebam,  quo  darem.  Valde  te  venditavi.  17,  Cincius  si 
quid  ad  me  tui  negotii  detulerit,  suscipiam;  sed  nunc 
magis  in  suo  est  occupatus,  in  quo  ego  ei  non  desum. 
Tu,  si  uno  in  loco  es  futurus,  crebras  a  nobis  litteras 
exspecta;  ast  plures  etiam  ipse  mittito.  18.  Velim  ad 
me  scribas,  cuius  modi  sit  'AfiaXduov  tuum,  quo  ornatu, 
qua  TonoBeaia,  et  quae  poemata  quasque  historias  de 
'AfiaXBela  habes  ad  me  mittas :  lubet  mihi  facere  in  Arpi- 
nati.  Ego  tibi  aliquid  de  meis  scriptis  mittam :  nihil  erat 
absoluti. 

9.     AD  ATTICUM  II.  i. 

SCR.    ROMAE    MENSE    lUNIO    A.U.C.    694. 
CICERO    ATTICO   SAL. 

I.  Kal.  luniis  eunti  mihi  Antium  et  gladiatores  M. 
Metelli  cupide  relinquenti  venit  obviam  tuus  puer :  is  mihi 
litteras  abs  te  et  commentarium  consulatus  mei  Graece 
scriptum  reddidit ;  in  quo  laetatus  sum  me  aliquanto  ante 
de  isdem  rebus  Graece  item  scriptum  librum  L.  Cossinio 
ad  te  perferundum  dedisse  :  nam,  si  ego  tuum  ante  legis- 
sem,  furatum  me  abs  te  esse  diceres.  ^Quamquam  tua 
illa — legi  enim  libenter — horridula  mihi  atque  incompta 
visa  sunt,  sed  tamen  erant  ornata  hoc  ipso,  quod  orna- 
menta  neglexerant,  et,  ut  mulieres,  ideo  bene  olere,  quia 
nihil  olebant,  videbantur.  Meus  autem  liber  totum 
Isocrati  myrothecium  atque  omnes  eius  discipulorum 
arculas  ac  non  nihil  etiam  Aristotelia  pigmenta  consump- 
sit;  quem  tu  Corcyrae,  ut  mihi  aliis  litteris  significas, 
strictim  attigisti,  post  autem,  ut  arbitror,  a  Cossinio 
accepisti ;  quem  tibi  ego  non  essem  ausus  mittere,  nisi 
eum  lente  ac  fastidiose  probavissem.  2.  Quamquam  ad 
me  scripsit  iam  Rhodo  Posidonius  se,  nostrum  illud 
vTTonvrjfjLa  cum  legeret,  quod  ego  ad  eum,  ut  ornatius  de 
isdem  rebus  scriberet,  miseram,  non  modo  non  excitatum 
esse  ad  scribendum,  sed  etiam  plane  perterritum.  Quid 
quaeris  ?  coiiturbavi  Graecam  nationem :  ita,  volgo  qui 
instabant  ut  darem  sibi  quod  ornarent,  iam  exhibere  mihi 
molestiam  destiterunt.  Tu,  si  tibi  placuerit  liber,  curabis 
ut  et  Athenis  sit  et  in  ceteris  oppidis  Graeciae ;  videtur 
enim  posse  aliquid  nostris  rebus  lucis  adferre.  /  3.  Ora- 
tiunculas  autem  et  quas  postulas  et  plures  etiam  mittam, 
quoniam  quidem  ea,  quae  nos  scribimus  adulescentulorum 
studiis  excitati,  te  etiam  delectant.     Fuit  enim  mihi  com- 

modum,  qnod  in  eis  orationibus,  quae  Philippicae  nomi- 
nantur,  enituerat  civis  ille  tuus  [Demosthenes],  et  quod  se 
ab  hoc  refractariolo  iudiciali  dicendi  genere  abiunxerat,  ut 
aefxuorepos  ns  et  TToAtTtKwrepos  videretur,  curare  ut  meae 
quoque  essent  orationes,  quae  consulares  nominarentur ; 
quarum  una  est  in  senatu  Kal.  lanuariis,  altera  ad  popu- 
lum  de  lege  agraria,  tertia  de  Othone,  quarta  pro  Rabirio, 
quinta  de  proscriptorum  filiis,  sexta,  cum  provinciam  in 
contionedeposui,septima,qua  Catilinam  emisi,  octava,  quam 
habui  ad  populum  postridie  quam  Catilina  profugit,  nona 
in  contione,  quo  die  Allobroges  finvocarunt,  decima  in 
senatu,  Nonis  Decembribus.  Sunt  praeterea  duae  breves, 
quasi  diroaTracrfidTia  legis  agrariae.  Hoc  totum  o-o)/*a  curabo 
ut  habeas ;  et  quoniam  te  cum  scripta,  tum  res  meae  de- 
lectant,  isdem  ex  libris  perspicies  et  quae  gesserim  et  quae 
dixerim :  aut  ne  poposcisses  ;  ego  enim  tibi  me  non  offer- 
ebam.'  4.  Quod  quaeris,  quid  sit  quod  te  arcessam,  ac  simul 
impeditum  te  negotiis  esse  significas,  neque  recusas  quin, 
non  modo  si  opus  sit,  sed  etiam  si  vehm,  accurras,  nihil  sane 
est  necesse ;  verum  tamen  videbare  mihi  tempora  peregrin- 
ationis  commodius  posse  discribere :  nimis  abes  diu,  prae- 
sertim  cum  sis  in  propinquis  locis,  neque  nos  te  fruimur  et 
tu  nobis  cares. ''Ac  nunc  quidem  otium  est,  sed,  si  paulo 
plus  furor  Pukhelli  progredi  posset,  valde  ego  te  istim 
excitarem.  Verum  praeclare  Metellus  impedit  et  impediet. 
Quid  quaeris  ?  est  consul  (piXorraTpis  et,  ut  semper  iudicavi, 
natura  bonus.  5.  Ille  autem  non  simulat,  sed  plane 
tribunus  pl.  fieri  cupit ;  qua  de  re  cum  in  senatu  ageretur, 
fregi  hominem  et  inconstantiam  eius  reprehendi,  qui 
Romae  tribunatum  pl.  peteret,  cum  in  Sicilia  aedilitatem 
se  petere  dictitasset,  neque  magno  opere  dixi  esse  nobis 
laborandum,  quod  nihilo  magis  ei  liciturum  esset  plebeio 

rem  publicam  perdere,  quam  similibus  eius  me  consule 
patriciis  esset  licitum./  lam,  cum  se  ille  septimo  die 
venisse  a  freto  neque  sibi  obviam  quemquam  prodire 
potuisse  et  noctu  se  introisse  dixisset  in  eoque  se  in  con- 
tione  iactasset,  nihil  ei  novi  dixi  accidisse,  ex  Sicilia 
septimo  die  Romam :  tribus  horis  Roma  Interamnam  ; 
noctu  introisse :  item  ante ;  non  esse  itum  obviam :  ne 
tum  quidem,  ci;m  iri  maxime  debuerit  Quid  quaeris? 
hominem  petulantem  modestum  reddo  non  solum  per- 
petua  gravitate  orationis,  sed  etiam  hoc  genere  dictorum  ; 
itaque  iam  familiariter  cum  ipso  cavillor  ac  iocor ;  quin 
etiam,  cum  candidatum  deduceremus,  quaerit  ex  me,  num 
consuessem  Siculis  locum  gladiatoribus  dare?  ^Negavi. 
*At  ego'  inquit  *novus  patronus  instituam;  sed  soror, 
quae  tantum  habet  consularis  loci,  unum  mihi  solum 
pedem  dat.'  *  NoH '  inquam  *  de  uno  pede  sororis  queri ; 
licet  etiam  alterum  tollas/  *  Non  consulare'  inquies  'dic- 
tum  :'  fateor;  sed  ego  illam  odi  male  consularem  :  [ea]  est 
enim  seditiosa,  [ea]  cum  viro  bellum  gerit,  neque  solum 
cum  Metello,  sed  etiam  cum  Fabio,  quod  eos  f  in  hoc  esse 
moleste  fert./  6.  Quod  de  agraria  lege  quaeris,  sane  iam 
videtur  refrixisse.  Quod  me  quodam  modo  molli  brachio 
de  Pompeii  familiaritate  obiurgas,  nolim  ita  existimes^  me 
mei  praesidii  causa  cum  illo  coniunctum  esse,  sed  ita  res 
erat  instituta,  ut,  si  inter  nos  esset  aliqua  forte  dissensio, 
maximas  in  re  publica  discordias  versari  esset  necesse: 
quod  a  me  ita  praecautum  atque  ita  provisum  est,  non  ut 
ego  de  optima  illa  mea  ratione  decederem,  sed  ut  ille  esset 
melior  et  aliquid  de  populari  levitate  deponeret ;  quem  de 
meis  rebus,  in  quas  eum  multi  incitarant,  multo  scito 
gloriosius  quam  de  suis  praedicare;  sibi  enim  bene  gestae, 
mihi    conservatae    rei   publicae  dat   testimonium.     Hoc 

facere  illum  mihi  quam  prosit  nescio;  rei  publicae  certe  pro- 
dest.  Quid,  si  etiam  Caesarem,  cuius  nunc  venti  valde  sunt 
secundi,  re(ldo  meliorem,  num  tantum  obsum  rei  publicae  ? 

7.  Quin  etiam,  si  mihi  nemo  invideret,  si  omnes,  ut  erat 
aequum,  faverent,  tamen  non  minus  esset  probanda 
medicina,  quae  sanaret  vitiosas  partes  rei  publicae,  quam 
quae  exsecaret.  Nunc  vero,  cum  equitatus  ille,  quem 
ego  in  clivo  Capitolino  te  signifero  ac  principe  collocaram, 
senatum  deseruerit,  nostri  autem  principes  digito  se  caelum 
putent  attingere,  si  mulli  barbati  in  piscinis  sint,  qui  ad 
manum  accedant,  alia  autem  neglegant,  nonne  tibi  satis 
prodesse  videor,  si  perficio  ut  nolint  obesse  qui  possunt  ? 

8.  nam  Catonem  nostrum  non  tu  amas  plus  quam  ego ; 
sed  tamen  ille  optimo  animo  utens  et  summa  fide  nocet 
interdum  rei  publicae :  dicit  enim  tamquam  in  Platonis 
TToKiTeia,  non  tamquam  in  Romuli  faece,  sententiam.  Quid 
verius  quam  in  iudicium  venire  qui  ob  rem  iudicandam 
pecuniam  acceperit  ?  censuit  hoc  Cato,  adsensit  senatus : 
equites  curiae  bellum,  non  mihi ;  nam  ego  dissensi.  Quid 
impudentius  publicanis  renuntiantibus  ?  fuit  tamen  retin- 
endi  ordinis  causa  faciunda  iactura :  restitit  et  pervicit 
Cato ;  itaque  nunc,  consule  in  carcere  incluso,  saepe 
item  seditione  commota,  aspiravit  nemo  eorum,  quorum 
ego  concursu  itemque  ii  consules,  qui  post  me  fuerunt, 
rem  publicam  defendere  solebant.  Quid  ergo?  istos, 
inquies,  mercede  conductos  habebimus?  quid  faciemus, 
si  aliter  non  possumus  ?  an  libertinis  atque  etiam  servis 
serviamus?  Sed,  ut  tu  ais,  aKis  a-rrovBrjs.  9.  Favonius 
meam  tribum  tulit  honestius  quam  suam,  Lucceii  perdidit. 
Accusavit  Nasicam  honeste,  ac  moleste  tamen  dixit,  ita 
ut  Rhodi  videretur  molis  potius  quam  Moloni  operam 
dedisse ;    mihi,    quod    defendissem,    leviter    succensuit. 

Nunc  tamen  petit  iterum  rei  publicae  causa.  Lucceius 
quid  agat,  scribam  ad  te,  cum  Caesarem  videro,  qui 
aderit  biduo.  lo.  Quod  Sicyonii  te  laedunt,  Catoni  et 
eius  aemulatori  attribues  Servilio.  Quid  ?  ea  plaga  nonne 
ad  multos  bonos  viros  pertinet?  sed,  si  ita  placuit, 
laudemus;  deinde  in  discessionibus  soli  relinquamur! 
Amalthea  mea  te  exspectat  et  indiget  tui.  ii.  Tuscula- 
num  et  Pompeianum  valde  me  delectant,  nisi  quod  me, 
illum  ipsum  vindicem  aeris  alieni,  aere  non  Corinthio,  sed 
hoc  circumforaneo  obruerunt.  In  Gallia  speramus  esse 
otium.  Prognostica  mea  cum  oratiunculis  propediem 
exspecta;  et  tamen,  quid  cogites  de  adventu  tuo,  scribe 
ad  nos:  nam  mihi  Pomponia  nuntiari  iussit,  te  mense 
Quintili  Romae  fore;  id  a  tuis  Htteris,  quas  ad  me  de 
censu  tuo  miseras,  discrepabat.  12.  Paetus,  ut  antea 
ad  te  scripsi,  omnes  Hbros,  quos  frater  suus  reliquisset, 
mihi  donavit.  Hoc  illius  munus  in  tua  diligentia  positum 
est:  si  me  amas,  cura  ut  conserventur  et  ad  me  perfe- 
rantur;  hoc  mihi  nihil  potest  esse  gratius,  et  cum  Graecos, 
tum  vero  diligenter  Latinos  ut  conserves  velim.  Tuum 
esse  hoc  munusculum  putabo.  Ad  Octavium  dedi  litteras ; 
cum  ipso  nihil  eram  locutus  :  neque  enim  ista  tua  negotia 
provincialia  esse  putabam,  neque  te  in  tocuUionibus  ha- 
bebam ;  sed  scripsi,  ut  debui,  diligenter. 

10.     AD  ATTICUM  IL  16. 

SCR.    IN    FORMIANO    INEUNTE    MENSE    MaIO    A.U.C.    695. 
CICERO    ATTICO    SAL. 

I.  Cenato  mihi  et  iam  dormitanti  pridie  K.  Maias 
epistola  est  illa  reddita,  in  qua  de  agro  Campano  scribis. 
Quid  quaeris  ?  primo  ita  me  pupugit,  ut  somnum  mihi 
ademerit,    sed    id    cogitatione   magis    quam    molestia ; 

cogitanti  autem  haec  fere  succurrebant :  primum  ex  eo, 
quod  superioribus  litteris  scripseras,  ex  familiari  te  illius 
audisse  prolatum  iri  aliquid,  quod  nemo  improbaret, 
maius  aliquid  timueram ;  hoc  mihi  eius  modi  non  vide- 
batur.  Deinde,  ut  me  egomet  consoler,  omnis  exspec- 
tatio  largitionis  agrariae  in  agrum  Campanum  videtur 
esse  derivata,  qui  ager,  ut  dena  iugera  sint,  non  amplius 
hominum  quinque  milia  potest  sustinere :  reliqua  omnis 
multitudo  ab  illis  abalienetur  necesse  est.  Praeterea,  si 
ulla  res  est,  quae  bonorum  animos,  quos  iam  video  esse 
commotos,  vehementius  possit  incendere,  haec  certe  est, 
et  eo  magis,  quod  portoriis  Italiae  sublatis,  agro  Campano 
diviso,  quod  vectigal  superest  domesticum  praeter  vicen- 
simam  ?  quae  mihi  videtur  una  contiuncula  clamore 
pedisequorum  nostrorum  esse  peritura.  2.  Gnaeus  qui- 
dem  noster  iam  plane  quid  cogitet  nescio: 

(pvffq.  yap  ov  ffniKpoiaiv  avKlffKois  fn, 

dW'  dypiais  (piaaiffi,  (popfifias  drfp' 

qui  quidem  etiam  istuc  adduci  potuerit.  Nam  adhuc 
haec  e(To(f)iC(To,  se  leges  Caesaris  probare,  actiones  ipsum 
praestare  debere  ;  agrariam  legem  sibi  placuisse,  potuerit 
intercedi  necne,  nihil  ad  se  pertinere;  de  rege  Alexan- 
drino  placuisse  sibi  aliquando  confici;  Bibulus  de  caelo 
tum  servasset  necne,  sibi  quaerendum  non  fuisse;  de 
publicanis,  voluisse  se  illi  ordini  commodare ;  quid  fu- 
turum  fuerit,  si  Bibulus  tum  in  forum  descendisset,  se 
divinare  non  potuisse :  nunc  vero,  Sampsicerame,  quid 
dices  ?  vectigal  te  nobis  in  monte  Antilibano  constituisse, 
agri  Campani  abstulisse?  quid,  hoc  quem  ad  modum 
obtinebis  ?  '  Oppressos  vos '  inquit  *  tenebo  exercitu 
Caesaris.'  Non  mehercule  me  tu  quidem  tam  isto 
exercitu   quam   ingratis    animis    eorum    hominum,    qui 

appellantur  boni,  qui  mihi  non  modo  praemiorum,  sed 
ne  sermonum  quidem  umquam  fructum  ullum  aut 
gratiam  rettulerunt.  3.  Quod  si  in  eam  me  partem 
incitarem,  profecto  iam  aliquam  reperirem  resistendi 
viam  :  nunc  prorsus  hoc  statui,  ut,  quoniam  tanta  con- 
troversia  est  Dicaearcho,  familiari  tuo,  cum  Theophrasto, 
amico  meo,  ut  ille  tuus  t6v  TrpaKTiKov  ^iov  longe  omnibus 
anteponat,  hic  autem  t6v  BeaprjTiKov,  utrique  a  me  mos 
gestus  esse  videatur ;  puto  enim  me  Dicaearcho  adfatim 
satis  fecisse,  respicio  nunc  ad  hanc  familiam,  quae  mihi 
non  modo,  ut  requiescam,  permittit,  sed  reprehendit, 
quia  non  semper  quierim.  Qua  re  incumbamus,  o  noster 
Tite,  ad  illa  praeclara  studia  et  eo,  unde  discedere  non 
oportuit,  aliquando  revertamur.  4.  Quod  de  Quinti 
fratris  epistola  scribis,  ad  me  quoque  fuit  TrpoaBe  Xeav, 
omOev  df  — .  Quid  dicam  nescio:  nam  ita  deplorat 
primis  versibus  mansionem  suam,  ut  quemvis  movere 
possit;  ita  rursus  remittit,  ut  me  roget,  ut  annales  suos 
emendem  et  edam.  Illud  tamen,  quod  scribit,  animad- 
vertas  velim,  de  portorio  circumvectionis ;  ait  se  de 
consilii  sententia  rem  ad  senatum  reiecisse :  nondum 
videhcet  meas  litteras  legerat,  quibus  ad  eum  re  consulta 
et  explorata  rescripseram  non  deberi.  Vehm,  si  qui 
Graeci  iam  Romam  ex  Asia  de  ea  causa  venerunt,  videas 
et,  si  tibi  videbitur,  iis  demonstres,  quid  ego  de  ea  re 
sentiam.  Si  possum  discedere,  ne  causa  optima  in 
senatu  pereat,  ego  satis  faciam  publicanis,  d  Sc  p,rj, — 
vere  tecum  loquar — in  hac  re  malo  universae  Asiae  et 
negotiatoribus ;  nam  eorum  quoque  vehementer  interest. 
Hoc  ego  sentio  valde  nobis  opus  esse.  Sed  tu  id  videbis. 
Quaestores  autem,  quaeso,  num  etiam  de  cistophoro  du- 
bitant  ?  nam  si  aliud  nihil  erit,  cum  erimus  omnia  experti, 

ego  ne  illud  quidem  contemnam,  quod  extremum  est. 
Te  in  Arpinati  videbimus  et  hospitio  agresti  accipiemus, 
quoniam  maritumum  hoc  contempsisti. 

11.     AD  ATTICUM  II.  18. 

SCR.    ROMAE  MENSE  lUNIO    A.U.C.    695. 
CICERO    ATTICO    SAL. 

I.  AccEPi  aliquot  epistolas  tuas,  ex  quibus  intellexi, 
quam  suspenso  animo  et  soUicito  scire  averes,  quid  esset 
novi :  tenemur  undique,  neque  iam  quo  minus  serviamus 
recusamus,  sed  mortem  et  eiectionem  quasi  maiora  time- 
mus,  quae  multo  sunt  minora;  atque  hic  es^  status,  qui 
una  voce  omnium  gemitur  neque  verbo  cuiusquam  suble- 
vatur :  a-KOTros  est,  ut  suspicor,  illis,  qui  tenent,  nuUam 
cuiquam  largitionem  relinquere.  Unus  loquitur  et  palam 
adversatur  adulescens  Curio :  huic  plausus  maximi, 
consalutatio  forensis  perhonorifica,  signa  praeterea  bene- 
volentiae  permulta  a  bonis  impertiuntur ;  Fufium  clamo- 
ribus  et  convitiis  et  sibilis  consectantur.  His  ex  rebus 
non  spes,  sed  dolor  est  maior,  cum  videas  civitatis 
voluntatem  solutam,  virtutem  alligatam.  2.  Ac  ne  forte 
quaeras  Kara.  \e7rr6v  de  singulis  rebus,  universa  res  eo  est 
deducta,  spes  ut  nulla  sit  aliquando  non  modo  privatos, 
verum  etiam  magistratus  liberos  fore.  Hac  tamen  in 
oppressione  sermo  in  circulis  dumtaxat  et  in  conviviis  est 
liberior,  quam  fuit ;  vincere  incipit  timorem  dolor,  sed  ita, 
ut  omnia  sint  plenissima  desperationis.  Habet  etiam 
Campana  lex  exsecrationem  in  contione  candidatorum,  si 
mentionem  fecerint,  qua  aliter  ager  possideatur  atque  ut 
ex  legibus  luliis :  non  dubitant  iurare  ceteri;  Laterensis 
existimatur  laute  fccisse,  quod  tribunatum  pl.  petere 
destitit,  ne  iuraret.     3.  Sed  de  re  publica  non  libet  plura 

scribere:  displiceo  mihi  nec  sine  summo  scribo  dolore. 
Me  tueor,  ut  oppressis  omnibus,  non  demisse,  ut  tantis 
rebus  gestis,  parum  fortiter.  A  Caesare  valde  liberaliter 
invitor  [in  legationem  illam],  sibi  ut  sim  legatus,  atque 
etiam  libera  legatio  voti  causa  datur.  Sed  haec  et  prae- 
sidii  apud  pudorem  Pulchelli  non  habet  satis  et  a  fratris 
adventu  me  ablegat;  illa  et  munitior  est  et  non  impedit 
quo  minus  adsim,  cum  velim:  hanc  ego  teneo,  sed 
usurum  me  non  puto ;  neque  tamen  scit  quisquam.  Non 
lubet  fugere,  aveo  pugnare.  Magna  sunt  hominum 
studia.  Sed  nihil  adfirmo,  tu  hoc  silebis.  4.  De  Statio 
manu  misso  et  non  nuUis  aliis  rebus  angor  equidem,  sed 
iam  prorsus  occallui.  Tu  vellem  ego  vel  cuperem 
adesses :  nec  mihi  consilium  nec  consolatio  deesset  Sed 
ita  te  para,  ut,  si  inclamaro,  advoles. 

12.     AD  ATTICUM  II.  19. 

SCR.    ROMAE    MENSE    QuiNTILI    A.U.C    695. 
CICERO    ATTICO   SAL. 

I.  MuLTA  me  sollicitant  et  ex  rei  publicae  tanto  motu 
et  ex  iis  periculis,  quae  mihi  ipsi  intenduntur,  et  sescenta 
sunt;  sed  mihi  nihil  est  molestius  quam  Statium  manu 
missum : 

Nec  meum  imperium:  ac  mitto  imperium:  non  simultatem  meam 
Revereri  saltem  ! 

Nec  quid  faciam  scio,  neque  tantum  est  in  re,  quantus 
est  sermo.  Ego  autem  ne  irasci  possum  quidem  iis 
quos  valde  amo :  tantum  doleo,  ac  mirifice  quidem. 
t  Cetera  in  magnis  rebus ;  minae  Clodii  contentionesque, 
guae  mihi  proponuntur,  modice  me  tangunt:  etenim 
vel  subire  eas  videor  mihi  summa  cum  dignitate  vel 
declinare   nulla  cum  molestia   posse.     Dices   fortasse : 

'  dignitatis  SKis,  tamquam  bpvos :  saluti,  si  me  amas, 
consule/  Me  miserum  !  cur  non  ades  ?  nihil  profecto 
te  praeteriret ;  ego  fortasse  TvcfAaTra)  et  nimium  tw  Ka\<o 
Trpoo-TTenopda.  2.  Scito  nihil  umquam  fuisse  tam  infame, 
tam  turpe,  tam  peraeque  omnibus  generibus,  ordinibus, 
aetatibus  offensum,  quam  hunc  statum,  qui  nunc  est, 
magis  mehercule,  quam  vellem,  non  modo  quam  putaram. 
Populares  isti  iam  et.iam  modestos  homines  sibilare  docu- 
erunt.  Bibulus  in  caelo  est,  nec  qua  re  scio,  sed  ita 
laudatur,  quasi 

Unus  homo  nobis  cunctando  restituit  rem. 

Pompeius,  nostri  amores,  quod  mihi  summo  dolori  est, 
ipse  se  adflixit :  neminem  tenet  voluntate ;  ne  metu 
necesse  sit  iis  uti,  vereor.  Ego  autem  neque  pugno 
cum  illa  causa  propter  illam  amicitiam,  neque  approbo, 
ne  omnia  improbem,  quae  antea  gessi :  utor  via.  3. 
Populi  sensus  maxime  theatro  et  spectaculis  perspectus 
est :  nam  gladiatoribus  qua  dominus  qua  advocati  sibihs 
conscissi ;  ludis  Apollinaribus  Diphilus  tragoedus  in 
nostrum  Pompeium  petulanter  invectus  est: 

Nostra  miseria  tu  es  magnus — 

millies  coactus  est  dicere ; 

Eandem  virtutem  istam  veniet  tempus  cum  graviter  gemes 
totius  theatri  clamore   dixit   itemque   cetera.     Nam  eius 
modi  sunt  ii  versus,   uti  in  tempus  ab  inimico  Pompeii 
scripti  esse  videantur. 

Si  neque  leges  neque  mores  cogunt — • 

Et  cetera  magno  cum  fremitu  et  clamore  sunt  dicta. 
Caesar  cum  venisset  mortuo  plausu,  Curio  filius  est 
insecutus  :  huic  ita  plausum  est,  ut  salva  re  publica 
Pompeio  plaudi  solebat.     Tulit  Caesar  graviter:  litterae 

Capuam  ad  Pompeium  volare  dicebantur.  Inimici  erant 
equitibus,  qui  Curioni  stantes  plauserant,  hostes  omnibus ; 
Rosciae  legi,  etiam  frumentariae,  minitabantur :  sane  res 
erat  perturbata.  Equidem  malueram,  quod  erat  suscep- 
tum  ab  illis,  silentio  transiri,  sed  vereor  ne  non  liceat : 
non  ferunt  homines,  quod  videtur  esse  tamen  ferendum. 
Sed  est  iam  una  vox  omnium,  magis  odio  firmata  quam 
praesidio.  4.  Noster  autem  Publius  mihi  minitatur, 
inimicus  est;  impendet  negotium,  ad  quod  tu  scilicet 
advolabis.  Videor  mihi  nostrum  illum  consularem  exer- 
citum  bonorum  omnium,  etiam  satis  bonorum,  habere 
firmissimum.  Pompeius  significat  studium  erga  me  non 
mediocre ;  idem  adfirmat  verbum  de  me  illum  non  esse 
facturum ;  in  quo  non  me  ille  fallit,  sed  ipse  fallitur. 
Cosconio  mortuo  sum  in  eius  locum  invitatus :  id  erat 
vocari  in  locum  mortui ;  nihil  me  turpius  apud  homines 
fuisset,  neque  vero  ad  istam  ipsam  dacf^aXeiau  quicquam 
alienius ;  sunt  enim  illi  apud  bonos  invidiosi,  ego  apud 
improbos  meam  retinuissem  invidiam,  aUenam  adsump- 
sissem.  5.  Caesar  me  sibi  volt  esse  legatum.  Honestior 
declinatio  haec  periculi;  sed  ego  hoc  non  repudio. 
Quid  ergo  est  ?  Pugnare  malo.  Nihil  tamen  certi. 
Iterum  dico,  utinam  adesses  !  sed  tamen,  si  erit  necesse, 
arcessemus.  Quid  aliud  ?  quid  ?  Hoc  opinor :  certi  sumus 
perisse  omnia ;  quid  enim  dKKiC^fi^Oa  tam  diu  ?  sed  haec 
scripsi  properans  et  mehercule  timide.  Posthac  ad  te 
aut,  si  perfidelem  habebo,  cui  dem,  scribam  plane  omnia, 
aut,  si  obscure  scribam,  tu  tamen  intelleges.  In  iis 
epistolis  me  Laelium,  te  Furium  faciam;  cetera  erunt 
ev  alviyfiois.  Hic  Caecifium  colimus  et  observamus  dili- 
genter.  Edicta  Bibuli  audio  ad  te  missa:  iis  ardet 
dolore  et  ira  noster  Pompeius. 

13.     AD  ATTICUM  II.  24. 

SCR.    ROMAE    MENSE    SeXTILI    A.U.C.    695. 
CICERO   ATTICO   SAL. 

I.  QuAS  Numestio  litteras  dedi,  sic  te  iis  evocabam, 
ut  nihil  acrius  neque  incitatius  fieri  posset :  ad  illam 
celeritatem  adde  etiam,  si  quid  potes.  Ac  iie  sis  per- 
turbatus ;  novi  enim  te  et  non  ignoro,  quam  sit  amor 
omnis  sollicitus  atque  anxius,  sed  res  est,  ut  spero,  non 
tam  exitu  molesta  quam  auditu.  2.  Vettius  ille,  ille 
noster  index,  Caesari,  ut  perspicimus,  pollicitus  est  sese 
curaturum,  ut  in  aliquam  suspitionem  facinoris  Curio 
filius  adduceretur;  itaque  insinuatus  in  familiaritatem 
adulescentis  et  cum  eo,  ut  res  indicat,  saepe  congressus 
rem  in  eum  locum  deduxit,  ut  diceret  sibi  certum  esse 
cum  suis  servis  in  Pompeium  impetum  facere  eumque 
occidere.  Hoc  Curio  ad  patrem  detulit,  ille  ad  Pom- 
peium ;  res  delata  ad  senatum  est.  Introductus  Vettius 
primo  negabat  se  umquam  cum  Curione  constitisse; 
neque  id  sane  diu:  nam  statim  fidem  publicam  postulavit; 
reclamatum  est.  Tum  exposuit  manum  fuisse  iuventutis 
duce  Curione,  in  qua  Paulus  initio  fuisset  et  Q.  Caepio 
hic  Brutus  et  Lentulus,  flaminis  filius,  conscio  patre; 
postea  C.  Septimium,  scribam  Bibuli,  pugionem  sibi  a 
Bibulo  attulisse :  quod  totum  irrisum  est,  Vettio  pugionem 
defuisse,  nisi  ei  consul  dedisset,  eoque  magis  id  eiectum 
est,  quod  a.  d.  iii.  Idus  Mai.  Bibulus  Pompeium  fecerat 
certiorem,  ut  caveret  insidias ;  in  quo  ei  Pompeius  gratias 
egerat.  3.  Introductus  Curio  filius  dixit  ad  ea,  quae 
Vettius  dixerat,  maximeque  in  eo  tum  quidem  Vettius 
est  reprehensus,  quod  dixerat  adulescentium  consilium, 
ut  in  foro  [cum]  gladiatoribus  Gabinii  Pompeium  adori- 

rentur,  in  eo  principem  Paulum  fuisse,  quem  constabat 
eo  tempore  in  Macedonia  fuisse.  Fit  senatus  consultum, 
ut  Vettius,  quod  confessus  esset  se  cum  telo  fuisse,  in 
vincula  coniiceretur ;  qui  eum  emisisset,  eum  contra  rem 
publicam  esse  facturum.  Res  erat  in  ea  opinione,  ut 
putarent  id  esse  actum,  ut  Vettius  in  foro  cum  pugione 
et  item  servi  eius  comprehenderentur  cum  telis,  deinde 
ille  se  diceret  indicaturum,  idque  ita  factum  esset,  nisi 
Curiones  rem  ante  ad  Pompeium  detulissent.  Tum 
senatus  consultum  in  contione  recitatum  est.  Postero 
autem  die  Caesar,  is,  qui  olim,  praetor  cum  esset,  Q. 
Catulum  ex  inferiore  loco  iusserat  dicere,  Vettium  in 
rostra  produxit  eumque  in  eo  loco  constituit,  quo  Bibulo 
consuli  aspirare  non  liceret.  Hic  ille  omnia,  quae  voluit, 
de  re  publica  dixit,  ut  qui  illuc  factus  institutusque 
venisset,  Primum  Caepionem  de  oratione  sua  sustulit, 
quem  in  senatu  acerrime  nominarat,  ut  appareret  noctem 
et  nocturnam  deprecationem  intercessisse ;  deinde,  quos 
in  senatu  ne  tenuissima  quidem  suspitione  attigerat,  eos 
nominavit:  Lucullum,  a  quo  solitum  esse  ad  se  mitti 
C.  Fannium,  illum,  qui  in  P.  Clodium  subscripserat,  L. 
Domitium,  cuius  domum  constitutam  fuisse,  unde  eruptio 
fieret ;  me  non  nominavit,  sed  dixit  consularem  disertum, 
vicinum  consulis,  sibi  dixisse  Ahalam  Servilium  aliquem 
aut  Brutum  opus  esse  reperiri;  addidit  ad  extremum, 
cum  iam  dimissa  contione  revocatus  a  Vatinio  fuisset,  se 
audisse  a  Curione  his  de  rebus  conscium  esse  Pisonem, 
generum  meum,  et  M.  Laterensem.  4.  Nunc  reus  erat 
apud  Crassum  Divitem  Vettius  de  vi  et,  cum  esset  dam- 
natus,  erat  indicium  postulaturus ;  quod  si  impetrasset, 
iudicia  fore  videbantur :  ea  nos,  utpote  qui  nihil  con- 
temnere  soleamus,  non  contemnebamus^  sed  non  pertimes- 

cebamus.  Hominum  quidem  summa  erga  nos  studia 
significabantur,  sed  prorsus  vitae  taedet:  ita  sunt  omnia 
omnium  miseriarum  plenissima.  Modo  caedem  timue- 
ramus,  quam  oratio  fortissimi  senis,  Q.  Considii,  discus- 
serat;  ea,  quam  quotidie  timere  potueramus,  subito 
exorta  est.  Quid  quaeris  ?  nihil  me  infortunatius^  nihil 
fortunatius  est  Catulo,  cum  splendore  vitae,  f  tum  hoc 
tempore.  Nos  tamen  in  his  miseriis  erecto  animo  et 
minime  perturbato  sumus,  honestissimeque  dignitatem 
nostram  et  magna  cura  tuemur.  5.  Pompeius  de  Clodio 
iubet  nos  esse  sine  cura  et  summam  in  nos  benevolen- 
tiam  omni  oratione  significat.  Te  habere  consiliorum 
auctorem,  sollicitudinum  socium,  omni  in  cogitatione 
coniunctum  cupio ;  qua  re,  ut  Numestio  mandavi  tecum 
ut  ageret,  item  atque  eo  si  potest  acrius  te  rogo,  ut  plane 
ad  nos  advoles :  respiraro,  si  te  videro. 

14.     AD  ATTICUM  II.  25. 

SCR.    ROMAE   MENSE    SeXTILI,    A.U.C.  695. 
CICERO    ATTICO    SAL. 

I.  CuM  aliquem  apud  te  laudaro  tuorum  familiarium, 
volam  illum  scire  ex  te  me  id  fecisse,  ut  nuper  me  scis 
scripsisse  ad  te  de  Varronis  erga  me  officio,  te  ad  me 
rescripsisse  eam  rem  summae  tibi  voluptati  esse  ;  sed  ego 
mallem  ad  illum  scripsisses  mihi  illum  satis  facere,  non 
quo  faceret,  sed  ut  faceret.  Mirabiliter  enim  moratus  est, 
sicut  nosti,  eXtKra  Kai  olhiv — .  Sed  nos  tenemus  prae- 
ceptum  illud,  Tha  t&v  KpaTovvTov.  At  hercule  alter  tuus 
familiaris,  Hortalus,  quam  plena  manu,  quam  ingenue, 
quam  ornate  nostras  laudes  in  astra  sustulit,  cum  de 
Flacci  praetura  et  de  illo  tempore  Allobrogum  diceret  1  sic 
habeto,  nec  amanuus  nec  honorificentius  nec  copiosius 

potuisse  dici:  ei  te  hoc  scribere  a  me  tibi  esse  missum 
sane  volo.  2.  Sed  quid  tu  scribas?  quem  iam  ego  venire 
atque  adesse  arbitror;  ita  enim  egi  tecum  superioribus 
litteris.  Valde  te  exspecto,  valde  desidero,  neque  ego 
magis,  quam  ipsa  res  et  tempus  poscit.  His  de  negotiis 
quid  scribam  ad  te,  nisi  idem,  quod  saepe?  re  publica 
nihil  desperatius,  iis,  quorum  opera,  nihil  maiore  odio  :  nos, 
ut  opinio  et  spes  et  coniectura  nostra  fert,  firmissima 
benevolentia  hominum  muniti  sumus.  Qua  re  advola: 
aut  expedies  nos  omni  molestia  aut  eris  particeps.  Ideo 
sum  brevior,  quod,  ut  spero,  coram  brevi  tempore  conferre 
quae  volumus  licebit.     Cura  ut  valeas. 

15.     AD  QUINTUM  FRATREM  I.  2. 

SCR.    MENSE    NOVEMBRI,    A.U.C.    695. 
MARCUS   QUINTO    FRATRI. 

I.  Statius  ad  me  venit  a.  d.  viii.  K.  Novembr.  Eius 
adventus,  quod  ita  scripsisti,  direptum  iri  te  a  tuis,  dum  is 
abesset,  molestus  mihi  fuit;  quod  autem  exspectationem 
sui  concursumque  eum,  qui  erat  futurus,  si  una  tecum 
decederet  neque  antea  visus  esset,  sustulit,  id  mihi  non 
incommode  visum  est  accidisse :  exhaustus  est  enim 
sermo  hominum  et  multae  emissae  iam  eius  modi  voces, 
dXX'  aUi  Tiva  ^5>ra  fieyav  quae  te  absente  confecta  esse 
laetor.  2.  Quod  autem  idcirco  a  te  missus  est,  mihi  ut  se 
purgaret,  id  necesse  minime  fuit :  primum  enim  numquam 
ille  mihi  fuit  suspectus,  neque  ego,  quae  ad  te  de  illo  scrip- 
si,  scripsi  meo  iudicio,  sed  cum  ratio  salusque  omnium 
nostrum,  qui  ad  rem  publicam  accedimus,  non  veritate 
solum,  sed  etiam  fama  niteretur,  sermones  ad  te  aHorum 
semper,  non  mea  iudicia  perscripsi ;  qui  quidem  quam 
frequentes   essent  et  quam  graves,  adventu  suo  Statius 

ipse  cognovit :  etenim  intervenit  non  nullorum  querelis, 
quae  apud  me  de  illo  ipso  habebantur,  et  sentire  potuit 
sermones  iniquorum  in  suum  potissimum  nomen  erum- 
pere.  3.  Quod  autem  me  maxime  movere  solebat,  cum 
audiebam  illum  plus  apud  te  posse,  quam  gravitas  istius 
aetatis,  imperii  prudentia  postularet — quam  multos  enim 
mecum  egisse  putas,  ut  se  Statio  commendarem  ?  quam 
multa  autem  ipsum  aa^^oKas  mecum  in  sermone  ita  pro- 
tulisse  'id  mihi  non  placuit;  monui,  suasi,  deterrui  ?' 
quibus  in  rebus  etiamsi  fidelitas  summa  est,  quod  prorsus 
credo,  quoniam  tu  ita  iudicas,  tamen  species  ipsa  tam 
gratiosi  liberti  aut  servi  dignitatem  habere  nullarn  potest. 
Atque  hoc  sic  habeto — nihil  enim  nec  temere  dicere  nec 
astute  reticere  debeo — ,  materiam  omnem  sermonum 
eorum,  qui  de  te  detrahere  vellent,  Statium  dedisse ;  antea 
tantum  intellegi  potuisse,  iratos  tuae  severitati  esse  non 
nullos,  hoc  manumisso  iratis  quod  loquerentur  non 
defuisse. 

II.  4.  Nunc  respondebo  ad  eas  epistolas,  quas  mihi 
reddidit  L.  Caesius,  cui,  quoniam  ita  te  velle  intellego, 
nuUo  loco  deero ;  quarum  altera  est  de  Blaudeno  Zeuxide, 
quem  scribis  certissimum  matricidam  tibi  a  me  intime 
commendari.  Qua  de  re  et  de  hoc  genere  toto,  ne  forte 
me  in  Graecos  tam  ambitiosum  factum  esse  mirere,  pauca 
cognosce.  Ego  cum  Graecorum  querelas  nimium  valere 
sendrem  propter  hominum  ingenia  ad  fallendum  parata, 
quoscumque  de  te  queri  audivi  quacumque  potui  ratione 
placavi.  Primum  Dionysopolitas  qui  erant  inimicissimi  leni- 
vi,quorum  principem  Hermippum  non  solum  sermone  meo, 
sed  etiam  famiharitate  devinxi ;  ego  Apamensem  Hephae- 
stum,  ego  levissimum  hominem,  Megaristum  Antandrium, 
ego  Niciam  Smyrnaeum,  ego  nugas  maximas  omni  mea 

comitate  complexus  sum,  Nymphontem  etiam  Colopho- 
nium :  quae  feci  omnia,  non  quo  me  aut  hi  homines  aut 
tota  natio  delectaret — pertaesum  est  levitatis,  adsentationis, 
animorum  non  officiis,  sed  temporibus  servientium — ,  5. 
sed,  ut  ad  Zeuxim  revertar,  cum  is  de  M.  CascelHi  sermone 
secum  habito,  quae  tu  scribis,  ea  ipsa  loqueretur,  obstiti 
eius  sermoni  et  hominem  in  familiaritatem  recepi.  Tua 
autem  quae  fuerit  cupiditas  tanta,  nescio,  quod  scribis 
cupisse  te,  quoniam  Smyrnae  duos  Mysos  insuisses  in 
culeum,  simile  in  superiore  parte  provinciae  edere  exem- 
plum  severitatis  tuae  et  idcirco  Zeuxim  elicere  omni 
ratione  voluisse,  quem  adductum  in  iudicium  fortasse 
dimitti  non  oportuerat,  conquiri  vero  et  elici  blanditiis,  ut 
tu  scribis,  ad  iudicium  necesse  non  fuit,  eum  praesertim 
hominem,  quem  ego  et  ex  suis  civibus  et  ex  multis  aliis 
quotidie  magis  cognosco  nobiliorem  esse  prope  quam 
civitatem  suam.  6.  *At  enim  Graecis  solis  indulgeo.' 
Quid?  L.  Caecilium  nonne  omni  ratione  placavi?  quem 
hominem !  qua  ira !  quo  spiritu  1  quem  denique  praeter 
Tuscenium,  cuius  causa  sanari  non  potest,  non  mitigavi  ? 
Ecce  supra  caput  homo  levis  ac  sordidus,  sed  tamen 
equestri  censu,  Catienus:  etiam  is  lenietur;  cuius  tu  in 
patrem  quod  fuisti  asperior,  non  reprehendo ;  certo  enim 
scio  te  fecisse  cum  causa ;  sed  quid  opus  fuit  eius  modi 
litteris,  quas  ad  ipsum  misisti  ?  *  Illum  crucem  sibi  ipsum 
constituere,  ex  qua  tu  eum  ante  detraxisses;  te  curaturum, 
fumo  ut  combureretur,  plaudente  tota  provincia.'  Quid 
vero  ad  C.  Fabium  nescio  quem?— nam  eam  quoque 
epistolam  T.  Catienus  circumgestat — 'renuntiari  tibi  Li- 
cinium  plagiarium  cum  suo  puUo  miluino  tribula  exigere.* 
Deinde  rogas  Fabium,  ut  et  patrem  et  filium  vivos 
comburat,  si  possit;  si  minus,  ad  te  mittat,  uti  iudicio 

comburantur.  Eae  litterae  abs  te  per  iocum  missae  ad 
C.  Fabium,  si  modo  sunt  tuae,  cum  leguntur,  invidiosam 
atrocitatem  verborum  habent ;  7.  ac,  si  omnium  mearum 
praecepta  litterarum  repetes,  intelleges  esse  nihil  a  me 
nisi  orationis  acerbitatem  et  iracundiam  et,  si  forte,  raro 
litterarum  missarum  indiligentiam  reprehensam ;  quibus 
quidem  in  rebus  si  apud  te  plus  auctoritas  mea  quam  tua 
sive  natura  paulo  acrior  sive  quaedam  dulcedo  iracundiae 
sive  dicendi  sal  facetiaeque  valuissent,  nihil  sane  esset, 
quod  nos  poeniteret.  Et  mediocri  me  dolore  putas  adfici, 
cum  audiam,  qua  sit  existimatione  Vergilius,  qua  tuus 
vicinus  C.  Octavius?  nam  si  te  interioribus  vicinis  tuis, 
Ciliciensi  et  Syriaco,  anteponis,  valde  magnum  facis  I  atque 
is  dolor  est,  quod  cum  ii,  quos  nominavi,  te  innocentia  non 
vincant,  vincunt  tamen  artificio  benevolentiae  colligendae, 
qui  neque  Cyrum  Xenophontis  neque  Agesilaum  noverint ; 
quorum  regum  summo  imperio  nemo  umquam  verbum 
ullum  asperius  audivit. 

III.  8.  Sed  haec  a  principio  tibi  praecipiens  quantum 
profecerim,  non  ignoro :  nunc  tamen  decedens,  id  quod 
mihi  iam  facere  videris,  rehnque  quaeso  quam  iucundissi- 
mam  memoriam  tui.  Successorem  habes  perblandum  ; 
cetera  valde  illius  adventu  tua  requirentur.  In  litteris 
mittendis,  u/  saepe  ad  te  scripsi,  nimium  te  exorabilem 
praebuisti :  tolle  omnes,  si  potes,  iniquas,  tolle  inusitatas, 
tolle  contrarias.  Statius  mihi  narravit  scriptas  ad  te 
solere  adferri,  ab  se  legi,  et,  si  iniquae  sint,  fieri  te 
certiorem;  antequam  vero  ipse  ad  te  venisset,  nullum 
delectum  litterarum  fuisse ;  ex  eo  esse  volumina  selectarum 
epistolarum,  quae  reprehendi  solerent.  9.  Hoc  de  genere 
nihil  te  nunc  quidem  moneo  ;  sero  est  enim,  ac  scire  potes 
multa  me  varie  diligenterque  monuisse :  illud  tamen,  quod 

Theopompo  mandavi,  cum  essem  admonitus  ab  ipso,  vide 
per  homines  amantes  tui,  quod  est  facile,  ut  haec  genera 
tollantur  epistolarum,  primum  iniquarum,  deinde  contra- 
riarum,  tum  absurde  et  inusitate  scriptarum,  postremo  iit 
aliquem  contumeliosarum.  Atque  ego  haec  tam  esse; 
quam  audio,  non  puto,  et,  si  sunt  occupationibus  tuis 
minus  animadversa,  nunc  perspice  et  purga.  Legi  epis- 
tolam,  quam  ipse  scripsisse  Sulla  nomenclator  dictus  est, 
non  probandam;  legi  non  nullas  iracundas.  lO.  Sed 
tempore  ipso  de  epistolis :  nam  cum  hanc  paginam  ten- 
erem,  L.  Flavius,  praetor  designatus,  ad  me  venit,  homo 
mihi  valde  familiaris.  Is  mihi,  te  ad  procuratores  suos 
litteras  misisse,  quae  mihi  visae  sunt  iniquissimae,  ne  quid 
de  bonis,  quae  L.  Octavii  Nasonis  fuissent,  cui  L.  Flavius 
heres  est,  deminuerent  ante,  quam  C.  Fundanio  pecuniam 
solvissent;  itemque  misisse  ad  Apollonidenses,  ne  de 
bonis,  quae  Octavii  fuissent,  deminui  paterentur  prius, 
quam  Fundanio  debitum  solutum  esset.  Haec  mihi  veri 
similia  non  videntur;  sunt  enim  a  prudentia  tua  remo- 
tissima.  '  Ne  deminuat  heres  ? '  Quid  si  infitiatur?  quid 
si  omnino  non  debet  ?  quid  ?  praetor  solet  iudicare  deberi  ? 
Quid  ?  ego  Fundanio  non  cupio  ?  non  amicus  sum  ?  non 
misericordia  moveor?  Nemo  magis;  sed  vis  iuris  eius 
modi  est  quibusdam  in  rebus,  ut  nihil  sit  loci  gratiae. 
Atque  ita  mihi  dicebat  Flavius  scriptum  in  ea  epistola, 
quam  tuam  esse  dicebat,  te  aut  quasi  amicis  tuis  gratias 
acturum  aut  quasi  inimicis  incommoda  dz^laturum.  ii. 
Quid  multa?  Ferebat  graviter,  et  vehementer  mecum 
querebatur  orabatque,  ut  ad  te  quam  diligentissime  scri- 
berem :  quod  facio  et  te  prorsus  vehementer  etiam  atque 
etiam  rogo,  ut  et  procuratoribus  Flavii  rcmittas  de  demi- 
nuendo   et   Apollonidensibus   ne   quid  perscribas,  quod 

contra  Flavium  sit,  amplius.  Et  Flavii  causa  et  scilicet 
Fompeii  facies  omnia.  Nolo  medius  fidius  ex  tua  iniuria 
in  illum  tibi  liberalem  me  videri,  sed  te  oro,  ut  tu  ipse 
auctoritatem  et  monumentum  aliquod  decreti  aut  litter- 
arum  tuarum  relinquas,  quod  sit  ad  Flavii  rem  et  ad 
causam  accomodatum :  fert  enim  graviter  homo  et  mei 
observantissimus  et  sui  iuris  dignitatisque  retinens  se  apud 
te  neque  amicitia  nec  iure  valuisse;  et,  ut  opinor,  Flavii 
aliquando  rem  et  Pompeius  et  Caesar  tibi  commendarunt, 
et  ipse  ad  te  scripserat  Flavius  et  ego  certe.  Qua  re  si 
ulla  res  est,  quam  tibi  me  petente  faciendam  putes,  haec 
ea  sit.  Si  me  amas,  cura,  elabora,  perfice,  ut  Flavius  et 
tibi  et  mihi  quam  maximas  gratias  agat :  hoc  te  ita  rogo, 
ut  maiore  studio  rogare  non  possim. 

IV.  12.  Quod  ad  me  de  Hermia  scribis,  mihi  meher- 
cule  valde  molestum  fuit.  Litteras  ad  te  parum  fraterne 
scripseram ;  quas  oratione  Diodoti,  Luculli  Hberti,  com- 
motus,  de  pactione  statim  quod  audieram,  iracundius 
scripseram  et  revocare  cupiebam :  huic  tu  epistolae  non 
fraterne  scriptae  fraterne  debes  ignoscere.  13.  De  Cen- 
sorino,  Antonio,  Cassiis,  Scaevola,  te  ab  iis  diligi,  ut 
scribis,  vehementer  gaudeo.  Cetera  fuerunt  in  eadem 
epistola  graviora,  quam  vellem :  6p6av  tclp  vavv  et  a7ra|  Baieiv. 
Maiora  ista  erunt:  meae  obiurgationes  fuerunt  amoris 
plenissimae ;  quae  sunt  non  nulla,  sed  tamen  mediocria  et 
parva  potius.  Ego  te  numquam  uUa  in  re  dignum  minima 
reprehensione  putassem,  cum  te  sanctissime  gereres,  nisi 
inimicos  multos  haberemus.  Quae  ad  te  aliqua  cum 
monitione  aut  obiurgatione  scripsi,  scripsi  propter  dili- 
gentiam  cautionis  meae,  in  qua  et  maneo  et  manebo  et, 
idem  ut  facias,  non  desistam  rogare.  14.  Attalus  Hypae- 
penus  mecum  egit,  ut  se  ne  impedires,  quo  minus,  quod 

ad  Q.  Publicii  statuam  decretum  est,  erogaretur :  quod 
ego  te  et  rogo  et  admoneo,  ne  talis  viri  tamque  nostri 
necessarii  honorem  minui  per  te  aut  impediri  velis,  Prae- 
terea  Aesopi  [tragoedi],  nostri  familiaris,  Licinius  servus, 
tibi  notus,  aufugit :  is  Athenis  apud  Patronem  Epicureum 
pro  libero  fuit ;  inde  in  Asiam  venit.  Postea  Plato  qui- 
dam  Sardianus,  Epicureus,  qui  Athenis  solet  esse  multum 
et  qui  tum  Athenis  fuerat,  cum  Licinius  eo  venisset,  cum 
eum  fugitivum  esse  postea  ex  Aesopi  litteris  cognosset, 
hominem  comprehendit  et  in  custodiam  Ephesi  tradidit, 
sed  in  publicam  an  in  pistrinum  non  satis  ex  litteris  eius 
intellegere  potuimus:  tu,  quoquo  modo  est,  quoniam 
Ephesi  est,  hominem  investiges  velim  summaque  diligentia 
vel  tecum  deducas.  Noli  spectare,  quanti  homo  sit ;  parvi 
enim  pretii  est,  qui  iam  nihiH  est;  sed  tanto  dolore 
Aesopus  est  adfectus  propter  servi  scelus  et  audaciam,  ut 
nihil  ei  gratius  facere  possis,  quam  si  illum  per  te 
recuperarit. 

V.  15.  Nunc  ea  cognosce,  quae  maxime  exoptas:  rem 
publicam  funditus  amisimus,  adeo  ut  Cato,  adulescens 
nuUius  consilii,  sed  tamen  civis  Romanus  et  Cato,  vix 
vivus  effugeret,  quod,  cum  Gabinium  de  ambitu  vellet 
postulare,  neque  praetores  diebus  aliquot  adiri  possent  vel 
potestatem  sui  facerent,  in  contionem  escendit  et  Pom- 
peium  privatum  dictatorem  appellavit;  propius  nihil  est 
factum,  quam  ut  occideretur.  Ex  hoc,  qui  sit  status 
totius  rei  publicae,  videre  potes.  16.  Nostrae  tamen 
causae  non  videntur  homines  defuturi:  mirandum  in 
modum  profitentur,  offerunt  se,  pollicentur.  Equidem 
cum  spe  sum  maxima,  tum  maiore  etiam  animo,  spe, 
superiores  fore  nos,  animo,  ut  in  hac  re  publica  ne  casum 
quidem  ullum  pertimescam.     Sed  tamen  se  res  sic  habet : 


Kpp.  i5j  i6.]         EPIST.   AD  ATTICUM  III.   15.  43 

si  diem  nobis  dixerit,  tota  Italia  concurret,  ut  multiplicata 
gloria  discedamus;  sin  autem  vi  agere  conabitur,  spero 
fore  studiis  non  solum  amicorum,  sed  etiam  alienorum,  ut 
vi  resistamus.  Omnes  et  se  et  suos  amicos,  clientes, 
libertos,  servos,  pecunias  denique  suas  poUicentur ;  nostra 
antiqua  manus  bonorum  ardet  studio  nostri  atque  amore ; 
si  qui  antea  aut  alieniores  fuerant  aut  languidiores,  nunc 
horum  regum  odio  se  cum  bonis  coniungunt.  Pompeius 
omnia  pollicetur  et  Caesar,  quibus  ego  ita  credo,  ut  nihil 
de  mea  comparatione  deminuam.  Tribuni  pl.  designati 
sunt  nobis  amici ;  consules  se  optime  ostendunt ;  praetores 
habemus  amicissimos  et  acerrimos  cives,  Domitium,  Nigi- 
dium,  Memmium,  Lentulum;  bonos  etiam  alios,  hos 
singulares :  qua  re  magnum  fac  animum  habeas  et  spem 
bonam.  De  singulis  tamen  rebus,  quae  quotidie  gerantur, 
faciam  te  crebro  certiorem. 

16.     AD  ATTICUM  III.   15. 
ScR  Thessalonicae  XIV.  Kalendas  Septembres 

A.U.C.    696. 
CICERO    ATTICO    SAL. 

I.  AccEPi  Idibus  Sextilibus  quattuor  epistolas  a  te 
missas  :  unam,  qua  me  obiurgas,  ut  sim  firmior ;  alteram, 
qua  Crassi  libertum  ais  tibi  de  mea  sollicitudine  macieque 
narrasse ;  tertiam,  qua  demonstras  acta  in  senatu ;  quar- 
tam  de  eo,  quod  a  Varrone  scribis  tibi  esse  confirmatum 
de  voluntate  Pompeii.  2.  Ad  primam  tibi  hoc  scribo, 
me  ita  dolere,  ut  non  modo  a  mente  non  deserar,  sed  id 
ipsum  doleam,  me  tam  firma  mente  ubi  utar  et  quibus- 
cum  non  habere.  Nam  si  tu  me  uno  non  sine  maerore 
cares,  quid  me  censes,  qui  et  te  et  omnibus }  et,  si  tu  in- 
columis  me  requiris,  quo  modo  a  me  ipsam  incolumitatem 

desiderari  putas  ?  nolo  commemorare,  quibus  rebus  sim 
spoliatus,  non  solum  quia  non  ignoras,  sed  etiam  ne 
/-^scindam  ipse  dolorem  meum :  hoc  confirmo,  neque 
tantis  bonis  esse  privatum  quemquam  neque  in  tantas 
miserias  incidisse.  Dies  autem  non  modo  non  levat 
luctum  hunc,  sed  etiam  auget;  nam  ceteri  dolores  miti- 
gantur  vetustate,  hic  non  potest  non  et  sensu  praesentis 
miseriae  et  recordatione  praeteritae  vitae  quotidie  augeri : 
desidero  enim  non  mea  solum  neque  meos,  sed  me 
ipsum.  Quid  enim  sum  ?  Sed  non  faciam  ut  aut  tuum 
animum  angam  quereHs  aut  meis  volneribus  saepius 
manus  adferam.  Nam  quod  purgas  eos,  quos  ego  mihi 
scripsi  invidisse,  et  in  eis  Catonem,  ego  vero  tantum  illum 
puto  ab  isto  scelere  afuisse,  ut  maxime  doleam  plus  apud 
me  simulationem  aliorum  quam  istius  fidem  valuisse. 
Ceteros  quod  purgas,  debent  mihi  purgati  esse,  tibi  si 
sunt.  3.  Sed  haec  sero  agimus.  Crassi  Ubertum  nihil 
puto  sincere  locutum.  In  senatu  rem  probe  scribis 
actam.  Sed  quid  Curio  ?  an  illam  orationem  non  legit  ? 
quae  unde  sit  prolata  nescio.  Sed  Axius,  eiusdem  diei 
scribens  ad  me  acta,  non  ita  laudat  Curionem.  At  potest 
ille  aliquid  praetermittere ;  tu,  nisi  quod  erat,  profecto 
non  scripsisti.  Varronis  sermo  facit  exspectationem 
Caesaris,  atque  utinam  ipse  Varro  incumbat  in  causam  1 
quod  profecto  cum  sua  sponte,  tum  te  instante  faciet.  4. 
Ego,  si  me  aliquando  vestri  et  patriae  compotem  fortuna 
fecerit,  certe  efficiam  ut  maxime  laetere  unus  ex  omnibus 
amicis,  meaque  officia  et  studia,  quae  parum  antea 
luxerunt — fatendum  est  enim — ,  sic  exsequar,  ut  me 
aeque  tibi  ac  fratri  et  Uberis  nostris  restitutum  putes.  Si 
quid  in  te  peccavi,  ac  potius  quoniam  peccavi,  ignosce ; 
in  me  enim  ipsum  peccavi  vehementius.     Neque  haec  eo 

scribo,  quo  te  non  meo  casu  maximo  dolore  esse  adfec- 
lum  sciam,  sed  profecto,  si,  quantum  me  amas  et  amasti, 
tantum  amare  deberes  ac  debuisses,  numquam  esses 
passus  me,  quo  tu  abundabas,  egere  consilio,  nec  esses 
passus  mihi  persuaderi  utile  nobis  esse  legem  de  collegiis 
perferri.  Sed  tu  tantum  lacrimas  praebuisti  dolori  meo, 
quod  erat  amoris,  tamquam  ipse  ego ;  quod  meritis  meis 
perfectum  oportuit,  ut  dies  et  noctes,  quid  mihi  faciendum 
esset,  cogitares,  id  abs  te  meo,  non  tuo  scelere  praeter- 
missum  est.  Quod  si  non  modo  tu,  sed  quisquam  fuisset, 
qui  me  Pompeii  minus  liberali  responso  perterritum  a  tur- 
pissimo  consilio  revocaret,  quod  unus  tu  facere  maxime 
potuisti,  aut  occubuissem  honeste  aut  victores  hodie  vive- 
remus.  Hic  mihi  ignosces :  me  enim  ipsum  multo  magis 
accuso,  deinde  te  quasi  me  alterum;  et  simul  meae  culpae 
socium  quaero,  ac  si  restituor,  etiam  minus  videbimur  de- 
liquisse,  abs  teque  certe,  quoniam  nullo  nostro,  tuo  ipsius 
beneficio  diligemur.  5.  Quod  te  cum  Culleone  scribis  de 
privilegio  locutum,  est  aUquid,  sed  multo  est  mehus  abro- 
gari :  si  enim  nemo  impediet,  quid  est  firmius  ?  sin  erit, 
qui  ferri  non  sinat,  idem  senatus  consulto  intercedet. 
Nec  quicquam  aUud  opus  est  abrogari  :  nam  prior  lex 
nos  nihil  laedebat ;  quam  si,  ut  est  promulgata,  laudare 
voluissemus  aut,  ut  erat  neglegenda,  neglegere,  nocere 
omnino  nobis  non  potuisset.  Hic  mihi  primum  meum 
consilium  defuit,  sed  etiam  obfuit.  Caeci,  caeci,  inquam, 
fuimus  in  vestitu  mutando,  in  populo  rogando,  quod,  nisi 
nominatim  mecum  agi  coeptum  esset,  fieri  perniciosum 
fuit.  Sed  pergo  praeterita;  verum  tamen  ob  hanc  cau- 
sam,  ut,  si  quid  agetur,  legem  illam,  in  qua  popularia 
multa  sunt,  ne  tangatis.  6.  Verum  est  stultum  me  prae- 
cipere,  quid  agatis  aut  quo  modo :   utinam  modo  agatur 

aliquid !  multa  occultant  tuae  litterae,  credo,  ne  vehemen- 
tius  desperatione  perturber.  Quid  enim  vides  agi  posse 
aut  quo  modo  ?  per  senatumne  ?  ast  tute  scripsisti  ad  me, 
quoddam  caput  legis  Clodium  in  curiae  poste  fixisse,  ne 
REFERRi  NEVE  Dici  LiCERET.  Quo  modo  igitur  Domitius 
se  dixit  relaturum  ?  quo  modo  autem  iis,  quos  tu  scribis, 
et  de  re  dicentibus  et,  ut  referretur,  postulantibus  Clodius 
tacuit?  ac,  si  per  populum,  poteritne  nisi  de  omnium 
tribunorum  pl.  sententia  ?  quid  de  bonis  ?  quid  de  domo  ? 
poteritne  restitui  ?  aut,  si  non  poterit,  egomet  quo  modo 
potero  ?  Haec  nisi  vides  expediri,  quam  in  spem  me 
vocas  ?  sin  autem  spei  nihil  est,  quae  est  mihi  vita  ?  itaque 
exspecto  Thessalonicae  acta  Kal.  Sext.,  ex  quibus 
statuam  in  tuosne  agros  confugiam,  ut  neque  videam 
homines,  quos  nolim,  et  te,  ut  scribis,  videam  et  propius 
sim,  si  quid  agatur — idque  intellexi  cum  tibi,  tum  Q. 
fratri  placere — ,  an  abeam  Cyzicum.  7.  Nunc,  Pomponi, 
quoniam  nihil  impertisti  tuae  prudentiae  ad  salutem 
meam,  quod  aut  in  me  ipso  satis  esse  consilii  decreras  aut 
te  nihil  plus  mihi  debere  quam  ut  praesto  esses,  quo- 
niamque  ego  proditus,  inductus,  coniectus  in  fraudem, 
omnia  mea  praesidia  neglexi,  totam  Italiam  [in  me] 
erectam  ad  me  defendendum  destitui  et  reliqui,  me 
meosque  meis  tradidi  inimicis  inspectante  et  tacente  te, 
qui,  si  non  plus  ingenio  valebas  quam  ego,  certe  timebas 
minus:  si  potes,  erige  adflictos  et  in  eo  nos  iuva;  sin 
omnia  sunt  obstructa,  id  ipsum  fac  ut  sciamus  et  nos 
aHquando  aut  obiurgare  aut  comiter  consolari  desine. 
Ego  si  tuam  fidem  accusarem,  non  me  potissimum  tuis 
tectis  crederem  :  meam  amentiam  accuso,  quod  a  te  tan- 
tum  me  amari,  quantum  ego  vellem,  putavi;  quod  si 
fuisset,  fidem  eandem,  curam  maiorem  adhibuisses,  me 

certe  ad  exitium  praecipitantem  retinuisses,  istos  labores, 
quos  nunc  in  naufragiis  nostris  suscipis,  non  subisses.  8. 
Qua  re  fac  ut  omnia  ad  me  perspecta  et  explorata  per- 
scribas,  meque,  ut  facis,  velis  esse  aliquem,  quoniam,  qui 
fui  et  qui  esse  potui,  iam  esse  non  possum,  et  ut  his 
litteris  non  te,  sed  me  ipsum  a  me  esse  accusatum  putes. 
Si  qui  erunt,  quibus  putes  opus  esse  mco  nomine  litteras 
dari,  velim  conscribas  curesque  dandas.  Data  xuu.  Kal. 
Sept. 

17.     AD  FAMILIARES  XIV.  2. 

SCR.   ThESSALONICAE  A.D.   III.  NoN.   OcT.  A.U.C.  696. 
TULLIUS   S.  D.  TERENTIAE    ET    TULLIOLAE    ET    CICERONI   SUIS. 

I.  NoLi  putare  me  ad  quemquam  longiores  epistolas 
scribere,  nisi  si  quis  ad  me  plura  scripsit,  cui  puto  rescribi 
oportere;  nec  enim  habeo  quod  scribam,  nec  hoc  tem- 
pore  quicquam  difficilius  facio.  Ad  te  vero  et  ad  nostram 
Tulliolam  non  queo  sine  plurimis  lacrimis  scribere ;  vos 
enim  video  esse  miserrimas,  quas  ego  beatissimas  semper 
esse  volui  idque  praestare  debui,  et,  nisi  tam  timidi 
fuissemus,  praestitissem.  2.  Pisonem  nostrum  merito 
eius  amo  plurimum  :  eum,  ut  potui,  per  litteras  cohortatus 
sum  gratiasque  egi,  ut  debui.  In  novis  tribunis  pl.  intel- 
lego  spem  te  habere  :  id  erit  firmum,  si  Pompeii  voluntas 
erit,  sed  Crassum  tamen  metuo.  A  te  quidem  omnia 
fieri  fortissime  et  amantissime  video,  nec  miror,  sed 
maereo  casum  eius  modi,  ut  tantis  tuis  miseriis  meae 
miseriae  subleventur :  nam  ad  me  P.  Valerius,  homo 
officiosus,  scripsit,  id  quod  ego  maximo  cum  fletu  legi, 
quem  ad  modum  a  Vestae  ad  tabulam  Valeriam  ducta 
esses.  Hem,  mea  lux,  meum  desiderium,  unde  omnes 
opem    petere    solebant  1     te    nunc,   mea   Terentia,    sic 

vexari,  sic  iacere  in  lacrimis  et  sordibus  I  idque  fieri 
mea  culpa,  qui  ceteros  servavi,  ut  nos  periremus  1  3. 
Quod  de  domo  scribis,  hoc  est  de  area,  ego  vero  tum 
denique  mihi  videbor  restitutus,  si  illa  nobis  erit  restituta; 
verum  haec  non  sunt  in  nostra  manu :  illud  doleo,  quae 
impensa  facienda  est,  in  eius  partem  U  miseram  et  de- 
spoliatam  venire.  Quod  si  conficitur  negotium,  omnia 
consequemur;  sin  eadem  nos  fortuna  premet,  etiamne 
reliquias  tuas  misera  proicies  ?  Obsecro  te,  mea  vita,  quod 
ad  sumptum  attinet,  sine  alios,  qui  possunt,  si  modo 
volunt,  sustinere,  et  valetudinem  istam  infirmam,  si  me 
amas,  noli  vexare  :  nam  mihi  ante  oculos  dies  noctesque 
versaris ;  omnes  labores  te  excipere  video  ;  timeo,  ut  sus- 
tineas.  Sed  video  in  te  esse  omnia  :  qua  re,  ut  id,  quod 
speras  et  quod  agis,  consequamur,  servi  valetudini.  4. 
Ego,  ad  quos  scribam,  nescio,  nisi  ad  eos,  qui  ad  me 
scribunt,  aut  ad  eos,  de  quibus  ad  me  vos  aliquid  scribitis. 
Longius,  quoniam  ita  vobis  placet,  non  discedam,  sed 
velim  quam  saepissime  litteras  mittatis,  praesertim,  si  quid 
est  firmius,  quod  speremus.  Valete,  mea  desideria,  valete. 
D.  a.  d.  III.  Non.  Oct.     Thessalonica. 

18.     AD  FAMILIARES  XIV.  i. 
ScR.  Dyrrhachii  a.d.  VI.  Kal.  Decembres  a.u.c.   696. 

TULLIUS    TERENTIAE   SUAE,    TULLIOLAE    SUAE,    CICERONI 
SUO   SALUTEM    DICIT. 

I.  Et  Htteris  multorum  et  sermone  omnium  perfertur 
ad  me,  incredibilem  tuam  virtutem  et  fortitudinem  esse 
teque  nec  animi  neque  corporis  laboribus  defatigari.  Me 
miserum !  te  ista  virtute,  fide,  probitate,  humanitate  in 
tantas  aerumnas  propter  me  incidisse !  TuUiolamque 
nostram,  ex  quo  patre  tantas  voluptates  capiebat,  ex  eo 

taiitos  percipere  luctus !      Nam   quid  ego  de  Cicerone 
dicam?    qui   cum   primum   sapere   coepit,   acerbissimos 
dolores  miseriasque  percepit.     Quae  si,  tu  ut  scribis,  fato 
facta  putarem,  ferrem  paulo  facilius,  sed  omnia  sunt  mea 
culpa  commissa,  qui  ab  iis  me  amari  putabam,  qui  invide- 
bant,   eos   non   sequebar,   qui   petebant.      2.    Quod   si 
nostris  consiliis  usi   essemus   neque   apud   nos   tantum 
valuisset  sermo  aut  stultorum  amicorum  aut  improborum, 
beatissimi  viveremus :   nunc,  quoniam  sperare  nos  amici 
iubcnt,  dabo  operam,  ne  mea  valetudo  tuo  labori  desit. 
Res  quanta  sit,  intellego,  quantoque  fuerit  facilius  manere 
domi  quam  redire ;    sed  tamen,  si  omnes  tribunos  pl. 
habemus,  si  Lentulum  tam  studiosum,  quam  videtur,  si 
vero  etiam  Pompeium  et  Caesarem,  non  est  desperandum. 
3.  De  familia,  quo  modo  placuisse  scribis  amicis,  facie- 
mus;    de  loco,  nunc  quidem  iam  abiit  pestilentia,  sed 
quam  diu  fuit,  me  non  attigit.     Plancius,  homo  oflficiosis- 
simus,   me   cupit   esse   secum   et   adhuc   retinet.      Ego 
volebam  loco  magis  deserto  esse  in  Epiro,  quo  neque 
Hispo  veniret  nec  milites,  sed  adhuc  Plancius  me  retinet ; 
sperat  posse  fieri,  ut  mecum  in  Italiam  decedat :    quem 
ego  diem  si  videro  et  si  in  vestrum  complexum  venero  ac 
si  et  vos  et  me  ipsum  recuperaro,  satis  magnum  mihi 
fructum  videbor  percepisse  et  vestrae  pietatis  et  meae.    4. 
Pisonis  humanitas,  virtus,  amor  in  omnes  nos  tantus  est, 
ut   nihil   supra  possit :    utinam  ea   res  ei  voluptati  sit  1 
gloriae  quidem  video  fore.      De  Q.   fratre  nihil  ego  te 
accusavi,  sed  vos,  cum  praesertim  tam  pauci  sitis,  volui 
esse  quam  coniunctissimos.     5.  Quibus  me  voluisti  agere 
gratias,  egi  et  me   a   te   certiorem  factum  esse  scripsi. 
Quod  ad  me,  mea  Terentia,  scribis  te  vicum  vendituram, 
quid,  obsecro  te, — me  miserum? — quid  futurum  est?  et, 

si  nos  premet  eadem  fortuna,  quid  puero  misero  iiet? 
Non  queo  reliqua  scribere — tanta  vis  lacrimarum  est — , 
neque  te  in  eundem  fletum  adducam.  Tantum  scribo ; 
si  erunt  in  officio  amici,  pecunia  non  deerit ;  si  non 
erunt,  tu  efficere  tua  pecunia  non  poteris.  Per  fortu- 
nas  miseras  nostras,  vide,  ne  puerum  perditum  perdamus. 
Cui  si  aliquid  erit,  ne  egeat,  mediocri  virtute  opus  est  et 
mediocri  fortuna,  ut  cetera  consequatur.  6.  Fac  valeas 
et  ad  me  tabellarios  mittas,  ut  sciam,  quid  agatur  et  vos 
quid  agatis.  Mihi  omnino  iam  brevis  exspectatio  est. 
Tulliolae  et  Ciceroni  salutem  dic.  Valete.  D.  a.  d.  vi. 
K.  Decemb.     Dyrrhachii. 

7.  Dyrrhachium  veni,  quod  et  libera  civitas  est  et  in 
me  officiosa  et  proxima  Italiae  ;  sed  si  offendet  me  loci 
celebritas,  alio  me  conferam,  ad  te  scribam. 

19.     AD  ATTICUM  IIL  23. 
ScR.  Dyrrhachii  pridie  Kalendas  Decembres  a.u.c.  696. 

CICERO   ATTICO    SAL. 

I,  A.  d.  V.  Kal.  Decembr.  tres  epistolas  a  te  accepi: 
unam  datam  a.  d.  vm.  Kal.  Novembres,  in  qua  me  hor- 
taris,  ut  forti  animo  mensem  lanuarium  exspectem,  eaque, 
quae  ad  spem  putas  pertinere,  de  Lentuli  studio,  de 
Metelli  voluntate,  de  tota  Pompeii  ratione,  perscribis.  In 
altera  epistola  praeter  consuetudinem  tuam  diem  non 
adscribis,  sed  satis  significas  tempus ;  lege  enim  ab  octo 
tribunis  pl.  promulgata  scribis  te  eas  litteras  eo  ipso  die 
dedisse,  id  est  a.  d.  uii.  Kal.  Novembres,  et,  quid  putes 
utilitatis  eam  promulgationem  attulisse,  scribis  :  in  quo  si 
iam  haec  nostra  salus  cum  hac  lege  desperata  erit,  velim 
pro  tuo  in  me  amore  hanc  inanem  meam  diligentiam 
miserabilem  potius  quam  ineptam  putes^  sin  est  ahquid 

spei,  des  operam  ut  maiore  diligentia  posthac  a  nostris 
magistratibus  defendamur.  2.  Nam  ea  veterum  tribuno- 
rum  pl.  rogatio  tria  capita  habuit,  unum  de  reditu  meo, 
scriptum  incaute ;  nihil  enim  restituitur  praeter  civitatem 
et  ordinem,  quod  mihi  pro  meo  casu  satis  est,  sed,  quae 
cavenda  fuerint  et  quo  modo,  te  non  fugit.  Alterum 
caput  est  tralaticium  de  impunitate,  si  qvid  contra  alias 
LEGES  Eivs  LEGis  ERGO  FACTVM  siT.  Tertium  caput,  mi 
Pomponi,  quo  consilio  et  a  quo  sit  inculcatum,  vide :  scis 
enim  Clodium  sanxisse,  ut  vix  aut  omnino  non  posset  nec 
per  senatum  nec  per  populum  infirmari  sua  lex.  Sed 
vides  numquam  esse  observatas  sanctiones  earum  legum, 
quae  abrogarentur :  nam,  si  id  esset,  nuUa  fere  abrogari 
posset;  neque  enim  ulla  est,  quae  non  ipsa  se  saepiat 
difficultate  abrogationis.  Sed,  cum  lex  abrogatur,  illud 
ipsum  abrogatur,  quo  modo  eam  abrogari  oporteat,  3. 
Hoc,  quod  re  vera  ita  est,  cum  semper  ita  habitum  observa- 
tumque  sit,  octo  nostri  tribuni  pl.  caput  posuerunt  hoc :  si 

QVID    IN    HAC    ROGATIONE    SCRIPTVM    EST,    QVOD    PER    LEGES 

PLEBisvE  sciTA,  hoc  cst  quod  per  legem  Clodiam,  promvl- 

GARE,  ABROGARE,  DEROGARE,  OBROGARE  SINE  FRAVDE  SVA  NON 
LICEAT,  NON  LICVERIT,  QVODVE  EI  QVI  PROMVLGAVIT,  DERO- 
GAVIT,  OB  EAM  REM  POENAE  MVLTAEVE  SIT,  E.  H.  L.  N.  R.      4. 

Atque  hoc  in  iUis  tribunis  pl.  non  laedebat ;  lege  enim 
collegii  sui  non  tenebantur;  quo  maior  est  suspitio  mal- 
itiae  alicuius,  cum  id,  quod  ad  ipsos  nihil  pertiriebat,  erat 
aiitem  contra  me,  scripserunt,  ut  novi  tribuni  pl.,  si  essent 
timidiores,  multo  magis  sibi  eo  capite  utendum  putarent. 
Neque  id  a  Clodio  praetermissum  est :  dixit  enim  in  con- 
tione  a.  d.  in.  Nonas  Novembres  hoc  capite  designatis 
tribunis  pl.  praescriptum  esse,  quid  hceret ;  tamen  in  lege 
nulia  esse  eius  modi  caput  te  non  fallit,  quo,  si  opus  esset, 
£  2 

omnes  in  abrogando  uterentur.  Ut  Ninnium  aut  ceteros 
fugerit  investiges  velim  et  quis  attulerit  et  qua  re  octo 
tribuni  pl.  ad  senatum  de  me  referre  non  dubitarint — 
scilicet  quod  observandum  illud  caput  non  putabant — , 
iidem  in  abrogando  tam  cauti  fuerint,  ut  id  metuerent, 
soluti  cum  essent,  quod  ne  iis  quidem,  qui  lege  tenentur, 
est  curandum.  Id  caput  sane  nolim  novos  tribunos  pl. 
ferre,  sed  perferant  modo  quidlubet:  uno  capite,  quo 
revocabor,  modo  res  conficiatur,  ero  contentus.  lam 
dudum  pudet  tam  multa  scribere;  vereor  enim  ne  re  iam 
desperata  legas,  ut  haec  mea  diligentia  miserabilis  tibi,  aliis 
irridenda  videatur.  Sed  si  est  aliquid  in  spe,  vide  legem, 
quam  T.  Fadio  scripsit  Visellius:  ea  mihi  perplacet;  nam 
Sestii  nostri,  quam  tu  tibi  probari  scribis,  mihi  non  placet 
5.  Tertia  est  epistola  pridie  Idus  Novembr.  data,  in  qua 
exponis  prudenter  et  diligenter,  quae  sint  quae  rem  disti- 
nere  videantur,  de  Crasso,  de  Pompeio,  de  ceteris :  qua 
re  oro  te  ut,  si  qua  spes  erit,  posse  studiis  bonorum, 
auctoritate,  multitudine  comparata,  rem  confici,  des  operam 
ut  uno  impetu  perfringatur,  in  eam  rem  incumbas  cete- 
rosque  excites ;  sin,  ut  ego  perspicio  cum  tua  coniectura, 
tum  etiam  mea,  spei  nihil  est,  oro  obtestorque  te,  ut  Q. 
fratrem  ames,  quem  ego  miserum  misere  perdidi,  neve 
quid  eum  patiare  gravius  consulere  de  se,  quam  expediat 
sororis  tuae  filio,  meum  Ciceronem,  cui  nihil  misello 
relinquo  praeter  invidiam  et  ignominiam  nominis  mei, 
tueare,  quoad  poteris,  Terentiam,  unam  omnium  aerum- 
nosissimam,  sustentes  tuis  officiis.  Ego  in  Epirum  profi- 
ciscar,  cum  primorum  dierum  nuntios  excepero  :  tu  ad  me 
velim  proximis  litteris,  ut  se  initia  dederint,  perscribas. 
Data  pridie  Kal.  Decembr. 

EPISTOLAE    SELECTAE. 

PARS  II. 
20.     AD  ATTICUM  IV.  i. 

SCR.    ROMAE    MEDIO    MENSE    SePTEMBRI    A.U.C.    697. 
CICERO    ATTICO    SAL. 

I.  Cum  primum  Romam  veni,  fuitque  cui  recte  ad  te 
litteras  darem,  nihil  prius  faciendum  mihi  putavi,  quam  ut 
tibi  absenti  de  reditu  nostro  gratularer ;  cognoram  enim — 
ut  vere  scribam — te  in  consiliis  mihi  dandis  nec  fortiorem 
nec  prudentiorem  quam  me  ipsum,  me  etiam  propter 
meam  in  te  observantiam  nimium  in  custodia  salutis  meae 
diligentem,  eundemque  te,  qui  primis  temporibus  erroris 
nostri  aut  potius  furoris  particeps  et  falsi  timoris  socius 
fuisses,  acerbissime  discidium  nostrum  tulisse  plurimumque 
operae,  studii,  diligentiae,  laboris  ad  conficiendum  reditum 
meum  contulisse :  2.  itaque  hoc  tibi  vere  adfirmo,  in  max- 
ima  laetitia  et  exoptatissima  gratulatione  unum  ad  cumu- 
landum  gaudium  conspectum  aut  potius  complexum  mihi 
tuum  defuisse  ;  quem  semel  nactus  si  umquam  dimisero, 
ac  nisi  etiam  praetermissos  fructus  tuae  suavitatis  prae- 
teriti  temporis  omnes  exegero,  profecto  hac  restitutione 
fortunae  me  ipse  non  satis  dignum  iudicabo.  3.  Nos 
adhuc  in  nostro  statu,  quod  difficillime  recuperari  posse 
arbitrati  sumus,  splendorem  nostrum  illum  forensem  et  in 

senatu  auctoritatem  et  apud  viros  bonos  gratiam  magis, 
quam  optaramus,  consecuti  sumus ;  in  re  autem  familiari, 
quae  quem  ad  modum  fracta,  dissipata,  direpta  sit,  non 
ignoras,  valde  laboramus  tuarumque  non  tam  facultatum, 
quas  ego  nostras  esse  iudico,  quam  consiliorum  ad  colli- 
gendas  et  constituendas  reliquias  nostras  indigemus.  4. 
Nunc,  etsi  omnia  aut  scripta  esse  a  tuis  arbitror  aut  etiam 
nuntiis  ac  rumore  perlata,  tamen  ea  scribam  brevi,  quae  te 
puto  potissimum  ex  meis  litteris  velle  cognoscere.  Pr. 
Nonas  Sextiles  Dyrrhachio  sum  profectus,  ipso  illo  die,  quo 
lex  est  lata  de  nobis ;  Brundisium  veni  Nonis  Sextilibus  : 
ibi  mihi  Tulliola  mea  fuit  praesto  natali  suo  ipso  die,  qui 
casu  idem  natalis  erat  et  Brundisinae  coloniae  et  tuae 
vicinae  Salutis;  quae  res  animadversa  a  multitudine 
summa  Brundisinorum  gratulatione  celebrata  est.  Ante 
diem  vi.  Idus  Sextiles  cognovi,  [cum  Brundisii  essem,] 
litteris  Quinti,  mirifico  studio  omnium  aetatum  atque 
ordinum,  incredibili  concursu  Italiae  legem  comitiis  cen- 
turiatis  esse  perlatam :  inde  a  Brundisinis  honestissimis 
ornatus  iter  ita  feci,  ut  undique  ad  me  cum  gratulatione 
legati  convenerint.  5.  Ad  urbem  ita  veni,  ut  nemo  ullius 
ordinis  homo  nomenclatori  notus  fuerit,  qui  mihi  obviam 
non  venerit,  praeter  eos  inimicos,  quibus  id  ipsum  [se 
inimicos  esse]  non  liceret  aut  dissimulare  aut  negare. 
Cum  venissem  ad  portam  Capenam,  gradus  templorum 
ab  infima  plebe  completi  erant,  a  qua  plausu  maximo  cum 
esset  mihi  gratulatio  significata,  similis  et  frequentia  et 
plausus  me  usque  ad  Capitolium  celebravit,  in  foroque  et 
in  ipso  Capitolio  miranda  multitudo  fuit.  Postridie  in 
senatu,  qui  fuit  dies  Nonarum  Septembr.,  senatui  gratias 
egimus.  6»  Eo  biduo  cum  esset  annonae  summa  caritas  et 
homines  ad  theatrum  primo,  deinde  ad  senatum  concur- 

rissent,  impulsu  Clodii  mea  opera  frumenti  inopiam  esse 
clamarent,  cum  per  eos  dies  senatus  de  annona  haberetur 
et  ad  eius  procurationem  sermone  non  solum  plebis,  verum 
eliam  bonorum  Pompeius  vocaretur  idque  ipse  cuperet, 
multitudoque  a  me  nominatim,  ut  id  decernerem,  postu- 
laret,  feci  et  accurate  sententiam  dixi.  Cum  abessent 
consulares,  quod  tuto  se  negarent  posse  sententiam 
dicere,  praeter  Messallam  et  Afranium,  factum  est 
senatus  consultum  in  meam  sententiam,  ut  cum  Pom- 
peio  ageretur  ut  eam  rem  susciperet  lexque  ferretur; 
quo  senatus  consulto  recitato  continuo  cum  more  hoc 
insulso  et  novo  plausum  meo  nomine  recitando  dedissent, 
habui  contionem;  omnes  magistratus  praesentes  praeter 
unum  praetorem  et  duos  tribunos  pl.  dederunt.  7.  Post- 
ridie  senatus  frequens;  et  omnes  consulares  nihil  Pom- 
peio  postulanti  negarunt;  ille  legatos  quindecim  cum 
postularet,  me  principem  nominavit  et  ad  omnia  me 
alterum  se  fore  dixit.  Legem  consules  conscripserunt, 
qua  Pompeio  per  quinquennium  omnis  potestas  rei  fru- 
mentariae  toto  orbe  terrarum  daretur;  alteram  Messius, 
qui  omnis  pecuniae  dat  potestatem  et  adiungit  classem  et 
exercitum  et  maius  imperium  in  provinciis,  quam  sit  eorum, 
qui  eas  obtineant :  illa  nostra  lex  consularis  nunc  modesta 
videtur,  haec  Messii  non  ferenda.  Pompeius  illam  velle 
se  dicit,  familiares  hanc.  Consulares  duce  Favonio  fre- 
munt;  nos  tacemus,  et  eo  magis,  quod  de  domo  nostra 
nihil  adhuc  pontifices  responderunt :  qui  si  sustulerint 
religionem,  aream  praeclaram  habebimus;  superficiem 
consules  ex  senatus  consulto  aestimabunt:  sin  aliter, 
demolientur,  suo  nomine  locabunt,  rem  totam  aestima- 
bunt.  8.  Ita  sunt  res  nostrae,  ut  in  secundis,  fluxae,  ut 
in  adversis,  bonae.     In  re  familiari  valde  sumus,  ut  scis 

perturbati.  Praeterea  sunt  quaedam  domestica,  quae  lit- 
teris  non  committo.  Q.  fratrem  insigni  pietate,  virtute, 
fide  praeditum  sic  amo,  ut  debeo.  Te  exspecto  et  oro  ut 
matures  venire  eoque  animo  venias,  ut  me  tuo  consilio 
egere  non  sinas.  Alterius  vitae  quoddam  initium  ordimur. 
lam  quidam,  qui  nos  absentes  defenderunt,  incipiunt  prae- 
sentibus  occulte  irasci,  aperte  invidere:  vehementer  te 
requirimus. 

21.     AD  FAMILIARES  I.  i. 
ScR.  RoMAE  Idibus  Ianuariis  a.u.c.  698. 

M.    CICERO   S.  D.  P.    LENTULO    PROCOS. 

I.  Ego  omni  officio  ac  potius  pietate  erga  te  ceteris 
satis  facio  omnibus,  milii  ipse  numquam  satis  facio ;  tanta 
enim  magnitudo  est  tuorum  erga  me  meritorum,  ut,  quia 
tu  nisi  perfecta  re  de  me  non  conquiesti,  ego,  quia  non 
idem  in  tua  causa  efficio,  vitam  mihi  esse  acerbam  putem. 
In  causa  haec  sunt :  Hammonius,  regis  legatus,  aperte 
pecunia  nos  oppugnat ;  res  agitur  per  eosdem  creditores, 
per  quos,  cum  tu  aderas,  agebatur.  Regis  causa  si  qui 
sunt  qui  velint,  qui  pauci  sunt,  omnes  rem  ad  Pompeium 
deferri  volunt ;  senatus  religionis  calumniam  non  religione, 
sed  malevolentia  et  illius  regiae  largitionis  invidia  com- 
probat.  2.  Pompeium  et  hortari  et  orare,  etiam  liberius 
accusare  et  monere,  ut  magnam  infamiam  fugiat,  non 
desistimus ;  sed  plane  nec  precibus  nostris  nec  admoni- 
tionibus  relinquit  locum :  nam  cum  in  sermone  quotidiano, 
tum  in  senatu  palam  sic  egit  causam  tuam,  ut  neque 
eloquentia  maiore  quisquam  nec  gravitate  nec  studio 
nec  contentione  agere  potuerit,  cum  summa  testificatione 
tuorum  in  se  officiorum  et  amoris  erga  te  sui.  Marcel- 
linum  tibi  esse  iratum  scis:  is   hac  regia  causa  excepta 

ceteris  iii  rebus  se  acerrimum  tui  defensorem  fore  ostendit. 
Quod  dat,  accipimus :  quod  instituit  referre  de  religione 
et  saepe  iam  retulit,  ab  eo  deduci  non  potest.  3.  Res 
ante  Idus  acta  sic  est ; — nam  haec  Idibus  mane  scripsi : 
— Hortensii  et  mea  et  Luculli  sententia  cedit  religioni 
de  exercitu — teneri  enim  res  aliter  non  potest — ,  sed  ex 
illo  senatus  consulto,  quod  te  referente  factum  est,  tibi 
decernit,  ut  regem  reducas,  quod  commodo  rei  publicae 
facere  possis;  ut  exercitum  religio  tollat,  te  auctorem 
senatus  retineat.  Crassus  tres  legatos  decernit,  nec 
excludit  Pompeium ;  censet  enim  etiam  ex  iis,  qui  cum 
imperio  sint ;  Bibulus  tres  legatos,  ex  iis,  qui  privati  sunt. 
Huic  adsentiuntur  reliqui  consulares  praeter  Servilium, 
qui  omnino  reduci  negat  oportere,  et  Volcatium,  qui, 
Lupo  referente,  Pompeio  decernit,  et  Afranium,  qui  ad- 
sentitur  Volcatio.  Quae  res  auget  suspitionem  Pompeii 
voluntatis,  animadvertebatur  Pompeii  familiares  adsentiri 
Volcatio.  Laboratur  vehementer;  inclinata  res  est: 
Libonis  et  Hypsaei  non  obscura  concursatio  et  contentio 
omniumque  Pompeii  familiarium  studium  in  eam  opinio- 
nem  rem  adduxerunt,  ut  Pompeius  cupere  videatur;  cui 
qui  nolunt,  idem  tibi,  quod  eum  ornasti,  non  sunt  amici. 
4.  Nos  in  causa  auctoritatem  eo  minorem  habemus, 
quod  tibi  debemus;  gratiam  autem  nostram  exstinguit 
hominum  suspitio,  quod  Pompeio  se  gratificari  putant. 
Ut  in  rebus  multo  ante,  quam  profectus  es,  ab  ipso  rege 
et  ab  intimis  ac  domesticis  Pompeii  clam  exulceratis, 
deinde  palam  a  consularibus  exagitatis  et  in  summam 
invidiam  adductis,  ita  versamur.  Nostram  fidem  omnes, 
amorem  tui  absentis  praesentes  tui  cognoscent.  Si  esset 
in  iis  fides,  in  quibus  summa  esse  debebat,  non  labo- 
raremus. 

22.     AD  FAMILIARES  I.  2. 

SCR.    ROMAE    A.  D.    XVI.    KaL.    FeBRUARIAS    A.U.C.    698. 
M.    CICERO    S.  D.  P.    LENTULO    PROCOS. 

I.  Idibus  lanuariis  in  senatu  nihil  est  confectum, 
propterea  quod  dies  magna  ex  parte  consumptus  est 
altercatione  Lentuli  consulis  et  Caninii  tribuni  pl.  Eo 
die  nos  quoque  multa  verba  fecimus  maximeque  visi 
sumus  senatum  commemoratione  tuae  voluntatis  erga 
•illum  ordinem  permovere.  Itaque  postridie  placuit,  ut 
breviter  sententias  diceremus  ;  videbatur  enim  reconciliata 
nobis  voluntas  esse  senatus,  quod  cum  dicendo,  tum 
singulis  appellandis  rogandisque  perspexeram.  Itaque 
cum  sententia  prima  Bibuli  pronuntiata  esset,  ut  tres 
legati  regem  reducerent,  secunda  Hortensii,  ut  tu  sine 
exercitu  reduceres,  tertia  Volcatii,  ut  Pompeius  reduceret, 
postulatum  est,  ut  Bibuli  sententia  divideretur.  Quatenus 
de  religione  dicebat,  cui  quidem  rei  iam  obsisti  non 
poterat,  Bibulo  adsensum  est ;  de  tribus  legatis  frequentes 
ierunt  in  alia  omnia.  2.  Proxima  erat  Hortensii  sententia, 
cum  Lupus,  tribunus  pl,  quod  ipse  de  Pompeio  retulisset, 
intendere  coepit,  ante  se  oportere  discessionem  facere 
quam  consules.  Eius  orationi  vehementer  ab  omnibus 
reclamatum  est;  erat  enim  et  iniqua  et  nova.  Consules 
neque  concedebant  neque  valde  repugnabant,  diem  con- 
sumi  volebant;  id  quod  est  factum:  perspiciebant  enim 
in  Hortensii  sententiam  multis  partibus  plures  ituros, 
quamquam  aperte  Volcatio  adsentirentur.  Multi  roga- 
bantur,  atque  id  ipsum  consulibus  invitis;  nam  ii  Bibuli 
sententiam  valere  cupierunt.  3.  Hac  controversia  usque 
ad  noctem  ducta  senatus  dimissus  est.     Ego  ©o  die  casu 

apud  Pompeiiim  cenavi  nactusque  tempus  hoc  magis 
idoneum  quam  umquam  antea,  quod  post  tuum  disces- 
sum  is  dies  honestissimus  nobis  fuerat  in  senatu,  ita  sum 
cum  illo  locutus,  ut  mihi  viderer  animum  hominis  ab 
omni  alia  cogitatione  ad  tuam  dignitatem  tuendam  tra- 
ducere  :  quem  ego  ipsum  cum  audio,  prorsus  eum  libero 
omni  suspitione  cupiditatis ;  cum  autem  eius  familiares 
omnium  ordinum  video,  perspicio,  id  quod  iam  omnibus 
est  apertum,  totam  rem  istam  iam  pridem  a  certis  homi- 
nibus,  non  invito  rege  ipso  consiliariisque  eius,  esse 
corruptam.  4.  Haec  scripsi  a.  d.  xvi.  Kal.  Februarias 
ante  lucem  :  eo  die  senatus  erat  futurus.  Nos  in  senatu, 
quem  ad  modum  spero,  dignitatem  nostram,  ut  potest  in 
tanta  hominum  perfidia  et  iniquitate,  retinebimus ;  quod 
ad  popularem  rationem  attinet,  hoc  videmur  esse  con- 
secuti,  ut  ne  quid  agi  cum  populo  aut  salvis  auspiciis 
aut  salvis  legibus  aut  denique  sine  vi  posset.  De  his 
rebus  pridie,  quam  haec  scripsi,  senatus  auctoritas  gra- 
vissima  intercessit ;  cui  cum  Cato  et  Caninius  interces- 
sissent,  tamen  est  perscripta :  eam  ad  te  missam  esse 
arbitror.  De  ceteris  rebus,  quicquid  erit  actum,  scribam 
ad  te,  et,  ut  quam  rectissime  agatur,  omni  mea  cura, 
opera,  diligentia,  gratia  providebo 

23.     AD  QUINTUM  FRATREM  II.  3. 

SCR.    ROMAE    PRID.    Id.    FeBR.    ET    XV.    KaL.    MaRT. 

A.U.C.    698. 

marcus  QUINTO  FRATRI  salutem. 

I .    ScRiPSi    ad   te   antea    superiora ;    nunc    cognosce, 

postea  quae  sint  acta :   a  Kal.  Febr.  legationes  in  Idus 

Febr.  reiiciebantur ;  eo  die  res  confecta  non  est.    a.  d.  iiii. 

Non.  Febr.  Milo  adfuit ;   ei  Pompeius  advocatus  venit ; 


6o  M.    TULLII   CICERONIS  [Pars  II. 

dixit  Marcellus,  a  me  rogatus ;  honeste  discessimus. 
Prodicta  dies  est  in  vii.  Idus  Febr.  Interim  reiectis 
legationibus  in  Idus  referebatur  de  provinciis  quaestorum 
et  de  ornandis  praetoribus ;  sed  res  multis  querelis  de  re 
publica  interponendis  nulla  transacta  est.  C.  Cato  legem 
promulgavit  de  imperio  Lentuli  abrogando:  vestitum 
filius  mutavit.  2.  A.  d.  vii.  Id.  Febr.  Milo  adfuit;  dixit 
Pompeius,  sive  voluit :  nam,  ut  surrexit,  operae  Clodianae 
clamorem  sustulerunt,  idque  ei  perpetua  oratione  contigit, 
non  modo  ut  adclamatione,  sed  ut  convitio  et  maledictis 
impediretur.  Qui  ut  peroravit — nam  in  eo  sane  fortis 
fuit,  non  est  deterritus,  dixit  omnia  atque  interdum  etiam 
silentio,  cum  auctoritate  t  p^regerat — ,  sed  ut  peroravit, 
surrexit  Clodius  :  ei  tantus  clamor  a  nostris — placuerat 
enim  referre  gratiam — ,  ut  neque  mente  nec  lingua  neque 
ore  consisteret.  Ea  res  acta  est,  cum  hora  sexta  vix 
Pompeius  perorasset,  usque  ad  horam  vm.,  cum  omnia 
maledicta,  versus  denique  obscenissimi  in  Clodium  et 
Clodiam  dicerentur.  Ille  furens  et  exsanguis  interrogabat 
suos  in  clamore  ipso,  quis  esset,  qui  plebem  fame  necaret. 
Respondebant  operae  :  '  Pompeius. '  Quis  Alexandriam 
ire  cuperet.  Respondebant :  '  Pompeius. '  Quem  ire 
vellent.  Respondebant :  '  Crassum.  *  Is  aderat  tum, 
Miloni  animo  non  amico.  Hora  fere  nona  quasi  signo 
dato  Clodiani  nostros  consputare  coeperunt :  exarsit 
dolor.  Urgere  illi,  ut  loco  nos  moverent;  factus  est 
a  nostris  impetus ;  fuga  operarum ;  eiectus  de  rostris 
Clodius;  ac  nos  quoque  tum  fugimus,  ne  quid  in  turba. 
Senatus  vocatus  in  curiam ;  Pompeius  domum :  neque 
ego  tamen  in  senatum,  ne  aut  de  tantis  rebus  tacerem 
aut  in  Pompeio  defendendo — nam  is  carpebatur  a  Bibulo, 
Curione,  Favonio,  Servilio  filio — animos   bonorum  viro- 

rum  offenderem.  Res  in  posterum  dilata  est;  Clodius 
in  Quirinalia  prodixit  diem.  3.  A.  d.  vi.  Id.  Febr.  senatus 
ad  Apollinis  fuit,  ut  Pompeius  adesset.  Acta  res  est 
graviter  a  Pompeio.  Eo  die  nihil  perfectum  est.  A.  d. 
V.  Id.  Febr.  ad  Apollinis  senatus  consultum  factum  est, 
ea,  quae  facta  essent  a.  d.  vi.  Id.  Febr.,  contra  rem 
publicam  esse  facta.  Eo  die  Cato  vehementer  est  in 
Pompeium  invectus  et  eum  oratione  perpetua  tamquam 
reum  accusavit ;  de  me  multa  me  invito  cum  mea  summa 
laude  dixit :  cum  illius  in  me  perfidiam  increparet,  auditus 
est  magno  silentio  malevolorum.  Respondit  ei  vehemen- 
ter  Pompeius  Crassumque  descripsit,  dixitque  aperte  se 
munitiorem  ad  custodiendam  vitam  suam  fore,  quam 
Africanus  fuisset,  quem  C.  Carbo  interemisset.  4.  Itaque 
magnae  mihi  res  iam  moveri  videbantur :  nam  Pompeius 
haec  intellegit  nobiscumque  communicat,  insidias  vitae 
suae  fieri,  C.  Catonem  a  Crasso  sustentari,  Clodio  pecu- 
niam  suppeditari,  utrumque  et  ab  eo  et  a  Curione, 
Bibulo  ceterisque  suis  obtrectatoribus  confirmari,  vehe- 
menter  esse  providendum  ne  opprimatur  contionario  illo 
populo  a  se  prope  alienato,  nobilitate  inimica,  non  aequo 
senatu,  iuventute  improba.  Itaque  se  comparat,  homines 
ex  agris  arcessit ;  operas  autem  suas  Clodius  confirmat : 
manus  ad  Quirinalia  paratur ;  in  eo  multo  sumus  supe- 
riores  ipsius  copiis ;  et  magna  manus  ex  Piceno  et  Gallia 
exspectatur,  ut  etiam  Catonis  rogationibus  de  Milone  et 
Lentulo  resistamus.  5.  A.  d.  iiii.  Idus  Febr.  Sestius  ab 
indice  Cn.  Nerio  Pupinia  ambitus  est  postulatus  et  eodem 
die  a  quodam  M.  Tullio  de  vi.  Is  erat  aeger:  domum 
ut  debuimus,  ad  eum  statim  venimus  eique  nos  totos 
tradidimus,  idque  fecimus  praeter  hominum  opinionem, 
qui   nos   ei   iure   succensere   putabant,    ut   humanissimi 

gratissimique  et  ipsi  et  omnibus  videremur,  itaque 
faciemus.  Sed  idem  Nerius  index  edidit  ad  adligatos 
Cn.  Lentulum  Vatiara  et  C.  Cornelium  :  f  ista  ei.  Eodem 
die  senatus  consultum  factum  est,  ut  sodalitates  decuri- 
atique  discederent,  lexque  de  iis  ferretur,  ut,  qui  non 
discessissent,  ea  poena,  quae  est  de  vi,  tenerentur. 
6.  A.  d.  III.  Idus  Febr.  dixi  pro  Bestia  de  ambitu  apud 
praetorem  Cn.  Domitium  in  foro  medio,  maximo  con- 
ventu,  incidique  in  eum  locum  in  dicendo,  cum  Sestius 
multis  in  templo  Castoris  volneribus  acceptis  subsidio 
Bestiae  servatus  esset.  Hic  npoaKovofirjo-dnrjv  quiddam 
evKaipms  de  iis,  quae  in  Sestium  adparabantur  crimina, 
et  eum  ornavi  veris  laudibus,  magno  adsensu  omnium. 
Res  homini  fuit  vehementer  grata :  quae  tibi  eo  scribo, 
quod  me  de  retinenda  Sestii  gratia  litteris  saepe  monuisti. 
7.  Pridie  Idus  Febr.  haec  scripsi  ante  lucem ;  eo  die 
apud  Pomponium  in  eius  nuptiis  eram  cenaturus.  Cetera 
sunt  in  rebus  nostris  huius  modi,  u/  tu  mihi  fere  diffidenti 
praedicabas,  plena  dignitatis  et  gratiae ;  quae  quidem  tua, 
mi  frater,  patientia,  virtute,  pietate,  suavitate  etiam,  tibi 
mihique  sunt  restituta.  Domus  tibi  ad  lucum  Pisonis 
Luciniana  conducta  est;  sed,  ut  spero,  paucis  mensibus 
post  K.  Quintiles  in  tuam  commigrabis.  Tuam  in  Carinis 
mundi  habitatores  Lamiae  conduxerunt.  A  te  post  illam 
Olbiensem  epistolam  nullas  litteras  accepi.  Quid  agas 
et  ut  te  oblectes,  scire  cupio  maximeque  te  ipsum  videre 
quam  primum.  Cura,  mi  frater,  ut  valeas  et,  quamquam 
est  hiems,  tamen  Sardiniam  istam  esse  cogites.  xv.  K. 
Martias. 

24.     AD    QUINTUM    FRATREM   II.    4. 

SCR.    ROMAE   MENSE    MaRTIO    A.U.C.    698. 
MARCUS   QUINTO    FRATRI   SALUTEM. 

I.  Sestius  noster  absolutus  est  a.  d.  v.  Idus  Martias, 
et,  quod  vehementer  interfuit  rei  publicae,  nullam  videri 
in  eius  modi  causa  dissensionem  esse,  omnibus  sententiis 
absolutus  est.  Illud,  quod  tibi  curae  saepe  esse  intel- 
lexeram,  ne  cui  iniquo  relinqueremus  vituperandi  locum, 
qui  nos  ingratos  esse  diceret,  nisi  illius  perversitatem 
quibusdam  in  rebus  quam  humanissime  ferremus,  scito 
hoc  nos  in  eo  iudicio  consecutos  esse,  ut  omnium 
gratissimi  iudicaremur ;  nam  defendendo  moroso  homini 
cumulatissime  satis  fecimus,  et,  id  quod  ille  maxime 
cupiebat,  Vatinium,  a  quo  palam  oppugnabatur,  arbitratu 
nostro  concidimus  dis  hominibusque  plaudentibus.  Quin 
etiam  Paulus  noster  cum  testis  productus  esset  in  Ses- 
tium,  confirmavit  se  nomen  Vatinii  delaturum,  si  Macer 
Licinius  cunctaretur,  et  Macer  ab  Sestii  subselliis  surrexit 
ac  se  illi  non  defuturum  adfirmavit.  Quid  quaeris  ? 
homo  petulans  et  audax  [Vatinius]  valde  perturbatus 
debihtatusque  discessit.  2.  Quintus  tuus,  puer  optimus, 
eruditur  egregie :  hoc  nunc  magis  animum  adverto,  quod 
Tyrannio  docet  apud  me.  Domus  utriusque  nostrum 
aedificatur  strenue.  Redemptori  tuo  dimidium  pecuniae 
curavi.  Spero  nos  ante  hiemem  contubernales  fore.  De 
nostra  Tullia,  tui  mehercule  amantissima,  spero  cum 
Crassipede  nos  confecisse.  Dies  erant  duo,  qui  post 
Latinas  habentur  religiosi ;  ceterum  confectum  Latiar 
erat. 

25.     AD  ATTICUM  IV.  5. 
ScR.  iN  Antiati  V.  Idus  Apriles  a.u.c.  698. 

CICERO    ATTICO   SAL. 

I.  AiN  tu?  an  me  existimas  ab  uUo  malle  mea  legi 
probarique  quam  a  te  ?  Cur  igitur  cuiquam  misi  prius  ? 
Urgebar  ab  eo,  ad  quem  misi,  et  non  habebam  exemplar. 
Quid?  etiam — dudum  enim  circumrodo,  quod  devoran- 
dum  est  —  subturpicula  mihi  videbatur  esse  rraXivabia, 
Sed  valeant  recta,  vera,  honesta  consilia :  non  est  credi- 
bile,  quae  sit  perfidia  in  istis  principibus,  ut  volunt  esse 
et  ut  essent,  si  quicquam  haberent  fidei.  Senseram, 
noram  inductus,  relictus,  proiectus  ab  iis ;  tamen  hoc 
eram  animo,  ut  cum  iis  in  re  publica  consentirem :  iidem 
erant,  qui  fuerant.  Vix  aliquando  te  auctore  resipui, 
2.  Dices  ea  tenus  te  suasisse,  qua  facerem,  non  etiam 
ut  scriberem.  Ego  mehercule  mihi  necessitatem  volui 
imponere  huius  novae  coniunctionis,  ne  qua  mihi  liceret 
labi  ad  illos,  qui  etiam  tum,  cum  misereri  mei  debent, 
non  desinunt  invidere.  Sed  tamen  modici  fuimus  wo- 
dfo-eif  ut  scripsi :  erimus  uberiores,  si  et  ille  Hbenter 
accipiet  et  ii  subringentur,  qui  villam  me  moleste  ferunt 
habere,  quae  Catuli  fuerat,  a  Vettio  me  emisse  non 
cogitant;  qui  domum  negant  oportuisse  me  aedificare, 
vendere  aiunt  oportuisse.  Sed  quid  ad  hoc,  si,  quibus 
sententiis  dixi  quod  et  ipsi  probarent,  laetati  sunt  tamen 
me  contra  Pompeii  voluntatem  dixisse?  Finis.  Sed 
quoniam,  qui  nihil  possunt,  ii  me  nolunt  amare,  demus 
operam  ut  ab  iis,  qui  possunt,  diligamur.  3.  Dices 
*  vellem  iam  pridem.'  Scio  te  voluisse  et  me  asinum 
germanum  fuisse.     Sed  iam  tempus  est  me  ipsum  a  me 

amari,  quando  ab  illis  nullo  modo  possum.  Domuni 
meam  quod  crebro  invisis,  est  mihi  valde  gratum.  Via- 
ticum  Crassipes  praeripit.  Tu  de  via  recta  in  hortos. 
Videtur  commodius  ad  te :  postridie  scilicet ;  quid  enim 
tua?  sed  viderimus.  Bibliothecam  mihi  tui  pinxerunt 
constrictione  et  sittybis:  eos  veHm  laudes. 

26.     AD  FAMILIARES  I.  7. 

SCR.    ROMAE    MENSE   MaIO    A.U.C.    698. 
M.  CICERO  S.  D.  P.  LENTULO  PROCOS. 

I.  Legi  tuas  litteras,  quibus  ad  me  scribis  gratum  tibi 
esse,  quod  crebro  certior  per  me  fias  de  omnibus  rebus  et 
meam  erga  te  benevolentiam  facile  perspicias :  quorum 
alterum  mihi,  ut  te  plurimum  diligam,  facere  necesse  est, 
si  volo  is  esse,  quem  tu  me  esse  voluisti ;  alterum  facio 
libenter,  ut,  quoniam  intervallo  locorum  et  temporum 
diiuncti  sumus,  per  Htteras  tecum  quam  saepissime  col- 
loquar.  Quod  si  rarius  fiet  quam  tu  exspectabis,  id 
erit  causae,  quod  non  eius  generis  meae  litterae  sunt, 
ut  eas  audeam  temere  committere :  quotiens  mihi  cer- 
torum  hominum  potestas  erit,  quibus  recte  dem,  non 
praetermittam.  2.  Quod  scire  vis,  qua  quisque  in  te 
fide  sit  et  voluntate,  difficile  dictu  est  de  singuHs  :  unum 
iHud  audeo,  quod  antea  tibi  saepe  significavi,  nunc 
quoque  re  perspecta  et  cognita  scribere,  vehementer 
quosdam  homines  et  eos  maxime,  qui  te  et  maxime 
debuerunt  et  plurimum  iuvare  potuerunt,  invidisse  dig- 
nitati  tuae,  simiHimamque  in  re  dissimiH  tui  temporis 
nunc  et  nostri  quondam  fuisse  rationem,  ut,  quos  tu  rei 
pubHcae  causa  laeseras,  palam  te  oppugnarent,  quorum 
auctoritatem,  dignitatem  voluntatemque  defenderas,  non 
tam  memores  essent  virtutis  tuae   quam   laudis   inimici. 

Quo  quidem  tempore,  ut  perscripsi  ad  te  antea,  cognovi 
Hortensium  percupidum  tui,  studiosum  LucuUum,  ex 
magistratibus  autem  L.  Racilium  et  fide  et  animo 
singulari.  Nam  nostra  propugnatio  ac  defensio  dignitatis 
tuae  propter  magnitudinem  beneficii  tui  fortasse  plerisque 
ofiicii  maiorem  auctoritatem  habere  videatur  quam  sen- 
tentiae.  3.  Praeterea  quidem  de  consularibus  nemini 
possum  aut  studii  erga  te  aut  ofiicii  aut  amici  animi  esse 
testis  :  etenim  Pompeium,  qui  mecum  saepissime  non 
solum  a  me  provocatus,  sed  etiam  sua  sponte  de  te 
communicare  solet,  scis  temporibus  illis  non  saepe  in 
senatu  fuisse ;  cui  quidem  litterae  tuae,  quas  proxime 
miseras,  quod  facile  intellexerim,  periucundae  fuerunt. 
Mihi  quidem  humanitas  tua  vel  summa  potius  sapientia 
non  iucunda  solum,  sed  etiam  admirabilis  visa  est : 
virum  enim  excellentem  et  tibi  tua  praestanti  in  eum 
liberalitate  devinctum,  non  nihil  suspicantem  propter  ali- 
quorum  opinionem  suae  cupiditatis  te  ab  se  abalienatum, 
illa  epistola  retinuisti;  qui  mihi  cum  semper  tuae  laudi 
favere  visus  est,  etiam  ipso  suspitiosissimo  tempore 
Caniniano,  tum  vero  lectis  tuis  litteris  perspectus  est  a  me 
toto  animo  de  te  ac  de  tuis  ornamentis  et  commodis 
cogitare.  4.  Qua  re  ea,  quae  scribam,  sic  habeto,  me 
cum  illo  re  saepe  communicata  de  illius  ad  te  sententia 
atque  auctoritate  scribere:  quoniam  senatus  consultum 
nullum  exstat,  quo  reductio  regis  [Alexandrini]  tibi 
adempta  sit,  eaque,  quae  de  ea  scripta  est,  auctoritas,  cui 
scis  intercessum  esse,  ut  ne  quis  omnino  regem  reduceret, 
tantam  vim  habet,  ut  magis  iratorum  hominum  studiurn 
quam  constantis  senatus  consilium  esse  videatur,  te  per- 
spicere  posse,  qui  Ciliciam  Cyprumque  teneas,  quid 
efiicere,  et   quid   consequi  possis,  et,  si   res  facultatera 

habitura  videatur,  ut  Alexandriam  atque  Aegyptum  tenere 
possis,  esse  et  tuae  et  nostri  imperii  dignitatis,  Ptolemaide 
aut  aliquo  propinquo  loco  rege  conlocato  te  cum  classe 
atque  exercitu  proficisci  Alexandriam,  ut,  eam  cum  pace 
praesidiisque  firmaris,  Ptolemaeus  redeat  in  regnum ;  ita 
fore,  ut  et  per  te  restituatur,  quem  ad  modum  senatus 
initio  censuit,  et   sine   multitudine   reducatur,  quem   ad 
modum  homines  religiosi  Sibyllae  placere  dixerunt.     5. 
Sed  haec  sententia  sic  et  illi  et  nobis  probabatur,  ut  ex 
eventu  homines  de  tuo  consilio  existimaturos  videremus : 
si  cecidisset,  ut  volumus  et  optamus,  omnes  te  et  sapien- 
ter  et  fortiter,  si  aliquid  esset  offensum,  eosdem  illos  et . 
cupide  et  temere  fecisse  dicturos.     Qua  re  quid  adsequi 
possis,  non  tam  facile  est  nobis  quam  tibi,  cuius  prope  in 
conspectu  Aegyptus  est,  iudicare.      Nos  quidem  hoc  sen- 
timus,  si  exploratum  tibi  sit  posse  te  illius  regni  potiri, 
non  esse  cunctandum;  si  dubium  sit,  non  esse  conan- 
dum.      IUud  tibi   adfirmo,    si   rem   istam    ex   sententia 
gesseris,  fore  ut  absens  a  multis,  cum  redieris  ab  omnibus, 
conlaudere.    Offensionem  esse  periculosam  propter  inter- 
positam  auctoritatem  reUgionemque  video ;  sed  ego  te,  ut 
ad  certam  laudem  adhortor,  sic  a  dimicatione  deterreo 
redeoque   ad  illud,  quod   initio   scripsi,  totius   facti   tui 
iudicium    non   tam    ex    consilio    tuo    quam   ex   eventu 
homines    esse    facturos.      6.    Quod    si   haec   ratio    rei 
gerendae  periculosa  tibi  esse  videbitur,  placebat  illud,  ut, 
si  rex  amicis  tuis,  qui  per  provinciam  atque  imperium 
tuum  pecunias  ei  credidissent,  fidem  suam  praestitisset,  et 
auxiliis  eum  tuis  et  copiis  adiuvares;  eam  esse  naturam 
et  regionem  provinciae  tuae,  ut  illius  reditum  vel  adiuvan- 
do  confirmares  vel  neglegendo  impedires.     In  hac  ratio- 
ne  quid  res,  quid  causa,  quid  tempus  ferat,  tu  facillime 
F  2 

optimeque  perspicies ;  quid  nobis  placuisset,  ex  me  potis- 
simum  putavi  te  scire  oportere.  7.  Quod  mihi  de  nostro 
statu,  de  Milonis  familiaritate,  de  levitate  et  imbecillitate 
Clodii  gratularis,  minime  miramur  te  tuis  ut  egregium 
artificem  praeclaris  operibus  laetari:  quamquam  est  in- 
credibilis  hominum  perversitas — graviore  enim  verbo  uti 
non  Hbet — ,  qui  nos,  quos  favendo  in  communi  causa 
retinere  potuerunt,  invidendo  abalienarunt ;  quorum 
malevolentissimis  obtrectationibus  nos  scito  de  vetere  illa 
nostra  diuturnaque  sententia  prope  iam  esse  depulsos, 
non  nos  quidem  ut  nostrae  dignitatis  simus  obliti,  sed  ut 
habeamus  rationem  aliquando  etiam  salutis.  Poterat 
utiumque  praeclare,  si  esset  fides,  si  gravitas  in  hominibus 
consularibus ;  sed  tanta  est  in  plerisque  levitas,  ut  eos  non 
tam  constantia  in  re  publica  nostra  delectet,  quam  splen- 
dor  off^endat.  8.  Quod  eo  liberius  ad  te  scribo,  quia  non 
solum  temporibus  his,  quae  per  te  sum  adeptus,  sed  iam 
olim  nascenti  prope  nostrae  laudi  dignitatique  favisti, 
simulque  quod  video,  non,  ut  antehac  putabam,  novitati 
esse  invisum  meae ;  in  te  enim,  homine  omnium  nobilissi- 
mo,  similia  invidorum  vitia  perspexi,  quem  tamen  illi  esse 
in  principibus  facile  sunt  passi,  evolare  altius  certe 
noluerunt.  Gaudeo  tuam  dissimilem  fuisse  fortunam; 
multum  enim  interest,  utrum  laus  imminuatur  an  salus 
deseratur.  Me  meae  tamen  ne  nimis  paeniteret,  tua 
virtute  perfectum  est ;  curasti  enim,  ut  plus  additum  ad 
memoriam  nominis  nostri  quam  demptum  de  fortuna 
videretur.  9.  Te  vero  emoneo  cum  beneficiis  tuis,  tum 
amore  incitatus  meo,  ut  omnem  gloriam,  ad  quam  a 
pueritia  inflammatus  fuisti,  omni  cura  atque  industria  con- 
sequare  magnitudinemque  animi  tui,  quam  ego  semper 
sum  admiratus  semperque  amavi,  ne  umquam  inflectas 

cuiusquam  iniuria.  Magna  est  hominum  opinio  de  te, 
magna  commendatio  liberalitatis,  magna  memoria  con- 
sulatus  tui :  haec  profecto  vides  quanto  expressiora 
quantoque  illustriora  futura  sint,  cum  aliquantum  ex  pro- 
vincia  atque  ex  imperio  laudis  accesserit.  Quamquam  te 
ita  gerere  volo  quae  per  exercitum  atque  imperium 
gerenda  sunt,  ut  haec  multo  ante  meditere,  huc  te  pares, 
haec  cogites,  ad  haec  te  exerceas  sentiasque — id  quod 
quia  semper  sperasti,  non  dubito  quin  adeptus  intellegas 
— te  facillime  posse  obtinere  summum  atque  altissimum 
gradum  civitatis.  Quae  quidem  mea  cohortatio  ne  tibi 
inanis  aut  sine  causa  suscepta  videatur,  illa  me  ratio 
movit,  ut  te  ex  nostris  eventis  communibus  admonendum 
putarem,  ut  considerares,  in  omni  reliqua  vita  quibus  cre- 
deres,  quos  caveres.  10.  Quod  scribis  te  velle  scire,  qui 
sit  rei  publicae  status,  summa  dissensio  est,  sed  contentio 
dispar;  nam  qui  plus  opibus,  armis,  potentia  valent,  pro- 
fecisse  tantum  mihi  videntur  stultitia  et  inconstantia 
adversariorum,  ut  etiam  auctoritate  iam  plus  valerent. 
Itaque  perpaucis  adversantibus  omnia,  quae  ne  per  popu- 
lum  quidem  sine  seditione  se  adsequi  arbitrabantur,  per 
senatum  consecuti  sunt ;  nam  et  stipendium  Caesari  de- 
cretum  est  et  decem  legati,  et  ne  lege  Sempronia  succede- 
retur  facile  perfectum  est.  Quod  eo  ad  te  brevius  scribo, 
quia  me  status  hic  rei  publicae  non  delectat :  scribo  tamen, 
ut  te  admoneam,  quod  ipse,  litteris  omnibus  a  pueritia 
deditus,  experiendo  tamen  magis  quam  discendo  cognovi, 
tu  ut  tuis  rebus  integris  discas  neque  salutis  nostrae 
rationem  habendam  nobis  esse  sine  dignitate  neque 
dignitatis  sine  salute.  11.  Quod  mihi  de  filia  et  de 
Crassipede  gratularis,  agnosco  humanitatem  tuam  spe- 
roque  et  opto  nobis  hanc  coniunctionem  voluptati  fore. 

Lentulum  nostrum  eximia  spe  summae  virtutis  adulescen- 
tem  cum  ceteris  artibus,  quibus  studuisti  semper  ipse,  tum 
in  primis  imitatione  tui  fac  erudias ;  nulla  enim  erit  hac 
praestantior  disciplina ;  quem  nos,  et  quia  tuus  et  quia  te 
dignus  est  filius  et  quia  nos  diligit  semperque  dilexit,  in 
primis  amamus  carumque  habemus. 

27.     AD  FAMILIARES  VIL  5. 

SCR.    ROMAE    MENSE    MaRTIO    A.U.C.    700. 
CICERO   CAESARI    IMP.    S.  D. 

I .  ViDE,  quam  mihi  persuaserim  te  me  esse  alterum  non 
modo  in  iis  rebus,  quae  ad  me  ipsum,  sed  etiam  in  iis, 
quae  ad  meos  pertinent :  C.  Trebatium  cogitaram,  quo- 
cumque  exirem,  mecum  ducere,  ut  eum  meis  omnibus 
studiis,  beneficiis  quam  ornatissimum  domum  reducerem. 
Sed  postea  quam  et  Pompeii  commoratio  diuturnior  erat, 
quam  putaram,  et  mea  quaedam  tibi  non  ignota  dubitatio 
aut  impedire  profectionem  meam  videbatur  aut  certe 
tardare,  vide,  quid  mihi  sumpserim :  coepi  velle  ea  Treba- 
tium  exspectare  a  te,  quae  sperasset  a  me,  neque  meher- 
cule  minus  ei  prolixe  de  tua  voluntate  promisi,  quam 
eram  solitus  de  mea  poUiceri.  2.  Casus  vero  mirificus 
quidam  intervenit  quasi  vel  testis  opinionis  meae  vel  spon- 
sor  humanitatis  tuae:  nam  cum  de  hoc  ipso  Trebatio  cum 
Balbo  nostro  loquerer  accuratius  domi  meae,  litterae  mihi 
dantur  a  te,  quibus  in  extremis  scriptum  erat:  'M.  f 
itfiuium,  quem  mihi  commendas,  vel  regem  Galliae  faciam, 
vel  hunc  f  Leptae  delega,  si  vis :  tu  ad  me  alium  mitte, 
quem  ornem/  Sustulimus  manus  et  ego  et  Balbus :  tanta 
fuit  opportunitas,  ut  illud  nescio  quid  non  fortuitum,  sed 
divinum  videretur.  Mitto  igitur  ad  te  Trebatium  atque 
ita  mitto,  ut  initio  mea  sponte,  post  autem  invitatu  tuo 

mittendum  duxerim.  3.  Hunc,  mi  Caesar,  sic  velim  omni 
tua  comitate  complectare,  ut  omnia,  quae  per  me  possis 
adduci  ut  in  meos  conferre  velis,  in  unum  hunc  conferas ; 
de  quo  tibi  homine  haec  spondeo,  non  illo  vetere  verbo 
meo,  quod,  cum  ad  te  de  Milone  scripsissem,  iure  lusisti, 
sed  more  Romano,  quo  modo  homines  non  inepti  loquun- 
tur,  probiorem  hominem,  meliorem  virum,  pudentiorem 
esse  neminem  ;  accedit  etiam,  quod  familiam  ducit  in  iure 
civili  singulari  memoria,  summa  scientia.  Huic  ego 
neque  tribunatum  neque  praefecturam  neque  ullius  bene- 
ficii  certum  nomen  peto ;  benevolentiam  tuam  et  liberali- 
tatem  peto,  neque  impedio,  quo  minus,  si  tibi  ita  placuerit, 
etiam  hisce  eum  ornes  gloriolae  insignibus ;  totum 
denique  hominem  tibi  ita  trado,  de  manu,  ut  aiunt,  in 
manum  tuam  istam  et  victoria  et  fide  praestantem.  Si- 
mus  enim  putidiusculi,  quam  per  te  vix  licet ;  verum,  ut 
video,  licebit.     Cura,  ut  valeas,  et  me,  ut  amas,  ama. 

28.     AD  ATTICUM  IV.  15. 
ScR.  RoMAE  IV.  Kal.  Sextiles  a.u.c.  700. 

CICERO    ATTICO    SAL. 

I.  De  Eutychide  gratum,  qui  vetere  praenomine,  novo 
nomine  T.  erit  Caecilius,  ut  est  ex  me  et  ex  te  iunctus 
Dionysius  M.  Pomponius.  Valde  mehercule  mihi  gratum 
est  Eutychidem  tua  erga  me  benevolentia  cognosse  suam 
illam  in  meo  dolore  av/jLndBfiav  neque  tum  mihi  obscuram 
neque  post  ingratam  fuisse.  2.  Iter  Asiaticum  tuum  puto 
tibi  suscipiendum  fuisse;  numquam  enim  tu  sine  iustis- 
sima  causa  tam  longe  a  tot  tuis  et  hominibus  et  rebus 
carissimis  et  suavissimis  abesse  voluisses.  Sed  humanita- 
tem  tuam  amoremque  in  tuos  reditus  celeritas  declarabit; 
sed  vereor  ne  lepore  suo  /^  detineat  diutius  rhetor  Clodius 

et  homo  pereruditus,  ut  aiunt,  et  nunc  quidem  deditus 
Graecis  litteris  Pituanius.  Sed,  si  vis  iiomo  esse,  recipe 
te  ad  nos,  ad  quod  tempus  confirmasti ;  cum  illis  tamen, 
cum  salvi  venerint,  Romae  vivere  licebit.  3.  Avere  te 
scribis  accipere  aliquid  a  me  litterarum :  dedi,  ac  multis 
quidem  de  rebus,  fjfxfpoXeydbv  perscripta  omnia;  sed,  [ut 
coniicio,]  quoniam  mihi  non  videris  in  Epiro  diu  fuisse, 
redditas  tibi  non  arbitror.  Genus  autem  mearum  ad  te 
quidem  litterarum  eius  modi  fere  est,  ut  non  libeat 
cuiquam  dare,  nisi  de  quo  exploratum  sit  tibi  eum  reddi- 
turum.  4.  Nunc  Romanas  res  accipe :  a.  d.  iii.  Nonas 
Quinctiles  Sufenas  et  Cato  absoluti,  Procilius  condemna- 
tus;  ex  quo  intellectum  est  TpiaapeioTraylras  ambitum, 
comitia,  interregnum,  maiestatem,  totam  denique  rem 
publicam  flocci  non  facere.  Debemus  patrem  familias 
domi  suae  occidere  nolle,  neque  tamen  id  ipsum  abunde ; 
nam  absolverunt  xxil,  condemnarunt  xxvm.  Publius  sane 
diserto  epilogo  criminans  mentes  iudicum  commoverat. 
Hortalus  in  ea  causa  fuit,  cuius  modi  solet.  Nos  verbum 
nullum.  Verita  est  enim  pusilla,  quae  nunc  laborat,  ne 
animum  Publii  ofl"enderem.  5.  His  rebus  actis  Reatini 
me  ad  sua  TefinT}  duxerunt,  ut  agerem  causam  contra  In- 
teramnates  apud  consulem  et  decem  legatos,  quod  lacus 
Velinus,  a  M'.  Curio  emissus,  interciso  monte,  in  Nar 
defluit ;  ex  quo  est  illa  siccata  et  humida  tamen  modice 
Rosia.  Vixi  cum  Axio,  qui  etiam  me  ad  Septem  aquas 
duxit.  6.  Redii  Romam  Fonteii  causa  a.  d.  vn.  Idus 
Quinct.  Veni  in  spectaculum,  primum  magno  et  aequa- 
bili  plausu — sed  hoc  ne  curaris ;  ego  ineptus,  qui 
scripserim — ;  deinde  Antiphonti  operam:  is  erat  ante 
manumissus  quam  productus.  Ne  diutius  pendeas,  pal- 
mam  tulit;  sed  nihil  tam  pusillum,  nihil  tam  sine  voce, 

nihil  tam  .  .  .  verum  haec  tu  tecum  habeto.  In  Andro- 
macha  tamen  maior  fuit  quam  Astyanax,  in  ceteris  parem 
habuit  neminem.  Quaeris  nunc  de  Arbuscula:  valde 
placuit.  Ludi  magnifici  et  grati.  7.  Venatio  in  aliud 
tempus  dilata.  Sequere  nunc  me  in  campum:  ardet 
ambitus;  a-tjfia  be  Toi  epecD.  Faenus  ex  triente  Idibus 
Quinctilibus  factum  erat  bessibus.  Dices  *  istuc  quidem 
non  moleste  fero.'  O  virum!  O  civeml  Memmium 
Caesaris  omnes  opes  confirmant;  cum  eo  Domitium 
consules  iunxerunt,  qua  pactione,  epistolae  committere 
non  audeo.  Pompeius  fremit,  queritur,  Scauro  studet; 
sed  utrum  fronte  an  mente,  dubitatur.  'E^oxrj  in  nullo 
est;  pecunia  omnium  dignitatem  exaequat.  Messalla 
languet,  non  quo  aut  animus  desit  aut  amici,  sed  coitio 
consulum  e/  Pompeius  obsunt.  Ea  comitia  puto  fore  ut 
ducantur.  Tribunicii  candidati  iurarunt  se  arbitrio 
Catonis  petituros :  apud  eum  HS.  quingena  deposuerunt 
ut,  qui  a  Catone  damnatus  esset,  id  perderet  et  competi- 
toribus  tribueretur.  8.  Haec  ego  pridie  scribebam,  quam 
comitia  fore  putabantur;  sed  ad  te,  quinto  Kal.  Sextil. 
si  facta  erunt  et  tabellarius  non  erit  profectus,  tota 
comitia  perscribam,  quae  si,  ut  putantur,  gratuita  fuerint, 
plus  unus  Cato  potuerit  quam  omnes  leges  omnesque 
iudices.  9.  Messius  defendebatur  a  nobis  de  legatione 
revocatus;  nam  eum  Caesari  legarat  Appius.  Servilius 
edixit  ut  adesset.  Tribus  habet  Pomptinam,  Velinam, 
Maeciam.  Pugnatur  acriter ;  agitur  tamen  satis.  Deinde 
me  expedio  ad  Drusum,  inde  ad  Scaurum :  parantur 
orationibus  indices  gloriosi.  Fortasse  accedent  etiam 
consules  designati,  in  quibus  si  Scaurus  non  fuerit,  in 
hoc  iudicio  valde  laborabit.  10.  Ex  Q.  fratris  litteris 
suspicor  iam  eum  esse  in  Britannia :    suspenso  animo 

exspecto,  quid  agat.  Illud  quidem  sumus  adepti,  quod 
multis  et  magnis  iudiciis  possumus  iudicare  nos  Caesari  et 
carissimos  et  iucundissimos  esse.  Dionysium  velim  salvere 
iubeas  et  eum  roges  et  hortere,  ut  quam  primum  veniat, 
ut  possit  Ciceronem  meum  atque  etiam  me  ipsum  erudire. 

29.     AD  FAMILIARES  I.  9. 

SCR.    ROMAE   MENSE   OCTOBRI   EXEUNTE   A.U.C.    70O. 
M.    CICERO   S.    D.    P.    LENTULO    IMP. 

I.  Periucundae  mihi  fuerunt  litterae  tuae,  quibus  in- 
tellexi  te  perspicere  meam  in  te  pietatem :  quid  enim 
dicam  benevolentiam,  cum  illud  ipsum  gravissimum  et 
sanctissimum  nomen  pietatis  levius  mihi  meritis  erga 
me  tuis  esse  videatur?  Quod  autem  tibi  grata  mea 
erga  te  studia  scribis  esse,  facis  tu  quidem  abundantia 
quadam  amoris,  ut  etiam  grata  sint  ea,  quae  praeter- 
mitti  sine  nefario  scelere  non  possunt ;  tibi  autem  multo 
notior  atque  illustrior  meus  in  te  animus  esset,  si  hoc 
tempore  omni,  quo  diiuncti  fuimus,  et  una  et  Romae 
fuissemus.  2.  Nam  in  eo  ipso,  quod  te  ostendis  esse 
facturum  quodque  et  in  primis  potes  et  ego  a  te  vehe- 
menter  exspecto,  in  sententiis  senatoriis  et  in  omni 
actione  atque  administratione  rei  publicae  floruissemus  : 
de  qua  ostendam  equidem  paulo  post,  qui  sit  meus  sensus 
et  status,  et  rescribam  tibi  ad  ea,  quae  quaeris  ;  sed  certe 
et  ego  te  auctore  amicissimo  ac  sapientissimo  et  tu  me 
consiliario  fortasse  non  imperitissimo,  fideli  quidem  et 
benevolo  certe,  usus  esses  :  —  quamquam  tua  quidem 
causa  te  esse  imperatorem  provinciamque  bene  gestis 
rebus  cum  exercitu  victore  obtinere,  ut  debeo,  laetor: — 
sed  certe  qui  tibi  ex  me  fructus  debentur,  eos  uberiores  et 
praesentiores   praesens   capere   potuisses.      In   eis   vero 

ulciscendis,  quos  tibi  partim  inimicos  esse  intellegis 
propter  tuam  propugnationem  salutis  meae,  partim  in- 
videre  propter  illius  actionis  amplitudinem  et  gloriam, 
mirificum  me  tibi  comitem  praebuissem :  quamquam  ille 
perennis  inimicus  amicorum  suorum,  qui  tuis  maximis 
beneficiis  ornatus  in  te  potissimum  fractam  illam  et  debili- 
tatam  vim  suam  contulit,  nostram  vicem  ultus  est  ipse 
sese;  ea  est  enim  conatus,  quibus  patefactis  nuUam  sibi 
in  posterum  non  modo  dignitatis  sed  ne  libertatis  quidem 
partem  reliquit.  3.  Te  autem  etsi  mallem  in  meis  rebus 
expertum  quam  etiam  in  tuis,  tamen  in  molestia  gaudeo 
eam  fidem  cognosse  hominum  non  ita  magna  mercede, 
quam  ego  maximo  dolore  cognoram ;  de  qua  ratione  tota 
iam  videtur  mihi  exponendi  tempus  dari,  ut  tibi  rescribam 
ad  ea,  quae  quaeris.  4.  Certiorem  te  per  litteras  scribis 
esse  factum  me  cum  Caesare  et  cum  Appio  esse  in  gratia, 
teque  id  non  reprehendere  adscribis;  Vatinium  autem 
scire  te  velle  ostendis  quibus  rebus  adductus  defenderim 
et  laudarim.  Quod  tibi  ut  planius  exponam,  altius  paulo 
rationem  consiliorum  meorum  repetam  necesse  est.  Ego 
me,  Lentule,  initio  rerum  atque  actionum  tuarum  non 
solum  meis  sed  etiam  rei  publicae  restitutum  putabam  et, 
quoniam  tibi  incredibilem  quendam  amorem  et  omnia  in 
te  ipsum  summa  ac  singularia  studia  deberem,  rei  publi- 
cae,  quae  te  in  me  restituendo  multum  adiuvisset,  eum 
certe  me  animum  merito  ipsius  debere  arbitrabar,  quem 
antea  tantum  modo  communi  ofificio  civium,  non  alicui 
erga  me  singulari  beneficio  debitum  praestitissem.  Hac 
me  mente  fuisse  et  senatus  ex  me  te  consule  audivit  et  tu 
in  nostris  sermonibus  collocutionibusque  ipse  vidisti. 
5.  Etsi  iam  primis  temporibus  illis  multis  rebus  meus 
offendebatur  animus,  cum   te  agente   de  reliqua  nostra 

dignitate  aut  occulta  non  nuUorum  odia  aut  obscura  in 
me  studia  cernebam ;  nam  neque  de  monumentis  meis  ab 
iis  adiutus  es,  a  quibus  debuisti,  neque  de  vi  nefaria,  qua 
cum  fratre  eram  domo  expulsus  ;  neque  hercule  in  iis 
ipsis  rebus,  quae  quamquam  erant  mihi  propter  rei 
familiaris  naufragia  necessariae,  tamen  a  me  minimi  puta- 
bantur,  in  meis  damnis  ex  auctoritate  senatus  sarciendis 
eam  voluntatem,  quam  exspectaram,  praestiterunt.  Quae 
cum  viderem — neque  erant  obscura — ,  non  tamen  tam 
acerba  mihi  haec  accidebant,  quam  erant  illa  grata,  quae 
fecerant.  6.  Itaque  quamquam  et  Pompeio  plurimum,  te 
quidem  ipso  praedicatore  ac  teste,  debebam  et  eum  non 
solum  beneficio,  sed  amore  etiam  et  perpetuo  quodam 
iudicio  meo  diligebam,  tamen  non  reputans,  quid  ille 
vellet,  in  omnibus  meis  sententiis  de  re  publica  pristinis 
permanebam.  7.  Ego  sedente  Cn.  Pompeio  cum  ut 
laudaret  P.  Sestium  introisset  in  urbem,  dixissetque  testis 
Vatinius  me  fortuna  et  felicitate  C.  Caesaris  commotum 
illi  amicum  esse  coepisse,  dixi  me  eam  Bibuli  fortunam, 
quam  ille  adflictam  putaret,  omnium  triumphis  victoriis- 
que  anteferre;  dixique  eodem  teste  alio  loco,  eosdem 
esse,  qui  Bibulum  exire  domo  prohibuissent  et  qui  me 
coegissent:  tota  vero  interrogatio  mea  nihil  habuit  nisi 
reprehensionem  illius  tribunatus;  in  qua  omnia  dicta  sunt 
libertate  animoque  maximo  de  vi,  de  auspiciis,  de  dona- 
tione  regnorum.  8.  Neque  vero  hac  in  causa  modo,  sed 
constanter  saepe  in  senatu:  quin  etiam  Marcellino  et 
Philippo  consulibus  Nonis  Aprilibus  mihi  est  senatus 
adsensus,  ut  de  agro  Campano  frequenti  senatu  Idibus 
Maiis  referretur.  Num  potui  magis  in  arcem  illius  causae 
invadere  aut  magis  oblivisci  temporum  meorum,  memi- 
nisse  actionum  ?  hac  a  me  sententia  dicta  magnus  animo- 

rum  motus  est  factus  cum  eorum,  quorum  oportuit,  tum 
illorum  etiam,  quorum  numquam  putaram.  9.  Nam  hoc 
senalus  consulto  in  meam  sententiam  facto  Pompeius, 
cum  mihi  nihil  ostendisset  se  esse  offensum,  in  Sardiniam 
et  in  Africam  profectus  est  eoque  itinere  Lucam  ad 
Caesarem  venit.  Ibi  multa  de  mea  sententia  questus  est 
Caesar,  quippe  qui  etiam  Ravennae  Crassum  ante  vidisset 
ab  eoque  in  me  esset  incensus.  Sane  moleste  Pompeium 
id  ferre  constabat;  quod  ego,  cum  audissem  ex  aliis, 
maxime  ex  meo  fratre  cognovi.  Quem  cum  in  Sardinia 
Pompeius  paucis  post  diebus,  quam  Luca  discesserat, 
convenisset,  *  te '  inquit  '  ipsum  cupio  ;  nihil  opportunius 
potuit  accidere:  nisi  cum  Marco  fratre  diligenter  egeris, 
dependendum  tibi  est,  quod  mihi  pro  illo  spopondisti.' 
Quid  multa  ?  questus  est  graviter ;  sua  merita  commemo- 
ravit ;  quid  egisset  saepissime  de  actis  Caesaris  cum  ipso 
meo  fratre  quidque  sibi  is  de  me  recepisset,  in  memoriam 
redegit  seque,  quae  de  mea  salute  egisset,  voluntate  Cae- 
saris  egisse  ipsum  meum  fratrem  testatus  est ;  cuius  cau- 
sam  dignitatemque  mihi  ut  commendaret,  rogavit  ut  eam 
ne  oppugnarem,  si  nollem  aut  non  possem  tueri.  10. 
Haec  cum  ad  me  frater  pertulisset  et  cum  tamen  Pom- 
peius  ad  me  cum  mandatis  Vibullium  misisset,  ut  inte- 
grum  mihi  de  causa  Campana  ad  suum  reditum  reservarem, 
coUegi  ipse  me  et  cum  ipsa  quasi  re  publica  collocutus 
sum,  ut  mihi  tam  multa  pro  se  perpesso  atque  perfuncto 
concederet,  ut  officium  meum  memoremque  in  bene 
meritos  animum  fidemque  fratris  mei  praestarem,  eum- 
que,  quem  bonum  civem  semper  habuisset,  bonum  virum 
esse  pateretur.  In  illis  autem  meis  actionibus  sententiis- 
que  omnibus,  quae  Pompeium  videbantur  ofFendere, 
certorum  hominum,  quos  iam  debes  suspicari,  sermones 

referebantur  ad  me ;  qui  cum  illa  sentirent  in  re  publica, 
quae  ego  agebam,  semperque  sensissent,  me  tamen  non 
satis   facere  Pompeio  Caesaremque  inimicissimum   mihi 
futurum  gaudere  se  aiebant.     Erat  hoc  mihi  dolendum, 
sed  multo   illud   magis,  quod   inimicum  meum — meum 
autem  ?  immo  vero  legum,  iudiciorum,  otii,  patriae,  bono- 
rum  omnium — sic  amplexabantur,  sic  in  manibus  habe- 
bant,  sic  fovebant,  sic  me  praesente  osculabantur,  non  illi 
quidem  ut  mihi  stomachum  facerent  quem  ego  funditus 
perdidi,  sed  certe  ut  facere  se  arbitrarentur.     Hic  ego, 
quantum   humano  consilio   efficere   potui,   circumspectis 
rebus  meis  omnibus  rationibusque  subductis  summam  feci 
cogitationum  mearum  omnium,  quam  tibi,  si  potero,  brevi- 
ter  exponam.     ii.  Ego,  si  ab  improbis  et  perditis  civibus 
rem  publicam  teneri  viderem,  sicut  et  meis  temporibus 
scimus  et  non  nullis  aliis  accidisse,  non  modo  praemiis, 
quae  apud  me  minimum  valent,  sed  ne  periculis  quidem 
compulsus  uUis,  quibus  tamen  moventur  etiam  fortissimi 
viri,  ad   eorum  causam   me   adiungerem,  ne  si  summa 
quidem  eorum  in  me  merita  constarent.     Cum  autem  in 
re  publica  Cn.  Pompeius  princeps  esset,  vir  is,  qui  hanc 
potentiam  et  gloriam  maximis  in  rem  publicam  meritis 
praestantissimisque  rebus  gestis  esset  consecutus  cuiusque 
egodignitatis  ab  adulescentia  fautor,  in  praetura  autem  et  in 
consulatu  adiutor  etiam  exstitissem,  cumque  idem  auctori- 
tate  et  sententia  per  se,  consiliis  et  studiis  tecum,  me  adiuvis- 
set  meumque  inimicum  unum  in  civitate  haberet  inimicum, 
non  putavi  famam  inconstantiae  mihi  pertimescendam,  si 
quibusdam  in  sententiis  paulum  me  immutassem  meam- 
que  voluntatem  ad  summi  viri  de  meque  optime  meriti 
dignitatem  adgregassem.     12.  In  hac  sententia  complec- 
tendus  <*rat  mihi  Caesar,  ut  vides,  in  coniuncta  et  causa 

et  dignitate.  Hic  multum  valuit  cum  vetus  amicitia, 
quam  tu  non  ignoras  mihi  et  Quinto  fratri  cum  Caesare 
fuisse,  tum  humanitas  eius  ac  liberalitas  brevi  tempore  et 
litteris  et  officiis  perspecta  nobis  et  cognita.  Vehementer 
etiam  res  ipsa  publica  me  movit,  quae  mihi  videbatur 
contentionem,  praesertim  maximis  rebus  a  Caesare  gestis, 
cum  illis  viris  nolle  fieri  et,  ne  fieret,  vehementer  recusare. 
Gravissime  autem  me  in  hanc  mentem  impulit  et  Pompeii 
fides,  quam  de  me  Caesari  dederat,  et  fratris  mei,  quam 
Pompeio.  Erant  praeterea  haec  animadvertenda  in  civi- 
tate,  quae  sunt  apud  Platonem  nostrum  scripta  divinitus, 
quales  in  re  publica  principes  essent,  tales  reliquos  solere 
esse  cives.  Tenebam  memoria  nobis  consulibus  ea  funda- 
menta  iacta  iam  ex  Kalendis  lanuariis  confirmandi  se- 
natus,  ut  neminem  mirari  oporteret  Nonis  Decembr.  tan- 
tum  vel  animi  fuisse  in  illo  ordine  vel  auctoritatis ;  idem- 
que  memineram  nobis  privatis  usque  ad  Caesarem  et 
Bibulum  consules,  cum  sententiae  nostrae  magnum  in 
senatu  pondus  haberent,  unum  fere  sensum  fuisse  bono- 
rum  omnium.  13.  Postea,  cum  tu  Hispaniam  citeriorem 
cum  imperio  obtineres  neque  res  publica  consules  haberet, 
sed  mercatores  provinciarum  et  seditionum  servos  ac 
ministros,  iecit  quidam  casus  caput  meum  quasi  certa- 
minis  causa  in  mediam  contentionem  dissensionemque 
civilem ;  quo  in  discrimine  cum  mirifica  senatus,  incredi- 
bilis  Italiae  totius,  singularis  omnium  bonorum  consensio 
in  me  tuendo  exstitisset,  non  dicam,  quid  acciderit — 
multorum  est  enim  et  varia  culpa — ,  tantum  dicam  brevi, 
non  mihi  exercitum  sed  duces  defuisse.  In  quo,  ut  iam  sit 
in  iis  culpa,  qui  me  non  defenderunt,  non  minor  est  in  iis, 
qui  reliquerunt,  et,  si  accusandi  sunt,  si  qui  pertimuerunt, 
magis  etiam  reprehendendi,  si  qui  se  timere  simularunt : 

illud  quidem  certe  nostrum  consilium  iure  laudandum 
est,  qui  meos  cives  et  a  me  conservatos  et  me  ser- 
vare  cupientes,  spoliatos  ducibus  servis  armatis  obiici 
noluerim  declararique  maluerim,  quanta  vis  esse  potuisset 
in  consensu  bonorum,  si  iis  pro  me  stante  pugnare  licu- 
isset,  cum  adflictum  excitare  potuissent ;  quorum  quidem 
animum  tu  non  perspexisti  solum,  cum  de  me  ageres,  sed 
etiam  confirmasti  atque  tenuisti.  14.  Qua  in  causa — 
non  modo  non  negabo,  sed  etiam  semper  et  meminero  et 
praedicabo  libenter — usus  es  quibusdam  nobilissimis  ho- 
minibus  fortioribus  in  me  restituendo,  quam  fuerant  idem 
in  tenendo  ;  qua  in  sententia  si  constare  voluissent,  suam 
auctoritatem  simul  cum  salute  mea  recuperassent.  Re- 
creatis  enim  bonis  viris  consulatu  tuo  et  constantissimis 
atque  optimis  actionibus  tuis  excitatis,  Cn.  Pompeio  prae- 
sertim  ad  causam  adiuncto,  cum  etiam  Caesar  rebus 
maximis  gestis  singularibus  ornatus  et  novis  honoribus  ac 
iudiciis  senatus  ad  auctoritatem  eius  ordinis  adiungeretur, 
nuUi  improbo  civi  locus  ad  rem  publicam  violandam  esse 
potuisset.  15.  Sed  attende,  quaeso,  quae  sint  conse- 
cuta:  primum  illa  furia  muliebrium  religionum,  qui  non 
pluris  fecerat  Bonam  deam  quam  tres  sorores,  impunita- 
tem  est  illorum  sententiis  adsecutus,  qui,  cum  tribunus  pl. 
poenas  a  seditioso  civi  per  bonos  viros  iudicio  persequi 
vellet,  exemplum  praeclarissimum  in  posterum  vindican- 
dae  seditionis  de  re  publica  sustulerunt ;  idemque  postea 
non  meum  monumentum  —  non  enim  illae  manubiae 
meae,  sed  operis  locatio  mea  fuerat — ,  monumentum 
vero  senatus  hostili  nomine  et  cruentis  inustum  litteris 
esse  passi  sunt.  Qui  me  homines  quod  salvum  esse 
voluerunt,  est  mihi  gratissimum ;  sed  vellem  non  solum 
salutis  meae,   quem  ad  modum  medici,  sed,  ut  aliptae, 

etiam  virium  et  coloris  rationem  habere  voluissent :  nunc, 
ut  Apelles  Veneris  caput  et  summa  pectoris  politissima 
arte  perfecit,  reliquam  partem  corporis  inchoatam  reliquit, 
sic  quidam  homines  in  capite  meo  solum  elaborarunt, 
reliquum  corpus  imperfectum  ac  rude  reliquerunt.  i6. 
In  quo  ego  spem  fefelli  non  modo  invidorum,  sed  etiam 
inimicorum  meorum,  qui  de  uno  acerrimo  et  fortissimo 
viro  meoque  iudicio  omnium  magnitudine  animi  et  con- 
stantia  praestantissimo  Q.  Metello  L.  f.  quondam  falsam 
opinionem  acceperunt,  quem  post  reditum  dictitant  fracto 
animo  et  demisso  fuisse;  [est  vero  probandum,]  qui  et 
summa  voluntate  cesserit  et  egregia  animi  alacritate 
afuerit  neque  sane  redire  curarit,  eum  ob  id  ipsum  frac- 
tum  fuisse,  in  quo  cum  omnes  homines  tum  M.  illum 
Scaurum  singularem  virum  constantia  et  gravitate  super- 
asset  I  sed,  quod  de  illo  acceperant  aut  etiam  suspicaban- 
tur,  de  me  idem  cogitabant,  abiectiore  animo  me  futurum 
cum  res  publica  maiorem  etiam  mihi  animum,  quam 
umquam  habuissem,  daret,  cum  declarasset  se  non  potu- 
isse  me  uno  civi  carere ;  cumque  Metellum  unius  tribuni 
pl.  rogatio,  me  universa  res  publica,  duce  senatu,  comi- 
tante  Italia,  promulgantibus  octo  tribunis,  referente  con- 
sule  comitiis  centuriatis,  cunctis  ordinibus,  hominibus  in- 
cumbentibus,  omnibus  denique  suis  viribus  reciperavisset. 
17.  Neque  vero  ego  mihi  postea  quicquam  adsumpsi 
neque  hodie  adsumo,  quod  quemquam  malevolentissimum 
iure  possit  offendere :  tantum  enitor,  ut  neque  amicis 
neque  etiam  aUenioribus  opera,  consilio,  labore  desim. 
Hic  meae  vitae  cursus  offendit  eos  fortasse,  qui  splen- 
dorem  et  speciem  huius  vitae  intuentur,  sollicitudinem  au- 
tem  et  laborem  perspicere  non  possunt.  Illud  vero 
non  obscure  queruntur,  in  meis  sententiis,  quibus  ornem 

Caesarem,  quasi  desciscere  me  a  pristina  causa.  Ego  au- 
tem  cum  illa  sequor,  quae  paulo  ante  proposui,  tum  hoc 
non  in  postremis,  de  quo  coeperam  exponere.  Non  ofFen- 
des  eundem  bonorum  sensum,  Lentule,  quem  reliquisti,  qui 
confirmatus  consulatu  nostro,  non  numquam  postea  inter- 
ruptus,  adflictus  ante  te  consulem,  recreatus  abs  te,  totus 
est  nunc  ab  iis,  a  quibus  tuendus  fuerat,  derelictus ;  idque 
non  solum  fronte  atque  voltu,  quibus  simulatio  facillime 
sustinetur,  declarant  ii,  qui  tum  nostro  illo  statu  optimates 
nominabantur,  sed  etiam  sententia  saepe  iam  tabellaque 
docuerunt.  i8.  Itaque  tota  iam  sapientium  civium,  qua- 
lem  me  et  esse  et  numerari  volo,  et  sententia  et  voluntas 
mutata  esse  debet ;  id  enim  iubet  idem  ille  Plato,  quem 
ego  vehementer  auctorem  sequor,  tantum  contendere  in 
re  publica,  quantum  probare  tuis  civibus  possis  ;  vim 
neque  parenti  nec  patriae  adferre  oportere.  Atque  hanc 
quidem  ille  causam  sibi  ait  non  attingendae  rei  publicae 
fuisse,  quod,  cum  offendisset  populum  Atheniensem  prope 
iam  desipientem  senectute,  [cumque  eum  nec  persua- 
dendo  nec  cogendo  regi  posse  vidisset,]  cum  persuaderi 
posse  diffideret,  cogi  fas  esse  non  arbitraretur.  Mea  ratio 
fuit  alia,  quod  neque  desipiente  populo  nec  integra  re 
mihi  ad  consulendum  capesseremne  rem  publicam  impli- 
catus  tenebar;  sed  laetatus  tamen  sum,  quod  mihi  liceret 
in  eadem  causa  et  mihi  utilia  et  cuivis  bono  recta  defen- 
dere.  Huc  accessit  commemoranda  quaedam  et  divina 
Caesaris  in  me  fratremque  meum  liberaUtas  :  qui  mihi, 
quascumque  res  gereret,  tuendus  esset ;  nunc  in  tanta 
felicitate  tantisque  victoriis,  etiam  si  in  nos  non  is  esset, 
qui  est,  tamen  ornandus  videretur.  Sic  enim  te  existi- 
mare  velim,  cum  a  vobis  meae  salutis  auctoribus  disces- 
serim,  neminem  esse,  cuius  officiis  me  tam  esse  devinctum 

non  solum  confitear,  sed  etiam  gaudeam.  19.  Quod 
quoniam  tibi  exposui,  facilia  sunt  ea,  quae  a  me  de 
Vatinio  et  de  Crasso  requiris;  nam  de  Appio  quod 
scribis  sicuti  de  Caesare  te  non  reprehendere,  gaudeo  tibi 
consilium  probari  meum.  De  Vatinio  autem,  primum 
reditus  intercesserat  in  gratiam  per  Pompeium,  statim  ut 
ille  praetor  est  factus,  cum  quidem  ego  eius  petitionem 
gravissimis  in  senatu  sententiis  oppugnassem,  neque  tam 
illius  laedendi  causa  quam  defendendi  atque  ornandi 
Catonis.  Post  autem  Caesaris,  ut  illum  defenderem,  mira 
contentio  est  consecuta.  Cur  autem  laudarim,  peto  a  te, 
ut  id  a  me  neve  in  hoc  reo  neve  in  aliis  requiras,  ne  tibi 
ego  idem  reponam,  cum  veneris :  tametsi  possum  vel 
absenti;  recordare  enim,  quibus  laudationem  ex  ultimis 
terris  miseris.  Nec  hoc  pertimueris ;  nam  a  me  ipso 
laudantur  et  laudabuntur  iidem.  Sed  tamen  defendendi 
Vatinii  fuit  etiam  ille  stimulus,  de  quo  in  iudicio,  cum 
illum  defenderem,  dixi  me  facerequiddam,quod  in  Eunucho 
parasitus  suaderet  militi : 

ubi  nominabit  Phaedriam,  tu  Pamphilam 
continuo.  Si  quando  illa  dicet  'Phaedriam 
intro  mittamus  comissatum,'  Pamphilam 
cantatum  provocemus.  Si  laudabit  haec 
illius  formam,  tu  huius  contra;  denique 
par  pro  pari  referto,  quod  eam  mordeat. 

sic  petivi  a  iudicibus  ut,  quoniam  quidam  nobiles  homines 
et  de  me  optime  meriti  nimis  amarent  inimicum  meum 
meque  inspectante  saepe  eum  in  senatu  modo  severe 
seducerent,  modo  familiariter  atque  hilare  amplexarentur, 
quoniamque  illi  haberent  suum  Publium,  darent  mihi  ipsi 
alium  Publium,  in  quo  possem  illorum  animos  mediocriter 
lacessitus  leviter  repungere ;  neque  solum  dixi,  sed  etiam 

O  2 


84  M,    TULLII   CICERONIS  [Pars  IL 

saepe  facio  deis  hominibusque  adprobantibus.  Habes  de 
Vatinio,  cognosce  de  Crasso.  20.  Ego,  cum  mihi  cum 
illo  magna  iam  gratia  esset,  quod  eius  omnes  gravissimas 
iniurias  communis  concordiae  causa  voluntaria  quadam 
oblivione  contriveram,  repentinam  eius  defensionem 
Gabinii,  quem  proximis  [superioribus]  diebus  acerrime 
oppugnasset,  tamen,  si  sine  ulla  mea  contumeHa  susce- 
pisset,  tuHssem;  sed,  cum  me  disputantem,  non  laces- 
sentem  laesisset,  exarsi  non  solum  praesenti,  credo,  ira- 
cundia — nam  ea  tam  vehemens  fortasse  non  fuisset  — , 
sed,  cum  inclusum  illud  odium  multarum  eius  in  me 
iniuriarum,  quod  ego  effudisse  me  omne  arbitrabar,  resi- 
duum  tamen  insciente  me  fuisset,  omne  repente  apparuit. 
Quo  quidem  tempore  ipso  quidam  homines,  et  iidem  iHi, 
quos  saepe  nu^u  significationeque  appeHo,  cum  se  maxi- 
mum  fructum  cepisse  dicerent  ex  Hbertate  mea  meque 
tum  denique  sibi  esse  visum  rei  pubHcae,  quaHs  fuissem, 
restitutum,  cumque  ea  contentio  mihi  magnum  etiam  foris 
fiuctum  tuHsset,  gaudere  se  dicebant  mihi  et  iHum  inimicum 
et  eos,  qui  in  eadem  causa  essent,  numquam  amicos 
futuros :  quorum  iniqui  sermones  cum  ad  me  per  homines 
honeslissimos  perferrentur  cumque  Pompeius  ita  conten- 
disset,  ut  nihil  umquam  magis,  ut  cum  Crasso  redirem  in 
gratiam,  Caesarque  per  Htteras  maxima  se  molestia  ex  iHa 
contentione  adfectum  ostenderet,  habui  non  temporum 
solum  rationem  meorum,  sed  etiam  naturae,  Crassusque, 
ut  quasi  testata  populo  Romano  esset  nostra  gratia,  paene 
a  meis  Laribus  in  provinciam  est  profectus;  nam,  cum 
mihi  condixisset,  cenavit  apud  me  in  mei  generi  Crassi- 
pedis  hortis.  Quam  ob  rem  eius  causam,  quod  te  scribis 
audisse,  magna  iHius  commendatione  susceptam  defendi 
in   senatu,  sicut   mea   fides   postulabat.      21.  Accepisti, 

quibus  rebus  adductus  quamque  rem  causamque  defen- 
derim,  quique  meus  in  re  publica  sit  pro  mea  parte  capes- 
senda  status;  de  quo  sic  velim  statuas,  me  haec  eadem 
sensurum  fuisse,  si  mihi  integra  omnia  ac  libera  fuissent : 
nam  neque  pugnandum  arbitrarer  contra  tantas  opes 
neque  delendum,  etiam  si  id  fieri  posset,  summorum 
civium  principatum  nec  permanendum  in  una  sententia 
conversis  rebus  ac  bonorum  voluntatibus  mutatis,  sed 
temporibus  adsentiendum.  Numquam  enim  m  prae- 
stantibus  in  re  publica  gubernanda  viris  laudata  est  in  una 
sententia  perpetua  permansio,  sed,  ut  in  navigando  tem- 
pestati  obsequi  artis  est,  etiam  si  portum  tenere  non 
queas,  cum  vero  id  possis  mutata  velificatione  adsequi, 
stultum  est  eum  tenere  cum  periculo  cursum,  quem 
ceperis,  potius  quam  eo  commutato  quo  velis  tamen  per- 
venire,  sic,  cum  omnibus  nobis  in  administranda  re  publica 
propositum  esse  debeat  id,  quod  a  me  saepissime  dictum 
est,  cum  dignitate  otium,  non  idem  semper  dicere,  sed 
idem  semper  spectare  debemus.  Quam  ob  rem,  ut  paulo 
ante  posui,  si  essent  omnia  mihi  solutissima,  tamen  in  re 
publica  non  alius  essem  atque  nunc  sum:  cum  vero  in 
hunc  sensum  et  adUciar  beneficiis  hominum  et  compellar 
iniuriis,  facile  patior  ea  me  de  re  publica  sentire  ac  dicere 
quae  maxime  cum  mihi  tum  etiam  rei  publicae  rationibus 
putem  conducere.  Apertius  autem  haec  ago  ac  saepius, 
quod  et  Quintus,  frater  meus,  legatus  est  Caesaris  et 
nuUum  meum  minimum  dictum,  non  modo  factum,  pro 
Caesare  intercessit,  quod  iUe  non  ita  iUustri  gratia  ex- 
ceperit,  ut  ego  eum  mihi  devinctum  putarem.  Itaque 
eius  omni  et  gratia,  quae  summa  est,  et  opibus,  quas 
inteUegis  esse  maximas,  sic  fruor  ut  meis ;  nec  mihi  aUter 
potuisse    videor    hominum    perditorum   de   me   consUia 


86  iW.    TULLII   CICERONIS  [Pars  11. 

frangere,  nisi  cum  praesidiis  iis,  quae  semper  habui,  nunc 
etiam  potentium  benevolentiam  coniunxissem.  22.  His 
ego  consiliis,  si  te  praesentem  habuissem,  ut  opinio  mea 
fert,  essem  usus  eisdem;  novi  enim  temperantiam  et 
moderationem  naturae  tuae,  novi  animum  cum  mihi 
amicissimum,  tum  nulla  in  ceteros  malevolentia  suffusum, 
contraque  cum  magnum  et  excelsum,  tum  etiam  apertum 
et  simplicem.  Vidi  ego  quosdam  in  te  tales,  quales  tu 
eosdem  in  me  videre  potuisti :  quae  me  moverunt,  movis- 
sent  eadem  te  profecto.  Sed,  quocumque  tempore  mihi 
potestas  praesentis  tui  fuerit,  tu  eris  omnium  moderator 
consiliorum  meorum ;  tibi  erit  eidem,  cui  salus  mea  fuit, 
etiam  dignitas  curae.  Me  quidem  certe  tuarum  actionum, 
sententiarum,  voluntatum,  rerum  denique  omnium  socium 
comitemque  habebis,  neque  mihi  in  omni  vita  res  tam  erit 
uUa  proposita,  quam  ut  quotidie  vehementius  te  de  me 
optime  meritum  esse  laetere.  23.  Quod  rogas,  ut  mea 
tibi  scripta  mittam,  quae  post  discessum  tuum  scripserim, 
sunt  orationes  quaedam,  quas  Menocrito  dabo,  neque  ita 
multae ;  ne  pertimescas.  Scripsi  etiam — nam  me  iam  ab 
orationibus  diiungo  fere  referoque  ad  mansuetiores 
Musas,  quae  me  maxime  sicut  iam  a  prima  adulescentia 
delectarunt — scripsi  igitur  AristoteHo  more,  quem  ad 
modum  quidem  volui,  tres  Hbros  [in  disputatione  ac 
dialogo]  *  de  oratore,'  quos  arbitror  Lentulo  tuo  fore  non 
inutiles;  abhorrent  enim  a  communibus  praeceptis  et 
omnem  antiquorum  et  AristoteHam  et  Isocratiam  rati- 
onem  oratoriam  complectuntur.  Scripsi  etiam  versibus 
tres  Hbros  de  temporibus  meis,  quos  iam  pridem  ad  te 
misissem,  si  esse  edendos  putassem ;  sunt  enim  lestes  et 
erunt  sempiterni  meritorum  erga  me  tuorum  meaeque 
pietatis ;  sed  [quia]  verebar  non  eos,  qui  se  laesos  arbitra- 

rcntur — etenim  id  feci  parce  et  molliter — ,  sed  eos,  quos 
erat  infinitum  bene  de  me  meritos  omnes  nominare ;  quos 
tamen  ipsos  libros,  si  quem  cui  recte  committam  invenero, 
curabo  ad  te  perferendos,  Atque  istam  quidem  partem 
vitae  consueludinisque  nostrae  totam  ad  te  defero : 
quantum  litteris,  quantum  studiis,  veteribus  nostris  delec- 
tationibus,  consequi  poterimus,  id  omne  ad  arbitrium 
tuum,  qui  haec  semper  amasti,  libentissime  conferemus. 
24.  Quae  ad  me  de  tuis  rebus  domesticis  scribis,  quaeque 
mihi  commendas,  ea  tantae  mihi  curae  sunt,  ut  me  nolim 
admoneri,  rogari  vero  sine  magno  dolore  vix  possim. 
Quod  de  Quinti  fratris  negotio  scribis  te  priore  aestate, 
quod  morbo  impeditus  in  Ciliciam  non  transieris,  conficere 
non  potuisse,  nunc  autem  omnia  facturum,  ut  conficias,  id 
scito  esse  eius  modi,  ut  frater  meus  vere  existimet  adiuncto 
isto  fundo  patrimonium  fore  suum  per  te  constitutum. 
Tu  me  de  tuis  rebus  omnibus  et  de  Lentuli  tui  nostrique 
studiis  et  exercitationibus  velim  quam  familiarissime 
certiorem  et  quam  saepissime  facias  existumesque  nemi- 
nem  cuiquam  neque  cariorem  neque  iucundiorem  um- 
quam  fuisse  quam  te  mihi,  idque  me  non  modo  ut  tu 
sentias,  sed  ut  omnes  gentes,  etiam  ut  posteritas  omnis 
intellegat,  esse  facturum.  25.  Appius  in  sermonibus  antea 
diclitabat,  postea  dixit  etiam  in  senalu  palam,  sese,  si 
licitum  esset  legem  curiatam  ferre,  sortiturum  esse  cum 
collega  provincias ;  si  curiata  lex  non  esset,  se  paraturum 
cum  collega  tibique  successurum ;  legem  curiatam  consuli 
ferri  opus  esse,  necesse  non  esse ;  se,  quoniam  ex  senatus 
consulto  provinciam  haberet,  lege  Cornelia  imperium  habi- 
turum,  quoad  in  urbem  introisset.  Ego,  quid  ad  te  tuorum 
quisque  necessariorum  scribat,  nescio ;  varias  esse  opini- 
ones  intellego :  sunt  qui  putant  posse  te  non  decedere, 

quod  sine  lege  curiata  tibi  succedatur;  sunt  etiam,  qui, 
si  decedas,  a  te  relinqui  posse  qui  provinciae  praesit. 
Mihi  non  tam  de  iure  certum  est — quamquam  ne  id 
quidem  valde  dubium  est — quam  illud,  ad  tuam  summam 
amplitudinem,  dignitatem,  libertatem,  qua  te  scio  liben- 
tissime  frui  solere,  pertinere  te  sine  ulla  mora  pro- 
vinciam  successori  concedere,  praesertim  cum  sine 
suspitione  tuae  cupiditatis  non  possis  illius  cupiditatem 
refutare.  Ego  utrumque  meum  puto  esse,  et  quid  sentiam 
ostendere  et  quod  feceris  defendere. 

26.  Scripta  iam  epistola  superiore  accepi  tuas  litteras 
de  publicanis,  in  quibus  aequitatem  tuam  non  potui  non 
probare;  facilitate  quidem  vellem  consequi  potuisses,  ne 
eius  ordinis,  quem  semper  ornasti,  rem  aut  voluntatem 
offenderes.  Equidem  non  desinam  tua  decreta  defendere ; 
sed  nosti  consuetudinem  hominum;  scis  quam  graviter 
inimici  ipsi  illi  Q.  Scaevolae  fuerint;  tibi  tamen  sum 
auctor,  ut,  si  quibus  rebus  possis,  eum  tibi  ordinem  aut 
reconcilies  aut  mitiges :  id  etsi  difficile  est,  tamen  mihi 
videtur  esse  prudentiae  tuae. 

30.     AD  FAMILIARES  II.  6. 

SCR.  ROMAE   A.U.C.   7OI. 
M.    CICERO    S.  D.  C.    CURIONI. 

I.  NoNDUM  erat  auditum  te  ad  Italiam  adventare,  cum 
Sex.  Villium,  Milonis  mei  familiarem,  cum  his  ad  te  litteris 
misi ;  sed  tamen  cum  adpropinquare  tuus  adventus  putar- 
etur  et  te  iam  ex  Asia  Romam  versus  profectum  esse 
constaret,  magnitudo  rei  fecit,  ut  non  vereremur  ne  nimis 
cito  mitteremus,  cum  has  quam  primum  ad  te  perferri 
litteras  magno  opere  vellemus.  Ego,  si  mea  in  te  essent 
officia  solum,  Curio,  tanta,  quanta  magis  a  te  ipso  prae- 

dicari  quam  a  me  ponderari  solent,  verccundius  a  te,  si 
quae  magna  res  mihi  petenda  esset,  contenderem ;  grave 
est  enim  homini  pudenti  petere  aliquid  magnum  ab  eo, 
de  quo  se  bene  meritum  putet,  ne  id,  quod  petat,  exigere 
magis  quam  rogare  et  in  mercedis  potius  quam  beneficii 
loco  numerare  videatur.  2.  Sed  quia  tua  in  me  vel  nota 
omnibus  vel  ipsa  novitate  meorum  temporum  clarissima  et 
maxima  beneficia  exstiterunt,  estque  animi  ingenui,  cui 
multum  debeas,  eidem  plurimum  velle  debere,  non  dubit- 
avi  id  a  te  per  litteras  petere,  quod  mihi  omnium  esset 
maximum  maximeque  necessarium ;  neque  enim  sum 
veritus  ne  sustinere  tua  in  me  vel  innumerabilia 
non  possem,  cum  praesertim  confiderem  nullam  esse 
gratiam  tantam,  quam  non  vel  capere  animus  meus  in 
accipiendo  vel  in  remunerando  cumulare  atque  illustrare 
posset.  3.  Ego  omnia  mea  studia,  omnem  operam, 
curam,  industriam,  cogitationem,  mentem  denique  omnem 
in  Milonis  consulatu  fixi  et  locavi,  statuique  in  eo  me  non 
officii  solum  fructum  sed  etiam  pietatis  laudem  debere 
quaerere  ;  neque  vero  cuiquam  salutem  ac  fortunas  suas 
tantae  curae  fuisse  umquam  puto,  quantae  mihi  est  honos 
eius,  in  quo  omnia  mea  posita  esse  decrevi.  Huic  te 
unum  tanto  adiumento  esse,  si  volueris,  posse  intellego, 
ut  nihil  sit  praeterea  nobis  requirendum.  Habemus  haec 
omnia:  bonorum  studium  conciliatum  ex  tribunatu  propter 
nostram,  ut  spero  te  intellegere,  causam ;  volgi  ac  multitu- 
dinis  propter  magnificentiam  munerum  liberalitatemque 
naturae;  iuventutis  et  gratiosorum  in  suffragiis  studia  prop- 
ter  ipsius  excellentem  in  eo  genere  vel  gratiam  vel  diligen- 
tiam;  nostram  suff"ragationem,  si  minus  potentem,  at  pro- 
batam  tamen  et  iustam  et  debitam  et  propterea  fortasse 
etiam  gratiosam.     4.  Dux  nobis  et  auctor  opus  est  et  eo- 

rum  ventorum,  quos  proposui,  moderator  quidam  et  quasi 
gubernator ;  qui  si  ex  omnibus  unus  optandus  esset,  quem 
tecum  conferre  possemus,  non  haberemus.  Quam  ob 
rem,  si  me  memorem,  si  gratum,  si  bonum  virum  vel  ex 
hoc  ipso,  quod  tam  vehementer  de  Milone  laborem,  exis- 
timare  potes,  si  dignum  denique  tuis  beneficiis  iudicas,  hoc 
a  te  peto,  ut  subvenias  huic  meae  sollicitudini  et  huic  meae 
laudi  vel,  ut  verius  dicam,  prope  saluti  tuum  studium  dices. 
De  ipso  T.  Annio  tantum  tibi  polliceor,  te  maioris  animi, 
gravitatis,  constantiae  benevolentiaeque  erga  te,  si  com- 
plecti  hominem  volueris,  habiturum  esse  neminem ;  mihi 
vero  tantum  decoris,  tantum  dignitatis  adiunxeris,  ut 
eundem  te  facile  agnoscam  fuisse  in  laude  mea,  qui  fueris 
in  salute.  5.  Ego,  ni  te  videre  scirem,  cum  ad  te  haec  scri- 
berem,  quantum  officii  sustinerem,  quanto  opere  mihi  esset 
in  hac  petitione  Milonis  omni  non  modo  contentione,  sed 
etiam  dimicatione  elaborandum,  plura  scriberem :  nunc  tibi 
omnem  rem  atque  causam  meque  totum  commendo  atque 
trado.  Unum  hoc  sic  habeto  :  si  a  te  hanc  rem  impetraro, 
me  paene  plus  tibi  quam  ipsi  Miloni  debiturum  ;  non  enim 
mihi  tam  mea  salus  cara  fuit,  in  qua  praecipue  sum  ab 
illo  adiutus,  quam  pietas  erit  in  referenda  gratia  iucunda ; 
eam  autem  unius  tui  studio  me  adsequi  posse  confido. 

31.     AD  ATTICUM  V.  11. 
ScR.  Athenis  pr.  Nonas  Quintiles  a.u.c.  703. 

CICERO    ATTICO    SAL. 

I.  Hui,  totiensne  me  litteras  dedisse  Rom?.m,  cum  ad 
te  nullas  darem?  At  vero  posthac  frustra  potius  dabo, 
quam,  si  recte  dari  potuerint,  committam  ut  non  dem. 
Ne  provincia  nobis  prorogetur,  per  fortunas!  dum  ades, 
quicquid  provideri  po/esf,  provide :  non  dici  potest,  quam 

flagrem  desiderio  urbis,  quam  vix  harum  rerum  insulsi- 
tatem  feram.  2.  Marcellus  foede  in  Comensi :  etsi  ille 
magistratum  non  gesserit,  erat  tamen  Transpadanus. 
Ita  mihi  videtur  non  minus  stomachi  nostro  quam  Caesari 
fecisse ;  sed  hoc  ipse  viderit.  3.  Pompeius  mihi  quoque 
videbatur,  quod  scribis  Varronem  dicere,  in  Hispaniam 
certe  iturus :  id  ego  minime  probabam,  qui  quidem 
Theophani  facile  persuasi  nihil  esse  melius  quam  illum 
nusquam  discedere.  Ergo  Graecus  incumbet;  valet  autem 
auctoritas  eius  apud  illum  plurimum.  4.  Ego  has  pr. 
Nonas  Quinctiles  proficiscens  Athenis  dedi,  cum  ibi  decem 
ipsos  fuissem  dies.  Venerat  Pomptinus;  una  Cn.  Vol- 
usius,  aderat  quaestor ;  tuus  unus  TulHus  aberat.  Aphracta 
Rhodiorum  et  dicrota  Mytilenaeorum  habebam  et  ahquid 
iiTiKoiiKov.  De  Parthis  erat  silentium.  Quod  superest,  di 
iuvent !  5.  Nos  adhuc  iter  per  Graeciam  summa  cum 
admiratione  fecimus,  nec  mehercule  habeo  quod  adhuc 
quem  accusem  meorum :  videntur  mihi  nosse  [nos,] 
nostram  causam  et  condicionem  profectionis  suae ;  plane 
serviunt  existimationi  meae.  Quod  superest,  si  verum 
illud  est  olanep  f}  decTTroiva,  certe  permanebunt ;  nihil  enim 
a  me  fieri  ita  videbunt,  ut  sibi  sit  delinquendi  locus :  sin 
id  parum  profuerit,  fiet  aliquid  a  nobis  severius;  nam 
auhuc  lenitate  dulces  sumus  et,  ut  spero,  proficimus 
aliquantum.  Sed  ego  hanc,  ut  Sicuh  dicunt,  dvc^lav  in 
unum  annum  meditatus  sum :  proinde  pugna,  ne,  si  quid 
prorogatum  sit,  turpis  inveniar.  6.  Nunc  redeo  ad  quae 
mihi  mandas :  t  in  praefectis  excusatio  iis,  quos  voles, 
deferto:  non  ero  tam  fxeTeapos,  quam  in  Appuleio  fui. 
Xenonem  tam  diligo  quam  tu,  quod  ipsum  sentire  certo 
scio.  Apud  Patronem  et  reliquos  barones  te  in  maxima 
gratia  posui,  et  hercule  merito  tuo  feci ;  nam  mihi  is  ter 

dixit  te  scripsisse  ad  se,  mihi  ex  illius  litteris  rem  illam 
curae  fuisse,  quod  ei  pergratum  erat.  Sed  cum  Patron 
mecum  egisset,  ut  peterem  a  vestro  Ariopago,  vTrofivrjfxaTKTfxov 
tollerent,  quem  Polycharmo  praetore  fecerant,  commodius 
visum  est  et  Xenoni  et  post  ipsi  Patroni,  me  ad  Memmium 
scribere,  qui  pridie,  quam  ego  Athenas  veni,  Mytilenas 
profectus  erat,  ut  is  ad  suos  scriberet  posse  id  sua  volun- 
tate  fieri;  non  enim  dubitabat  Xeno  quin  ab  Ariopagitis 
invito  Memmio  impetrari  non  posset.  Memmius  autem 
aedificandi  consilium  abiecerat,  sed  erat  Patroni  iratus : 
itaque  scripsi  ad  eum  accurate,  cuius  epistolae  misi  ad  te 
exemplum.  7.  Tu  velim  Piliam  meis  verbis  consolere; 
indicabo  enim  tibi ;  tu  illi  nihil  dixeris :  accepi  fasciculum, 
in  quo  erat  epistola  Piliae ;  abstuli,  aperui,  legi ;  valde 
scripta  est  a-vniraBas.  Brundisio  quae  tibi  epistolae  redditae 
sunt  sine  mea,  tum  videlicet  datae  sunt,  cum  ego  me  non 
belle  haberem ;  nam  f  illam  vofiavdpia  me  excusationem  ne 
acceperis.     Cura  ut  omnia  sciam,  sed  maxime  ut  valeas. 

32.     AD  ATTICUM  V.  16. 

SCR.    IN   ITINERE    A    SyNNADE    AD    PhILOMELIUM    A.    D.    III. 

Idus  Sextiles  a.u.c.  703. 
cicero  attico  sal. 
I.  Etsi  in  ipso  itinere  et  via  discedebant  publicanorum 
tabellarii  et  eramus  in  cursu,  tamen  surripiendum  ali- 
quid  putavi  spatii,  ne  me  immemorem  mandati  tui 
putares;  itaque  subsedi  in  ipsa  via,  dum  haec,  quae 
longiorem  desiderant  orationem,  summatim  tibi  perscri- 
berem.  2.  Maxima  exspectatione  in  perditam  et  plane 
eversam  in  perpetuum  provinciam  nos  venisse  scito 
pridie  Kal.  Sextiles,  moratos  triduum  Laodiceae,  tri- 
duum    Apameae,    totidem    dies    Synnade.      Audivimus 

nihil  aliud  nisi  imperata  iniKfcfiaXia  [solvere  non  posse,] 
coms  omnium  venditas,  civitatum  gemitus,  ploratus,  mons- 
tra  quaedam  non  hominis,  sed  ferae  nescio  cuius 
immanis.  Quid  quaeris?  taedet  omnino  vitae.  3.  Le- 
vantur  tamen  miserae  civitates,  quod  nuUus  fit  sumptus 
in  nos  neque  in  legatos  neque  in  quaestorem  neque 
in  quemquam;  scito  non  modo  nos  foenum  aut  quod 
de  lege  lulia  dari  solet  non  accipere,  sed  ne  ligna 
quidem,  nec  praeter  quattuor  lectos  et  tectum  quem- 
quam  accipere  quicquam,  multis  locis  ne  tectum  quidem, 
et  in  tabernaculo  manere  plerumque :  itaque  incredibilem 
in  modum  concursus  fiunt  ex  agris,  ex  vicis,  ex  domibus 
omnibus;  mehercule  etiam  adventu  nostro  reviviscunt, 
iustitia,  abstinentia,  clementia  tui  Ciceronis :  ita  opiniones 
omnium  superavit.  4.  Appius,  ut  audivit  nos  venire, 
in  ultimam  provinciam  se  coniecit  Tarsum  usque;  ibi 
forum  agit.  De  Partho  silentium  est,  sed  tamen  concisos 
equites  nostros  a  barbaris  nuntiabant  ii,  qui  veniebant. 
Bibulus  ne  cogitabat  quidem  etiam  nunc  in  provinciam 
suam  accedere;  id  autem  facere  ob  eam  causam  dice- 
bant,  quod  tardius  vellet  decedere.  Nos  in  castra  pro- 
perabamus,  quae  aberant  bidui. 

33.     AD  FAMILIARES  VIIL  4. 
ScR.  RoMAE  Kalendis  Sextilibus  a.u.c.  703. 

CAELIUS   CICERONI   SAL. 

I.  Invideo  tibi :  tam  multa  quotidie,  quae  mirere, 
istoc  perferuntur :  primum  illud,  absolutum  Messallam ; 
deinde  eundem  condemnatum ;  C.  Marcellum  consulem 
factum;  M.  Calidium  ab  repulsa  postulatum  a  Galliis 
duobus;  P.  Dolabellam  xv.  virum  factum.  Hoc  tibi  non 
invideo,  caruisse   te   pulcherrimo   spectaculo  et   Lentuli 

Cmris  repulsi  voltum  non  vidisse.  At  qua  spe,  quam 
certa  opinione  descenderat  I  quam  ipso  diffidente  Dola- 
bella!  et  hercules,  nisi  nostri  equites  acutius  vidissent, 
paene  concedente  adversario  superasset.  2.  Illud  te 
non  arbitror  miratum,  Servaeum,  designatum  tribunum 
pl.,  condemnatum,  m  cuius  locum  C.  Curio  petit.  Sane 
quam  incutit  multis,  qui  eum  facilitatemque  eius  non 
norunt,  magnum  metum;  sed,  ut  spero  et  volo  et  ut  se 
fert  ipse,  bonos  et  senatum  malet;  totus,  ut  nunc  est, 
hoc  scaturit.  Huius  autem  voluntatis  initium  et  causa 
est,  quod  eum  non  mediocriter  Caesar,  qui  solet  infimo- 
rum  hominum  amicitiam  sibi  qualibet  impensa  adiungere, 
valde  contempsit;  qua  in  re  mihi  videtur  illud  perquam 
venuste  cecidisse,  quod  a  reliquis  quoque  [usque  eo] 
est  animadversum,  ut  Curio,  qui  nihil  consilio  facit, 
ratione  et  insidiis  usus  videretur  in  evitandis  iis  consiliis, 
*  *  qui  se  intenderant  adversarios  in  eius  tribunatum: 
Laelios  et  Antonios  et  id  genus  valentes  dico.  3.  Has 
ego  tibi  litteras  eo  maiore  misi  intervallo.  quod  comitio- 
rum  dilationes  occupatiorem  me  habebant  et  exspectare 
in  dies  exitum  cogebant,  ut  confectis  omnibus  te  facerem 
certiorem.  Ad  Kalendas  Sext.  usque  exspectavi.  Prae- 
toriis  morae  quaedam  inciderunt.  Mea  porro  comitia 
quem  eventum  sint  habitura,  nescio;  opinionem  quidem, 
quod  ad  Hirrum  attinet,  incredibilem  aedilium  pl.  comi- 
tiis  nacta  sunt.  Nam  M.  Coelium  Vinicianum  mentio 
illa  fatua,  quam  deriseramus  olim,  et  promulgatio  de 
dictatore  subito  deiecit  et  deiectum  magno  clamore  in- 
secuta  est;  inde  Hirrum  cuncti  iam  non  faciendum 
flagitare.  Spero  te  celeriter  et  de  nobis,  quod  sperasti, 
et  de  illo,  quod  vix  sperare  ausus  es,  auditurum.  4.  De 
re  publica  iam  novi  quicquam  exspectare   desieramus; 

sed  cum  senatus  habitus  esset  ad  Apollinis  a.  d.  xi. 
Kal.  Sext.  et  referretur  de  stipendio  Cn.  Pompeii,  mentio 
facta  est  de  legione  ea,  quam  expensam  tulit  C.  Caesari 
Pompeius,  quo  numero  esset,  quoad  peteretur.  t  Cum 
Pompeius  *esse  in  Gallia,'  coactus  est  dicere  Pompeius 
se  legionem  abducturum,  sed  non  statim  sub  mentionem 
et  convitium  obtrectatorum ;  inde  interrogatus  est  de 
successione  C.  Caesaris,  de  qua  [hoc  est  de  provinciis] 
placitum  est,  ut  quam  primum  ad  urbem  reverteretur 
Cn.  Pompeius,  ut  coram  eo  de  successione  provinciarum 
ageretur ;  nam  Ariminum  ad  exercitum  Pompeius  erat 
iturus,  et  statim  iit.  Puto  Idibus  Sext.  de  ea  re  actum 
iri.  Profecto  aut  transigetur  aliquid,  aut  turpiter  inter- 
cedetur.  Nam  in  disputando  coniecit  illam  vocem  Cn. 
Pompeius,  omnes  oportere  senatui  dicto  audientes  esse. 
Ego  tamen  sic  nihil  exspecto,  quo  modo  Paulum, 
consulem  designatum,  primum  sententiam  dicentem. 
5.  Saepius  te  admoneo  de  syngrapha  Sittiana;  cupio 
enim  te  intellegere  eam  rem  ad  me  valde  pertinere ; 
item  de  pantheris,  ut  Cibyratas  arcessas  curesque,  ut 
mihi  vehantur;  praeterea  nuntiatum  nobis  esi  et  pro 
certo  iam  habetur,  regem  Alexandrinum  mortuum;  quid 
mihi  suadeas,  quo  modo  regnum  illud  se  habeat,  quis 
procuret,  diligenter  mihi  perscribas.     K.  Sext. 

34.     AD  FAMILIARES  VIII.  8. 

SCR.    ROMAE    INEUNTE    MENSE    OCTOBRI    A.U.C.    703. 
CAELIUS    CICERONI   SAL. 

I.  Etsi  de  re  publica  quae  tibi  scribam  habeo,  tamen 
nihil  quod  magis  gavisurum  te  putem  habeo  quam 
hoc :  scito  C.  Sempronium  Rufum,  [Rufum,]  mel  ac 
delicias  tuas,  calumniam  maximo  plausu  tulisse.     Quaeris 

*qua  in  causa?'  M.  Tuccium,  accusatorem  suum,  post 
ludos  Romanos  reum  lege  Plotia  de  vi  fecit  hoc  consilio, 
quod  videbat,  si  extraordinarius  reus  nemo  accessisset, 
sibi  hoc  anno  causam  esse  dicendam;  dubium  porro 
illi  non  erat,  quid  futurum  esset.  Nemini  hoc  deferre 
munusculum  maluit  quam  suo  accusatori.  Itaque  sine 
uUo  subscriptore  descendit  et  Tuccium  reum  fecit.  At 
ego,  simul  atque  audivi,  invocatus  ad  subsellia  rei 
occurro ;  surgo,  neque  verbum  de  re  facio :  totum 
Sempronium  usque  eo  perago,  ut  Vestorium  quoque 
interponam  et  illam  fabulam  narrem,  quem  ad  modum 
tibi  pro  beneficio  dederit,  f  si  quod  iniuriis  suis  esset, 
ut  Vestorius  teneret.  2.  Haec  quoque  magna  nunc 
contentio  fomm  tenet:  M.  Serviiius  postquam,  ut  coe- 
perat,  omnibus  in  rebus  turbarat  nec  quod  non  vende- 
ret  quicquam  reliquerat  maximaque  nobis  traditus  erat 
invidia,  neque  Laterensis  praetor  expostulante  Pausania, 
nobis  patronis,  qvo  ea  pecvnia  pervenisset,  recipere 
voluit,  Q.  Pilius,  necessarius  Attici  nostri,  de  repetundis 
eum  postulavit:  magna  ilico  fama  surrexit  et  de  dam- 
natione  ferventer  loqui  est  coeptum.  Quo  vento  proii- 
citur  Appius  minor,  ut  indicaret  pecuniam  ex  bonis 
patris  pervenisse  ad  Servilium  praevaricationisque  causa 
diceret  depositum  HS.  lxxxi.  Admiraris  amentiam : 
immo  si  actionem  stultissimasque  de  se,  nefarias  de 
patre  confessiones  audisses?  3.  Mittit  in  consilium 
eosdem  illos,  qui  lites  aestimarant,  iudices.  Cum  aequo 
numero  sententiae  fuissent,  Laterensis  leges  ignorans 
pronuntiavit,  quid  singuli  ordines  iudicassent,  et  ad  ex- 
tremum,  ut  solent,  non  redigam.  Postquam  discessit 
et  pro  absoluto  Servilius  haberi  coeptus  est  legisque 
unum  et  centesimum  caput  legit,  in  quo  ita  erat,  qvod 

EORVM    IVDICVM     MAIOR    PARS    IVDICARIT,    ID    IVS    RATVMQVE 

ESTO,  in  tabulas  absolutum  non  rettulit,  ordinum  iudicia 
persciipsit ;  postulante  rursus  Appio  cum  L.  Lollio  trans- 
egit  et  se  relaturum  dixit.  Sic  nunc  neque  absolutus 
neque  damnatus  Servilius  de  repetundis  saucius  Pilio 
tradetur.  Nam  de  divinatione  Appius,  cum  calumniam 
iurasset,  contendere  ausus  non  est  Pilioque  cessit,  et 
ipse  de  pecuniis  repetundis  a  Serviliis  est  postulatus  et 
praeterea  de  vi  reus  a  quodam  suo  emissario,  Sex.  Tettio, 
factus.  Recte  hoc  par  habet.  4.  Quod  ad  rem  publi- 
cam  pertinet,  omnino  multis  diebus  exspectatione  Gallia- 
rum  actum  nihil  est ;  aliquando  tamen,  saepe  re  dilata 
et  graviter  acta  et  plane  perspecta  Cn.  Pompeii  voluntate 
in  eam  partem,  ut  eum  decedere  post  Kalendas  Martias 
placeret,  senatus  consultum,  quod  tibi  misi,  factum  est 
auctoritatesque  perscriptae. 

5.  S.  C.  Auctoritates.  Pr.  Kal.  Octobres  in  aede 
Apollinis  scrib.  adfuerunt  L.  Domitius  Cn.  f.  Fab. 
Ahenobarbus,  Q.  Caecilius  Q.  f.  Fab.  Metellus 
Pius  Scipio,  L.  Villius  L.  F.  Pom.  Annalis,  C.  Sep- 
timius  T.  f.  Quirina,  C.  Lucilius  C.  f.  Pup.  Hirrus, 
C.  Scribonius  C.  f.  Pop.  Curio,  L.  Ateius  L.  f.  An. 
Capito,  M.  Eppius  M.  f.  Ter.  Quod  M.  Marcellus 
cos.  v.  f.  de  provinciis  consularibus,  d.  e.  r.  i.  c,  uti 
L.  Paulus  C.  Marcellus  coss.,  cum  magistratum 
inissent,  ex  Kal.  Mart.,  quae  in  suo  magistratu 
futurae  essent,  de  consularibus  provinciis  ad 
senatum  referrent,  neve  quid  prius  ex  Kal.  Mart. 
ad  senatum  referrent,  neve  quid  coniunctim  de  ea 
re  referretur  a  consulibus,  utique  eius  rei  causa 
per  dies  comitiales  senatum  haberent  senatus- 
que  cons.  facerent,  et,  cum  de  ea  re  ad  senatum 

referretur  a  consulibus,  qui  eorum  in  ccc.  iudici- 
bus  essent,  eos  adducere  liceret.  Si  quid  de  ea  re 
ad  populum  plebemve  lato  opus  esset,  uti  Ser.  Sul- 
picius  M.  Marcellus  coss.,  praetores  tribunique 
pl.,  quibus  eorum  videretur,  ad  populum  plebemve 
ferrent:  quod  si  ii  non  tulissent,  uti,  quicumque 
deinceps  essent,  ad  populum  plebemve  ferrent. 
i.  n. 

6.  Pr.  Kal.  Octobres  in  aede  Apollinis  scrib. 
adfuerunt  L.  Domitius  Cn.  f.  Fab.  Ahenobarbus, 
Q.  Caecilius  Q.  f.  Fab.  Metellus  Pius  Scipio,  L. 
Villius  L.  f.  Pom.  Annalis  C.  Septimius  T.  f. 
Quirina,  C.  Lucilius  C. /.  Pup.  Hirrus,  C.  Scri- 
bonius  C.  f.  Pop.  Curio,  L.  Ateius  L.  f.  An.  Capito, 
M.  Eppius  M.  f.  Teretina.  Quod  M.  Marcellus 
cos.  V.  f.  de  provinciis,  d.  e.  r.  i.  c,  senatum  existi- 
mare  neminem  eorum,  qui  potestatem  habent  in- 
tercedendi,  impediendi,  moram  adferre  oportere, 
quo  minus  de  r.  p.  p.  R.  Q.  ad  senatum  referri 
senatique  consultum  fieri  possit:  qui  impedierit, 
prohibuerit,  eum  senatum  existimare  contra  rem 
publicam  fecisse.  Si  quis  huic  s.  c.  intercesserit, 
senatui  placere  auctoritatem  perscribi  et  de  ea  re 
ad  senatum  populumque  referri.  Huic  s.  c.  inter- 
cessit  C.  Caelius,  L.  Vinicius,  P.  Cornelius,  C. 
Vibius  Pansa,  tribuni pL 

7.  Item  senatui  placere  de  militibus,  qui  in  ex- 
ercitu  C.  Caesaris  sunt:  qui  eorum  stipendia 
emerita  aut  causas,  quibus  de  causis  missi  fieri 
debeant,  habeant,  ad  hunc  ordinem  referri,  ut 
eorum  ratio  habeatur  causaeque  cognoscantur. 
Si  quis  huic  s.  c.  intercessisset,  senatui  placere 

auctoritatem  perscribi  et  de  ea  re  ad  hunc  ordi- 
nem  referri.  Huic  s.  c.  intercessit  C.  Caelius,  C. 
Pansa,  tribuni  pl. 

8.  Itemque  senatui  placere  in  Ciliciam  provin- 
ciam,  in  viii  reliquas  provincias,  quas  praetorii 
pro  praetore  obtinerent,  eos,  qui  praetores  fue- 
runt  neque  in  provinciam  cum  imperio  fuerunt, 
quos  eorum,  ex  s.  c.  cum  imperio  in  provincias 
pro  praetore  mitti  oporteret,  eos  sortito  in  pro- 
vincias  mitti  placere;  si  ex  eo  numero,  quos 
ex  s.  c.  in  provincias  ire  oporteret,  ad  nume- 
rum  non  essent,  qui  in  eas  provincias  profi- 
ciscerentur,  tum  uti  quodque  collegium  primum 
praetorum  fuisset  neque  in  provincias  profecti 
essent,  ita  sorte  in  provincias  proficiscerentur; 
si  ii  ad  numerum  non  essent,  tunc  deinceps 
proximi  cuiusque  collegii,  qui  praetores  fuissent 
neque  in  provincias  profecti  essent,  in  sortem 
coniicerentur,  quoad  is  numerus  effectus  esset, 
quem  ad  numerum  in  provincias  mitti  oporteret; 
si  quis  huic  s.  c.  intercessisset,  auctoritas  perscri- 
beretur.  Huic  s.  c.  intercessit  C.  Caelius,  C. 
Pansa,  tribuni  pl. 

9.  Illa  praeterea  Cn.  Pompeii  sunt  animadversa,  quae 
maxime  confidentiam  attulerunt  hominibus,  ut  diceret  se 
ante  Kal.  Martias  nbn  posse  sine  iniuria  de  provinciis 
Caesaris  statuere,  post  Kal.  Martias  se  non  dubitaturum. 
Cum  interrogaretur,  si  qui  tum  intercederent,  dixit  hoc 
nihil  interesse,  utrum  C.  Caesar  senatui  dicto  audiens 
futurus  non  esset  an  pararet  qui  senatum  decernere 
non  pateretur.  '  Quid,  si'  inquit  alius  *  et  consul  esse 
et   exercitum   habere   volet?*     At  ille  quam  clementer: 

*quid,  si  filius  meus  fustem  mihi  impingere  volet?' 
His  vocibus,  ut  existimarent  homines  Pompeio  cum 
Caesare  esse  negotium,  effecit;  itaque  iam,  ut  video, 
alteram  utram  ad  condicionem  descendere  volt  Caesar, 
ut  aut  maneat  neque  hoc  anno  sua  ratio  habeatur, 
aut,  si  designari  poterit,  decedat.  lo.  Curio  se  contra 
eum  totum  parat;  quid  adsequi  possit,  nescio:  illud 
video,  bene  sentientem,  etsi  nihil  effecerit,  cadere  non 
posse.  Me  tractat  liberaliter  Curio  et  mihi  suo  munere 
negotium  imposuit;  nam  si  mihi  non  dedisset  feras, 
quae  ad  ludos  ei  advectae  erant  Africanae,  potuit 
supersederi.  Nunc,  quoniam  dare  necesse  est,  velim  tibi 
curae  sit,  quod  a  te  semper  petii,  ut  aliquid  istinc 
bestiarum  habeamus,  Sittianamque  syngrapham  tibi  com- 
mendo.  Libertum  Philonem  istoc  misi  et  Diogenem 
Graecum,  quibus  mandata  et  litteras  ad  te  dedi:  eos 
tibi  et  rem,  de  qua  misi,  velim  curae  habeas;  nam, 
quam  vehementer  ad  me  pertineat,  in  iis,  quas  tibi  illi 
reddent,  litteris  descripsi. 

35.     AD    FAMILIARES    VIIL  6. 

SCR.    MENSE    FeBRUARIO    A.U.C.    704. 
CAELIUS   CICERONI   SAL. 

I.  NoN  dubito  quin  perlatum  ad  te  sit,  Appium  a 
Dolabella  reum  factum,  sane  quam  non  ea,  qua  existi- 
maveram,  invidia :  neque  enim  stulte  Appius ;  qui,  simul 
atque  Dolabella  accessit  ad  tribunal,  introierat  in  urbem 
triumphique  postulationem  abiecerat,  quo  facto  rettudit 
sermones  paratiorque  visus  est,  quam  speraverat  accu- 
sator.  Is  nunc  in  te  maximam  spem  habet.  Scio  tibi 
eum  non  esse  odio  :  quam  velis  eum  obligare,  in  tua 
manu  est;  cum  quo  st  simultas  tibi  non  fuisset,  liberius 

tibi  de  tota  re  esset.  Nunc,  si  ad  illam  summam  veri- 
tatem  legitimum  ius  exegeris,  cavendum  tibi  erit  ne 
parum  simpliciter  et  candide  ^^posuisse  inimicitias  vi- 
dearis.  In  hanc  partem  porro  tutum  tibi  erit,  si  quid 
volueris,  gratificari;  nemo  enim  necessitudine  et  amicitia 
te  deterritum  ab  officio  dicet.  Illud  mihi  occurrit,  quod 
inter  postulationem  et  nominis  delationem  uxor  a  Dola- 
bella  discessit.  2.  Quid  mihi  discedens  mandaris,  me- 
mini;  quid  ego  tibi  scripserim,  te  non  arbitror  oblitum. 
Non  est  iam  tempus  plura  narrandi.  Unum  illud  monere 
te  possum:  si  res  tibi  non  displicebit,  tamen  hoc  tem- 
pore  nihil  de  tua  voluntate  ostendas,  et  exspectes  quem 
ad  modum  exeat  ex  hac  causa;  denique  invidiosum 
tibi  sit,  si  emanarit;  porro,  st  significatio  ulla  inter- 
cesserit,  clarius,  quam  deceat  aut  expediat,  fiat.  Neque 
ille  tacere  eam  rem  poterit,  quae  suae  spei  tam  oppor- 
tuna  acciderit  quaeque  in  negotio  conficiendo  tanto 
illustrior  erit ;  cum  praesertim  is  sit,  qui,  si  perniciosum 
sciret  esse  loqui  de  hac  re,  vix  tamen  se  contineret. 
3.  Pompeius  dicitur  valde  pro  Appio  laborare,  ut  etiam 
putent  alterum  utrum  de  filiis  ad  te  missurum.  Hic  nos 
omnes  absolvimus;  et  hercules  consaepta  omnia  foeda 
et  inhonesta  sunt.  Consules  autem  habemus  summa 
diligentia;  adhuc  senatus  consultum  nisi  de  feriis  Latinis 
nullum  facere  potuerunt.  Curioni  nostro  tribunatus  con- 
glaciat.  4.  Sed  dici  non  potest,  quo  modo  hic  omnia 
iaceant:  nisi  ego  cum  tabernariis  et  aquariis  pugnarem, 
veternus  civitatem  occupasset.  Si  Parthi  vos  nihil  cal- 
ficiunt,  nos  non  nihil  frigore  rigescimus.  Tamen,  quo- 
quo  modo  potuit,  sine  Parthis  Bibulus  in  Amano  nescio 
quid  cohorticularum  amisit.  Hoc  sic  nuntiatum  est. 
5.  Quod  tibi  supra  scripsi  Curionem  valde  frigere,  iam 

calet;  nam  ferventissime  concerpitur;  levissime  enim, 
quia  de  intercalando  non  obtinuerat,  transfugit  ad  popu- 
lum  et  pro  Caesare  loqui  coepit,  legemque  viariam,  non 
dissimilem  agrariae  RuUi,  et  alimentariam,  qua  iubeC 
aediles  metiri,  iactavit:  hoc  nondum  fecerat,  cum  prio- 
rem  partem  epistolae  scripsi.  Amabo  te,  si  quid,  quod 
opus  fuerit,  Appio  facies,  ponito  me  et  in  gratia.  De 
Dolabella  integrum  tibi  reserves,  suadeo ;  et  huic  rei,  de 
qua  loquor,  et  dignitati  tuae  aequitatisque  opinioni  hoc 
ita  facere  expedit.  Turpe  tibi  erit  pantheras  Graecas 
me  non  habere. 

36.    AD  ATTICUM  V.  21. 

ScR.  Laodiceae  Idibus  Februariis  a.u.c.  704. 

CICERO   ATTICO   SAL. 

I.  Te  in  Epirum  salvum  venisse  et,  ut  scribis,  ex 
sententia  navigasse  vehementer  gaudeo,  non  esse  Romae 
meo  tempore  pernecessario  submoleste  fero,  hoc  me  tamen 
consolor:  non  spero  te  istic  iucunde  hiemare  et  libenter 
requiescere.  2.  C.  Cassius,  frater  Q.  Cassii,  familiaris 
tui,  pudentiores  illas  litteras  miserat  —  de  quibus  tu  ex 
me  requiris,  quid  sibi  voluerint — quam  eas,  quas  postea 
misit,  quibus  per  se  scribit  confectum  esse  Parthicum 
bellum :  recesserant  illi  quidem  ab  Antiochia  ante  Bibuli 
adventum,  sed  nullo  nostro  evrjfxeprjiiaTif  hodie  vero  hie- 
mant  in  Cyrrhestica  maximumque  bellum  impendet; 
nam  et  Orodi,  regis  Parthorum,  filius  in  provincia  nos- 
tra  est,  nec  dubitat  Deiotarus,  cuius  filio  pacta  est  Ar- 
tavasdis  filia,  ex  quo  sciri  potest,  quin  cura  omnibus 
copiis  ipse  prima  aestate  Euphraten  transiturus  sit.  Quo 
autem  die  Cassii  litterae  victrices  in  senatu  recitatae 
sunt,  id  est  Nonis  Octobribus,  eodem   meae   tumultum 

nuntiantes.  Axius  noster  ait  nostras  auctoritatis  plenas 
fuisse,  illis  negat  creditum.  Bibuli  nondum  erant  alla- 
tae,  quas  certo  scio  plenas  timoris  fore.  3.  Ex  iis  rebus 
hoc  vereor,  ne,  cum  Pompeius  propter  metum  rerum 
novarum  nusquam  dimittatur,  Caesari  nullus  honos  a 
senatu  habeatur,  dum  hic  nodus  expediatur,  non  putet 
senatus  nos,  antequam  successum  sit,  oportere  decedere 
nec  in  tanto  motu  rerum  tantis  provinciis  singulos  le- 
gatos  praeesse.  Hic,  ne  quid  mihi  prorogetur,  quod 
ne  intercessor  quidem  sustinere  possit,  horreo,  atque  eo 
magis,  quod  tu  abes,  qui  consilio,  gratia,  studio  multis 
rebus  occurreres.  [Sed]  dices  me  ipsum  mihi  soUici- 
tudinem  struere:  cogor,  et  velim  ita  sit.  Sed  omnia 
metuo.  Etsi  bellum  aKporeKevTiou  habet  illa  tua  epistola, 
quam  dedisti  nauseans  Buthroto :  '  tibi,  ut  video  et  spero, 
nulla  ad  decedendum  mora.'  Mallem  'ut  video;'  nihil 
opus  fuit  'ut  spero.'  4.  Acceperam  autem  satis  celeri- 
ter  Iconii  per  publicanorum  tabellarios  a  Lentuli  tri- 
umpho  datas.  In  his  yXvKvniKpov  illud  confirmas,  moram 
mihi  nullam  fore,  deinde  addis,  si  quid  secus,  te  ad  me 
esse  venturum.  Angunt  me  dubitationes  tuae ;  simul  et 
vides,  quas  acceperim  litteras.  Nam  quas  Hermoni, 
centurionis  Canuleii,  ipse  scribis  te  dedisse,  non  ac- 
cepi.  Laenii  pueris  te  dedisse  saepe  ad  me  scripseras: 
eas  Laodiceae  denique,  cum  eo  venissem,  tertio  Idus 
Februar.  Laenius  mihi  reddidit,  datas  a.  d.  x.  Kal. 
Octobres.  Laenio  tuas  commendationes  et  statim  ver- 
bis  et  reliquo  tempore  re  probabo.  5.  Eae  litterae  ce- 
tera  vetera  habebant,  unum  hoc  novum,  de  Cibyratis 
pantheris.  Multum  te  amo,  quod  respondisti  M.  Octavio 
te  non  putare ;  sed  posthac  omnia,  quae  certa  non  erunt, 
pro  certo  negato.     Nos  enim  et  nostra  sponte  bene  firmi 

et  mehercule  auctoritate  tua  inflammati  vicimus  omnes 
—  hoc  tu  ita  reperies  —  cum  abstinentia,  tum  iustitia, 
facilitate,  clementia.  Cave  putes  quicquam  homines 
magis  umquam  esse  miratos  quam  nullum  teruncium 
me  obtinente  provinciam  sumptus  factum  esse  nec  in 
rem  publicam  nec  in  quemquam  meorum,  praeterquam 
in  L.  Tullium  legatum.  Is,  ceteroqui  abstinens,  [sed] 
lulia  lege  transita,  semel  tamen  in  diem,  non,  ut  alii 
solebant,  omnibus  vicis,  [praeter  eum  semel  nemo  ac- 
cepit]  facit  ut  mihi  excipiendus  sit,  cum  teruncium  nego 
sumptus  factum;  praeter  eum  accepit  nemo.  6.  Has 
a  nostro  Q.  Titinio  sordes  accepimus.  Ego  aestivis  con- 
fectis  Quintum  fratrem  hibernis  et  Ciliciae  praefeci;  Q. 
Volusium,  tui  Tiberii  generum,  certum  hominem  et  miri- 
fice  abstinentem,  misi  in  Cyprum,  ut  ibi  pauculos  dies 
esset,  ne  cives  Romani  pauci,  qui  illic  negotiantur,  ius 
sibi  dictum  negarent;  nam  evocari  ex  insula  Cyprios 
non  licet.  7.  Ipse  in  Asiam  profectus  sum  Tarso  Nonis 
lanuariis,  non  mehercule  dici  potest,  qua  admiratione 
Ciliciae  civitatum  maximeque  Tarsensium;  postea  vero 
quam  Taurum  transgressus  sum,  mirifica  exspectatio 
Asiae  nostrarum  dioecesium,  quae  sex  mensibus  imperii 
mei  nullas  meas  acceperat  Htteras,  numquam  hospitem 
viderat.  Illud  autem  tempus  quotannis  ante  me  fuerat 
in  hoc  quaestu :  civitates  locupletes,  ne  in  hiberna  milites 
reciperent,  magnas  pecunias  dabant,  Cyprii  talenta  Attica 
cc,  qua  ex  insula — non  vn€p^oXi.Ka)s,  sed  verissime  loquor 
— nummus  nullus  me  obtinente  erogabatur.  Ob  haec 
beneficia,  quibus  illi  obstupescunt,  nullos  honores  mihi 
nisi  verborum  decerni  sino;  statuas,  fana,  Tidpmna  pro- 
hibeo,  nec  sum  in  ulla  re  alia  molestus  civitatibus,  sed 
fortasse  tibi,  qui  haec  praedicem  de  me.     Perfer,  si  me 

amas;  tu  enim  me  haec  facere  voluisti.  8.  Iter  igitur 
ita  per  Asiam  feci,  ut  etiam  fames,  qua  nihil  miserius 
est,  quae  tum  erat  in  hac  mea  Asia — messis  enim  nulla 
fuerat — ,  mihi  optanda  fuerit :  quacumque  iter  feci,  nulla 
vi,  nuUo  iudicio,  nulla  contumelia,  auctoritate  et  cohor- 
tatione  perfeci,  ut  et  Graeci  et  cives  Romani,  qui  fru- 
mentum  compresserant,  magnum  numerum  populis  pol- 
licerentur.  9.  Idibus  Februariis,  quo  die  has  litteras 
dedi,  forum  institueram  agere  Laodiceae  Cibyraticum 
et  Apamense,  ex  Idibus  Martiis  ibidem  Synnadense, 
Pamphylium  —  tum  Phemio  dispiciam  Kepas — ,  Lycao- 
nium,  Isauricum;  ex  Idibus  Maiis  in  Ciliciam,  ut  ibi 
lunius  consumatur,  veHm  tranquille  a  Parthis.  Quinc- 
tihs,  si  erit,  ut  volumus,  in  itinere  est  per  provinciam  re- 
deuntibus  consumendus:  venimus  enim  m  provinciam 
[Laodiceam]  Sulpicio  et  Marcello  consulibus,  pridie 
Kalendas  Sextiles;  inde  nos  oportet  decedere  a.  d.  iii. 
Kalendas  Sextiles.  Primum  contendam  a  Quinto  fra- 
tre,  ut  se  praefici  patiatur,  quod  et  illo  et  me  invitissimo 
fiet;  sed  aliter  honeste  fieri  non  potest,  praesertim  cum 
vinim  optimum,  Pomptinum,  ne  nunc  quidem  retinere 
possim:  rapit  hominem  [enim]  Postumius  Romam,  for- 
tasse  etiam  Postumia.  Habes  consilia  nostra.  Nunc 
cognosce  de  Bruto.  10.  Familiares  habet  Brutus  tuus 
quosdam  creditores  Salaminiorum  ex  Cypro,  M.  Scaptium 
et  P.  Matinium,  quos  mihi  maiorem  in  modum  commen- 
Vk  davit.  Matinium  non  novi;  Scaptius  ad  me  in  castra 
B  venit:  pollicitus  sum  curaturum  me  Bruti  causa,  ut  ei 
B  Salaminii  pecuniam  solverent;  egit  gratias.  Praefectu- 
■  ram  petivit:  negavi  me  cuiquam  negotianti  dare,  quod 
K     idem  tibi  ostenderam.     Cn.  Pompeio  petenti   probaram 

tuo,  multis  aliis:  si  praefectus  vellet  esse  syngraphae 
causa,  me  curaturum  ut  exigeret.  Gratias  egit,  discessit. 
Appius  noster  turmas  aliquot  equitum  dederat  huic 
Scaptio,  per  quas  Salaminios  coerceret,  et  eundem  ha- 
buerat  praefectum ;  vexabat  Salaminios.  Ego  equites  ex 
Cypro  decedere  iussi:  moleste  tulit  Scaptius.  ii.  Quid 
multa?  ut  ei  fidem  meam  praestarem,  cum  ad  me 
Salaminii  Tarsum  venissent  et  in  iis  Scaptius,  imperavi 
ut  pecuniam  solverent.  Multa  de  syngrapha,  de  Scaptii 
iniuriis :  negavi  me  audire.  Hortatus  sum,  petivi  etiam 
pro  meis  in  civitatem  beneficiis,  ut  negotium  confice- 
rent;  denique  dixi  me  coacturum.  Homines  non  modo 
non  recusare,  sed  etiam  hoc  dicere,  se  a  me  solvere ; 
quod  enim  praetori  dare  consuessent,  quoniam  ego  non 
acceperam,  se  a  me  quodam  modo  dare,  atque  etiam 
minus  esse  aliquanto  in  Scaptii  nomine  quam  in  vecti- 
gali  praetorio.  Collaudavi  homines.  'Recte,'  inquit 
Scaptius  ^sed  subducamus  summam.'  Interim  cum  ego 
in  edicto  tralaticio  contesimas  me  observaturum  habe- 
rem  cum  anatocismo  anniversario,  ille  ex  syngrapha 
postulabat  quaternas.  *Quid  ais?'  inquam  *possumne 
contra  meum  edictum?'  At  ille  profert  senatus  consul- 
tum   Lentulo   Philippoque   consulibus,  vt   qvi   Ciliciam 

OBTINEBUET    IVS   EX    ILLA   SYNGRAPHA    DICERET.       12.    Cohor- 

rui  primo;  etenim  erat  interitus  civitatis:  reperio  duo 
senatus  consulta  isdem  consulibus  de  eadem  syngrapha ; 
Salaminii  cum  Romae  versuram  facere  vellent,  non  po- 
terant,  quod  lex  Gabinia  vetebat.  Tum  iis  Bruti  fami- 
liares,  freti  gratia  Bruti,  dare  volebant  quaternis,  si  sibi 
senatus  consulto  caveretur.  Fit  gratia  Bruti  senatus 
consultum,  vt  neve  Salaminiis  neve  qvi  eis  dedisset 
FRAVDi  esset:  pecuuiam  numerarunt.     [Et]  postea  venit 

in  mentem  faeneratoribus  nihil  se  iuvare  illud  senatus 
consultum,  quod  ex  syngrapha  ius  dici  lex  Gabinia  ve- 
taret.  Tum  fit  senatus  consultum,  vt  ex  ea  syngrapha 
*  *  *  esset  quam  ceterae,  sed  ut  eodem.  Cum  haec 
disseruissem,  seducit  me  Scaptius ;  ait  se  nihil  contra 
dicere,  sed  illos  putare  talenta  cc.  se  debere ;  ea  se  velle 
accipere,  debere  autem  illos  paulo  minus;  rogat,  ut  eos 
ad  ducenta  perducam.  '  Optime '  inquam.  Voco  illos  ad 
me,  remoto  Scaptio.  *  Quid  vos  ?  quantum'  inquam  '  de- 
betis  V  Respondent  *  cvi.'  Refero  ad  Scaptium.  Homo 
clamare.  *Quid  opus  est*  inquam  *quam  ut  rationes 
conferatis?'  Adsidunt,  subducunt;  ad  nummum  con- 
venit.  IUi  se  numerare  velle,  urgere,  ut  acciperet. 
Scaptius  me  rursus  seducit,  rogat,  ut  rem  sic  relinquam. 
Dedi  veniam  homini  impudenter  petenti ;  Graecis  queren- 
tibus,  ut  in  fano  deponerent  postulantibus,  non  concessi. 
Clamare  omnes  qui  aderant,  nihil  impudentius  Scaptio, 
qui  centesimis  cum  anatocismo  contentus  non  esset; 
alii,  nihil  stultius.  Mihi  autem  impudens  magis  quam 
stultus  videbatur :  nam  aut  bono  nomine  centesimis  con- 
tentus  erat  aut  non  bono  quatemas  centesimas  sperabat. 
13.  Habes  meam  causam,  quae  si  Bruto  non  probatur, 
nescio,  cur  illum  amemus,  sed  avunculo  eius  certe  pro- 
babitur,  praesertim  cum  senatus  consultum  modo  factum 
sit,  puto,  postquam  tu  es  profectus,  in  creditorum  causa, 
ut  centesimae  perpetuo  faenore  ducerentur:  hoc  quid 
intersit,  si  tuos  digitos  novi,  certe  habes  subductum. 
In  quo  quidem,  6S0O  Trdpfpyov,  L.  Lucceius  M.  f.  queri- 
tur  apud  me  per  litteras  summum  esse  periculum,  ne 
culpa  senatus  his  decretis  res  ad  tabulas  novas  per- 
veniat ;  commemorat,  quid  olim  mali  C.  lulius  fecerit,  cum 
dieculam  duxerit;  numquam  rei  publicae  plus.     Sed  ad 

rem  redeo.  Meditare  adversus  Brutum  causam  meam, 
si  haec  causa  est,  contra  quam  nihil  honeste  dici  po- 
test,  praesertim  cum  integram  rem  et  causam  reliquerim. 
14.  Reliqua  sunt  domestica.  De  ivSoixvxco  probo  idem, 
quod  tu,  Postumiae  filio,  quoniam  Pontidia  nugatur;  sed 
vellem  adesses.  A  Quinto  fratre  his  mensibus  nihil 
exspectaris;  nam  Taurus  propter  nives  ante  mensem 
lunium  transiri  non  potest.  Thermum,  ut  rogas,  cre- 
berrimis  litteris  fulcio.  P.  Valerium  negat  habere  quic- 
quam  Deiotarus  rex,  eumque  ait  se  sustentare.  Cum 
scies,  Romae  intercalatum  sit  necne,  veHm  ad  me  scri- 
bas  certum,  quo  die  mysteria  futura  sint.  Litteras  tuas 
minus  paulo  exspecto,  quam  si  Romae  esses,  sed  ta- 
men  exspecto. 

37.     AD  FAMILIARES  II.  13. 

ScR.  Laodiceae  mense  Maio  ineunte  a.u.c.  704. 

M.    CICERO    IMP.    S.    D.    M.    CAELIO    AEDILI    CUR. 

I.  Raras  tuas  quidem — fortasse  enim  non  perferuntur 
— ,  sed  suaves  accipio  litteras,  vel  quas  proxime  accepe- 
ram,  quam  prudentes !  quam  multi  et  officii  et  consilii ! 
etsi  omnia  sic  constitueram  mihi  agenda,  ut  tu  admone- 
bas,  tamen  confirmantur  nostra  consilia,  cum  sentimus 
prudentibus  fideliterque  suadentibus  idem  videri.  2.  Ego 
Appium — ut  saepe  tecum  locutus  sum — valde  diiigo  me- 
que  ab  eo  diligi  statim  coeptum  esse,  ut  simultatem 
deposuimus,  sensi ;  nam  et  honorificus  in  me  consul  fuit 
et  suavis  amicus  et  studiosus  studiorum  etiam  meorum. 
Mea  vero  officia  ei  non  defuisse  tu  es  testis,  cui  iam  Ka>ni- 
Kos  fidpTvs,  ut  opinor,  accedit  Phania,  et  mehercule  etiam 
pluris  eum  feci,  quod  te  amari  ab  eo  sensi.  lam  me 
Pompeii  totum  esse  scis;  Brutum  a  me  amari  intellegis. 

Quid  est  causae,  cur  mihi  non  in  optatis  sit  complecti 
hominem  florentem  aetate,  opibus,  honoribus,  ingenio, 
liberis,  propinquis,  adfinibus,  amicis  collegam  meum 
praesertim  et  in  ipsa  collegii  laude  et  scientia  studiosum 
mei?  haec  eo  pluribus  scripsi,  quod  non  nihil  significa- 
bant  tuae  litterae  subdubitare  te,  qua  essem  erga  illum 
voluntate.  Credo  te  audisse  aliquid:  falsum  est,  mihi 
crede,  si  quid  audisti.  Genus  institutorum  et  rationum 
mearum  dissimilitudinem  non  nuUam  habet  cum  illius  ad- 
ministratione  provinciae :  ex  eo  quidam  suspicati  fortasse 
sunt,  animorum  contentione,  non  opinionum  dissensi- 
one  me  ab  eo  discrepare;  nihil  autem  feci  umquam 
neque  dixi,  quod  contra  illius  existimationem  esse  vel- 
lem.  Post  hoc  negotium  autem  et  temeritatem  nostri 
Dolabellae  deprecatorem  me  pro  illius  periculo  prae- 
beo.  3.  Erat  in  eadem  epistola  *veternus  civitatis:' 
gaudebam  sane  et  congelasse  nostrum  amicum  laetabar 
otio.  Extrema  pagella  pupugit  me  tuo  chirographo. 
Quid  ais?  Caesarem  nunc  defendit  Curio?  quis  hoc 
putarat  praeter  me  ?  nam,  ita  vivam,  putavi.  Di  immor- 
tales!  quam  ego  risum  nostrum  desidero!  Mihi  erat  in 
animo,  quoniam  iurisdictionem  confeceram,  civitates  lo- 
cupletaram,  publicanis  etiam  superioris  lustri  reliqua  sine 
sociorum  ulla  querela  conservaram,  privatis  summis  in- 
fimis  fueram  iucundus,  proficisci  in  Ciliciam  Nonis  Maiis 
et,  cum  prima  aestiva  attigissem  rem  militaremque  conlo- 
cassem,  decedere  ex  senatus  consulto.  Cupio  te  aedilem 
videre  miroque  desiderio  me  urbs  adficit  et  omnes  mei 
tuque  in  primis. 

38.     AD  ATTICUM  VI.  2. 

ScR.  Laodiceae  ineunte  mense  Maio  a.u.c.  704. 

CICERO    ATTICO    SAL. 

I.  CuM  Philogenes,  libertus  tuus,  Laodiceam  ad  me  salu- 
tandi  causa  venisset  et  se  statim  ad  te  navigaturum  esse 
diceret,  has  ei  litteras  dedi,  quibus  ad  eas  rescripsi,  quas 
acceperam  a  Bruti  tabellario ;  et  respondebo  primum 
postremae  tuae  paginae,  quae  mihi  magnae  molestiae  fuit, 
quod  ad  te  scriptum  est  a  Cincio  de  Statii  sermone,  in 
quo  hoc  molestissimum  est,  Statium  dicere  a  me  quoque 
id  consilium  probari.  Probari  autem  ?  de  isto  hactenus. 
Dixerim  me  vel  plurima  vincla  tecum  summae  coniunc- 
tionis  optare,  etsi  sunt  amoris  artissima ;  tantum  abest,  ut 
ego  ex  eo,  quo  astricti  sumus,  laxari  aliquid  velim.  2 
lllum  autem  multa  de  istis  rebus  asperius  solere  loqui 
saepe  sum  expertus,  saepe  etiam  lenivi  iratum  :  id  scire  te 
arbitror;  in  hac  autem  peregrinatione  militiave  nostra 
saepe  incensum  ira  vidi,  saepe  placatum.  Quid  ad 
Statium  scripserit,  nescio  :  quicquid  acturus  de  tali  re 
fuit,  scribendum  tamen  ad  libertum  non  fuit.  Mihi  autem 
erit  maximae  curae,  ne  quid  fiat  secus,  quam  volumus 
quamque  oportet;  nec  satis  est  in  eius  modi  re  se  quem- 
que  praestare,  ac  maximae  partes  istius  officii  sunt  pueri 
Ciceronis  sive  iam  adulescentis ;  quod  quidem  illum  soleo 
hortari.  Ac  mihi  videtur  matrem  valde,  ut  debet,  amare 
teque  mirifice.  Sed  est  magnum  illud  quidem,  verum 
tamen  multiplex  pueri  ingenium,  in  quo  ego  regendo 
habeo  negotii  satis.  3.  Quoniam  respondi  postremae  tuae 
paginae  prima  mea,  nunc  ad  primam  revertar  tuam. 
Peloponnesias  civitates  omnes  maritimas  esse,  hominis 
non  nequam,  sed  etiam  tuo  iudicio  probati,  Dicaearchi 

tabulis  credidi :  is  multis  nominibus  in  Trophoniana  Chae- 
ronis  narratione  Graecos  in  eo  reprehendit,  quod  mare 
tantum  secuti  sunt,  nec  ullum  in  Peloponneso  locum 
excipit.  Cum  mihi  auctor  placeret — etenim  erat  laTopiKcl)' 
TttTos  et  vixerat  in  Peloponneso — ,  admirabar  tamen  et  vix 
adcredens  communicavi  cum  Dionysio;  atque  is  piimo 
est  commotus,  deinde,  quod  de  isto  Dicaearcho  non 
minus  bene  existumabat  quam  tu  de  C.  Vestorio,  ego  de 
M.  Cluvio,  non  dubitabat  quin  ei  crederemus  :  Arcadiae 
censebat  esse  Lepreon  quoddam  maritimum;  Tenea 
autem  et  Aliphera  et  Tritia  veoKTia-Ta  ei  videbantur,  idque 
rw  T(ov  veav  KaToKdya  confirmabat,  ubi  mentio  non  fit 
istorum.  Itaque  istum  ego  locum  totidem  verbis  a 
Dicaearcho  transtuli.  PhHasios  autem  dici  sciebam,  et 
ita  fac  ut  habeas ;  nos  quidem  sic  habemus.     Sed  primo 

me  avdXoyla  deceperat,  $Xto€y,  'OTroCy,  StTTOvs,  quod  ^OiTovv- 
Tioi,  2nTovvTioi.  Sed  hoc  continuo  correximus.  4.  Lae- 
tari  te  nostra  moderatione  et  continentia  video :  tum  id 
magis  faceres,  si  adesses.  Atque  hoc  foro,  quod  egi  ex 
Idibus  Februariis  Laodiceae  ad  Kal.  Maias  omnium 
dioecesium  praeter  CiHciae,  mirabiUa  quaedam  eff"ecimus : 
ita  multae  civitates  omni  aere  aheno  liberatae,  multae 
valde  levatae  sunt;  omnes  suis  legibus  et  iudiciis  usae, 
avTovofiiav  adeptae,  revixerunt.  His  ego  duobus  generibus 
facultatem  ad  se  aere  alieno  Hberandas  aut  levandas  dedi : 
uno,  quod  omnino  nullus  in  imperio  meo  sumptus  factus 
est — nullum  cum  dico,  non  loquor  vTrep^oXiKws — nullus, 
inquam,  ne  teruncius  quidem.  Hac  autem  re  incredibile 
est  quantum  civitates  emerserint.  5.  Accessit  altera. 
Mira  erant  in  civitatibus  ipsorum  furta  Graecorum,  quae 
magistratus  sui  fecerant :  quaesivi  ipse  de  iis,  qui  annis 
decem  proximis  magistratum  gesserant ;  aperte  fatebantur. 

Itaque  sine  ulla  ignominia  suis  humeris  pecunias  po- 
pulis  rettulerunt ;  populi  autem  nullo  gemitu  publicanis, 
quibus  hoc  ipso  lustro  nihil  solverant,  etiam  superioris 
lustri  reliqua  reddiderunt;  itaque  pubUcanis  in  oculis 
sumus.  *  Gratis'  inquis  'viris!'  Sensimus.  lam  cetera 
iuris  dictio  nec  imperita  et  clemens  cum  admirabili  facili- 
tate ;  aditus  autem  ad  me  minime  provinciales ;  nihil  per 
cubicularium ;  ante  lucem  inambulabam  domi,  ut  olim 
candidatus.  Grata  haec  et  magna  mihique  nondum 
laboriosa  ex  illa  vetere  militia.  6.  Nonis  Maiis  in  Cili- 
ciam  cogitabam;  ibi  cum  lunium  mensem  consumpsis- 
sem — atque  utinam  in  pace !  magnum  enim  bellum  im- 
pendet  a  Parthis — ,  Quinctilem  in  reditu  ponere ;  annuae 
enim  mihi  operae  a.  d.  iii.  Kal.  Sextil.  emerentur :  magna 
autem  in  spe  sum  mihi  nihil  temporis  prorogatum  iri. 
Habebam  acta  urbana  usque  ad  Nonas  Martias,  e  quibus 
intellegebam  Curionis  nostri  constantia  omnia  potius 
actum  iri  quam  de  provinciis :  ergo,  ut  spero,  propediem 
te  videbo.  7.  Venio  ad  Brutum  tuum,  immo  nostrum ; 
sic  enim  mavis :  equidem  omnia  feci,  quae  potui  aut  in 
mea  provincia  perficere  aut  in  regno  experiri.  Omni 
igitur  modo  egi  cum  rege  et  ago  quotidie,  per  litteras 
sciHcet ;  ipsum  enim  triduum  quadriduumve  mecum  habui 
turbulentis  in  rebus,  quibus  eum  liberavi.  Sed  et  tum 
praesens  et  postea  creberrumis  liiteris  non  destiti  rogare 
et  petere  mea  causa,  suadere  et  hortari  sua:  multum 
profeci,  sed  quantum,  non  plane,  quia  longe  absum,  scio. 
Salaminios  autem — hos  enim  poteram  coercere — adduxi, 
ut  totum  nomen  Scaptio  vellent  solvere,  sed  centesimis 
ductis  a  proxuma  quidem  syngrapha,  nec  perpetuis, 
sed  renovatis  quotannis.  Numerabantur  nummi:  noluit 
Scaptius.     Tu,  qui  ais  Brutum  cupere  aHquid  perdere? 

quaternas  habebat  in  syngrapha.  Fieri  non  poterat,  nec, 
si  posset,  ego  pati  possem.  Audio  omnino  Scaptium 
paenitere ;  nam  quod  senatus  consultum  esse  dicebat,  ut 
ius  ex  syngrapha  diceretur,  eo  consilio  factum  est,  quod 
pecuniam  Salaminii  contra  legem  Gabiniam  sumpserant; 
vetabat  autem  Auli  lex  ius  dici  de  ita  sumpta  pecunia: 
decrevit  igitur  senatus,  ut  ius  diceretur  ex  ista  syngrapha. 
Nunc  ista  habet  iuris  idem,  quod  ceterae,  nihil  praecipui. 
8.  Haec  a  me  ordine  facta  puto  me  Bruto  probaturum, 
tibi  nescio ;  Catoni  certe  probabo.  Sed  iam  ad  te  ipsum 
revertor :  ain  tandem,  Attice,  laudator  integritatis  et  ele- 
gantiae  nostrae, 

ausus  es  hoc  ex  ore  tuo . 

inquit  Ennius,  ut  equites  Scaptio  ad  pecuniam  cogendam 
darem,  me  rogare?  an  tu  si  mecum  esses,  qui  scribis 
morderi  te  interdum,  quod  non  simul  sis,  paterere  me  id 
facere,  si  vellem?  'non  amplius '  inquis  *  quinquaginta.' 
Cum  Spartaco  minus  multi  primo  fuerunt :  quid  tandem 
isti  maU  in  tam  tenera  insula  non  fecissent  ?  non  fecissent 
autem?  immo  quid  ante  adventum  meum  non  fecerunt? 
Inclusum  in  curia  senatum  habuerunt  Salaminium  ita 
multos  dies,  ut  interierint  non  nulli  fame ;  erat  enim  prae- 
fectus  Appii  Scaptius  et  habebat  turmas  ab  Appio.  Id 
me  igitur  tu,  cuius  mehercule  os  mihi  ante  oculos  solet 
versari,  cum  de  aliquo  officio  ac  laude  cogito,  tu  me, 
inquam,  rogas,  praefectus  ut  Scaptius  sit?  alias  hoc 
statueramus,  ut  negotiatorem  neminem,  idque  Bruto  pro- 
baveramus.  Habeat  is  turmas  ?  cur  potius  quam  cohor- 
tes?  sumptu  iam  nepos  evadit  Scaptius.  9.  'Volunt' 
inquit  *  principes.'  Scio :  nam  ad  me  Ephesum  usque 
venerunt  flentesque  equitum  scelera  et  miserias  suas 
detulerunt;  itaque  statim  dedi  litteras,  ut  ex  Cypro 

equites  ante  certam  diem  decederent,  ob  eamque  causam, 
tum  ob  ceteras  Salaminii  nos  in  caelum  decretis  suis  sus- 
tulerunt.  Sed  iam  quid  opus  equitatu.?  solvunt  enim 
Salaminii :  nisi  forte  id  volumus  armis  efficere,  ut  faenus 
quaternis  centesimis  ducant.  Et  ego  audebo  legere  um- 
quam  aut  attingere  eos  libros,  quos  tu  dilaudas,  si  tale 
quid  fecero  ?  Nimis,  mmts,  inquam,  in  isto  Brutum  amasti, 
dulcissime  Attice,  nos  vereor  ne  parum.  Atque  haec 
scripsi  ego  ad  Brutum  scripsisse  te  ad  me.  lo.  Cog- 
nosce  nunc  cetera.  Pro  Appio  nos  hic  omnia  facimus, 
honeste  tamen,  sed  plane  libenter ;  nec  enim  ipsum 
odimus  et  Brutum  amamus,  et  Pompeius  mirifice  a  me 
contendit,  quem  mehercule  plus  plusque  in  dies  diligo. 
C.  Caelium  quaestorem  huc  venire  audisti.  Nescio,  quid 
sit ;  sed  Pammenia  illa  mihi  non  placent.  Ego  me  spero 
Athenis  fore  mense  Septembri.  Tuorum  itinerum  tem- 
pora  scire  sane  velim.  Evr^deiav  Sempronii  Rufi  cognovi 
ex  epistola  Corcyraea  :  quid  quaeris  ?  invideo  potentiae 
Vestorii.  Cupiebam  etiam  nunc  plura  garrire,  sed  lucet : 
urget  turba,  festinat  Philogenes.  Valebis  igitur  et  valere 
Piliam  et  Caeciliam  nostram  iubebis  litteris  et  salvebis  a 
meo  Cicerone. 

39.     AD  FAMILIARES  XV.  5. 

SCR.    ROMAE    A.U.C.    704. 
M.    CATO   S.    D.    M.    CICERONI   IMP. 

I.  QuoD  et  res  publica  me  et  nostra  amicitia  hortatur, 
libenter  facio,  ut  tuam  virtutem,  innocentiam,  diligentiam 
cognitam  in  maximis  rebus  domi  togati,  armati  foris  pari 
industria  administrare  gaudeam :  itaque,  quod  pro  meo 
iudicio  facere  potui,  ut  innocentia  consilioque  tuo  defen- 
sam  provinciam,  servatum  Ariobarzanis  cum  ipso  rege 

regnum,  sociorum  revocatam  ad  studium  imperii  nostri 
voluntatem  sententia  mea  et  decreto  laudarem,  feci.  2. 
Supplicationem  decretam,  si  tu,  qua  in  re  nihil  fortuito, 
sed  summa  tua  ratione  et  continentia  rei  publicae  provi- 
sum  est,  dis  immortalibus  gratulari  nos  quam  tibi  referre 
acceptum  mavis,  gaudeo :  quod  si  triumphi  praerogativam 
putas  supplicationem  et  idcirco  casum  potius  quam  te 
laudari  mavis,  neque  supplicationem  sequitur  semper 
triumphus  et  triumpho  multo  clarius  est  senatum  iudicare 
potius  mansuetudine  et  innocentia  imperatoris  provinciam 
quam  vi  militum  aut  benignitate  deorum  retentam  atque 
conservatam  esse ;  quod  ego  mea  sententia  censebam. 
3.  Atque  haec  ego  idcirco  ad  te  contra  consuetudinem 
meam  pluribus  scripsi,  ut,  quod  maxime  volo,  existimes 
me  laborare,  ut  tibi  persuadeam  me  et  voluisse  de  tua 
maiestate,  quod  amplissimum  sim  arbitratus,  et,  quod  tu 
maluisti,  factum  esse  gaudere.  Vale  et  nos  dilige  et 
instituto  itinere  severitatem  diligentiamque  sociis  et  rei 
publicae  praesta. 

40.     AD  FAMILIARES  XV.  6. 

SCR.    IN    ClLICIA    MENSE    QuiNTILI    (?)    A.U.C.    704. 
M   CICERO    S.    D.    M.    CATONI. 

I.  *Laetus  sum  laudari  me'  inquit  Hector,  opinor 
apud  Naevium,  *abs  te,  pater,  a  laudato  viro;'  ea  est 
enim  profecto  iucunda  laus,  quae  ab  iis  proficiscitur,  qui 
ipsi  in  laude  vixerunt.  Ego  vero  vel  gratulatione  littera- 
rum  tuarum  vel  testimoniis  sententiae  dictae  nihil  est 
quod  me  non  adsecutum  putem  ;  idque  mihi  cum  amplis- 
simum,  tum  gratissimum  est,  te  Hbenter  amicitiae  dedisse, 
quod  liquido  veritati  dares.  Et,  si  non  modo  omnes, 
verum  etiam  multi  Catones  essent  in  ciyitate  nostra,  in 
1  2 

qua  unum  exstitisse  mirabile  est,  quem  ego  currum  aut 
quam  lauream  cum  tua  laudatione  conferrem?  nam  ad 
meum  sensum  et  ad  illud  sincerum  ac  subtile  iudicium 
nihil  potest  esse  laudabilius  quam  ea  tua  oratio,  quae  est 
ad  me  perscripta  a  meis  necessariis.  2.  Sed  causam 
meae  voluntatis,  non  enim  dicam  cupiditatis,  exposui  tibi 
superioribus  litteris,  quae  etiamsi  parum  iusta  tibi  visa  est, 
hanc  tamen  habet  rationem,  non  ut  nimis  concupiscendus 
honos,  sed  tamen,  si  deferatur  a  senatu,  minime  asper- 
nandus  esse  videatur.  Spero  autem  illum  ordinem  pro 
meis  ob  rem  publicam  susceptis  laboribus  me  non  indig- 
num  honore,  usitato  praesertim,  existimaturum.  Quod  si 
ita  erit,  tantum  ex  te  peto,  quod  aniicissime  scribis,  ut, 
cum  tuo  iudicio,  quod  amplissimum  esse  arbitraris,  mihi 
tribueris,  si  id,  quod  maluero,  acciderit,  gaudeas :  sic 
enim  fecisse  te  et  sensisse  et  scripsisse  video,  resque  ipsa 
declarat  tibi  illum  honorem  nostrum  supplicationis  iucun- 
dum  fuisse,  quod  scribendo  adfuisti ;  haec  enim  senatus 
consulta  non  ignoro  ab  amicissimis  eius,  cuius  honor 
agitur,  scribi  solere.  Ego,  ut  spero,  te  propediem  videbo, 
atque  utinam  re  publica  meliore  quam  timeo  ! 

41.     AD  FAMILIARES  VIII.  14. 

SCR.    ROMAE   MENSE    SePTEMBRI    (?)    A.U.C.    704. 
CAELIUS   CICERONI   SAL. 

I.  Tanti  non  fuit  Arsacen  capere  et  Seleuceam  ex- 
pugnare,  ut  earum  rerum,  quae  hic  gestae  sunt,  spectaculo 
careres:  numquam  tibi  oculi  doluissent,  si  in  repulsa 
Domitii  voltum  vidisses.  Magna  illa  comitia  fuerunt  et 
plane  studia  ex  partium  sensu  apparuerunt;  perpauci 
necessitudinem  secuti  officium  praestiterunt.  Itaque  mihi 
est   Domitius    inimicissimus,   ut  ne   familiarem   quidem 

suum  quemquam  tam  oderit  quam  me,  atque  eo  magis, 
quod  per  iniuriam  sibi  putat  auguratum  ereptum,  cuius 
ego  auctor  fuerim.  Nunc  furit  tam  gavisos  homines 
suum  dolorem  unumque  modo  me  studiosiorem  Antonii : 
nam  Cn.  Saturninum  adulescentem  ipse  Cn.  Domitius 
reum  fecit,  sane  quam  superiore  a  vita  invidiosum ;  quod 
iudicium  nunc  in  exspectatione  est,  etiam  in  bona  spe, 
post  Sex.  Peducaei  absolutionem.  2.  De  summa  re  pub- 
lica  saepe  tibi  scripsi,  me  anmiam  pacem  non  videre,  et 
quo  propius  ea  contentio,  quam  fieri  necesse  est,  accedit, 
eo  clarius  id  periculum  apparet.  Propositum  hoc  est,  de 
quo,  qui  rerum  potiuntur,  sunt  dimicaturi,  quod  Cn. 
Pompeius  constituit  non  pati  C.  Caesarem  consulem  ali- 
ter  fieri,  nisi  exercitum  et  provincias  tradiderit;  Caesari 
autem  persuasum  est  se  salvum  esse  non  posse,  si  ab 
exercitu  recesserit.  Fert  illam  tamen  condicionem,  ut 
ambo  exercitus  tradant.  Sic  illi  amores  et  invidiosa 
coniunctio  non  ad  occultam  recidit  obtrectationem,  sed 
ad  bellum  se  erupit ;  neque,  mearum  rerura  quid  consilii 
capiam,  reperio ;  quod  non  dubito,  quin  te  quoque  haec 
deliberatio  sit  perturbatura.  Nam  mihi  cum  hominibus 
his  et  gratia  et  necessitudo  est :  causam  illam,  non  homi- 
nes  odi.  3.  Illud  te  non  arbitror  fugere,  quin  homines 
in  dissensione  domestica  debeant,  quam  diu  civiliter  sine 
armis  certetur,  honestiorem  sequi  partem,  ubi  ad  bellum 
et  castra  ventum  sit,  firmiorem,  et  id  melius  statuere, 
quod  tutius  sit.  In  hac  discordia  video  Cn.  Pompeium 
senatum  quique  res  iudicant  secum  habiturum,  ad  Cae- 
sarem  omnes,  qui  cum  timore  aut  mala  spe  vivant,  ac- 
cessuros,  exercitum  conferendum  non  esse.  Omnino 
satis  spatii  est  ad  considerandas  utriusque  copias  et  eli- 
gendam   partem.     4.  Prope  oblitus  sum,  quod  maxime 

fuit  scribendum :  scis  Appium  censorem  hic  ostenta 
facere  ?  de  signis  et  tabulis,  de  agri  modo,  de  aere  alieno 
acerrime  agere?  persuasum  est  ei  censuram  lomentum 
aut  nitrum  esse :  errare  mihi  videtur ;  nam  dum  sordes 
eluere  volt,  venas  sibi  omnes  et  viscera  aperit.  Curre, 
per  deos  atque  homines  !  et  quam  primum  haec  risum 
veni,  legis  Scantiniae  iudicium  apud  Drusum  fieri,  Ap- 
pium  de  tabulis  et  signis  agere;  crede  mihi,  est  pro- 
perandum.  Curio  noster  sapienter  id,  quod  remisit  de 
stipendio  Pompeii,  fecisse  existimatur.  Ad  summam, 
quaeris,  quid  putem  futurum:  si  alteruter  eorum  ad 
Parthicum  bellum  non  eat,  video  magnas  impendere  dis- 
cordias,  quas  ferrum  et  vis  ^ziudicabit :  uterque  et  animo  et 
copiis  est  paratus.  Si  sine  tuo  periculo  fieri  posset,  mag- 
num  et  iucundum  tibi  Fortuna  spectaculum  parabat. 

42.     AD  ATTICUM  VI.  6. 

SCR.    SlDAE   INEUNTE   MENSE    SeXTILI   A.U.C.    704. 
CTCERO    ATTICO    SAL. 

I.  Ego,  dum  in  provincia  omnibus  rebus  Appium  orno, 
subito  sum  factus  accusatoris  eius  socer.  *  Id  quidem ' 
inquis  '  di  adprobentl'  Ita  velim,  teque  ita  cupere  cerlo 
scio;  sed  crede  mihi,  nihil  minus  putaram  ego,  qui  de 
Ti.  Nerone,  qui  mecum  egerat,  certos  homines  ad  mu- 
lieres  miseram,  qui  Romam  venerunt  factis  sponsalibus. 
Sed  hoc  spero  melius;  mulieres  quidem  valde  intellego 
delectari  obsequio  et  comitate  adulescentis :  cetera  noli 
e^aKav6iC€iv.  2.  Sed  heus  tu,  TTvpovs  els  drjfiov  Athenis  ? 
placet  hoc  tibi?  etsi  non  impediebant  mei  certe  libri; 
non  enim  ista  largitio  fuit  in  cives,  sed  in  hospites  liber- 
alitas.  Me  tamen  de  Academiae  nponvXm  iubes  cogitare, 
cum  iam  Appius  de  Eleusine  non  cogitet?  De  Hortensio 

te  certo  scio  dolere,  equidem  excrucior;  decreram  enim 
cum  eo  valde  familiariter  vivere.  3.  Nos  provinciae 
praefecimus  Caelium :  '  puerum '  inquies  *  et  fortasse 
fatuum  et  non  gravem  et  non  continentem.'  Adsentior  : 
fieri  non  potuit  aliter.  Nam  quas  multo  ante  tuas  ac- 
ceperam  litteras,  in  quibus  eTrexeiv  te  scripseras,  quid  esset 
mihi  faciendum  de  relinquendo,  eae  me  pungebant ;  vide- 
bam  enim,  quae  tibi  essent  tVox^y  causae,  et  erant  eaedem 
mihi:  puero  tradere  ?  fratri  autem?  illud  non  utile  nobis; 
nam  praeter  fratrem  nemo  erat,  quem  sine  contumelia 
quaestori,  nobili  praesertim,  anteferrem.  Tamen,  dum  im- 
pendere  Parthi  videbantur,  statueram  fratrem  relinquere 
aut  etiam  rei  publicae  causa  contra  senatus  consultum 
ipse  remanere,  qui  posteaquam  incredibili  felicitate  dis- 
cesserunt,  sublata  dubitatio  est.  Videbam  sermones : 
*  hui,  fratrem  reliquit !  num  est  hoc  non  plus  annum  ob- 
tinere  provinciam?  quid,  quod  senatus  eos  voluit  prae- 
esse  provinciis,  qui  non  praefuissent  ?  at  hic  triennium.' 
4.  Ergo  haec  ad  populum.  Quid,  quae  tecum?  Num- 
quam  essem  sine  cura,  si  quid  iracundius  aut  contumelio- 
sius  aut  neglegentius,  quae  fert  vita  hominum.  Quid,  si 
quid  filius  puer  et  puer  bene  sibi  fidens  ?  qui  esset  dolor  ? 
quem  pater  non  dimittebat  teque  id  censere  moleste 
ferebat.  At  nunc  Caelius,  non  dico  equidem  quid  egerit, 
sed  tamen  multo  minus  laboro.  Adde  illud  :  Pompeius, 
eo  robore  vir,  iis  radicibus,  Q.  Cassium  sine  sorte  delegit, 
Caesar  Antonium ;  ego  sorte  datum  offenderem,  ut  etiam 
inquireret  in  eum,  quem  reliquissem?  Hoc  meHus,  et 
huius  rei  plura  exempla,  senectuti  quidem  nostrae  pro- 
fecto  aptius.  At  te  apud  eum,  di  boni !  quanta  in  gratia 
posui,  eique  legi  litteras  non  tuas,  sed  librarii  tui.  Ami- 
corum  litterae  me  ad  triumphum  vocant,  rem  a  nobis,  ut 

ego  arbitror,  propter  hanc  iiaKiyyfVfcriav  nostram  non 
neglegendam  :  qua  re  tu  quoque,  mi  Attice,  incipe  id 
cupere,  quo  nos  minus  inepti  videamur. 

43.     AD  FAMILIARES  XIV.  5. 
ScR.  Athenis  a.  d.  XV.  Kal.  Novemb.  a.u.c.  704. 

TULLIUS   S.    D.    TERENTIAE    SUAE. 

I.  Si  tu  et  TuUia,  lux  nostra,  valetis,  ego  et  suavissi- 
mus  Cicero  valemus.  Pr.  Idus  Oct.  Athenas  venimus, 
cum  sane  adversis  ventis  usi  essemus  tardeque  et  incom- 
mode  navigassemus.  De  nave  exeuntibus  nobis  Acastus 
cum  litteris  praesto  fuit  uno  et  vicensimo  die,  sane 
strenue.  Accepi  tuas  litteras,  quibus  intellexi  te  vereri 
ne  superiores  mihi  redditae  non  essent:  omnes  sunt 
redditae  diligentissimeque  a  te  perscripta  sunt  omnia ; 
idque  mihi  gratissimum  fuit.  Neque  sum  admiratus  hanc 
epistolam,  quam  Acastus  attulit,  brevem  fuisse ;  iam  enim 
me  ipsum  exspectas  sive  nos  ipsos,  qui  quidem  quam 
primum  ad  vos  venire  cupimus,  etsi,  in  quam  rem  publi- 
cam  veniamus,  intellego :  cognovi  enim  ex  multorum 
amicorum  litteris,  quas  attulit  Acastus,  ad  arma  rem 
spectare,  ut  mihi,  cum  venero,  dissimulare  non  liceat, 
quid  sentiam.  Sed,  quoniam  subeunda  fortuna  est,  eo 
citius  dabimus  operam,  ut  veniamus,  quo  facilius  de  tota 
re  deliberemus.  Tu  velim,  quod  commodo  valetudinis 
tuae  fiat,  quam  longissime  poteris  obviam  nobis  prodeas. 
2.  De  hereditate  Preciana,  quae  quidem  mihi  magno 
dolori  est — valde  enim  illum  amavi — ,  sed  hoc  velim 
cures :  si  auctio  ante  meum  adventum  fiet,  ut  Pomponius 
aut,  si  is  minus  poterit,  Camillus  nostrum  negotium  curet. 
Nos  cum  salvi  venerimus,  reliqua  per  nos  agemus ;  sin  tu 
iam  Roma  profecta  eris,  tamen  curabis,  ut  hoc  ita  fiat. 

Nos,  si  di  adiuvabant,  circiter  Idus  Novembres  in  Italia 
speramus  fore.  Vos,  mea  suavissima  et  optatissima  Teren- 
tia,  si  nos  amatis,  curate  ut  valeatis.  [Vale.]  Athenis  a.  d. 
XV.  Kal.  Novemb. 

44.     AD  ATTICUM  VII.  7. 
ScR.  XIII.  Kal.  Ianuarias  a.u.c.  704. 

CICERO    ATTICO   SAL. 

I.  *  DioNYSius,  vir  optimus,  ut  mihi  quoque  est  per- 
spectus,  et  doctissimus  tuique  amantissimus,  Romam 
venit  XV.  Kalend.  lan.  et  litteras  a  te  mihi  reddidit:'  tot 
enim  verba  sunt  de  Dionysio  in  epistola  tua.  Illud  f 
putato  non  adscribis  *  et  tibi  gratias  egit :'  atqui  certe  ille 
agere  debuit,  et,  si  esset  factum,  quae  tua  est  humanitas, 
adscripsisses.  Mihi  autem  nulla  de  eo  TraXti/wSta  datur 
propter  superioris  epistolae  testimonium.  Sit  igitur  sane 
bonus  vir;  hoc  enim  ipsum  bene  fecit,  quod  mihi  sui 
cognoscendi  penitus  etiam  istam  facultatem  dedit.  2. 
Philogenes  recte  ad  te  scripsit ;  curavit  enim  quod  debuit. 
Eum  ego  uti  ea  pecunia  volui,  quoad  liceret ;  itaque  usus 
est  menses  xiiii.  3.  Pomptinum  cupio  valere,  et,  quod 
scribis  in  urbem  introisse,  vereor  quid  sit;  nam  id  nisi 
gravi  de  causa  non  fecisset.  Ego,  quoniam  iiii.  Non. 
lan.  compitalicius  dies  est,  nolo  eo  die  in  Albanum 
[venire],  ne  molestus  familiae  veniam :  tertio  Non  [lan.] 
igitur ;  inde  ad  urbem  pridie  Nonas.  Tua  Xrjxjris  quem  in 
diem  incurrat,  nescio,  sed  prorsus  te  commoveri  incom- 
modo  valetudinis  tuae  nolo.  4.  De  honore  nostro,  nisi 
quid  occulte  Caesar  per  suos  tribunos  molitus  erit,  cetera 
videntur  esse  tranquilla;  tranquillissimus  autem  animus 
meus,  qui  totum  istuc  aequi  boni  facit,  et  eo  magis,  quod 
iam   a  multis  audio  constitutum  esse  Pompeio  et   eius 

consilio  in  Siciliam  me  mittere,  quod  imperium  habeam. 
Id  est  'AjSSj/ptrtKoV.  Nec  enim  senatus  decrevit  nec  popu- 
lus  iussit  me  imperium  in  Sicilia  habere;  sin  hoc  res 
publica  ad  Pompeium  defert,  qui  me  magis  quam  priva- 
tum  aliquem  mittat?  itaque,  si  hoc  imperium  mihi  moles- 
tum  erit,  utar  ea  porta,  quam  primam  videro.  5.  Nam, 
quod  scribis  mirificam  exspectationem  esse  mei  neque 
tamen  quemquam  bonorum  aut  satis  bonorum  dubitare, 
quid  facturus  sim,  ego,  quos  tu  bonos  esse  dicas,  non 
intellego — ipse  nullos  novi — ,  sed  ita,  si  ordines  bono- 
rum  quaerimus.  Nam  singulares  sunt  boni  viri,  verum  in 
dissensionibus  ordines  bonorum  et  genera  quaerenda  sunt. 
Senatum  bonum  putas,  per  quem  sine  imperio  provinciae 
sunt  ? — numquam  enim  Curio  sustinuisset,  si  cum  eo  agi 
coeptum  esset,  quam  sententiam  senatus  sequi  noluit,  ex 
quo  factum  est  ut  Caesari  non  succederetur — an  publica- 
nos  ?  qui  numquam  firmi,  sed  nunc  Caesari  sunt  amicis- 
simi, — anfaeneratores?  anagricolas?  quibus  optatissimum 
est  otium,  nisi  eos  timere  putas,  ne  sub  regno  sint,  qui  id 
numquam,  dum  modo  otiosi  essent,  recusarunt.  6.  Quid 
ergo  ?  exercitum  retinentis,  cum  legis  dies  transierit,  ratio- 
nem  haberi  placet?  Mihi  vero  ne  absentis  quidem.  Sed, 
cum  id  datum  est,  illud  una  datum  est.  *  Annorum  enim 
decem  imperium  et  ita  \2Liwmplacei?'  Placet  igitur  etiam 
me  expulsum  et  agrum  Campanum  perisse  et  adoptatum 
patricium  a  plebeio,  Gaditanum  a  Mytilenaeo,  et  Labieni 
divitiae  et  Mamurrae  placent  et  Balbi  horti  et  Tuscula- 
num.  Sed  horum  omnium  fons  unus  est:  imbecillo 
resistendum  fuit,  et  id  erat  facile ;  nunc  legiones  xi.,  equi- 
tatus  tantus,  quantum  volet,  Transpadani,  plebes  urbana, 
tot  tribuni  pl.,  tam  perdita  iuventus,  tanta  auctoritate 
dux,  tanta  audacia.     Cum  hoc  aut  depugnandum  est  aut 

habenda  e  lege  ratio.  7.  'Depugna'  inquis  'potius  quam 
servias.*  Ut  quid  ?  si  victus  eris,  proscribare  ?  si  viceris, 
tamen  servias  ?  '  Quid  ergo  '  inquis  *  acturus  es  ? '  idem 
quod  pecudes,  quae  dispulsae  sui  generis  sequuntur  gre- 
ges  :  ut  bos  armenta,  sic  ego  bonos  viros  aut  eos,  quicum- 
que  dicentur  boni,  sequar,  etiam  si  ruent.  Quid  sit  optimum 
male  contractis  rebus  plane  video :  nemini  est  enim  ex- 
ploratum,  cum  ad  arma  ventum  est,  quid  futurum  sit,  at 
illud  omnibus,  si  boni  victi  sint,  nec  in  caede  principum 
clementiorem  hunc  fore,  quam  Cinna  fuerit,  nec  modera- 
tiorem  quam  Sulla  in  pecuniis  locupletium.  2v/i7roXi- 
Tevo/xai  aoi  iam  dudum,  et  facerem  diutius,  nisi  me  lucerna 
desereret.  Ad  summam,  *  dic  M.  Tvlli.'  *  Adsentior  Cn. 
Pompeio,'  id  est  T.  Pomponio.  Alexim,  humanissimum 
puerum,  nisi  forte,  dum  ego  absum,  adulescens  factus 
est — id  enim  agere  videbatur — ,  salvere  iubeas  velim. 

45.     AD  ATTICUM  VII.  9. 

SCR.    IN   FORMIANO    EXEUNTE    MENSE    DeCEMBRI   A.U.C.    704. 
CICERO   ATTICO   SAL. 

I.  'Quotidiene'  inquis  *a  te  accipiendae  litterae 
sunt  ? '  si  habebo,  cui  dem,  quotidie.  *  At  iam  ipse  ades.* 
Tum  igitur,  cum  venero,  desinam.  Unas  video  mihi  a  te 
non  esse  redditas,  quas  L.  Quinctius,  familiaris  meus,  cum 
ferret,  ad  bustum  Basili  volneratus  et  spoliatus  est.  2. 
Videbis  igitur,  num  quid  fuerit  in  iis,  quod  me  scire  opus 

sit,  et  simul  hoc  dievKpivrjo-eis  Trpo^Xrjfxa  sane  TToXiTiKOV :   cum 

sit  necesse  aut  haberi  Caesaris  rationem,  illo  exercitum 
vel  per  senatum  vel  per  tribunos  pl.  obtinente,  aut  per- 
suaderi  Caesari,  ut  tradat  provinciam  atque  exercitum  et 
ita  consul  fiat,  aut,  si  id  ei  non  persuadeatur,  haberi 
comitia  sine  illius  ratione,  illo  patiente  atque  obtinente 

provinciam,  aut,  si  per  tribunos  pl.  non  patiatur,  tamen 
quiescat,  rem   adduci   ad   interregnum,  aut,   si  ob   eam 
causam,  quod  ratio  eius  non  habeatur,  exercitum  adducat, 
armis  cum   eo   contendere,  illum   autem  initium  facere 
armorum  aut  statim  nobis  minus  paratis  aut  tum,  cum 
comitiis,  amicis  eius  postulantibus,  ut  e  lege  ratio  habea- 
tur,  impetratum   non  sit,  ire  autem  ad  arma   aut  hanc 
unam  ob  causam,  quod  ratio  non  habeatur,  aut  addita 
causa,  si  forte  tribunus  pl.  senatum  impediens  aut  popu- 
lum  incitans  notatus  aut  senatus  consulto  circumscriptus 
aut  sublatus  aut  expulsus  sit  dicensve  se  expulsum  ad 
illum  confugerit,  suscepto  autem  bello  aut  tenenda  sit 
urbs  aut  ea  relicta  ille  commeatu  et  reliquis  copiis  inter- 
cludendus, — quod  horum  malorum,  quorum  aliquod  certe 
subeundum  est,  minimum  putes:  3.  dices  profecto  per- 
suaderi  illi,  ut  tradat  exercitum  et  ita  consul  fiat.     Est 
omnino  id  eius  modi,  ut,  si  ille  eo  descendat,  contra  dici 
nihil  possit,  idque  eum,  si  non  obtineat,  ut  ratio  habeatur 
retinentis  exercitum,  non  facere  mirer;  nobis  autem,  ut 
quidam  putant,  nihil  est  timendum  magis  quam  ille  con- 
sul.     'At  sic  malo*  inquies  *quam  cum  exercitu.'    Certe. 
Sed  istud  ipsum,  dico,  magnum   malum   putat   aliquis, 
neque   ei   remedium   est  ullum.     *  Cedendum  est,  si  id 
volet/     Vide  consulem  illum  iterum,  quem  vidisti  consu- 
latu   priore.     *At   tum   imbecillus   plus*    inquit    '  valuit 
quam  tota  res  publica.'     Quid  nunc  putas  ?  et  eo  consule 
Pompeio  certum  est  esse  in  Hispania.     O  rem  miseram  1 
si  quidem  id  ipsum  deterrimum  est,  quod  recusari  non 
potest,  et  quod  ille  si  faciat,  iamiam  a  bonis  omnibus 
summam   ineat  gratiam.     4.  ToUamus   igitur   hoc,   quo 
illum  posse  adduci  negant :  de  reliquis  quid  est  deterri- 
mum  ?  concedere  illi,  quod,  ut  idem  dicit,  impudentissime 

postulat.  Nam  quid  impudentius  ?  Tenuisti  provinciam 
per  decem  annos,  non  tibi  a  senatu,  sed  a  te  ipso  per  vim 
et  per  factionem  datos ;  praeteriit  tempus  non  legis,  sed 
libidinis  tuae,  fac  tamen,  legis ;  ut  succedatur,  decernitur ; 
impedis  et  ais  *  habe  meam  rationem.'  Habe  nostrum. 
Exercitum  tu  habeas  diutius,  quam  populus  iussit,  invito 
senatu?  *  depugnes  oportet,  nisi  concedis/  Cum  bona 
quidem  spe,  ut  ait  idem,  vel  vincendi  vel  in  libertate 
moriendi.  lam  si  pugnandum  est,  quo  tempore,  in  casu, 
quo  consilio,  in  temporibus  situm  est ;  itaque  te  in  ea 
quaestione  non  exerceo.  Ad  ea,  quae  dixi,  adfer,  si  quid 
habes ;  equidem  dies  noctesque  torqueor. 


M.  TULLII  CICERONIS 

EPISTOLAE    SELECTAE. 

PARS    III. 

46.  AD  ATTICUM  VII.  lo. 

SCR.    AD    URBEM    XIV.    KaL.    FeBRUARIAS   A.U.C    705. 
CICERO    ATTICO    SAL. 

SuBiTO  consilium  cepi,  ut  ante  quam  luceret  exirem,  ne 
qui  conspectus  fieret  aut  sermo,  lictoribus  praesertim 
laureatis.  De  reliquo  neque  hercule  quid  agam  nec  quid 
acturus  sim  scio;  ita  sum  perturbatus  temeritate  nostri 
amentissimi  consilii.  Tibi  vero  quid  suadeam,  cuius  ipse 
consilium  exspecto  ?  Gnaeus  noster  quid  consilii  ceperit 
capiatve  nescio,  adhuc  in  oppidis  coartatus  et  stupens. 
Omnes,  si  in  Italia  consistat,  erimus  una;  sin  cedet,  con- 
silii  res  est.  Adhuc  certe,  nisi  ego  insanio,  stulte  omnia 
et  incaute.  Tu,  quaeso,  crebro  ad  me  scribe  vel  quod  in 
buccam  venerit. 

47.  AD  ATTICUM  VII.  ii. 

ScR.  iN  Campania  mense  Ianuario  a.u.c.  705. 

CICERO    ATTICO   SAL. 

I.  QuAESO,  quid  hoc  est?  aut  quid  agitur?  mihi  enim 
tenebrae  sunt :  '  Cingulum '  inquit  *  nos  tenemus,  Anco- 
nem  amisimus;  Labienus  discessit  a  Caesare.'  Utrum 
de  imperatore  populi  Romani  an  de  Hannibale  loquimur  ? 
o  hominem  amentem  et  miserum,  qui  ne  umbram  quidem 

umquam  rov  koXov  viderit !  Atque  haec  ait  omnia  facere 
se  dignitatis  causa.  Ubi  est  autem  dignitas  nisi  ubi 
honestas?  honestum  igitur  habere  exercitum  nullo  publico 
consilio?  occupare  urbes  civium,  quo  facilior  sit  aditus 
ad  patriam  ?  xP^^^  dTroKoirds,  (pvyddav  KaBobovSf  sescenta 
alia  scelera  mohri, 

T^v  Oiwv  fxeyiffTTjv  &(Tt*  ex^"'  "rvpawida  —  ? 

Sibi  habeat  suam  fortunam!  unam  mehercule  tecum 
apricationem  in  illo  lucrativo  tuo  sole  malim  quam  omnia 
istius  modi  regna,  vel  potius  mori  millies  quam  semel 
istius  modi  quicquam  cogitare.  2.  *Quid  si  tu  velis?' 
inquis.  Age  quis  est,  cui  velle  non  liceat  ?  Sed  ego  hoc 
ipsum  velle  miserius  esse  duco  quam  in  crucem  tolli; 
una  res  est  ea  miserior,  adipisci  quod  ita  volueris.  Sed 
haec  hactenus;  Hbenter  enim  in  his  molestiis  evo-xoXdCco 
f  cocoN.  3.  Redeamus  ad  nostrum :  per  fortunas  1  quale 
tibi  consilium  Pompeii  videtur  ?  hoc  quaero,  quod  urbem 
reliquerit.  Ego  enim  dTropS).  Tum  nihil  absurdius. 
Urbem  tu  relinquas  ?  ergo  idem,  si  Galli  venirent.  '  Non 
est  *  inquit  '  in  parietibus  res  publica.'  At  in  aris  et 
focis.  'Fecit  Themistocles ;  fluctum  enim  totius  bar- 
bariae  ferre  urbs  una  non  poterat.'  At  idem  Pericles  non 
fecit,  annum  fere  post  quinquagesimum,  cum  praeter 
moenia  nihil  teneret,  e/  nostri  olim  urbe  reliqua  capta 
arcem  tamen  retinuerunt : 

ovtq)  itov  Twv  irpoaOiv  kirfvOo/xeOa  fckia  dvSpwv. 

4.  Rursus  autem  ex  dolore  municipali  sermonibusque 
eorum,  quos  convenio,  videtur  hoc  consilium  exitum 
habiturum :  mira  hominum  querela  est — nescio  istic,  sed 
facies  ut  sciam — ,  sine  magistratibus  urbem  esse,  sine 
senatu;  fugiens  denique  Pompeius  mirabiliter  homines 
movet :    quid  quaeris  ?    alia   causa   facta  est ;    nihil   iam 

concedendum  putant  Caesari.  Haec  tu  mihi  explica 
qualia  sint.  5.  Ego  negotio  praesum  non  turbulento; 
volt  enim  me  Pompeius  esse,  quem  tota  haec  Campania 
et  maritima  ora  habeat  ema-Konov,  ad  quem  dilectus  et  sum- 
ma  negotii  referatur;  itaque  vagus  esse  cogitabam.  Te 
puto  iam  videre,  quae  sit  opixrj  Caesaris,  qui  populus, 
qui  totius  negotii  status  :  ea  velim  scribas  ad  me,  et 
quidem,  quoniam  mutabilia  sunt,  quam  saepissime;  ac- 
quiesco  enim  et  scribens  ad  te  et  legens  tua. 

48.     AD  ATTICUM  VII.  13. 
ScR.  Calibus  VII.  Kalendas  Februarias  a.u.c.  705. 

CICERO    ATTICO    SAL. 

I.  De  Vennonianis  rebus  tibi  assentior.  Labienum 
rjp(oa  iudico;  facinus  iam  diu  nullum  civile  praeclarius, 
qui,  ut  aliud  nihil,  hoc  tamen  profecit :  dedit  iUi  dolorem ; 
sed  etiam  ad  summam  profectum  aliquid  puto.  Amo 
etiam  Pisonem,  cuius  iudicium  de  genero  suspicor  visum 
iri  grave.  Quamquam  genus  belli  quod  sit  vides:  ita 
civile  est,  ut  non  ex  civium  dissensione,  sed  ex  unius 
perditi  civis  audacia  natum  sit.  Is  autem  valet  exercitu, 
tenet  multos  spe  et  promissis,  omnia  omnium  concupivit. 
Huic  tradita  urbs  est,  nuda  praesidio,  referta  copiis :  quid 
est,  quod  ab  eo  non  metuas,  qui  illa  templa  et  tecta  non 
patriam,  sed  praedam  putet?  quid  autem  sit  acturus  aut 
quo  modo,  nescio,  sine  senatu,  sine  magistratibus :  ne 
simulare  quidem  poterit  quicquam  itoXitikcos.  Nos 
autem  ubi  exsurgere  poterimus  aut  quando  ?  quorum  dux 
quam  do-TpaTrjyrjroSf  tu  quoque  animadvertis,  cui  ne  Picena 
quidem  nota  fuerint,  quam  autem  sine  consilio,  res  testis : 
ut  enim  alia  omittam  decem  annorum  peccata,  quae  con- 
dicio  non  huic  fugae  praestitit?     2.  Nec  vero  nunc  quid 

cogitet  scio,  ac  non  desino  per  litteras  sciscitari.  Nihil 
esse  timidius  constat,  nihil  perturbatius ;  itaque  nec 
praesidium,  cuius  parandi  causa  ad  urbem  retentus 
est,  nec  locum  ac  sedem  praesidii  ullam  video :  spes 
omnis  in  duabus  insidiose  retentis,  paene  alienis  legioni- 
bus.  Nam  dilectus  adhuc  quidem  invitorum  est  et  a 
pugnando  abhorrentium ;  condicionum  autem  amissum 
tempus  est.  Quid  futurum  sit,  non  video ;  commissum 
quidem  a  nobis  certe  est  sive  a  nostro  duce,  ut  e  portu 
sine  gubernaculis  egressi  tempestati  nos  traderemus.  3. 
Itaque  de  Ciceronibus  nostris  dubito  quid  agam ;  nam 
mihi  interdum  amandandi  videntur  in  Graeciam;  de 
Tullia  autem  et  Terentia,  cum  mihi  barbarorum  adventus 
ad  urbem  proponitur,  omnia  timeo,  cum  autem  Dolabellae 
venit  in  mentem,  paulum  respiro.  Sed  velim  consideres, 
quid  faciendum  putes:  primum  irpos  rb  dccfiaKes — aliter 
enim  mihi  de  ilHs  ac  de  me  ipso  consulendum  est — ^ 
deinde  ad  opiniones,  ne  reprehendamur,  quod  eas  Romae 
velimus  esse  in  communi  bonorum  fuga.  Quin  etiam 
tibi  et  Peducaeo — scripsit  enim  ad  me — quid  faciatis 
videndum  est;  is  enim  splendor  est  vestrum,  ut  eadem 
postulentur  a  vobis,  quae  ab  amplissimis  civibus.  Sed 
de  hoc  tu  videbis,  quippe  cum  de  me  ipso  ac  de  meis 
te  considerare  velim.  4.  Reliquum  est  ut  et  quid  agatur, 
quoad  poteris,  explores  scribasque  ad  me,  et  quid  ipse 
coniectura  assequare,  quod  eliam  a  te  magis  exspecto; 
nam  acta  omnibus  nuntiantibus  a  te  exspecto  fuiura. 
MdpTis  8'  apia-roi — .  Loquacitati  ignosces,  quae  et  me 
levat  ad  te  quidem  scribentem  et  elicit  tuas  litteras. 

49.  AD  ATTICUM  VIII.  11  A. 

SCR.    LUCERIAE    A.D.    IV.    IdUS   FeBRUARIAS    A.U.C.    705. 
CN.    POMPEIUS   PROCOS.   S.    D.    M.    CICERONI    IMP. 

Q.  Fabius  ad  me  venit  a.  d.  rai.  Idus  Febr.  Is  nuntiat 
L.  Domitium  cum  suis  cohortibus  xi.  et  cohortibus  xiiii., 
quas  VibuUius  adduxit,  ad  me  iter  habere ;  habuisse 
in  animo  proficisci  Corfinio  a.  d.  v.  Idus  Febr.,  C.  Hirrum 
cum  V.  cohortibus  subsequi.  Censeo,  ad  nos  Luceriam 
venias ;  nam  te  hic  tutissime  puto  fore. 

50.  AD  ATTICUM  VIII.  ii  B. 

ScR.  FoRMiis  A.  D.  XIV.  Kalendas  Martias  a.u.c.  705. 

M.    CICERO    IMP.    S.    D.    CN.    MAGNO    PROCOS. 

I.  A.  D.  XV.  Kalend.  Martias  Formiis  accepi  tuas 
litteras,  ex  quibus  ea,  quae  in  agro  Piceno  gesta  erant, 
cognovi  commodiora  esse  multo,  quam  ut  erat  nobis 
nuntiatum,  Vibulliique  virtutem  industriamque  libenter 
agnovi.  Nos  adhuc  in  ea  ora,  cui  praepositi  sumiis,  ita 
fuimus,  ut  navem  paratam  haberemus ;  ea  enim  audieba- 
mus  et  ea  verebamur,  ut,  quodcumque  tu  consilium 
cepisses,  id  nobis  persequendum  putaremus.  Nunc  quo- 
niam  auctoritate  et  consilio  tuo  in  spe  firmiore  sumus,  si 
teneri  posse  putas  Tarracinam  ei  oram  maritimam,  in  ea 
manebo,  etsi  praesidia  in  oppidis  nulla  sunt ;  nemo  enim 
nostri  ordinis  in  his  locis  est  praeter  M.  Eppium,  quem 
ego  Minturnis  esse  volui,  vigilantem  hominem  et  indus- 
trium :  nam  L.  Torquatum,  virum  fortem  et  cum  auctori- 
tate,  Formiis  non  habemus,  ad  te  profectum .  arbitramur. 
2.  Ego  omnino,  ut  proxime  tibi  placuerat,  Capuam 
veni  eo  ipso  die,  quo  tu  Teano  Sidicino  es  profectus ; 
volueras   enim  me  cum  M.  Considio  pro   praetore  illa 

negotia  tueri.  Cum  eo  venissem,  vidi  T.  Ampium  dilec- 
tum  habere  diligentissime,  ab  eo  accipere  Libonem, 
summa  item  diligentia  et  in  illa  colonia  auctoritate.  Fui 
Capuae,  quoad  consules.  Iterum,  ut  erat  edictum  a  con- 
sulibus,  veni  Capuam  ad  Nonas  Februar.  Cum  fuissem 
triduum,  recepi  me  Formias.  3.  Nunc,  quod  tuum  con- 
silium  aut  quae  ratio  belli  sit,  ignoro :  si  tenendam  hanc 
oram  putas,  quae  et  opportunitatem  et  dignitatem  habet 
et  egregios  cives,  et,  ut  arbitror,  teneri  potest,  opus  est 
esse  qui  praesit ;  sin  omnia  unum  in  locum  contrahenda 
sunt,  non  dubito  quiur  ad  te  statim  veniam,  quo  mihi  nihil 
optatius  est,  idque  tecum,  quo  die  ab  urbe  discessimus, 
locutus  sum.  Ego,  si  cui  adhuc  videor  segnior  fuisse, 
dum  ne  tibi  videar,  non  laboro,  et  tamen,  si,  ut  video, 
bellum  gerendum  est,  confido  me  omnibus  facile  satis 
facturum.  4.  M.  Tullium,  meum  necessarium,  ad  te 
misi,  cui  tu,  si  tibi  videretur,  ad  me  litteras  dares. 

51.     AD  ATTICUM  VIII.  12  D. 

SCR.    LUCERIAE   A.    D.    XIII.    KaL.    MaRTIAS    A.U.C.    705. 
CN.    MAGNUS   PROCOS.    S.   D.    L.    DOMITIO    PROCOS. 

I.  LiTTERAE  mihi  a  te  redditae  sunt  a.  d.  xiii.  Kal. 
Martias,  in  quibus  scribis  Caesarem  apud  Corfinium 
castra  posuisse.  Quod  putavi  et  praemonui  fit,  ut  nec  in 
praesentia  committere  tecum  proelium  velit  et  omnibus 
copiis  conductis  te  implicet,  ne  ad  me  iter  tibi  expeditum 
sit  atque  istas  copias  coniungere  optimorum  civium  pos- 
sis  cum  iis  legionibus,  de  quarum  voluntate  dubitamus: 
quo  etiam  magis  tuis  litteris  sum  commotus ;  neque 
enim  eorum  militum,  quos  mecum  habeo,  voluntate  satis 
confido,  ut  de  omnibus  fortunis  rei  publicae  dimicem,  ne- 
que  etiam,  qui  ex  dilectibus  conscripti  sunt  a  consulibus, 
K  2 

convenerunt.  2.  Qua  re  da  operam,  si  ulla  ratione  etiam 
nunc  efficere  potes,  ut  te  explices,  huc  quam  primum 
venias,  ante  quam  omnes  copiae  ad  adversarium  conve- 
niant;  neque  enim  celeriter  ex  dilectibus  huc  homines 
convenire  possunt,  et,  si  convenirent,  quantum  iis  com- 
mittendum  sit,  qui  inter  se  ne  noti  quidem  sunt,  contra 
veteranas  legiones  non  te  praeterit. 

52.     AD  FAMILIARES  XVI.  12. 
ScR.  Capuae  IV.  Kal.  Februarias  a.u.c.  705. 

TULLIUS   S.    D.    TIRONI    SUO. 

I.  Quo  in  discrimine  versetur  salus  mea  et  bonorum 
omnium  atque  universae  rei  publicae,  ex  eo  scire  potes, 
quod  domos  nostras  et  patriam  ipsam  vel  diripiendam  vel 
inflammandam  reliquimus  :  in  eum  locum  res  deducta 
est,  ut,  nisi  qui  deus  vel  casus  aliqui  subvenerit,  salvi  esse 
nequeamus.  2.  Equidem,  ut  veni  ad  urbem,  non  destiti 
omnia  et  sentire  et  dicere  et  facere,  quae  ad  concordiam 
pertinerent ;  sed  mirus  invaserat  furor  non  solum  impro- 
bis,  sed  etiam  iis  qui  boni  habentur  ut  pugnare  cuperent, 
me  clamante  nihil  esse  bello  civili  miserius.  Itaque  cum 
Caesar  amentia  quadam  raperetur  et  oblitus  nominis 
atque  honorum  suorum  Ariminum,  Pisaurum,  Anconam, 
Arretium  occupavisset,  urbem  reliquimus;  quam  sapien- 
ter  aut  quam  fortiter,  nihil  attinet  disputari ;  quo  quidem 
in  casu  simus,  vides.  3.  Feruntur  omnino  condiciones 
ab  illo,  ut  Pompeius  eat  in  Hispaniam ;  dilectus,  qui  sunt 
habiti,  et  praesidia  nostra  dimittantur;  se  ulteriorem 
Galliam  Domitio,  citeriorem  Considio  Noniano — his 
enim  obtigerunt — traditurum;  ad  consulatus  petitionem 
se  venturum,  neque  se  iam  velle  absente  se  rationem  ha- 
beri  suam;    se  praesentem  trinum  nundinum  petiturum. 

Accepimus  condiciones,  sed  ita,  ut  removeat  praesidia  ex 
iis  locis,  quae  occupavit,  ut  sine  metu  de  his  ipsis  condici- 
onibus  Romae  senatus  haberi  possit.  4.  Id  ille  si  fecerit, 
spes  est  pacis,  non  honestae — leges  enim  imponuntur — , 
sed  quidvis  est  melius  quam  sic  esse  ut  sumus.  Sin 
autem  ille  suis  condicionibus  stare  noluerit,  bellum  para- 
tum  est,  eius  modi  tamen,  quod  sustinere  ille  non  possit, 
praesertim  cum  a  suis  condicionibus  ipse  fugerit,  tantum 
modo  ut  eum  intercludamus,  ne  ad  urbem  possit  acce- 
dere,  quod  sperabamus  fieri  posse ;  dilectus  enim  magnos 
habebamus  putabamusque  illum  metuere,  si  ad  urbem  ire 
coepisset,  ne  Gallias  amitteret,  quas  ambas  habet  inimi- 
cissimas  praeter  Transpadanos,  ex  Hispaniaque  sex 
legiones  et  magna  auxilia  Afranio  et  Petreio  ducibus 
habet  a  tergo :  videtur,  si  insaniet,  posse  opprimi,  modo 
ut  urbe  salva.  Maximam  autem  plagam  accepit,  quod  is, 
qui  summam  auctoritatem  in  illius  exercitu  habebat,  T. 
Labienus,  socius  sceleris  esse  noluit :  reliquit  illum  et  esi 
nobiscum,  multique  idem  facturi  esse  dicuntur.  5.  Ego 
adhuc  orae  maritimae  praesum  a  Formiis.  Nullum  maius 
negotium  suscipere  volui,  quo  plus  apud  illum  meae 
litterae  cohortationesque  ad  pacem  valerent;  sin  autem 
erit  bellum,  video  me  castris  et  certis  legionibus  praefutu- 
rum.  Habeo  etiam  illam  molestiam,  quod  Dolabella 
noster  apud  Caesarem  est.  Haec  tibi  nota  esse  volui, 
quae  cave  ne  te  perturbent  et  impediant  valetudinem 
tuam.  6.  Ego  A.  Varroni,  quem  cum  amantissimum  mei 
cognovi,  tum  etiam  valde  tui  studiosum,  diligentissime  te 
commendavi,  ut  et  valetudinis  tuae  rationem  haberet  et 
navigationis  et  totum  te  susciperet  ac  tueretur :  quem 
omnia  facturum  confido ;  recepit  enim  et  mecum  locutus 
est  suavissime.     Tu,  quoniam  eo  tempore  mecum  esse 

non  potuisti,  quo  ego  maxime  operam  et  fidelitatem  de- 
sideravi  tuam,  cave  festines  aut  committas,  ut  aut  aeger 
aut  hieme  naviges :  numquam  sero  te  venisse  putabo,  si 
salvus  veneris.  Adhuc  neminem  videram,  qui  te  postea 
vidisset  quam  M.  Volusius,  a  quo  tuas  litteras  accepi : 
quod  non  mirabar ;  neque  enim  meas  puto  ad  te  litteras 
tanta  hieme  perferri.  Sed  da  operam,  ut  valeas  et,  si 
valebis,  cum  recte  navigari  poterit,  tum  naviges.  Cicero 
meus  in  Formiano  erat,  Terentia  et  TuUia  Romae.  Cura, 
ut  valeas.     iiii.  K.  Februar.  Capua. 

53.    AD  FAMILIARES  XVI.  15. 

SCR.  ANNO  INCERTO. 
TULLIUS    TIRONI    SAL. 

1.  Aegypta  ad  me  venit  pr.  Idus  Apr.  Is  etsi  mihi 
nuntiavit  te  plane  febri  carere  et  belle  habere,  tamen, 
quod  negavit  te  potuisse  ad  me  scribere,  curam  mihi 
attulit,  et  eo  magis,  quod  Hermia,  quem  eodem  die  venire 
oportuerat,  non  venerat.  Incredibili  sum  sollicitudine  de 
tua  valetudine,  qua  si  me  liberaris,  ego  te  omni  cura 
liberabo.  Plura  scriberem,  si  iam  putarem  lubenter  te 
legere  posse.  Ingenium  tuum,  quod  ego  maximi  facio, 
confer  ad  te  mihi  tibique  conservandum.  Cura  te  etiam 
atque  etiam  diligenter.     Vale. 

2.  Scripta  iam  epistola  Hermia  venit.  Accepi  tuam 
epistolam  vacillantibus  lilterulis,  nec  mirum,  tam  gravi 
morbo.  Ego  ad  te  Aegyptam  misi,  quod  nec  inhumanus 
est  et  te  visus  est  mihi  diligere,  ut  is  tecum  esset,  et  cum 
eo  coquum,  quo  uterere.    Vale. 

54.     AD  ATTICUM  VIII.  3. 
ScR.  iN  AGRo  Caleno  a.d.  XI.  Kalendas  Martias  a.u.c  705. 

CICERO    ATTICO    SAL. 

I.  Maximis  et  miserrimis  rebus  perturbatus,  cum  coram 
tecum  mihi  potestas  deliberandi  non  esset,  uti  tamen  tuo 
consilio  volui ;  deliberatio  autem  omnis  haec  est,  si 
Pompeius  Italia  cedat,  quod  eum  facturum  esse  suspicor, 
quid  mihi  agendum  putes,  et,  quo  facilius  consilium  dare 
possis,  quid  in  utramque  partem  mihi  in  mentem  veniat, 
explicabo  brevi,  2.  Cum  merita  Pompeii  summa  erga 
salutem  meam  familiaritasque,  quae  mihi  cum  eo  est, 
tum  ipsa  rei  publicae  causa  me  adducit,  ut  mihi  vel 
consilium  meum  cum  illius  consilio,  vel  fortuna  mea  cum 
illius  foriuna  coniungenda  esse  videatur.  Accedit  illud : 
si  maneo  et  illum  coroitatum  optimorum  et  clarissimorum 
civium  desero,  cadendum  est  in  unius  potestatem,  qui,  etsi 
multis  rebus  significat  se  nobis  esse  amicum,  et  ut  esset,  a 
me  est — tute  scis — propter  suspitionem  huius  impendentis 
tempestatis  multo  ante  provisum,  tamen  utrumque  con- 
siderandum  est,  et  quanta  fides  ei  sit  habenda  et,  si 
maxime  exploratum  sit  eum  nobis  amicum  fore,  sitne  viri 
fortis  et  boni  civis  esse  in  ea  urbe  in  qua,  cum  summis 
honoribus  imperiisque  usus  sit,  res  maximas  gesserit, 
sacerdotio  sit  amplissimo  praeditus,  nomen  futurus,  sub- 
eundumque  periculum  sit,  cum  aliquo  fore  dedecore,  si 
quando  Pompeius  rem  publicam  recuperarit.  3.  In  hac 
parte  haec  sunt;  vide  nunc,  quae  sint  in  altera:  nihil 
actum  est  a  Pompeio  nostro  sapienter,  nihil  fortiter ;  addo 
etiam,  nihil  nisi  contra  consilium  auctoritatemque  meam. 
Omitto  illa  vetera,  quod  istum  in  rem  publicam  ille  aluit 
auxit,  armavit,  ille   legibus   per  vim  et  contra  auspicia 

ferendis  auctor,  ille  Galliae  ulterioris  adiunctor,  ille  gener, 
ille  in  adoptando  P.  Clodio  augur,  ille  restituendi  mei 
quam  retinendi  studiosior,  ille  provinciae  propagator,  ille 
absentis  in  omnibus  adiutor,  idem  etiam  tertio  consulatu, 
postquam  esse  defensor  rei  publicae  coepit,  contendit,  ut 
decem  tribuni  pl.  ferrent,  ut  absentis  ratio  haberetur,  quod 
idem  ipse  sanxit  lege  quadam  sua,  Marcoque  Marcello 
consuli  finienti  provincias  Gallias  Kalendarum  Martiarum 
die  restitit :  sed,  ut  haec  omittam,  quid  foedius,  quid 
perturbatius  hoc  ab  urbe  discessu  sive  potius  turpissima 
fuga?  quae  condicio  non  accipienda  fuit  potius  quam 
relinquenda  patria  ?  malae  condiciones  erant ;  fateor,  sed 
num  quid  hoc  peius?  4.  'At  recuperabit  rem  publicam/ 
Quando?  aut  quid  ad  eam  spem  est  parati?  Non  ager 
Picenus  amissus?  Non  patefactum  iter  ad  urbem?  non 
pecunia  omnis  et  publica  et  privata  adversario  tradita? 
Denique  nulla  causa,  nullae  vires,  nulla  sedes,  quo  con- 
currant  qui  rem  publicam  defensam  velint :  Apulia  delecta 
est,  inanissima  pars  Italiae  et  ab  impetu  huius  belli  re- 
motissima;  fuga  et  maritima  opportunitas  visa  quaeri 
desperatione.  f  In  te  cepi  Capuam,  non  quo  munus  illud 
defugerem,  sed  in  ea  causa,  in  qua  nullus  esset  ordinum, 
nullus  apertus  privatorum  dolor,  bonorum  autem  esset 
aliquis,  sed  hebes,  ut  solet,  et,  ut  ipse  sensissem,  multitudo 
et  infimus  quisque  propensus  in  alteram  partem,  multi 
mutationis  rerum  cupidi,  dixi  ipsi  me  nihil  suscepturum 
sine  praesidio  et  sine  pecunia;  5.  itaque  habui  nihil 
omnino  negotii,  quod  ab  initio.vidi  nihil  quaeri  praeter 
fugam :  eam  si  nunc  sequor,  quonam  ?  Cum  illo  non ;  ad 
quem  cum  essem  profectus,  cognovi  in  iis  locis  esse 
Caesarem,  ut  tuto  Luceriam  venire  non  possem.  Infero 
mari  nobis,  incerto  cursu,  hieme  maxima  navigandum  est. 

Age  iam,  cum  fratre  an  sine  eo  cum  filio  ?  an  quo  modo  ? 
in  utraque  enim  re  summa  difficultas  erit,  summus  animi 
dolor.  Qui  autem  impetus  illius  erit  in  nos  absentes 
fortunasque  nostras?  Acrior  quam  in  ceterorum,  quod 
putabit  fortasse  in  nobis  violandis  aliquid  se  habere 
populare.  Age  iam,  has  compedes,  fasces,  inquam,  hos 
laureatos  eiferre  ex  Italia  quam  molestum  est!  Qui 
autem  locus  erit  nobis  tutus,  ut  iam  placatis  utamur  fluc- 
tibus,  ante  quam  ad  illum  venerimus  ?  qua  autem  aut  quo, 
nihil  scimus.  6.  At  si  restitero  et  fuerit  nobis  in  hac 
parte  locus,  idem  fecero,  quod  in  Cinnae  dominatione 
Philippus,  quod  L.  Flaccus,  quod  Q.  Mucius,  quoquo 
modo  ea  res  huic  quidem  cecidit,  qui  tamen  ita  dicere 
solebat,  se  id  fore  videre,  quod  factum  est,  sed  malle  quam 
armatum  ad  patriae  moenia  accedere.  Aliter  Thrasybulus, 
et  fortasse  melius ;  sed  est  certa  quaedam  illa  Mucii  ratio 
atque  sententia,  est  illa  etiam  [Philippi],  et,  cum  sit 
necesse,  servire  tempori  et  non  amittere  tempus,  cum  sit 
datum.  Sed  in  hoc  ipso  habent  tamen  idem  fasces 
molestiam:  sit  enim  nobis  amicus,  quod  incertum  est, 
sed  sit :  deferet  triumphum.  Non  accipere,  f  ne  pericu- 
losum  sit,  invidiosum  ad  bonos.  O  rem,  inquis,  difficilem 
et  inexplicabilem !  atqui  expHcanda  est.  Quid  enim  fieri 
potest  ?  ac  ne  me  existimaris  ad  manendum  esse  propen- 
siorem,  quod  plura  in  eam  partem  verba  fecerim,  potest 
fieri,  quod  fit  in  multis  quaestionibus,  ut  res  verbosior  haec 
fuerit,  illa  verior.  Quam  ob  rem  ut  maxima  de  re  aequo 
animo  deHberanti,  ita  mihi  des  consiHum  veHm.  Navis  et 
in  Caieta  est  parata  nobis  et  BrundisH.  7.  Sed  ecce 
nuntii  scribente  me  haec  ipsa  noctu  in  Caleno,  ecce  Htterae, 
Caesarem  ad  Corfinium,  Domitium  Corfinii  cum  firmo 
exercitu   et   pugnare    cupiente.     Non    puto    etiam    hoc 

Gnaeum  nostmm  commissurum,  ut  Domitium  relinquat, 
etsi  Brundisium  Scipionem  cum  cohortibus  duabus 
praemiserat,  legionem  a  Fausto  conscriptam  in  Siciliam 
sibi  placere  a  consule  duci  scripserat  ad  consules;  sed 
turpe  Domitium  deseri  implorantem  eius  auxilium.  Est 
quaedam  spes,  mihi  quidem  non  magna,  sed  in  his  locis 
firma,  Afranium  in  Pyrenaeo  cum  Trebonio  pugnasse, 
pulsum  Trebonium,  etiam  Fabium  tuum  transisse  cum 
cohortibus,  summa  autem,  Afranium  cum  magnis  copiis 
adventare:  id  si  est,  in  Italia  fortasse  manebitur.  Ego 
autem,  cum  esset  incertum  iter  Caesaris,  quod  vel  ad 
Capuam  vel  ad  Luceriam  iturus  putabatur,  Leptam  ad 
Pompeium  misi  ef  litteras,  ipse,  ne  quo  inciderem, 
reverti  Formias.  Haec  te  scire  volui  scripsique  sedatiore 
animo,  quam  proxime  scripseram,  nullum  meum  iudicium 
interponens,  sed  exquirens  tuum. 

55.     AD  ATTICUM  VIII.  9. 

SCR.  IN  FORMIANO    A.  D.  V.   KaLENDAS    MaRTIAS    A.U.C.  705. 
CICERO   ATTICO   SAL. 

I .  Epistolam  meam  quod  pervolgatam  scribis  esse,  non 
fero  moleste :  quin  etiam  ipse  multis  dedi  describendam ; 
ea  enim  et  acciderunt  iam  et  impendent,  ut  testatum  esse 
velim,  de  pace  quid  senserim.  Cum  autem  ad  eam 
hortarer  eum  praesertim  hominem,  non  videbar  ullo  modo 
facilius  moturus,  quam  si  id,  quod  eum  hortarer,  convenire 
eius  sapientiae  dicerem.  Eam  si  *  admirabilem  *  dixi, 
quoniam  eum  ad  salutem  patriae  hortabar,  non  sum 
veritus  ne  viderer  adsentari,  cui  tali  in  re  lubenter  me  ad 
pedes  abiecissem.  Qua  autem  est  'aliquid  impertias 
temporis,'  non  est  de  pace,  sed  de  me  ipso  et  de  meo 
officio  ut  aliquid  cogitet ;  nam  quod  testificor  me  expertem 

belli  fuisse,  etsi  id  re  perspectum  est,  tamen  eo  scripsi, 
quo  in  suadendo  plus  auctoritatis  haberem,  eodemque  per- 
tinet,  quod  causam  eius  probo.  2.  Sed  quid  haec  nunc? 
utinam  aliquid  profectum  esset!  ne  ego  istas  litteras  in 
contione  recitari  velim,  si  quidem  ille  ipse  ad  eundem 
scribens  in  publico  proposuit  epistolam  illam,  in  qua  est 
*  pro  tuis  rebus  gestis  amplissimis.'  Amplioribusne  quam 
suis,  quam  Africani .?  Ita  tempus  ferebat;  si  quidem 
etiam  vos  duo  tales  ad  quintum  miliarium, — quid  nunc 
ipsum  unde  se  recipienti,  quid  agenti,  quid  acturo  ?  quanto 
autem  ferocius  ille  causae  suae  confidet,  cum  vos,  cum 
vestri  similes  non  modo  frequentes,  sed  laeto  voltu  gratu- 
lantes  viderit  ?  *  Num  igitur  peccamus  ? '  minime  vos  qui- 
dem ;  sed  tamen  signa  conturbantur,  quibus  voluntas  a 
simulatione  distingui  posset.  Quae  vero  senatus  consulta 
video  ?  sed  apertius,  quam  proposueram.  3.  Ego  Arpini 
volo  esse  pridie  Kal.,  deinde  circum  villulas  nostras  errare, 
quas  visurum  me  postea  desperavi.  'Evyevri  tua  consilia  et 
tamen  pro  temporibus  non  incauta  mihi  valde  probantur. 
Lepido  quidem— nam  fere  o-vvdir^fxepevofxev,  quod  gratissi- 
mum  illi  est — numquam  placuit  ex  Italia  exi-re,  TuIIo 
multo  minus;  crebro  enim  illius  litterae  ab  aliis  ad  nos 
commeant.  Sed  me  illorum  sententiae  minus  move- 
bant;  minus  multa  dederant  illi  rei  publicae  pignora: 
tua  me  hercule  auctoritas  vehementer  movet;  adfert 
enim  et  reliqui  temporis  recuperandi  rationem  et  prae- 
sentis  tuendi.  Sed,  obsecro  te,  quid  hoc  miserius  quam 
alterum  plausus  in  foedissima  causa  quaerere,  alterum 
offensiones  in  optima?  alterum  existimari  conservatorem 
inimicorum,  alterum  desertorem  amicorum  ?  et  mehercule 
quamvis  amemus  Gnaeum  nostrum,  ut  et  facimus  et 
debemus,  tamen   hoc,  quod   talibus   viris   non  subvenit, 

laudare  non  possum;  nam  sive  timuit,  quid  ignavius? 
sive,  ut  quidam  putant,  meliorem  suam  causam  illorum 
caede  fore  putavit,  quid  iniustius?  sed  haec  omittamus; 
augemus  enim  dolorem  retractando.  4.  vi.  Kal.  vesperi 
Balbus  minor  ad  me  venit,  occulta  via  currens  ad  Lentulum 
consulem,  missu  Caesaris,  cum  litteris,  cum  mandatis,  cum 
promissione  provinciae,  Romam  ut  redeat,  cui  persuaderi 
posse  non  arbitror,  nisi  erit  conventus.  Idem  aiebat  nihil 
malle  Caesarem,  quam  ut  Pompeium  adsequeretur — id 
credo — et  rediret  in  gratiam :  id  non  credo  et  metuo  ne 
omnis  haec  clementia  ad  f  unam  illam  crudelitatem 
colligatur.  Balbus  quidem  maior  ad  me  scribit  nihil  malle 
Caesarem  quam  principe  Pompeio  sine  metu  vivere:  tu 
puto  haec  credis.  Sed,  cum  haec  scribebam  v.  Kalend., 
Pompeius  iam  Brundisium  venisse  poterat;  expeditus 
enim  antecesserat  legiones  xi.  J^al.  Luceria.  Sed  hoc  repas 
horribili  vigilantia,  celeritate,  diligentia  est.  Plane  quid 
futurum  sit  nescio. 

56.     AD  ATTICUM  VIIL   11. 

SCR.  IN  FORMIANO   A.  D.  III.  KaLENDAS   MaRTIAS    A.U.C  7O5. 
CICERO    ATTICO    SAL. 

I.  QuoD  me  magno  animi  motu  perturbatum  putas, 
sum  equidem,  sed  non  tam  magno  quam  tibi  fortasse 
videor;  levatur  enim  omnis  cura,  cum  aut  constitit  con- 
silium  aut  cogitando  nihil  explicatur;  lamentari  autem 
licet.  IUud  tamen  totos  dies ;  sed  vereor  ne,  nihil  cum 
proficiam,  etiam  dedecori  sim  studiis  ac  litteris  nostris. 
Consumo  igitur  omne  tempus  considerans,  quanta  vis  sit 
illius  viri,  quem  nostris  libris  satis  diligenter,  ut  tibi  qui- 
dem  videmur,  expressimus.  Tenesne  igitur,  moderatorem 
illum  rei  publicae  quo  referre  velimus  omnia?  nam  sic 
quinto,  ut  opinor,  in  libro  loquitur  Scipio  :  *  ut  enim  guber- 

natori  cursus  secundus,  medico  salus,  imperatori  victoria, 
sic  huic  moderatori  rei  publicae  beata  civium  vita  pro- 
posita  est,  ut  opibus  firma,  copiis  locuples,  gloria  ampla, 
virtute  honesta  sit;  huius  enim  operis  maximi  inter 
homines  atque  optimi  illum  esse  perfectorem  volo/  2. 
Hoc  Gnaeus  noster  cum  antea  numquam,  tum  in  hac 
causa  minime  cogitavit :  dominatio  quaesita  ab  utroque 
est  non  id  actum,  beata  et  honesta  civitas  ut  esset.  Nec 
vero  ille  urbem  reliquit,  quod  eam  tueri  non  posset,  nec 
Italiam,  quod  ea  pelleretur,  sed  hoc  a  primo  cogitavit, 
omnes  terras,  omnia  maria  movere,  reges  barbaros  in- 
citare,  gentes  feras  armatas  in  Italiam  adducere,  exercitus 
conficere  maximos.  Genus  illud  Sullani  regni  iam  pridem 
appetitur,  multis,  qui  una  sunt,  cupientibus.  An  censes 
nihil  inter  eos  convenire,  nullam  pactionem  fieri  potuisse  ? 
hodie  potest ;  sed  neutri  (tkoitos  est  ille,  ut  nos  beati  simus: 
uterque  regnare  volt.  3.  Haec  a  te  invitatus  breviter 
exposui;  voluisti  enim  me,  quid  de  his  malis  sentirem, 
ostendere.  Upodeam^ai  igitur,  noster  Attice,  non  hariolans, 
ut  illa,  cui  nemo  credidit,  sed  coniectura  prospiciens : 

iamque  mari  magno  .... 

Non  multo,  inquam,  secus  possum  vaticinari ;  tanta 
malorum  impendet  'Wids.  Atque  hoc  nostra  gravior  est 
causa,  qui  domi  sumus,  quam  illorum,  qui  una  transierunt, 
quod  illi  alterum  metuunt,  nos  utrumque.  4.  Cur  igitur, 
inquis,  remansimus  ?  vel  tibi  paruimus  vel  non  occurrimus 
vel  hoc  fuit  rectius.  Conculcari,  inquam,  miseram  Itaham 
videbis  proxima  aestate  t  aut  utriusque  in  mancipiis  ex 
omni  genere  collectis,  nec  tam  proscri^iio  pertimescenda, 
quae  Luceriae  multis  sermonibus  denuntiata  esse  dicitur, 
quam  t  universam  interitus:  tantas  in  confligendo  utri- 
usque  vires  video  futuras.     Habes  coniecturam  meam; 

ty  autem  consolationis  fortasse  aliquid  exspectasti:  ni- 
hil  invenio,  nihil  fieri  potest  miserius,  nihil  perditius, 
nihil  foedius.  5.  Quod  quaeris,  quid  Caesar  ad  me 
scripserit,  quod  saepe,  gratissimum  sibi  esse  quod  qui- 
erim,  oratque  in  eo  ut  perseverem.  Balbus  minor  haec 
eadem  mandat.  Iter  autem  eius  erat  ad  Lentulum  consu- 
lem  cum  litteris  Caesaris  praemiorumque  promissis,  si 
Romam  revertisset;  verum,  cum  habeo  rationem  dierum, 
ante  puto  tramissurum,  quam  potuerit  conveniri.  6.  Epis- 
tolarum  Pompeii  duarum,  quas  ad  me  misit,  neglegentiam 
meamque  in  rescribendo  diligentiam  volui  tibi  notam  esse: 
earum  exempla  ad  te  misi.  7.  Caesaris  hic  per  Apuliam 
ad  Brundisium  cursus  quid  efficiat,  exspecto:  utinam 
aliquid  simile  Parthicis  rebus !  simul  aliquid  audiero, 
scribam  ad  te :  tu  ad  me  velim  bonorum  sermones ; 
Romae  frequentes  esse  dicuntur.  Scio  equidem  te  in 
publicum  non  prodire,  sed  tamen  audire  te  multa  necesse 
est.  Memini  Hbrum  tibi  adferri  a  Demetrio  Magnete  ad 
te  missum  [scio]  iTepi  dixovoias.  Eum  mihi  velim  mittas. 
Vides,  quam  causam  mediter. 

57.     AD  ATTICUM  VIII.  13. 
ScR.  FoRMiis  Kalendis  Martiis  a.u.c.  705. 

CICERO    ATTICO    SAL. 

I.  LiPPiTUDiNis  meae  signum  tibi  sit  librarii  manus  et 
eadem  causa  brevitatis,  etsi  nunc  quidem  quod  scriberem 
nihil  erat:  omnis  exspectatio  nostra  erat  in  nuntiis  Brun- 
disinis.  Si  nactus  hic  esset  Gnaeum  nostrum,  spes  dubia 
pacis,  sin  ille  ante  tramisisset,  exitiosi  belli  metus.  Sed 
videsne,  in  quem  hominem  inciderit  res  pubHca?  quam 
acutum,  quam  vigilantem,  quam  paratum.?  si  raehercule 
neminem  occiderit  nec  cuiquam  quicquam  ademerit,  ab 

Hs,  qui  eum  maxime  timuerant,  maxime  diligetur.  2. 
Multum  mecum  municipales  homines  loquuntur,  multum 
rusjicani:  nihil  prorsus  aliud  curant  nisi  agros,  nisi 
villulas,  nisi  nummulos  suos.  Et  vide,  quam  conversa  res 
sit ;  illum,  quo  antea  confidebant,  metuunt,  hunc  amant, 
quem  timebant.  Id  quantis  nostris  peccatis  vitiisque 
evenerit,  non  possum  sine  molestia  cogitare.  Quae  autem 
impendere  putarem,  scripseram  ad  te,  et  iam  tuas  litteras 
exspectabam. 

58.     AD  ATTICUM  VIII.  15  A. 

BALBUS    CICERONI    IMP.    SAL. 

I.  Obsecro  te,  Cicero,  suscipe  curam  et  cogitationem 
dignissimam  tuae  virtutis,  ut  Caesarem  et  Pompeium 
perfidia  hominum  distractos  rursus  in  pristinam  concor- 
diam  reducas.  Crede  mihi  Caesarem  non  solum  in  tua 
potestate,  sed  etiam  maximum  beneficium  te  sibi  dedisse 
iudicaturum,  si  huc  te  reiicis.  Velim  idem  Pompeius 
faciat,  qui  ut  adduci  tali  tempore  ad  ullam  condicionem 
possit,  magis  opto  quam  spero;  sed,  cum  constiterit  et 
timere  desierit,  tum  incipiam  non  desperare  tuam  auctori- 
tatem  plurimum  apud  eum  vaHturam.  2.  Quod  Lentulum 
[consulem]  meum  voluisti  hic  remanere,  Caesari  gra- 
tum,  mihi  vero  gratissimum  medius  fidius  fecisti;  nam 
illum  tanti  facio,  ut  non  Caesarem  magis  diligam ;  qui  si 
passus  esset  nos  secum,  ut  consueveramus,  loqui  et  non  se 
totum  etiam  et  etiam  ab  sermone  nostro  avertisset,  minus 
miser,  quam  sum,  essem.  Nam  cave  putes  hoc  tempore 
plus  me  quemquam  cruciari,  quod  eum,  quem  ante  me 
diligo,  video  in  consulatu  quidvis  potius  esse  quam  consu- 
lem.  Quod  si  voluerit  tibi  obtemperare  et  nobis  de  Cae- 
sare  credere  et  consulatum  reliquum  Romae  peragere. 
incipiam  sperare  etiam  consilio  senatus,  auctore  te,  illo 

relatore,  Pompeium  et  Caesarem  coniungi  posse.  Quod 
si  factum  erit,  me  satis  vixisse  putabo.  3.  Factum  Cae- 
saris  de  Corfinio  totum  te  probaturum  scio :  quo  modo  in 
eius  modi  re,  commodius  cadere  non  potuit  quam  ut  res 
sine  sanguine  confieret.  Balbi  mei  tuique  adventu  delec- 
tatum  te  valde  gaudeo:  is  quaecumque  tibi  de  Caesare 
dixit  quaeque  Caesar  scripsit,  scio,  re  tibi  probabit,  quae- 
cumque  fortuna  eius  fuerit,  verissime  scripsisse. 

59.     AD  ATTICUM  VIII.  16. 

SCR.    FORMIIS   A.  D.    IV.    NoNAS    MaRTIAS   A.U.C.    705. 
CICERO    ATTICO. 

I.  Omnia  mihi  provisa  sunt  praeter  occultum  et  tutum 
iter  ad  mare  superum ;  hoc  enim  mari  uti  non  possumus 
hoc  tempore  anni :  illuc  autem,  quo  spectat  animus  et 
quo  res  vocat,  qua  veniam  ?  cedendum  enim  est  celeriter, 
ne  forte  qua  re  impediar  atque  alliger.  Nec  vero  ille  me 
ducit,  qui  videtur,  quem  ego  hominem  dnoXiTiKdiTaTov  om- 
nium  iam  ante  cognoram,  nunc  vero  etiam  daTpaTrjyiKcoTa'- 
Tov.  Non  me  igitur  is  ducit,  sed  sermo  hominum,  qui  ad 
me  a  Philotimo  scribitur ;  is  enim  me  ab  optimatibus  ait 
conscindi.  Quibus  optimatibus,  di  boni!  qui  nunc  quo 
modo  occurrunt  I  quo  modo  autem  se  venditant  Caesari ! 
Municipia  vero  deum,  nec  simulant,  ut  cum  de  illo  ae- 
groto  vota  faciebant.  2.  Sed  plane,  quicquid  mali  hic 
Pisistratus  non  fecerit,  tam  gratum  est,  quam  si  alium 
facere  prohibuerit;  /lunc  propitium  sperant,  illum  iratum 
putant.  Quas  fieri  censes  dnavTrja-eis  ex  oppidis!  quos 
honores !  '  Metuunt  *  inquies.  Credo,  sed  mehercule 
illum  magis  :  huius  insidiosa  clementia  delectantur,  illius 
iracundiam  formidant.  ludices  de  ccclx.,  qui  praecipue 
Gnaeo  nostro  delectabantur,  ex  quibus  quotidie  aliquem 

video,  nescio  quas  eius  Lucerias  horrent:  itaque  quaero, 
qui  sint  isti  optimates,  qui  me  exturbent,  cum  ipsi  domi 
maneant.  Sed  tamen,  quicumque  sunt,  mdco^ai  Tpiaff. 
Etsi,  qua  spe  proficiscar  video,  coniungoque  me  cum 
homine  magis  ad  vastandam  Italiam  quam  ad  vincendum 
parato.  f  domum  quem  exspecto.  Et  quidem,  cum 
haec  scribebam,  mi.  Nonas,  iam  exspectabam  aliquid  a 
Brundisio.  Quid  autem  aliquid?  quam  inde  turpiter 
fugisset  et  victor  hic  qua  se  referret  et  quo ;  quod  ubi 
audissem,  si  ille  Appia  veniret,  ego  Arpinum  cogitabam. 

60.     AD  ATTICUM  IX.  6  A. 

CAESAR    IMP.    S.    D.    CICERONI    IMP. 

CuM  Furnium  nostrum  tantum  vidissem,  neque  loqui 
neque  audire  meo  commodo  potuissem,  properarem 
atque  essem  in  itinere,  praemissis  iam  legionibus,  prae- 
terire  tamen  non  potui,  quin  et  scriberem  ad  te  et  illum 
mitterem  gratiasque  agerem,  etsi  hoc  et  feci  saepe  et 
saepius  mihi  facturus  videor :  ita  de  me  mereris.  Im- 
primis  a  te  peto,  quoniam  confido  me  celeriter  ad  urbem 
venturum,  ut  te  ibi  videam,  ut  tuo  consilio,  gratia,  digni- 
tate,  ope  omnium  rerum  uti  possim.  Ad  propositum 
revertar :  festinationi  meae  brevitatique  litterarum  ignos- 
ces ;  reliqua  ex  Furnio  cognosces. 

61.     AD  ATTICUM  IX.  7. 
ScR.  FoRMiis  A.  D.    m.  Idus  Martias  a.u.c.  705. 

CICERO    ATTICO    SAL. 

I.  ScRiPSERAM  ad  te  epistolam,  quam  darem  nn.  Idus; 

Lsed  eo  die  is,  cui  dare  volueram,  non  est  profectus.  Venit 
autem  eo  ipso  die  ille  'celeripes,'  quem  Salvius  dixerat': 
attulit  uberrimas  tuas  litteras,  quae  mihi  quiddam  quasi 
: 

•  animulae  stillarunt;'  recreatum  enim  me  non  queo 
dicere.  Sed  plane  r6  awexov  effecisti ;  ego  enim  non 
iam  id  ago,  mihi  crede,  ut  prosperos  exitus  consequar : 
sic  enim  video,  nec  duobus  his  vivis  nec  hoc  uno  nos 
umquam  rem  publicam  habituros.  Ita  neque  de  otio 
nostro  spero  iam  nec  ullam  acerbitatem  recuso.  Unum 
illud  extimescebam,  ne  quid  turpiter  facerem,  vel  dicam, 
iam  fecissem.  2.  Sic  ergo  habeto,  salutares  te  mihi 
litteras  misisse,  neque  solum  has  longiores,  quibus  nihil 
potest  esse  explicatius,  nihil  perfectius,  sed  etiam  illas 
breviores,  in  quibus  hoc  mihi  iucundissimum  fuit,  con- 
silium  factumque  nostrum  a  Sexto  probari,  pergratumque 
mihi  tu  fecisti,  a  quo  diligi  me  et,  quid  rectum  sit,  intel- 
legr  scio.  Longior  vero  tua  epistola  non  me  solum,  sed 
meos  omnes  aegritudine  levavit ;  itaque  utar  tuo  consilio 
et  ero  in  Formiano,  ne  aut  ad  urbem  dTrdvTrja-ii  mea  anim- 
advertatur  aut,  si  nec  hic  nec  illic  eum  videro,  devitatum 
se  a  me  putet.  3.  Quod  autem  suades,  ut  ab  eo  petam 
ut  mihi  concedat  ut  idem  tribuam  Pompeio,  quod  ipsi  tri- 
buerim,  id  me  iam  pridem  agere  intelleges  ex  Htteris  Balbi 
et  Oppii,  quarum  exempla  tibi  misi ;  misi  etiam  Caesaris 
ad  eos  sana  mente  scriptas,  quo  modo  in  tanta  insania. 
Sin  mihi  Caesar  hoc  non  concedat,  video  tibi  placere  illud, 
me  TToXiVeufxa  de  pace  suscipere,  in  quo  non  extimesco 
periculum :  cum  enim  tot  impendeant,  cur  non  honestis- 
simo  depecisci  velim?  Sed  vereor  ne  Pompeio  quid 
oneris  imponam, 

/u^  fxot  yopfflrjv  Ke(pa\^v  detvoio  ireXdupov 

intorqueat;  mirandum  enim  in  modum  Gnaeus  noster 
Sullani  regni  similitudinem  concupivit.  Eldtos  <roi  Xeyo). 
Nihil  ille  umquam  minus  obscure  tulit.  'Gumhoccine 
igitur  *  inquies  *  esse  vis  ? '   Beneficium  sequor;  mihi  crede. 

non  causam  [ut  in  Milone,  ut  in  .  .  .  sed  haec  hactenus]. 

4.  *  Causa  igitur  non  bona  est?'  Immo  optima,  sed  age- 
tur,  memento,  foedissime  :  primum  consilium  est  suffo- 
care  urbem  et  Italiam  fame,  deinde  agros  vastare,  urere, 
pecuniis  locupletium  non  abstinere ;  sed  cum  eadem  me- 
tuam  ab  hac  parte,  si  illim  beneficium  non  sit,  rectius 
putem  quidvis  domi  perpeti.  Sed  ita  meruisse  illum  de 
me  puto,  ut  dxapia-Tias  crimen  subire  non  audeam :  quam- 
quam  a  te  eius  quoque  rei  iusta  defensio  est  explicata. 

5.  De  triumpho  tibi  adsentior,  quem  quidem  totum  facile 
et  libenter  abiecero:  egregie  probo  fore  ut,  dum  vaga- 
mur,  6  ttXoos  copalos  obrepat.  *  Si  modo '  inquis  '  satis  ille 
erit  firmus.'  Est  firmior  etiam  quam  putabamus ;  de  isto 
licet  bene  speres :  promitto  tibi,  si  valebit,  tegulam  illum 
in  Italia  nullam  relicturum.  *  Tene  igitur  socio  ? '  Contra 
mehercule  meum  iudicium  et  contra  omnium  antiquorum 
auctoritatem,  nec  tam  ut  illa  adiuvem  quam  ut  haec  ne  vi- 
deam  cupio  discedere ;  noli  enim  putare  tolerabiles  horum 
insanias  nec  unius  modi  fore  :  etsi  quid  te  horum  fugit, 
legibus,  iudiciis,  senatu  sublato,  Hbidines,  audacias,  sump- 
tus,  egestates  tot  egentissimorum  hominum  nec  privatas 
posse  res  nec  rem  pubHcam  sustinere  ?  Abeamus  igitur 
inde  qualibet  navigatione,  etsi  id  quidem,  ut  tibi  videbitur, 
sed  certe  abeamus  ;  sciemus  enim,  id  quod  exspectas, 
quid  Brundisn  actum  sit.  6.  Bonis  viris  quod  ais  probari 
quae  adhuc  fecerimus,  scirique  ab  iis  nos  non  profectos, 
valde  gaudeo,  si  est  nunc  ullus  gaudendi  locus.  De 
Lentulo  investigabo  diHgentius  :  id  mandavi  Philotimo, 
homini  forti  ac  nimium  optimati.  7.  Extremum  est,  ut 
tibi  argumentum  ad  scribendum  fortasse  iam  desit — :nec 
enim  aHa  de  re  nunc  ulla  scribi  potest ;  et  de  hac  quid 
iam  ampHus  inveniri  potest  ? — sed  quoniam  et  ingenium 

L  2 

suppeditat — dico  mehercule  ut  sentio — et  amor,  quo  et 
meum  ingenium  incitatur,  perge,  ut  facis,  et  scribe  quan- 
tum  potes.  In  Epirum  quod  me  non  invitas,  comitem 
non  molestum,  subirascor,  sed  vale :  nam  ut  tibi  ambu- 
landum,  ungendum,  sic  mihi  dormiendum  ;  etenira  litterae 
tuae  mihi  somnum  attulerunt. 

62.     AD  ATTICUM  IX.  9. 

SCR.   IN   FORMIANO    A.    D.    XVI.    KaLENDAS   ApRILES 

A.U.C.    705. 

CICERO   ATTICO  SAL. 

I.  Tres  epistolas  tuas  accepi  postridie  Idus;  erant 
autem  mi.,  m.,  pridie  Idus  datae ;  igitur  antiquissimae 
cuique  primum  respondebo.  Adsentior  tibi,  ut  in  Formi- 
ano  potissimum  commorer,  etiam  de  supero  mari,  /^/wpta- 
boque,  ut  antea  ad  te  scripsi,  ecquonam  modo  possim 
voluntate  eius  nullam  rei  publicae  partem  attingere. 
Quod  laudas,  quia  oblivisci  me  scripsi  ante  facta  et 
delicta  nostri  amici,  ego  vero  ita  facio:  quin  ea  ipsa, 
quae  a  te  commemorantur,  secus  ab  eo  in  me  ipsum  facta 
esse  non  memini;  tanto  plus  apud  me  valere  beneficii 
gratiam  quam  iniuriae  dolorem  volo.  Faciamus  igitur,  ut 
censes,  colligamusque  nos :  ao(f)i(TTeva)  enim,  simul  ut  rus 
decurro,  atque  in  decursu  Beaecs  meas  commentari  non 
desino ;  sed  sunt  quaedam  earum  perdifficiles  ad  iudican- 
dum.  De  optimatibus  sit  sane  ita,  ut  vis,  sed  nosti  illud 
Aiovvaios  iv  KoplvBa.  Titinii  iilius  apud  Caesarem  est, 
Quod  autem  quasi  vereri  videris  ne  mihi  tua  consilia 
displiceant,  me  vero  nihil  delectat  aliud  nisi  consilium  et 
litterae  tuae ;  qua  re  fac,  ut  ostendis  :  ne  destiteris  ad  me 
quicquid  tibi  in  mentem  venerit  scribere :  mihi  nihil 
potest  esse  gratius.     2.  Venio  ad  alteram  nunc  epistolam. 

Recte  non  credis  de  numero  militum  :  ipso  dimidio  plus 
scripsit  Clodia.  Falsum  etiam  de  corruptis  navibus. 
Quod  consules  laudas,  ego  quoque  animum  laudo,  sed 
consilium  reprehendo;  discessu  enim  illorum  actio  de 
pace  sublata  est,  quam  quidem  ego  meditabar.  Itaque 
postea  Demetrii  librum  de  concordia  tibi  remisi  et  Philo- 
timo  dedi;  nec  vero  dubito  quin  exitiosum  bellum  im- 
pendeat,  cuius  initium  ducetur  a  fame.  Et  me  tamen 
doleo  non  interesse  huic  bello !  in  quo  tanta  vis  sceleris 
futura  est,  ut,  cum  parentes  non  alere  nefarium  sit,  nostri 
principes  antiquissimam  et  sanctissimam  parentem,  pat- 
riam,  fame  necandam  putent.  Atque  hoc  non  opinione 
timeo,  sed  interfui  sermonibus :  omnis  haec  classis  Alex- 
andria,  Colchis,  Tyro,  Sidone,  Arado,  Cypro,  Pamphylia, 
Lycia,  Rhodo,  Chio,  Byzantio,  Lesbo,  Smyrna,  Mileto, 
Coo  ad  intercludendos  commeatus  Italiae  et  ad  occu- 
pandas  frumentarias  provincias  comparatur.  At  quam 
veniet  iratusl  et  iis  qtiidem  maxime,  qui  eum  maxime 
salvum  volebant,  quasi  relictus  ab  iis,  quos  reliquit. 
Itaque  mihi  dubitanti,  quid  me  facere  par  sit,  permagnum 
pondus  adfert  benevolentia  erga  illum,  qua  dempta  perire 
melius  esset  in  patria  quam  patriam  servando  evertere. 
De  septemtrione  plane  ita  est ;  metuo  ne  vexetur  Epirus. 
Sed  quem  tu  locum  Graeciae  non  direptum  iri  putas? 
Praedicat  enim  palam  et  militibus  ostendit  se  largitione 
ipsa  superiorem  quam  hunc  fore.  Illud  me  praeclare 
admones,  cum  illum  videro,  ne  nimis  indulgenter  et  u> 
cum  gravitate  potius  loquar:  plane  sic  faciendum.  Arpi- 
num,  cum  eum  convenero,  cogito,  ne  forte  aut  absim, 
cum  veniet,  aut  cursem  huc  illuc  via  deterrima.  Bibu- 
lum,  ut  scribis,  audio  venisse  et  redisse  pridie  Idus.  3. 
Philotimum,  ut   ais  epistola  tertia,  exspectabas;    at  ille 

Idibus  a  me  profectus  est:  eo  serius  ad  tuam  illam 
epistolam,  cui  ego  statim  rescripseram,  redditae  sunt 
meae  litterae.  De  Domitio,  ut  scribis,  ita  opinor  esse,  ut 
et  in  Cosano  sit  et  consilium  eius  ignoretur.  Iste  om- 
nium  turpissimus  et  sordidissimus,  qui  consularia  comitia 
a  praetore  ait  haberi  posse,  est  idem,  qui  semper  in  re 
publica  fuit.  Itaque  nimirum  hoc  illud  est,  quod  Caesar 
scribit  in  ea  epistola,  cuius  exemplum  ad  te  misi,  se  velle 
uti  *  consilio '  meo ;  age,  esto :  hoc  commune  est ; 
'gratia;'  ineptum  id  quidem,  sed,  puto,  hoc  simulat  ad 
quasdam  senatorum  sententias;  *  dignitate  ;'  fortasse  sen- 
tentia  consulari.  Illud  extremum  est,  *  ope  omnium  re- 
rum ; '  id  ego  suspicari  coepi  tum  ex  tuis  litteris  aut  hoc 
ipsum  esse  aut  non  multo  secus:  nam  permagni  eius 
interest  rem  ad  interregnum  non  venire ;  id  adsequitur,  si 
per  praetorem  consules  creantur.  Nos  autem  in  Hbris 
habemus  non  modo  consules  a  praetore,  sed  ne  praetores 
quidem  creari  ius  esse,  idque  factum  esse  numquam; 
consules  eo  non  esse  ius,  quod  maius  imperium  a  minore 
rogari  non  sit  ius,  praetores  autem,  cum  ita  rogentur,  ut 
coUegae  consulibus  sint,  quorum  est  maius  imperium. 
Aberit  non  longe  quin  hoc  a  me  decerni  velit  neque  sit 
contentus  Galba,  Scaevola,  Cassio,  Antonio : 

T0T6  fto{  X'^*'^*  ivpna  x9i)v  1 

sed  quanta  tempestas  impendeat,  vides.  4.  Qui  transi- 
erint  senatores,  scribam  ad  te,  cum  certum  habebo.  De 
re  frumentaria  recte  intellegis,  quae  nullo  modo  adminis- 
trari  sine  vectigalibus  potest,  nec  sine  causa  et  eos,  qui 
circum  illum  sunt,  omnia  postulantes  et  bellum  nefarium 
times.  Trebatium  nostrum,  etsi,  ut  scribis,  nihil  bene 
sperat,  tamen  videre  sane  veHm;  quem  fac  horteris  ut 
properet ;  opportune  enim  ad  me  ante  adventum  Caesaris 

venerit.  De  Lanuvino  statim,  ut  audivi  Phameam  mor- 
tuum,  optavi,  si  modo  esset  futura  res  publica,  ut  id 
aliquis  meorum,  neque  tamen  de  te,  qui  maxime  meus  es, 
cogitavi;  sciebam  enim  te  quoto  anno  et  quantum  in 
solo  solere  quaerere,  neque  solum  Romae,  sed  etiam  Deli 
tuum  digamma  videram :  verum  tamen  ego  illud,  quam- 
quam  est  bellum,  minoris  aestimo,  quam  aestimabatur 
Marcellino  consule,  cum  ego  istos  hortulos  propter 
domum  Antii  quam  tum  habebam,  iucundiores  mihi  fore 
putabam  et  minore  impensa,  quam  si  Tusculanum  re- 
fecissem.  Volui  f  -NSQ.  Egi  per  praedem,  ille  daret, 
Antii  cum  haberet  venale  :  noluit.  Sed  nunc  omnia  ista 
iacere  puto  propter  nummorum  caritatem.  Mihi  quidem 
erit  aptissimum  vel  nobis  potius,  si  tu  emeris.  Sed  eius 
dementias  cave  contemnas  :  valde  est  venustum.  Quam- 
quam  mihi  ista  omnia  iam  addicta  vastitati  videntur. 
Respondi  epistolis  tribus,  sed  exspecto  alias;  nam  me 
adhuc  tuae  Htterae  sustentarunt.     D.  Liberalibus. 

63.     AD  ATTICUM  IX.  10. 

SCR.    IN    FORMIANO    A.  D.    XV.    KaLENDAS    ApRILES 

A.U.C.    705. 

CICERO    ATTICO   SAL. 

I.  Nihil  habebam,  quod  scriberem;  neque  enim  novi 
quicquam  audieram  et  ad  tuas  omnes  rescripseram  pridie ; 
sed,  cum  me  aegritudo  non  solum  somno  privaret,  verum 
ne  vigilare  quidem  sine  summo  dolore  pateretur,  tecum 
ut  quasi  loquerer,  in  quo  uno  acquiesco,  hoc  nescio  quid 
nuUo  argumento  proposito  scribere  institui.  2.  Amens 
mihi  fuisse  videor  a  principio  et  me  una  haec  res  torquet, 
quod  non  omnibus  in  rebus  labentem  vel  potius  ruentem 
Pompeium  tamquam  unus  manipularis  secutus  sim.     Vidi 

hominem  xtiii.  ^ij/.  Febr.  plenum  formidinis:  illo  ipso 
die  sensi,  quid  ageret;  numquam  mihi  postea  placuit, 
nec  umquam  aliud  ex  alio  peccare  destitit.  Nihil  interim 
ad  me  scribere,  nihil  nisi  fugam  cogitare.  Quid  quaeris  ? 
sicut  iv  Tois  epaTLKois  alienant  immundae,  insulsae,  inde- 
corae,  sic  me  illius  fugae  neglegentiaeque  deformitas 
avertit  ab  amore ;  nihil  enim  dignum  faciebat,  qua  re  eius 
fugae  comitem  me  adiungerem.  Nunc  emergit  amor, 
nunc  desiderium  ferre  non  possum,  nunc  mihi  nihil  libri, 
nihil  litterae,  nihil  doctrina  prodest :  ita  dies  et  noctes 
tamquam  avis  illa,  mare  prospecto,  evolare  cupio ;  do,  do 
poenas  temeritatis  meae.  Etsi  quae  fuit  illa  temeritas  ? 
quid  feci  non  consideratissime  ?  Si  enim  nihil  praeter 
fugam  quaereretur,  fugissem  libentissime,  sed  genus  belli 
crudelissimi  et  maximi,  quod  nondum  vident  homines 
quale  futurum  sit,  perhorrui.  Quae  minae  municipiis  ! 
quae  nominatim  viris  bonis  I  quae  denique  omnibus,  qui 
remansissent !  quam  crebro  illud  *  Sulla  potuit,  ego  non 
potero  ?  *  3.  Mihi  autem  haeserunt  illa :  male  Tarqui- 
nius,  qui  Porsenam,  qui  Octavium  Mamilium  contra 
patriam,  impie  Coriolanus,  gm  auxilium  petiit  a  Volscis, 
recte  Themistocles,  qui  mori  maluit,  nefarius  Hippias, 
Pisistrati  filius,  qui  in  Marathonia  pugna  cecidit  arma 
contra  patriam  ferens.  At  Sulla,  at  Marius,  at  Cinna 
recte.  Immo  iure  fortasse ;  sed  quid  eorum  victoria 
crudelius?  quid  funestius?  Huius  belli  genus  fugi,  et  eo 
magis,  quod  crudeliora  etiam  cogitari  et  parari  videbam. 
Me,  quem  non  nulli  conservatorem  istius  urbis,  quem 
parentem  esse  dixerunt,  Getarum  et  Armeniorum  et 
Colchorum  copias  ad  eam  adducere?  me  meis  civibus 
famem,  vastitatem  inferre  Italiae?  hunc  primum  morta- 
lem   esse,   deinde   etiam   multis   modis   posse   exstingui 

cogitabam,  urbem  autem  et  populum  nostrum  servandum 
ad  immortalitatem,  quantum  in  nobis  esset,  putabam,  et 
tamen  spes  quaedam  me  oblectabat  fore,  ut  aliquid  con- 
veniret  potius,  quam  aut  hic  tantum  sceleris  aut  ille  tan- 
tum  flagitii  admitteret.  Alia  res  nunc  tota  est,  alia  mens 
mea :  sol,  ut  est  in  tua  quadam  epistola,  excidisse  mihi  e 
mundo  videtur.  Ut  aegroto,  dum  anima  est,  spes  esse 
dicitur,  sic  ego,  quoad  Pompeius  in  Italia  fuit,  sperare 
non  destiti:  haec  me  fefellerunt,  et,  ut  verum  loquar, 
aetas  iam  a  diuturnis  laboribus  devexa  ad  otium  domesti- 
carum  me  rerum  delectatione  mollivit.  Nunc,  si  vel 
periculose  experiundum  erit,  experiar  certe,  ut  hinc 
avolem.  Ante  oportuit  fortasse ;  sed  ea,  quae  scripsi, 
me  tardarunt  et  auctoritas  maxime  tua.  4.  Nam  cum 
ad  hunc  locum  venissem,  evolvi  volumen  epistolarum 
tuarum,  quod  ego  sud  signo  habeo  servoque  diligentis- 
sime.  Erat  igitur  in  ea,  quam  x.  K.  Febr.  dederas,  hoc 
modo :  *  sed  videamus,  et  Gnaeus  quid  agat  et  illius 
rationes  quorsum  fluant:  quod  si  iste  Italiam  relinquet, 
faciet  omnino  male  et,  ut  ego  existimo,  aXoyia-Tcos:  sed  tum 
demum  consilia  nostra  commutanda  erunt.*  Hoc  scribis 
post  diem  quartum,  quam  ab  urbe  discessimus.  Deinde 
VIII.  K.  Febr. :  '  tantum  modo  Gnaeus  noster  ne,  ut  urbem 
aXoylarcos  reliquit,  sic  Italiam  relinquat.'  Eodem  die  das 
alteras  litteras,  quibus  mihi  consulenti  planissime  respon- 
des;  est  enim  sic:  'sed  venio  ad  consultationem  tuam.  Si 
Gnaeus  Italia  cedit,  in  urbem  redeundum  puto ;  quae  enim 
finis  peregrinationis?'  Hoc  mihi  plane  haesit,  et  nunc  ita 
video,  infinitum  bellum  iunctum  miserrima  fuga,  quam  tu 
peregrinationem  viroKopi^j].  5.  Sequitur  xPWH-^^  vi.  IC. 
Februarias :  *  ego,  si  Pompeius  manet  in  Italia  nec  res  ad 
pactionem  venit,  longius  bellum  puto  fore;  sin  Italiam 

relinquit,  ad  posterum  bellum  ua-novdov  strui  existimo.' 
Huius  igitur  belli  ego  particeps  et  socius  et  adiutor  esse 
cogor,  quod  et  aaTrovdop  est  ef  cum  civibus.  Deinde  vn. 
Idus  Febr.,  cum  iam  plura  audires  de  Pompeii  consilio, 
concludis  epistolam  quandam  hoc  modo:  *ego  quidem 
tibi  non  sim  auctor,  si  Pompeius  Italiam  relinquit,  te 
quoque  profugere ;  summo  enim  periculo  facies  nec  rei 
publicae  proderis,  cui  quidem  posterius  poteris  prodesse, 
si  manseris/  Quem  ^CKoTraTpiv  ac  ttoXltikov  hominis  pru- 
dentis  et  amici  tali  admonitu  non  moveret  auctoritas  ?  6. 
Deinceps  iii.  Idus  Febr.  iterum  mihi  respondes  consulenti 
sic  :  '  quod  quaeris  a  me  fugamne  f  fidam  an  moram 
desidem  utiliorem  putem,  ego  vero  in  praesentia  subitum 
discessum  et  praecipitem  profectionem  cum  tibi,  tum  ipsi 
Gnaeo  inutilem  et  periculosam  puto,  et  satius  esse  exis- 
timo  vos  dispertitos  et  in  speculis  esse;  sed  medius 
fidius  turpe  nobis  puto  esse  de  fuga  cogitare.*  Hoc  turpe 
Gnaeus  noster  biennio  ante  cogitavit ;  ita  sullaturit  animus 
eius  et  proscripturit  iam  diu.  Inde,  ut  opinor,  cum  tu  ad 
me  quaedam  yeviKaTepov  scripsisses  et  ego  mihi  a  te  [quae- 
dam]  significari  putassem,  ut  Italia  cederem,  detestaris 
hoc  diligenter  xi.  K.  Mart. :  '  ego  vero  nulla  epistola  signi- 
ficavi,  si  Gnaeus  Italia  cederet,  ut  tu  una  cederes,  aut,  sz 
significavi,  non  dico  fui  inconstans,  sed  demens.'  In 
eadem  epistola  alio  loco  :  '  nihil  rehnquitur  nisi  fuga,  cui 
te  socium  neutiquam  puto  esse  oportere  nec  umquam 
putavi.'  7.  Totam  autem  hanc  deliberationem  evolvis 
accuratius  in  Htteris  viii.  Kal.  Mart.  datis :  '  si  M'.  Lepidus 
et  L.  Volcatius  remanent,  manendum  puto,  ita  ut,  si 
salvus  sit  Pompeius  et  constiterit  alicubi,  hanc  veKviav 
relinquas  et  te  in  certamine  vinci  cum  illo  facilius  patiaris 
quam  cum  hoc  in  ea,  quae  perspicitur  futura,  colluvie 

regnare.'  Multa  disputas  huic  sententiae  convenientia ; 
inde  ad  extremum  '  quid  si '  inquis  '  Lepidus  et  Volcatius 
discedunt?  plane  a.TropS>.  Quod  evenerit  igitur  et  quod 
egeris,  id  aTfpKTeov  putabo.'  Si  tum  dubitaras,  nunc  certe 
non  dubitas,  istis  manentibus.  8.  Deinde  in  ipsa  fuga  v. 
Kal.  Martias :  *  interea  non  dubito  quin  in  Formiano 
mansurus  sis;  commodissime  enim  rb  fieXXov  ibi  Kapado- 
Kf)(Teis.*  Ad  K.  Martias,  cum  ille  quintum  iam  diem  Brun- 
disii  esset :  *  tum  poterimus  deliberare,  non  scilicet  integra 
re,  sed  certe  minus  infracta,  quam  si  una  proieceris  te.' 
Deinde  im.  Non.  Martias  vno  ttjv  Xrjyjnv  cum  breviter 
scriberes,  tamen  ponis  hoc  :  *  cras  scribam  plura  et  ad 
omnia;  hoc  tamen  dicam,  non  paenitere  me  consilii  de 
tua  mansione,  et,  quamquam  magna  sollicitudine,  tamen, 
quia  minus  mali  puto  esse  quam  in  illa  profectione,  maneo 
in  sententia  et  gaudeo  te  mansisse.'  9.  Cum  vero  iam 
angerer  et  timerem,  ne  quid  a  me  dedecoris  esset  ad- 
missum,  ni.  Nonas  Mart. :  '  tamen  te  non  esse  una  cum 
Pompeio  non  fero  moleste;  postea  si  opus  fuerit,  non 
erit  difficile,  et  illi,  quoquo  tempore  fiet,  erit  d(rp.€vi(rTov, 
Sed  hoc  ita  dico,  si  hic,  qua  ratione  initium  fecit,  eadem 
cetera  aget,  sincere,  temperate,  prudenter,  valde  videro  et 
consideratius  utilitati  nostrae  consuluero/  10.  vii.  Idus 
Martias  scribis  Peducaeo  quoque  nostro  probari,  quod 
quierim,  cuius  auctoritas  multum  apud  me  valet.  His  ego 
tuis  scriptis  me  consolor,  ut  nihil  a  me  adhuc  delictum 
putem.  Tu  modo  auctoritatem  tuam  defendito :  adversus 
me  nihil  opus  est,  sed  consciis  egeo  aliis.  Ego,  si  nihil 
peccavi,  reliqua  tuebor :  ad  ea  tu  te  hortare  et  me  omnino 
tua  cogitatione  adiuva.  Hic  nihildum  de  reditu  Caesaris 
audiebatur.  Ego  his  Htteris  hoc  tamen  profeci:  perlegi 
omnes  tuas  et  in  eo  acquievi. 

64.     AD  ATTICUM  IX.  ii  A. 

SCR.  IN  FORMIANO  A.D.  XV.  (?)  KaLENDAS  ApRILES  A.U.C.  705. 
CICERO    IMP.  S.  D.  CAESARI    IMP. 

I.  Ut  legi  tuas  litteras,  quas  a  Furnio  nostro  acceperam, 
quibus  mecum  agebas,  ut  ad  urbem  essem,  te  velle  uti 
consilio  et  dignitate  mea,  minus  sum  admiratus  :  de  gratia 
et  de  ope  quid  significares,  mecum  ipse  quaerebam,  spe 
tamen  deducebar  ad  eam  cogitationem,  ut  te  pro  tua 
admirabili  ac  singulari  sapientia  de  otio,  de  pace,  de  con- 
cordia  civium  agi  velle  arbitrarer,  et  ad  eam  rationem 
existimabam  satis  aptam  esse  et  naturam  et  personam 
meam.  2.  Quod  si  ita  est  et  si  qua  de  Pompeio  nostro 
tuendo  et  tibi  ac  rei  publicae  reconciliando  cura  te 
attingit,  magis  idoneum,  quam  ego  sum,  ad  eam  causam 
profecto  reperies  neminem,  qui  et  illi  semper  et  senatui, 
cum  primum  potui,  pacis  auctor  fui,  nec  sumptis  armis 
belli  ullam  partem  attigi,  iudicavique  eo  bello  te  violari, 
contra  cuius  honorem  populi  Romani  beneficio  concessum 
inimici  atque  invidi  niterentur.  Sed  ut  eo  tempore  non 
modo  ipse  fautor  dignitatis  tuae  fui,  verum  etiam  ceteris 
auctor  ad  te  adiuvandum,  sic  me  nunc  Pompeii  dignitas 
vehementer  movet ;  aliquot  enim  sunt  anni,  cum  vos  duo 
delegi,  quos  praecipue  colerem  et  quibus  essem,  sicut  sum, 
amicissimus.  3.  Quam  ob  rem  a  te  peto  vel  potius  omni- 
bus  te  precibus  oro  et  obtestor,  ut  in  tuis  maximis  curis 
aliquid  impertias  temporis  huic  quoque  cogitationi,  ut  tuo 
beneficio  bonus  vir,  gratus,  pius  denique  esse  in  maximi 
beneficii  memoria  possim;  quae  si  tantum  ad  me  ipsum 
pertinerent,  sperarem  me  a  te  tamen  impetraturum,  sed,  ut 
arbitror,  et  ad  tuam  fidem  et  ad  rem  publicam  pertinet, 
me   ex    paucis   et   ad  utriusque  vestrum  et   ad  civium 

concordiam  per  te  quam  accommodatissimum  conservari. 
Ego,  cum  antea  tibi  de  Lentulo  gratias  egissem,  quod  ei 
saluti,  qui  mihi  fuerat,  fuisses,  tamen  lectis  eius  litteris, 
quas  ad  me  gratissimo  animo  de  tua  liberalitate  bene- 
ficioque  misit,  eandem  me  salutem  a  te  accepisse  putavi 
quam  ille;  in  quem  si  me  intellegis  esse  gratum,  cura, 
obsecro,  ut  etiam  in  Pompeium  esse  possim. 

65.     AD  ATTICUM  IX.  12. 

SCR.  IN    FORMIANO  A.  D.  XII.  KaLENDAS  ApRILES    A.U.C  705. 
CICERO    ATTICO    SAL. 

I.  Legeram  tuas  litteras  xm.  K.,  cum  mihi  epistola 
adfertur  a  Lepta,  circumvallatum  esse  Pompeium,  ratibus 
etiam  exitus  portus  teneri :  non  medius  fidius  prae  lac- 
rimis  possum  reliqua  nec  cogitare  nec  scribere.  Misi  ad 
te  exemplum.  Miseros  nos !  cur  non  omnes  fatum  illius 
una  exsecuti  sumus?  Ecce  autem  a  Matio  et  Trebatio 
eadem,  quibus  Minturnis  obvii  Caesaris  tabellarii.  Tor- 
queor  infelix,  ut  iam  illum  Mucianum  exitum  exoptem. 
At  quam  honesta,  at  quam  expedita  tua  consilia,  quam 
evigilata  tuis  cogitationibus  qua  itineris,  qua  navigationis, 
qua  congressus  sermonisque  cum  Caesarel  omnia  cum 
honesta,  tum  cauta.  In  Epirum  vero  invitatio  quam 
suavis,  quam  liberalis,  quam  fraterna!  2.  De  Dionysio 
sum  admiratus,  qui  apud  me  honoratior  fuit  quam  apud 
Scipionem  Panaetius,  a  quo  impurissime  haec  nostra 
fortuna  despecta  est.  Odi  hominem  et  odero;  utinam 
ulcisci  possem  I  sed  illum  ulciscentur  mores  sui. 

3.  Tu,  quaeso,  nunc  vel  maxime,  quid  agendum  nobis 
sit,  cogita.  Populi  Romani  exercitus  Cn.  Pompeium 
circumsedet,  fossa  et  vallo  saeptum  tenet,  fuga  prohibet : 
nos  vivimus  et  stat  urbs  ista;  praetores  ius  dicunt;  aediles 

ludos  parant ;  viri  boni  usuras  perscribunt ;  ego  ipse  sedeo. 
Coner  illuc  ire,  ut  insanus?  implorare  fidem  municipi- 
orum  ?  boni  non  sequentur ;  leves  irridebunt ;  rerum 
novarum  cupidi,  victores  praesertim  et  armati,  vim  et 
manus  adferent.  4.  Quid  censes  igitur?  ecquidnam  est 
tui  consilii  ad  finem  huius  miserrimae  vitae  ?  Nunc  doleo, 
nunc  torqueor,  cum  cuidam  aut  sapiens  videor,  quod  una 
non  ierim,  aut  felix  fuisse.  Mihi  contra ;  numquam  enim 
ilHus  victoriae  socius  esse  volui ;  calamitatis  mallem  fuis- 
sem.  Quid  ego  nunc  tuas  litteras,  quid  tuam  prudentiam 
aut  benevolentiam  implorem?  actum  est:  nuUa  re  iam 
possum  iuvari,  qui  ne  quod  optem  quidem  iam  habeo  nisi 
ut  aliqua  inimici  misericordia  liberemur. 

66.     AD  ATTICUM  IX.  16. 

SCR.  IN  FORMIANO   A.  D.  VII.  KaLENDAS  ApRILES  A.U.C.  705. 
CICERO    ATTICO   SAL. 

1.  CuM  quod  scriberem  ad  te  nihil  haberem,  ne  quem 
diem  intermitterem,  has  dedi  litteras.  A.  d.  vi.  K.  Caesar- 
em  Sinuessae  mansurum  nuntiabant ;  ab  eo  mihi  litterae 
redditae  sunt  a.  d.  vii.  K.,  quibus  iam  '  opes '  meas,  non, 
ut  superioribus  [litteris],  'opem'  exspectat.  Cum  eius 
clementiam  Corfiniensem  illam  per  litteras  collaudavissem, 
rescripsit  hoc  exemplo : 

'CAESAE   IMP.    CICERONI    IMP.    SAL.    DIC 

2.  Recte  auguraris  de  me — bene  enim  tibi  cognitus 
sum — nihil  a  me  abesse  longius  crudelitate;  atque  ego 
cum  ex  ipsa  re  magnam  capio  voluptatem,  tum  meum 
factum  probari  abs  te  triumpho  gaudio.  Neque  illud  me 
movet,  quod  ii,  qui  a  me  dimissi  sunt,  discessisse  dicuntur, 
ut  mihi  rursus  bellum  inferrent ;  nihil  enim  malo  quam  et 

me  mei  similem  esse  et  illos  sui.  3.  Tu  velim  mihi  ad 
urbem  praesto  sis,  ut  tuis  consiliis  atque  opibus,  ut  con- 
suevi,  in  omnibus  rebus  utar.  Dolabella  tuo  nihil  scito 
mihi  esse  iucundius.  Hanc  adeo  habebo  gratiam  illi; 
neque  enim  aliter  facere  poterit :  tanta  eius  humanitas,  is 
sensus,  ea  in  me  est  benevolentia.' 

67.     AD  ATTICUM  IX.  18. 
ScR.  Arpini  a.  d.  IV.  Kalendas  Apriles  a.u.c.  705. 

CICERO    ATTICO    SAL. 

I.  Utrumque  ex  tuo  consilio:  nam  et  oratio  fuit  ea 
nostra,  ut  bene  potius  ille  de  nobis  existimaret,  quam 
gratias  ageret,  et  in  eo  mansimus,  ne  ad  urbem.  Illa 
fefellerunt,  facilem  quod  putaramus :  nihil  vidi  minus. 
Damnari  se  nostro  iudicio,  tardiores  fore  reliquos,  si  nos 
non  venerimus,  dicere;  ego,  dissimilem  illorum  esse 
causam.  Cum  multa :  *  veni  igitur  et  age  de  pace.'  Meone, 
inquam,  arbitratu?  *An  tibi'  inquit  'ego  praescribam?' 
Sic,  inquam,  agam,  senatui  non  placere  in  Hispanias  iri 
nec  exercitus  in  Graeciam  transportari,  multaque,  inquam, 
de  Gnaeo  deplorabo.  Tum  ille :  *ego  vero  ista  dici  nolo.' 
Ita  putabam,  inquam,  sed  ego  eo  nolo  adesse,  quod  aut 
sic  mihi  dicendum  est  multaque,  quae  nuUo  modo  possem 
silere,  si  adessem,  aut  non  veniendum.  Summa  fuit,  ut 
ille,  quasi  exitum  quaerens,  *ut  deliberarem.'  Non  fuit 
negandum.  Ita  discessimus.  Credo  igitur  hunc  me  non 
amare ;  at  ego  me  amavi,  quod  mihi  iam  pridem  usu  non 
venit.  2.  Reliqua,  o  di  I  qui  comitatus  !  quae,  ut  tu  soles 
dicere,  veKvia !  in  qua  erat  f  ero  sceleri !  o  rem  perditam  1 
o  copias  desperatas  1  Quid,  guod  Servii  filius,  guod  Titinii 
in  iis  castris  fuerunt,  quibus  Pompeius  circumsederetur ! 
sex  legiones ;  multum  vigilat,  audet :  nullum  video  finem 

mali.  Nunc  certe  promenda  tibi  sunt  consilia :  hoc 
fuerat  extremum.  3.  Illa  tamen  KaTaKken  illius  est  odiosa, 
quam  paene  praeterii,  si  sibi  consiliis  nostris  uti  non 
liceret,  usurum,  quorum  posset,  ad  omniaque  esse  descen- 
surum.  *Vidisti  igitur  virum,  ut  scripseras?  ingemuisti?' 
Certe.  *Cedo  reliqua.'  Quid?  continuo  ipse  in  Peda- 
num,  ego  Arpinum;  inde  exspecto  equidem  \a\ay€v(rav 
illam  tuam.  *  Tu,  malum,*  inquies  *  actum  ne  agas.'  Etiam 
illum  ipsum,  quem  sequimur,  multa  fefellerunt.  4.  Sed 
ego  tuas  litteras  exspecto ;  nihil  est  enim  iam,  ut  an- 
tea,  '  videamus,  hoc  quorsum  evadat : '  extremum  fuit  de 
congressu  nostro,  quo  quidem  non  dubito  quin  istum 
ofFenderim ;  eo  maturius  agendum  est.  Amabo  te,  epis- 
tolam  et  irokiTiKr^v !  valde  tuas  litteras  nunc  exspecto. 

68.     AD  ATTICUM  X.  i. 

SCR.    IN    LaTERIO    QuINTI    FRATRIS    A.  D.    III. 

NoNAS  Apriles  a.u.c.  705. 
cicero  attico  sal. 
I.  m.  NoNAS  cum  in  Laterium  fratris  venissem,  accepi 
litteras  et  paulum  respiravi,  quod  post  has  ruinas  mihi 
non  acciderat :  per  enim  magni  aestimo  tibi  firmitudinem 
animi  nostri  et  factum  nostrum  probari;  Sexto  enim 
nostro  quod  scribis  probari,  ita  laetor,  ut  me  quasi  patris 
eius,  cui  semper  uni  plurimum  tribui,  iudicio  comprobari 
putem,  qui  mihi,  quod  saepe  soleo  recordari,  dixit  olim, 
Nonis  iUis  Decembribus,  cum  ego  *  Sexte,  quidnam  ergo  ?' 

*/x^  yMVj  inquit   ille,  aairovhl  ye  Ka\  aKXeioos   [a7ro\oifiT]v\ 
aK\a  ixiya  pe^as  rt   Kal   ia-a-ofievotcri  iTvdia^Oai* 

eius  igitur  mihi  vivit  auctoritas,  et  simillimus  eius  filius 
eodem  est  apud  me  pondere,  quo  fuit  ille;  quem  salvere 

velim  iubeas  plurimum.  2.  Tu  tuum  consilium  etsi  non 
in  longinquum  tempus  differs — iam  enim  illum  emptum 
pacificatorem  perorasse  puto,  iam  actum  aliquid  esse  in 
consessu  senatorum — senatum  enim  non  puto — ,  tamen 
suspensum  me  inde  tenes,  sed  eo  minus,  quod  non  dubito, 
quid  nobis  agendum  putes.  Qui  enim  Flavio  legionem  et 
Siciliam  dari  scribas  et  id  iam  fieri,  quae  tu  scelera  partim 
parari  iam  et  cogitari,  partim  ex  tempore  futura  censes  ? 
Ego  vero  Solonis,  popularis  tui,  ut  puto  etiam  mei,  legem 
neglegam,  qui  capite  sanxit,  si  qui  in  seditione  non  alterius 
utrius  partis  fuisset,  et^  nisi  si  tu  aliter  censes,  et  hinc 
abero  et  illim;  sed  alterum  mihi  est  certius,  nec  prae- 
cipiam  tamen :  exspectabo  tuum  consilium  et  eas  litteras, 
nisi  alias  iam  dedisti,  quas  scripsi  ut  Cephalioni  dares.  3, 
Quod  scribis,  non  quo  aliunde  audieris,  sed  te  ipsum 
putare  me  attractum  iri,  si  de  pace  agatur,  mihi  omnino 
non  venit  in  mentem,  quae  possit  actio  esse  de  pace,  cum 
illi  certissimum  sit,  si  possit,  exspoliare  exercitu  et  pro- 
vincia  Pompeium,  nisi  forte  iste  nummarius  ei  potest  per- 
suadere,  ut,  dum  oratores  eant  et  redeant,  quiescat.  Nihil 
video,  quod  sperem  aut  quod  iam  putem  fieri  posse ;  sed 
tamen  hominis  hoc  ipsum  probi  est.  Magnum  est  et  twp 
TroXtTtKcoraTo)!/  o-Kf/ijLtaTO)j/,  veniendumne  sit  in  consilium  ty- 
ranni,  si  is  aliqua  de  re  bona  deliberaturus  sit;  qua  re,  si 
quid  eius  modi  evenerit,  ut  arcessamur — quod  equidem 
non  curo ;  quid  enim  essem  de  pace  dicturus,  dixi ;  ipse 
valde  repudiavit — ,  sed  tamen,  si  quid  acciderit,  quid 
censeas  mihi  faciendum,  utique  scribito ;  nihil  enim  mihi 
adhuc  accidit,  quod  maioris  consihi  esset.  Trebatii,  boni 
viri  et  civis,  verbis  te  gaudeo  delectatum,  tuaque  ista 
crebra  €K(f)a)VT}<Tts  *  vtrepev '  me  sola  adhuc  delectavit.  Lit- 
teras  tuas  vehementer  exspecto,  quas  quidem  credo  iam 

datas  esse.  4.  Tu  cum  Sexto  servasti  gravitatem  eandem, 
quam  mihi  praecipis.  Celer  tuus  disertus  magis  est  quam 
sapiens.  De  iuvenibus  quae  ex  Tullia  audisti  vera  sunt. 
t  Maconi  istud,  quod  scribis,  non  mihi  videiur  tam  re  esse 
triste  quam  verbo :  haec  est  aX»;,  in  qua  nunc  sumus, 
mortis  instar  :  aut  enim  mihi  libere  inter  malos  noKirevTiov 
fuit  aut  vel  periculose  cum  bonis;  aut  nos  temeritatem 
bonorum  sequamur  aut  audaciam  improborum  insec- 
temur.  Utrumque  periculosum  est,  at  hoc,  quod  agimus, 
turpe,  nec  tamen  tutum.  Istum,  qui  filium  Brundisium  de 
pace  misit — de  pace  idem  sentio,  quod  tu,  simulationem 
esse  apertam,  parari  autem  bellum  acerrime — ,  me  legatum 
iri  non  arbitror,  cuius  adhuc,  ut  optavi,  mentio  facta  nulla 
sit :  eo  minus  habeo  necesse  scribere  aut  etiam  cogitare, 
quid  sim  facturus,  si  acciderit,  ut  leger, 

69.     AD  FAMILIARES  VIII.   16. 

SCR.    MENSE    AprILI    A.U.C.    705. 
CAELIUS    CICERONI    SAL. 

I.  ExANiMATUS  tuis  litteris,  quibus  te  nihil  nisi  triste 
cogitare  ostendisti  neque  id  quid  esset  perscripsisti  neque 
non  tamen,  quale  esset  quod  cogitares,  aperuisti,  has  ad 
te  ilico  litteras  scripsi.  Per  fortunas  tuas,  Cicero,  per 
liberos  te  oro  et  obsecro,  ne  quid  gravius  de  salute  et 
incolumitate  tua  consulas.  Nam  deos  hominesque  ami- 
citiamque  nostram  testificor  me  tibi  praedixisse  neque 
temere  monuisse,  sed  postquam  Caesarem  convenerim 
sententiamque  eius,  qualis  futura  esset  parta  victoria, 
cognoverim,  te  certiorem  fecisse.  Si  existimas  eandem 
rationem  fore  Caesaris  in  dimittendis  adversariis  et  con- 
dicionibus  ferendis,  erras:  nihil  nisi  atrox  et  saevum 
cogitat  atque   etiam  loquitur:    iratus  senatui  exiit;    his 

intercessionibus  plane  incitatus  est;  non  mehercules  erit 
deprecationi  locus.  2.  Qua  re  si  tibi  tu,  si  filius  unicus, 
si  domus,  si  spes  tuae  reliquae  tibi  carae  sunt,  si  aliquid 
apud  te  nos,  si  vir  optimus,  gener  tuus,  valemus,  quorum 
fortunam  non  debes  velle  conturbare,  ut  eam  causam, 
in  cuius  victoria  salus  nostra  est,  odisse  aut  relinquere 
cogamur  aut  impiam  cupiditatem  contra  salutem  tuam 
habeamus.  Denique  illud  cogita :  quod  offensae  fuerit 
in  ista  cunctatione,  te  subisse ;  nunc  te  contra  victorem 
Caesarem  facere,  quem  dubiis  rebus  laedere  noluisti,  et 
ad  eos  fugatos  accedere,  quos  resistentes  sequi  nolueris, 
summae  stultitiae  est.  Vide  ne,  dum  pudet  te  parum 
optimatem  esse,  parum  diligenter,  quid  optimum  sit, 
eligas.  3.  Quod  si  totum  tibi  persuadere  non  possum, 
saltem,  dum,  quid  de  Hispaniis  agamus,  scitur,  exspecta; 
quas  tibi  nuntio  adventu  Caesaris  fore  nostras.  Quam 
isti  spem  habeant  amissis  Hispaniis,  nescio  ;  quod  porro 
tuum  consilium  sit  ad  desperatos  accedere,  non  medius 
fidius  reperio.  4.  Hoc,  quod  tu  non  dicendo  mihi  signi- 
ficasti,  Caesar  audierat  ac,  simulatque  '  have '  mihi  dixit, 
statim,  quid  de  te  audisset,  exposuit:  negavi  me  scire; 
sed  tamen  ab  eo  petii  ut  ad  te  litteras  mitteret,  quibus 
maxime  ad  remanendum  commoveri  posses.  Me  secum 
in  Hispaniam  ducit;  nam,  nisi  ita  faceret,  ego  prius, 
quam  ad  urbem  accederem,  ubicumque  esses,  ad  te 
percurrissem  et  hoc  a  te  praesens  contendissem  atque 
omni  vi  te  retinuissem.  5.  Etiam  atque  etiam,  Cicero, 
cogita,  ne  te  tuosque  omnes  funditus  evertas,  ne  te  sciens 
prudensque  eo  demittas,  unde  exitum  vides  nullum  esse. 
Quod  si  te  aut  voces  optimatium  commovent  aut  non 
nullorum  hominum  insolentiam  et  iactationem  ferre  non 
potes,  eligas  censeo  aliquod  oppidum  vacuum  a  bello, 
M  2 

dum  haec  decernuntur,  quae  iam  erunt  confecta.  Id  si 
feceris,  et  ego  te  sapienter  fecisse  iudicabo  et  Caesarem 
non  offendes. 

70.     AD  FAMILIAEES  II.  i6. 

SCR.    IN    CUMANO    MENSE   APRILI    A.U.C.    705. 
M.    CICERO    IMP.    S.    D.    M.   CAELIO. 

I,  Magno  dolore  me  adfecissent  tuae  litterae,  nisi  iam 
et  ratio  ipsa  depulisset  omnes  molestias  et  diuturna  des- 
peratione  rerum  obduruisset  animus  ad  dolorem  novum ; 
sed  tamen,  qua  re  acciderit  ut  ex  meis  superioribus  litteris 
id  suspicarere,  quod  scribis,  nescio :  quid  enim  in  illis  fuit 
praeter  querelam  temporum?  quae  non  meum  animum 
magis  sollicitum  habent  quam  tuum.  Nam  non  eam 
cognovi  aciem  ingenii  tui,  quod  ipse  videam,  te  id  ut  non 
putem  videre:  illud  miror,  adduci  potuisse  te,  qui  me 
penitus  nosse  deberes,  ut  existimares  aut  me  tam  impro- 
vidum,  qui  ab  excitata  fortuna  ad  inclinatam  et  prope 
iacentem  desciscerem,  aut  tam  inconstantem,  ut  collectam 
gratiam  florentissimi  hominis  effunderem  a  meque  ipse 
deficerem  et,  quod  initio  semperque  fugi,  civili  bello  in- 
teressem.  2.  Quod  est  igitur  meum  *  triste  consilium'? 
ut  discederem  fortasse  in  aliquas  solitudines  ?  nosti  enim 
non  modo  stomachi  mei,  cuius  tu  similem  quondam 
habebas,  sed  etiam  oculorum  in  hominum  insolentium 
indignitate  fastidium ;  accedit  etiam  molesta  haec  pompa 
lictorum  meorum  nomenque  imperii,  quo  appellor :  eo  si 
onere  carerem,  quamvis  parvis  Itahae  latebris  contentus 
essem.  Sed  incurrit  haec  nostra  laurus  non  solum  in 
oculos,  sed  iam  etiam  in  voculas  malevolorum.  Quod 
cum  ita  esset,  nil  tamen  umquam  de  profectione  nisi 
vobis   adprobantibus   cogitavi.     Sed   mea  praediola  tibi 

nota  sunt ;  in  his  mihi  necesse  est  esse,  ne  amicis  mo- 
lestus  sim.  Quod  autem  in  maritimis  facillime  sum, 
moveo  non  nullis  suspitionem  velle  me  navigare;  quod 
tamen  fortasse  non  nollem,  si  possem  ad  otium :  nam  ad 
bellum  quidem  qui  convenit  ?  praesertim  contra  eum,  cui 
spero  me  satis  fecisse,  ab  eo,  cui  iam  satis  fieri  nullo 
modo  potest.  3.  Deinde  sententiam  meam  tu  facillime 
perspicere  potuisti  iam  ab  illo  tempore,  cum  in  Cumanum 
mihi  obviam  venisti :  non  enim  te  celavi  sermonem  T. 
Ampii;  vidisti,  quam  abhorrerem  ab  urbe  relinquenda, 
cum  audissem.  Nonne  tibi  adfirmavi  quidvis  me  potius 
perpessurum  quam  ex  Italia  ad  bellum  civile  exiturum  ? 
Quid  ergo  accidit,  cur  consilium  mutarem  ?  nonne  omnia 
potius,  ut  in  sententia  permanerem  ?  Credas  hoc  mihi 
velim,  quod  puto  te  existimare,  me  ex  his  miseriis  nihil 
aliud  quaerere  nisi  ut  homines  aliquando  intellegant  me 
nihil  maluisse  quam  pacem,  ea  desperata  nihil  tam  fu- 
gisse  quam  arma  civilia :  huius  me  constantiae  puto  fore 
ut  numquam  paeniteat.  Etenim  memini  in  hoc  genere 
gloriari  solitum  esse  familiarem  nostrum  Q.  Hortensium, 
quod  numquam  bello  civili  interfuisset :  hoc  nostra  laus 
erit  illustrior,  quod  illi  tribuebatur  ignaviae ;  de  nobis  id 
existimari  posse  non  arbitror.  4.  Nec  me  ista  terrent, 
quae  mihi  a  te  ad  timorem  fidissime  atque  amantissime 
proponuntur;  nulla  est  enim  acerbitas,  quae  non  omni- 
bus  hac  orbis  terrarum  perturbatione  impendere  videatur, 
quam  quidem  ego  a  re  publica  meis  privatis  et  domesticis 
incommodis  libentissime  vel  istis  ipsis,  quae  tu  me  mones 
ut  caveam,  redemissem.  5.  Filio  meo,  quem  tibi  carum 
esse  gaudeo,  si  erit  uUa  res  publica,  satis  amplum  patri- 
monium  relinquam  memoriam  nominis  mei;  si  autem 
nulla   erit,  nihil  accidet  ei  separatim  a  reiiquis  civibus. 


l66  M.    TULLII  CICERONIS 


[Pars  Iir. 


Nam  quod  rogas  ut  respiciam  generum  meum,  adulescen- 
tem  optimum  mihique  carissimum,  an  dubitas,  qui  scias, 
quanti  cum  illum  tum  vero  Tulliam  meam  faciam,  quin 
ea  me  cura  vehementissime  sollicitet  ?  et  eo  magis,  quod 
in  communibus  miseriis  hac  tamen  oblectabar  specula, 
Dolabellam  meum  vel  potius  nostrum  fore  ab  iis  molestiis, 
quas  liberalitate  sua  contraxerat,  liberum.  Velim  quaeras, 
quos  ille  dies  sustinuerit,  in  urbe  dum  fuit,  quam  acerbos 
sibi,  quam  mihi  ipsi  socero  non  honestos.  6.  Itaque 
neque  ego  hunc  Hispaniensem  casum  exspecto,  de  quo 
mihi  exploratum  est  ita  esse,  ut  tu  scribis,  neque  qulc- 
quam  astute  cogito  :  si  quando  erit  civitas,  erit  profecto 
nobis  locus ;  sin  autem  non  erit,  in  easdem  soHtudines  tu 
ipse,  ut  arbitror,  venies,  in  quibus  nos  consedisse  audies. 
Sed  ego  fortasse  vaticinor  et  haec  omnia  meliores  habe- 
bunt  exitus :  recordor  enim  desperationes  eorum,  qui 
senes  erant  adulescente  me ;  eos  ego  fortasse  nunc  imitor 
et  utor  aetatis  vitio.  7.  Velim  ita  sit.  Sed  tamen  I  .  .  . 
togam  praetextam  texi  Oppio  puto  te  audisse;  nam 
Curtius  noster  dibaphum  cogitat,  sed  eum  infector  mora- 
tur.  Hoc  adspersi,  ut  scires  me  tamen  in  stomacho 
solere  ridere.  De  Dolabella.,  quod  scripsi,  suadeo  videas, 
tamquam  si  tua  res  agatur.  Extremum  illud  erit :  nos 
nihil  turbulenter,  nihil  temere  faciemus ;  te  tamen  oramus, 
quibuscumque  erimus  in  terris,  ut  nos  hberosque  nostros 
ita  tueare,  ut  amicitia  nostra  et  tua  fides  postulabiu 

71.     AD  ATTICUM  X.  8. 

SCR.    IN    CUMANO    A.  D.    VI.    NoNAS    MaIAS    A.U.C.    705. 
CICERO    ATTICO   SAL. 

I.  Et  res  ipsa  monebat  et  tu  ostenderas  et  ego  vide- 
bam,  de  iis  rebus,  quas  intercipi  periculosum  esset,  fitiem 

inter  nos  scribendi  fieri  tempus  esse;  sed,  cum  ad  me  saepe 
mea  Tullia  scribat  orans,  ut  quid  in  Hispania  geratur  ex- 
spectem,  et  semper  adscribat  idem  videri  tibi  idque  ipse 
etiam  ex  tuis  litteris  intellexerim,  non  puto  esse  alienum  me 
ad  te,  quid  de  ea  re  sentiam,  scribere.  2.  Consilium  istud 
tunc  esset  prudens,  ut  mihi  videtur,  si  nostras  rationes  ad 
Hispaniensem  casum  accommodaturi  essemus;  quod  fieri 
nequit ;  necesse  est  enim  aut,  id  quod  maxime  velim,  pelli 
istum  ab  Hispania,  aut  trahi  id  bellum,  aut  istum,  ut  confi- 
dere  videtur,  apprehendere  Hispanias.  Si  pelletur,  quam 
gratus  aut  quam  honestus  tum  erit  ad  Pompeium  noster 
adventus,  cum  ipsum  Curionem  ad  eum  transiturum  pu- 
tem  ?  si  trahitur  bellum,  quid  exspectem  aut  quam  diu  ? 
relinquitur,  ut,  si  vincimur  in  Hispania,  quiescamus :  id 
ego  contra  puto;  istum  enim  victorem  magis  relinquen- 
dum  puto  quam  victum  et  dubitantem  magis  quam 
fidentem  suis  rebus.  Nam  caedem  video,  si  vicerit,  et 
impetum  in  privatorum  pecunias  et  exsulum  reditum  et 
tabulas  novas  et  turpissimorum  honores  et  regnum  non 
modo  Romano  homini,  sed  ne  Persae  quidem  cuiquam 
tolerabile.  3.  Tacita  esse  poterit  indignitas  nostra?  pati 
poterunt  oculi  me  cum  Gabinio  sententiam  dicere?  et 
quidem  illum  rogari  prius  ?  praesto  esse  clientem  tuum 
Clodium  ?  C.  Ateii  Plaguleium  ?  ceteros  ?  Sed  cur  ini- 
micos  coUigo,  qui  meos  necessarios  a  me  defensos  nec 
videre  in  curia  sine  dolore  nec  versari  inter  eos  sine 
dedecore  potero  ?  quid,  si  ne  id  quidem  est  exploratum, 
fore,  ut  mihi  liceat — scribunt  enim  ad  me  amici  eius  me 
illi  nullo  modo  satis  fecisse,  quod  in  senatum  non  vene- 
rim — ,  tamenne  dubitemus  an  ei  nos  etiam  cum  periculo 
venditemus,  quicum  coniuncti  ne  cum  praemio  quidem 
voluimus  esse  ?     4.  Deinde  hoc  vide,  non  esse  iudicium 

de  tota  contentione  in  Hispaniis,  nisi  forte  iis  amissis 
arma  Pompeium  abiecturum  putas,  cuius  omne  consilium 
Themistocleum  est;  existimat  enim,  qui  mare  teneat 
eum  necesse  esse  rerum  potiri.  Itaque  numquam  id  egit, 
ut  Hispaniae  per  se  tenerentur;  navalis  apparatus  ei 
semper  antiquissima  cura  fuit.  Navigabit  igitur,  cum  erit 
tempus,  maximis  classibus  et  ad  Italiam  accedet,  in  qua 
nos  sedentes  quid  erimus.?  nam  medios  esse  iam  non 
licebit.  [Classibus]  adversabimur  igitur  ?  quod  maius 
scelus  vel  tantum  denique  ?  quid  turpius  ?  An  qui  f 
valde  hic  in  absentes  solus  tuli  scelus,  eiusdem  cum 
Pompeio  et  cum  reliquis  principibus  non  feram  ?  5. 
Quod  si  iam  misso  officio  periculi  ratio  habenda  est,  ab 
illis  est  periculum,  si  peccaro,  ab  hoc,  si  recte  fecero,  nec 
ullum  in  his  malis  consilium  periculo  vacuum  inveniri 
potest,  ut  non  sit  dubium  quin  [turpiter  facere]  cum  peri- 
culo  fugiamus,  quod  fugeremus  etiam  cum  salute.  Non 
simul  cum  Pompeio  mare  transiimus.  Omnino  non  po- 
tuimus :  exstat  ratio  dierum.  Sed  tamen — fateamur 
enim  quod  est — ne  contendimus  quidem,  ut  possemus. 
Fefellit  ea  me  res,  quae  fortasse  non  debuit,  sed  fefellit : 
pacem  putavi  fore,  quae  si  esset,  iratum  mihi  Caesarem 
esse,  cum  idem  amicus  esset  Pompeio,  nolui;  senseram 
enim,  quam  iidem  essent.  Hoc  verens  in  hanc  tarditatem 
incidi.  Sed  assequor  omnia,  si  propero;  si  cunctor, 
amitto.  6.  Et  tamen,  mi  Attice,  auguria  quoque  me  inci- 
tant  quadam  spe  non  dubia,  non  haec  collegii  nostri  ab 
Atto,  sed  illa  Platonis  de  tyrannis :  nullo  enim  modo 
posse  video  stare  istum  diutius,  quin  ipse  per  se  etiam 
languentibus  nobis  concidat,  quippe  qui  florentissimus  ac 
novus  VI.  VII.  diebus  ipsi  illi  egenti  ac  perditae  multitudini 
in  odium  acerbissimum  venerit,  qui  duarum  rerum  simula- 

tionem  tam  cito  amiserit,  mansuetudinis  in  Metello,  divi- 
tiarum  in  aerario.  lam,  quibus  utatur  vel  sociis  vel 
ministris, '  si  ii  provincias,  si  ii  rem  publicam  regent, 
quorum  nemo  duo  menses  potuit  patrimonium  suum 
gubernare  ?  7.  Non  sunt  omnia  coUigenda,  quae  tu  acu- 
tissime  perspicis,  sed  tamen  ea  pone  ante  oculos :  iam 
intelleges  id  regnum  vix  semestre  esse  posse.  Quod  si 
me  fefellerit,  feram,  sicut  multi  clarissimi  homines  in  re 
publica  excellentes  tulerunt,  nisi  forte  me  Sardanapali 
vicem  [in  suo  lectulo]  mori  malle  censueris  quam  exsilio 
Themistocleo,  qui  cum  fuisset,  ut  ait  Thucydides,  rap  /xeu 
nap6vTa>v  di'  tXa;(i(rri;y  ^ovX^s  KpdTt(TTOs  yv(i>p.(ov,  t(ov  be  /xeX- 
\6vT(jiiv  is  likflcTTov  Tov  yevr}(rofX€vov  apKTTos  (lKa(TTr)Sj  tamen 
incidit  in  eos  casus,  quos  vitasset,  si  eum  nihil  fefellisset 
Etsi  is  erat,  ut  ait  idem,  qui  to  afxcivov  Koi  r6  x^^^p^v  ev  tw 
a0ai/ei  ert  idipa  /uaXiora,  tamen  non  vidit,  nec  quo  modo 
Lacedaemoniorum  nec  quo  modo  suorum  civium  invi- 
diam  effugeret  nec  quid  Artaxerxi  polliceretur.  Non 
fuisset  illa  nox  tam  acerba  Africano,  sapientissimo  viro, 
non  tam  dirus  ille  dies  Sullanus  callidissimo  viro  C. 
Mario,  si  nihil  utrumque  eorum  fefellisset.  Nos  tamen 
hoc  confirmamus  illo  augurio,  quo  diximus,  nec  nos  fallit 
nec  aliter  accidet:  8.  corruat  iste  necesse  est  aut  per 
adversarios  aut  ipse  per  se,  qui  quidem  sibi  est  adversa- 
rius  unus  acerrimus  ;  id  spero  vivis  nobis  fore.  Quam- 
quam  tempus  est  nos  de  illa  perpetua  iam,  non  de  hac 
exigua  vita  cogitare.  Sin  quid  acciderit  maturius,  haud 
sane  mea  multum  interfuerit,  utrum  factum  videam,  an 
futurum  esse  multo  ante  viderim.  Quae  cum  ita  sint,  non 
est  committendum,  ut  iis  paream,  quos  contra  me  sena- 
tus,  ne  quid  res  publica  detrimenti  acciperet,  armavit.  9. 
Tibi   sunt    omnia    commendata,   quae    commendationis 

meae  pro  tuo  in  nos  amore  non  indigent.  Nec  hercule 
ego  quidem  reperio,  quid  scribam;  sedeo  enim  n\ovhoK(i)v : 
etsi  nihil  umquam  tam  fuit  scribendum  quam  nihil  mihi 
umquam  ex  plurimis  tuis  iucunditatibus  gratius  accidisse 
quam  quod  meam  Tulliam  suavissime  diligentissimeque 
coluisti — valde  eo  ipsa  delectata  est,  ego  autem  non 
minus — ,  cuius  quidem  virtus  mirifica.  Quo  modo  illa 
fert  publicam  cladem !  quo  modo  domesticas  tricas ! 
quantus  autem  animus  in  discessu  nostro !  est  o-ropyTj,  est 
summa  avvrrj^Ls:  tamen  nos  recte  facere  et  bene  audire 
volt.  10.  Sed  hac  super  re  nimis,  ne  meam  ipse  o-y/x- 
TrdBeiav  iam  evoccm.  Tu,  si  quid  de  Hispaniis  certius  et 
si  quid  aliud,  dum  adsumus,  scribes  et  ego  fortasse  disce- 
dens  dabo  ad  te  aliquid,  eo  etiam  magis,  quod  Tullia  te 
non  putabat  hoc  tempore  ex  Italia.  Cum  Antonio  item 
est  agendum,  ut  cum  Curione,  Melitae  me  velim  esse, 
huic  bello  nolle  interesse :  eo  velim  tam  facili  uti  possim 
et  tam  bono  in  me  quam  Curione.  Is  ad  Misenum  vi. 
Nonas  venturus  dicebatur,  id  est  hodie,  sed  praemisit  mihi 
odiosas  litteras  hoc  exemplo. 

72.     AD  ATTICUM  X.  8  A. 

*ANT0NIUS    TRIB.    PL.    PRO.    PR.    CICERONI    IMP.    SAL. 

I.  Nisi  te  valde  amarem,  et  multo  quidem  plus,  quam 
tu  putas,  non  extimuissem  rumorem,  qui  de  te  prolatus 
est,  cum  praesertim  falsum  esse  existimarem ;  sed  quia 
te  nimio  plus  diligo,  non  possum  dissimulare  mihi  famam 
quoque,  quamvis  sit  falsa,  magni  esse.  Te  iturum  esse 
trans  mare  credere  non  possum,  cum  tanti  facias  Dola- 
bellam  et  Tulliam  tuam,  feminam  lectissimam,  tantique  ab 
omnibus  nobis  fias,  quibus  mehercule  dignitas  amplitu- 
doque  tua  paene  carior  est  quam  tibi  ipsi;   sed  tamen 

non  sum  arbitratus  esse  amici  non  commoveri  etiam  im- 
proborum  sermone,  atque  eo  feci  studiosius,  quod  iudica- 
bam  duriores  partes  mihi  impositas  esse  ab  offensione 
nostra,  quae  magis  a  zelotypia  mea  quam  ab  iniuria  tua 
nata  est.  Sic  enim  volo  te  tibi  persuadere,  mihi  nemi- 
nem  esse  cariorem  te  excepto  Caesare  meo,  Caesarem 
maxime  in  suis  M.  Ciceronem  reponere.  2.  Qua  re,  mi 
Cicero,  te  rogo,  ut  tibi  omnia  integra  serves,  eius  fidem 
improbes,  qui  tibi,  ut  beneficium  daret,  prius  iniuriam 
fecit,  contra  ne  profugias,  qui  te,  etsi  non  amabit — quod 
accidere  non  potest — ,  tamen  salvum  amplissimumque 
esse  cupiet.  Dedita  opera  ad  te  Calpurnium,  familiarissi- 
mum  meum,  misi,  ut  mihi  magnae  curae  tuam  vitam  ac 
dignitatem  esse  scires.' 

Eodem  die  a  Caesare  Philotimus  litteras  attulit  hoc 
exemplo. 

73.     AD  ATTICUM  X.  8  B. 

*CAESAR   IMP.   SAL.   D.    CICERONI    IMP. 

I .  Etsi  te  nihil  temere,  nihil  imprudenter  facturum  iudi- 
caram,  tamen  permotus  hominum  fama  scribendum  ad  te 
exisiimavi  et  pro  nostra  benevolentia  petendum,  ne  quo 
progredereris  proclinata  iam  re,  quo  integra  etiam  progre- 
diendum  tibi  non  existimasses ;  namque  et  amicitiae  gra- 
viorem  iniuriam  feceris  et  tibi  minus  commode  consu- 
lueris,  si  non  fortunae  obsecutus  videbere — omnia  enim 
secundissima  nobis,  adversissima  illis  accidisse  videntur — , 
nec  causam  secutus — eadem  enim  tum  fuit,  cum  ab  eorum 
consiliis  abesse  iudicasti — ,  sed  meum  aliquod  factum 
condemnavisse,  quo  mihi  gravius  abs  te  nil  accidere 
potest;  quod  ne  facias,  pro  iure  nostrae  amicitiae  a  te 
peto.     2.  Postremo,  quid  viro  bono   et  Quieto  et  bono 

civi  magis  convenit  quam  abesse  a  civilibus  controversiis  ? 
quod  non  nulli  cum  probarent,  periculi  causa  sequi  non 
potuerunt ;  tu  explorato  et  vitae  meae  testimonio  et  ami- 
citiae  iudicio  neque  tutius  neque  honestius  reperies  quic- 
quam  quam  ab  omni  contentione  abesse.  xv.  Kal.  Maias 
ex  itinere.' 

74.     AD  ATTICUM  X.   i6. 

SCR.  IN    CUMANO   PRID.  IdUS  MaIAS    A.U.C  705, 
CICERO  ATTICO   SAL. 

I.  CoMMODUM  ad  te  dederam  litteras  de  pluribus  rebus, 
cum  ad  me  bene  mane  Dionysius  [fuit],  cui  quidem  ego 
non  modo  placabilem  me  praebuissem,  sed  totum  remi- 
sissem,  si  advenisset,  qua  mente  tu  ad  me  scripseras ;  erat 
enim  sic  in  tuis  litteris,  quas  Arpini  acceperam,  eum 
venturum  facturumque  quod  ego  vellem :  ego  volebam 
autem  vel  cupiebam  potius  esse  eum  nobiscum;  quod 
quia  plane,  cum  in  Formianum  venisset,  praeciderat, 
asperius  ad  te  de  eo  scribere  solebam.  At  ille  perpauca 
locutus  hanc  summam  habuit  orationis,  ut  sibi  ignoscerem, 
se  rebus  suis  impeditum  nobiscum  ire  non  posse.  Pauca 
respondi,  magnum  accepi  dolorem,  intellexi  fortunam  ab 
eo  nostram  despectam  esse.  Quid  quaeris?  fortasse 
miraberis  :  in  maximis  horum  temporum  doloribus  hunc 
mihi  scito  esse.  Velim  ut  tibi  amicus  sit :  hoc  cum  tibi 
opto,  opto  ut  beatus  sis ;  erit  enim  tam  diu.  2.  Consilium 
nostrum  spero  vacuum  periculo  fore ;  nam  et  dissimu- 
lavimus  et,  ut  opinor,  acerrime  adservabimus.  Navigatio 
modo  sit,  qualem  opto,  cetera,  quae  quidem  consilio  pro- 
videri  poterunt,  cavebuntur.  Tu,  dum  adsumus,  non 
modo  quae  scieris  audierisve,  sed  etiam  quae  futura  pro- 
videbis  scribas  velim.     3.  Cato,  qui  Siciliam  tenere  nullo 

negotio  potuit,  et,  si  tenuisset,  omnes  boni  ad  eum  se 
contulissent,  Syracusis  profectus  est  ante  diem  viii.  K. 
Mai.,  ut  ad  me  Curio  scripsit.  Utinam,  quod  aiunt,  Cotta 
Sardiniam  teneat !  est  enim  rumor.  O,  si  id  fuerit,  turpem 
Catonem  14.  Ego,  ut  minuerem  suspitionem  profectionis 
aut  cogitationis  meae,  profectus  sum  in  Pompeianum  a.  d. 
iiii.  Idus,  ut  ibi  essem,  dum  quae  ad  navigandum  opus 
essent  pararentur.  Cum  ad  villam  venissem,  ventum  est 
ad  me  :  centuriones  trium  cohortium,  quae  Pompeiis  sunt, 
me  velle  postridie  [convenire] — haec  mecum  Ninnius 
noster — \  velle  eos  mihi  se  et  oppidum  tradere.  At  ego 
tibi  postridie  a  villa  ante  lucem,  ut  me  omnino  illi  ne 
viderent.  Quid  enim  erat  in  tribus  cohortibus .?  quid,  si 
plures  ?  quo  apparatu  ?  cogitavi  eadem  illa  Caeliana,  quae 
legi  in  epistola  tua,  quam  accepi,  simul  et  in  Cumanum 
veni,  eodem  die,  et  [simul]  fieri  poterat,  ut  temptaremur ; 
omnem  igitur  suspitionem  sustuli.  5.  Sed  dum  redeo, 
Hortensius  venerat,  et  ad  Terentiam  salutatum  deverterat; 
sermone  erat  usus  honorifico  erga  me.  Tamen  eum,  ut 
puto,  videbo ;  misit  enim  puerum  se  ad  me  venire.  Hoc 
quidem  melius  quam  collega  noster  Antonius,  cuius  inter 
Hctores  lectica  mima  portatur.  6.  Tu,  quoniam  quartana 
cares,  et  nedum  novum  morbum  removisti,  sed  etiam 
gravedinem,  te  vegetum  nobis  in  Graecia  siste,  et  litter- 
arum  aliquid  interea. 

75.     AD  FAMILIARES  XIV.  7. 

SCR.    IN   PORTU    CaIETANO   NAVE    CONSCENSA,    VII.    ID.    lUN. 
A.U.C.  705.       TULLIUS    TERENTIAE   SUAE   SAL.    PLURIMAM. 

I.  Omnes    molestias    et    sollicitudines,    quibus    et   te 
miserrimam  habui,  id  quod  mihi  molesU'ssimum  est,  et 

TuUiolam,  quae  nobis  nostra  vita  dulcior  est,  deposui  et 
eieci ;  quid  causae  autem  fuerit,  postridie  intellexi,  quam  a 
vobis  discessi :  xokriv  aKparov  noctu  eieci ;  statim  ita  sum  le- 
vatus,  ut  mihi  deus  aliquis  medicinam  fecisse  videatur,  cui 
quidem  tu  deo,  quem  ad  modum  soles,  pie  et  caste  satis 
facies  [id  est  Apollini  et  Aesculapio].  2.  Navem  spero 
nos  valde  bonam  habere ;  in  eam  simulatque  conscendi, 
haec  scripsi.  Deinde  conscribam  ad  nostros  familiares 
multas  epistolas,  quibus  te  et  Tulliolam  nostram  diligen- 
tissime  commendabo.  Cohortarer  vos,  quo  animo  fortiore 
essetis,  nisi  vos  fortiores  cognossem  quam  quemquam 
virum.  Et  tamen  eius  modi  spero  negotia  esse,  ut  et  vos 
istic  commodissime  sperem  esse  et  me  aliquando  cum 
similibus  nostri  rem  publicam  defensuros.  3.  Tu  primum 
valetudinem  tuam  velim  cures;  deinde,  si  tibi  videbitur, 
villis  iis  utere,  quae  longissime  aberunt  a  militibus. 
Fundo  Arpinati  bene  poteris  uti  cum  familia  urbana, 
si  annona  carior  fuerit.  Cicero  bellissimus  tibi  salu- 
tem  plurimam  dicit.  Etiam  atque  etiam  vale.  D.  vu. 
Idus  lun. 

76.    AD  FAMILIARES  VIII.  17. 

SCR.    ROMAE    MENSE    MaRTIO    A.U.C.    Yo6. 
CAELIUS    CICERONI   SAL- 

I.  Ergo  me  potius  in  Hispania  fuisse  tum  quam 
Formiis,  cum  tu  profectus  es  ad  Pompeium !  Quod 
utinam  aut  Appius  Claudius  in  hac  parte  fuissei  autm  ista 
parte  C.  Curio,  cuius  amicitia  me  paulatim  in  hanc 
perditam  causam  imposuit;  nam  mihi  sentio  bonam 
mentem  iracundia  et  amore  ablatam.  Tu  porro,  cum  ad 
te  proficiscens  Arimino  noctu  venissem,  dum  mihi  pacis 
mandata  das  ad  Caesarem  et  mirificum  civem  agis,  amici 

officium  neglexisti  neque  mihi  consuluisti.  Neque  haec 
dico,  quod  diffidam  huic  causae,  sed  crede  mihi,  perire 
satius  est  quam  hos  videre.  2.  Quod  si  timor  vestrae 
crudelitatis  non  esset,  eiecti  iam  pridem  hinc  essemus ; 
nam  hic  nunc  praeter  faeneratores  paucos  nec  homo  nec 
ordo  quisquam  est  nisi  Pompeianus.  Equidem  iam  efFeci, 
ut  maxime  plebs  et,  qui  antea  noster  fuit,  populus  vester 
esset.  *Cur  hoc?'  inquis.  Immo  reliqua  exspectate;  vos 
invitos  vincere  coegero.  Geram  alterum  me  Catonem : 
vos  dormitis,  neque  adhuc  mihi  videmini  intellegere,  quam 
nos  pateamus  et  quam  simus  imbecilli.  Atque  hoc  nulHus 
praemii  spe  faciam,  sed,  quod  apud  me  plurimum  solet 
valere,  doloris  atque  indignitatis  causa.  Quid  istic  facitis  ? 
proelium  exspectatis,  quod  firmissimum  habet?  Vestras 
copias  non  novi ;  nostri  valde  depugnare  et  facile  algere 
et  esurire  consuerunt. 

77.    AD  FAMILIARES  IX.  9. 
ScR.  iN  Caesaris  castris  mense  Maio  a.u.c.  706. 

DOLABELLA    S.  D.  CICERONI. 

I.  S.  V.  G.  V.  et  Tullia  nostra  recte  v.  Terentia  minus 
belle  habuit,  sed  certum  scio  iam  convaluisse  eam.  Prae- 
terea  rectissime  sunt  apud  te  omnia.  Etsi  nullo  tempore 
in  suspitionem  tibi  debui  venire  partium  causa  potius 
quam  tua  tibi  suadere,  ut  te  aut  cum  Caesare  nobis- 
cumque  coniungeres  aut  certe  in  otium  referres,  praecipue 
nunc  iam  inclinata  victoria,  ne  possum  quidem  in  ullam 
aliam  incidere  opinionem  nisi  in  eam,  in  qua  scilicet  tibi 
suadere  videar,  quod  pie  tacere  non  possim :  tu  autem,  mi 
Cicero,  sic  haec  accipies,  ut,  sive  probabuntur  tibi  sive  non 
probabuntur,  ab  optimo  certe  animo  ac  deditissimo  tibi  et 
cogitata   et   scripta   esse   iudices.      2.  Animadvertis  Cn. 

Pompeium  nec  nominis  sui  nec  rerum  gestarum  gloria 
neque  etiam  regum  ac  nationum  clientelis,  quas  ostentare 
crebro  solebat,  esse  tutum,  et  hoc  etiam,  quod  infimo 
cuique  contigit,  illi  non  posse  contingere,  ut  honeste 
effugere  possit,  pulso  Italia,  amissis  Hispaniis,  capto 
exercitu  veterano,  circumvallato  nunc  denique;  quod 
nescio  an  nulli  umquam  nostro  acciderit  imperatori. 
Quam  ob  rem,  quid  aut  ille  sperare  possit  aut  tu,  animum 
adverte  pro  tua  prudentia;  sic  enim  facillime  quod  tibi 
utilissimum  erit  consilii  capies.  Illud  autem  a  te  peto,  ut, 
si  iam  ille  evitaverit  hoc  periculum  et  se  abdiderit  in 
classem,  tu  tuis  rebus  consulas  et  aliquando  tibi  potius 
quam  cuivis  sis  amicus:  satis  factum  est  iam  a  te  vel 
oflficio  vel  familiaritate,  satis  factum  etiam  partibus  et  ei 
rei  publicae,  quam  tu  probabas.  3.  Reliquum  est  «/,  ubi 
nunc  est  res  publica,  ibi  simus  potius  quam,  dum  illam 
veterem  sequamur,  simus  in  nulla.  Qua  re  velim,  mi 
iucundissime  Cicero,  si  forte  Pompeius  pulsus  his  quoque 
locis  rursus  alias  regiones  petere  cogatur,  ut  tu  te  vel 
Athenas  vel  in  quamvis  quietam  recipias  civitatem ;  quod 
si  eris  facturus,  velim  mihi  scribas,  ut  ego,  si  ullo  modo 
potero,  ad  te  advolem.  Quaecumque  de  tua  dignitate  ab 
imperatore  erunt  impetranda,  qua  est  humanitate  Caesar, 
facillimum  erit  ab  eo  tibi  ipsi  impetrare ;  et  meas  tamen 
preces  apud  eum  non  minimum  auctoritatis  habituras 
puto.  Erit  tuae  quoque  fidei  et  humanitatis  curare,  ut  is 
tabellarius,  quem  ad  te  misi,  reverti  possit  ad  me  et  a  te 
mihi  litteras  referat. 

78.     AD  ATTICUM  XI.  4. 

SCR.  IN   CASTRIS    POMPEII    MENSE    QuiNTILI    A.U.C.  706. 
CICERO    ATTICO   SAL. 

1 .  AccEPi  ab  Isidoro  litteras  et  postea  datas  binas :  ex 
proximis  cognovi  praedia  non  venisse ;  videbis  ergo,  ut 
sustentetur  per  te.  De  Frusinati,  si  modo  futuri  sumus, 
erit  mihi  res  opportuna.  Meas  litteras  quod  requiris, 
impedior  inopia  rerum,  quas  nullas  habeo  litteris  dignas, 
quippe  cui  nec  quae  accidunt  nec  quae  aguntur  uUo  modo 
probentur.  Utinam  coram  tecum  olim  potius  quam  per 
epistolas!  Hic  tua,  ut  possum,  tueor  apud  hos.  Cetera 
Celer.  Ipse  fugi  adhuc  omne  munus,  eo  magis,  quod  ita 
nihil  poterat  agi,  ut  mihi  et  meis  rebus  aptum  esset. 

2.  Quid  sit  gestum  novi,  quaeris :  ex  Isidoro  scire 
poteris;  rehqua  non  videntur  esse  difficiliora.  Tu  id 
velim,  quod  scis  me  maxime  velle,  cures,  ut  scribis,  ut 
facis.  Me  conficit  sollicitudo,  ex  qua  etiam  summa 
infirmitas  corporis ;  qua  levata  ero  una  cum  eo,  qui 
negotium  gerit  estque  in  spe  magna.  Brutus  amicus ;  in 
causa  versatur  acriter.  Hactenus  fuit  quod  caute  a  me 
scribi  posset.  Vale.  De  pensione  altera,  oro  le,  omni 
cura  considera,  quid  faciendum  sit,  ut  scripsi  iis  litteris, 
quas  PoUex  tulit. 

EPISTOLAE    SELECTAE. 

PARS  IV. 

79.     AD  ATTICUM  XI.  5. 

ScR.  Brundisii  pr.  Nonas  Novembres  a.u.c.  706. 

CICERO    ATTICO    SAL. 

I.  QuAE  me  causae  moverint,  quam  acerbae,  quam 
graves,  quam  novae,  coegerintque  impetu  magis  quodam 
animi  uti  quam  cogitatione,  non  possum  ad  te  sine 
maximo  dolore  scribere ;  fuerunt  quidem  tantae,  ut  id, 
quod  vides,  effecerint.  Itaque  nec  quid  ad  te  scribam  de 
meis  rebus  nec  quid  a  te  petam,  reperio.  Rem  et  sum- 
mam  negotii  vides.  Equidem  ex  tuis  litteris  intellexi  et 
iis,  quas  communiter  cum  aliis  scripsisti,  et  iis,  quas  tuo 
nomine,  quod  etiam  mea  sponte  videbam,  te  subita  re 
quasi  debilitatum  novas  rationes  tuendi  mei  quaerere.  2. 
Quod  scribis  placere,  ut  propius  accedam  iterque  per 
oppida  noctu  faciam,  non  sane  video,  quem  ad  modum  id 
fieri  possit ;  neque  enim  ita  apta  habeo  deversoria,  ut  tota 
tempora  diurna  in  iis  possim  consumere,  neque  ad  id, 
quod  quaeris,  multum  interest,  utrum  me  homines  in 
oppido  videant  an  in  via.  Sed  tamen  hoc  ipsum,  sicut 
alia,  considerabo  quem  ad  modum  commodissime  fieri 
posse  videatur.  3.  Ego  propter  incredibilem  et  animi  et 
corporis  molestiam  conficere  plures  litteras  non  potui ;  iis 

tantum  rescripsi,  a  quibus  acceperam.  Tu  velim  et 
Basilo  et  quibus  praeterea  videbitur,  etiam  Servilio  con- 
scribas,  ut  tibi  videbitur,  meo  nomine.  Quod  tanto  inter- 
vallo  nihil  omnino  ad  vos  scripsi,  his  litteris  profecto 
intelleges  rem  mihi  deesse,  de  qua  scribam,  non  volunta- 
tem.  4.  Quod  de  Vatinio  quaeris,  neque  illius  neque 
cuiusquam  mihi  praeterea  officium  deesset,  si  reperire 
possent,  qua  in  re  me  iuvarent.  Quintus  aversissimo  a 
me  animo  Patris  fuit ;  eodem  Corcyra  filius  venit.  Inde 
profectos  eos  una  cum  ceteris  arbitror. 

80.     AD  ATTICUM  XI.  6. 
ScR.  Brundisii  a.  d.  IV.  Kalendas  Decembres  A.U.C.  706. 

CICERO    ATTICO   SAL.    DICIT. 

I.  SoLLiciTUM  esse  te  cum  de  tuis  communibusque  for- 
tunis,  tum  maxime  de  me  ac  de  dolore  meo  sentio ;  qui 
quidem  meus  dolor  non  modo  non  minuitur,  cum  socium 
sibi  adiungit  dolorem  tuum,  sed  etiam  augetur.  Omnino 
pro  tua  prudentia  sentis,  qua  consolatione  levari  maxime 
possim;  probas  enim  meum  consilium  negasque  mihi 
quicquam  tali  tempore  potius  faciendum  fuisse.  Addis 
etiam — quod  etsi  mihi  levius  est  quam  tuum  iudicium, 
tamen  non  est  leve — ceteris  quoque,  id  est,  qui  pondus 
habeant,  factum  nostrum  probari.  Id  si  ita  putarem, 
levius  dolerem.  'Crede'  inquis  *mihi.'  2.  Credo  equi- 
dem,  sed  scio,  quam  cupias  minui  dolorem  meum.  Me 
discessisse  ab  armis  numquam  paenituit :  tanta  erat  in 
illis  crudelitas,  tanta  cum  barbaris  gentibus  coniunctio,  ut 
non  nominatim,  sed  generatim  proscriptio  esset  informata, 
ut  iam  omnium  iudicio  constitutum  esset  omnium  ves- 
trum  bona  praedam  esse  illius  victoriae.  *  Vestrum ' 
plane  dico ;  numquam  enim  de  te  ipso  nisi  crudelissime 

cogitatum  est.  Qua  re  voluntatis  me  meae  numquam 
paenitebit;  consilii  paenitet.  In  oppido  aliquo  mallem 
resedisse,  quoad  arcesserer:  minus  sermonis  subissem, 
minus  accepissem  doloris;  ipsum  hoc  me  non  angeret. 
Brundisii  iacere  in  omnes  partes  est  molestum.  Propius 
accedere,  ut  suades,  quo  modo  sine  lictoribus,  quos  popu- 
lus  dedit,  possum .?  qui  mihi  incolumi  adimi  non  possunt ; 
quos  ego  nunc  paulisper  cum  bacillis  in  turbam  conieci 
ad  oppidum  accedens,  ne  quis  impetus  militum  fieret. 
t  Recipio  tempore  me  domo.  3.  Te  nunc  ad  oppidum 
et  quoniam  his  placeret  modo  propius  accedere,  ut  hac  de 
re  considerarent :  credo  fore  auctores.  Sic  enim  reci- 
piunt,  Caesari  non  modo  de  conservanda,  sed  etiam  de 
augenda  mea  dignitate  curae  fore,  meque  hortantur,  ut 
magno  animo  sim,  ut  omnia  summa  sperem :  ea  spon- 
dent,  confirmant,  quae  quidem  mihi  exploratiora  essent, 
si  remansissem.  Sed  ingero  praeterita.  Vide,  quaeso, 
igitur  ea,  quae  restant,  et  explora  cum  istis,  et  si  putabis 
opus  esse  et  si  istis  placebit,  quo  magis  factum  nostrum 
Caesar  probet  quasi  de  suorum  sententia  factum,  adhi- 
beantur  Trebonius,  Pansa,  si  qui  alii,  scribantque  ad 
Caesarem  me,  quicquid  fecerim,  de  sua  sententia  fecisse. 

4.  Tulliae  meae  morbus  et  imbecillitas  corporis  me 
exanimat,  quam  tibi  intellego  .magnae  curae  esse,  quod 
est  mihi  gratissimum.  5.  De  Pompeii  exitu  mihi  dubium 
numquam  fuit ;  tanta  enim  desperatio  rerum  eius  om- 
nium  regum  et  populorum  animos  occuparat,  ut,  quo- 
cumque  venisset,  hoc  putarem  futurum.  Non  possum 
eius  casum  non  dolere ;  hominem  enim  integrum  et  cas- 
tum  et  gravem  cognovi.  6.  De  Fannio  consoler  te  ? 
perniciosa  loquebatur  de  mansione  tua;  L.  vero  Lentulus 
Horlensii  domum  sibi  et  Caesaris  hortos  et  Baias  despon- 


Ep,  .«o,  gi.]       EPIST,   AD  ATTICUM  XI.   9.  181 

derat.  Omnino  haec  eodem  modo  ex  hac  parte  fiunt, 
nisi  quod  illud  erat  infinitum ;  omnes  enim,  qui  in  Italia 
manserant,  hostium  numero  habebantur.  Sed  velim  haec 
aliquando  solutiore  animo.  7.  Quintum  fratrem  audio 
profectum  in  Asiam,  ut  deprecaretur ;  de  filio  nihil  audivi. 
Sed  quaere  ex  Diochare,  Caesaris  liberto,  quem  ego  non 
vidi,  qui  istas  Alexandreas  litteras  attulit.  Is  dicitur 
vidisse  [an]  euntem,  an  iam  in  Asia.  Tuas  litteras,  prout 
res  postulat,  exspecto;  quas  velim  cures  quam  primum 
ad  me  perferendas.     iiii.  K.  Decembr. 

81.     AD  ATTICUM  XI.  9. 
ScR.  Brundisii  a.  d.  III.  NoNAS  Ianuarias  a.u.c.  707. 

CICERO   ATTICO    SAL. 

t.  Ego  vero  et  incaute,  ut  scribis,  et  celerius,  quam 
oportuit,  feci  nec  in  ulla  su?n  spe,  quippe  qui  exceptioni- 
bus  edictorum  retinear;  quae  si  non  essent  sedulitate 
efFectae  et  benevolentia  tua,  liceret  mihi  abire  in  solitu- 
dines  aliquas  :  nunc  ne  id  quidem  licet.  Quid  autem  me 
iuvat,  quod  ante  initum  tribunatum  veni,  si  ipsum,  quod 
veni,  nihil  iuvat  ?  iam  quid  sperem  ab  eo,  qui  mihi  amicus 
numquam  fuit,  cumiam  lege  etiam  sim  confectus  et  op- 
pressus  ?  ^uoh'die  iam  Balbi  ad  me  litterae  languidiores, 
multaeque  multorum  ad  illum,  fortasse  contra  me.  Meo 
vitio  pereo;  nihil  mihi  mali  casus  attulit;  omnia  culpa 
contracta  sunt.  Ego  enim,  cum  genus  belli  viderem, 
imparata  et  infirma  omnia  contra  paratissimos,  statueram, 
quid  facerem,  ceperamque  consilium  non  tam  forte  quam 
mihi  praeter  ceteros  concedendum.  2.  Cessi  meis  vel 
potius  parui,  ex  quibus  unus  qua  mente  fuerit,  is,  quem 
tu  mihi  commendas,  cognosces  ex  ipsius  litteris,  quas  ad 
te  et  ad  alios  misit,  quas  ego  numquam  aperuissem,  nisi 

res  acta  sic  esset :  delatus  est  ad  me  fasciculus ;  solvi,  si 
quid  ad  me  esset  litterarum :  nihil  erat ;  epistola  Vatinio 
et  Ligurio  altera ;  iussi  ad  eos  deferri ;  illi  ad  me  statim 
ardentes  dolore  venerunt,  scelus  hominis  clamantes ; 
epistolas  mihi  legerunt  plenas  omnium  in  me  proborum. 
Hic  Ligurius  furere :  se  enim  scire  summo  illum  in  odio 
fuisse  Caesari ;  hunc  tamen  non  modo  favisse,  sed  etiam 
tantam  illi  pecuniam  dedisse  honoris  mei  causa.  Hoc 
ego  dolore  accepto  volui  scire,  quid  scripsisset  ad  ceteros; 
ipsi  enim  illi  putavi  perniciosum  fore,  si  eius  hoc  tantum 
scelus  percrebruisset.  Cognovi  eiusdem  generis,  ad  te 
misi ;  quas  si  putabis  illi  ipsi  utile  esse  reddi,  reddes ;  nil 
me  laedet.  Nam,  quod  resignatae  sunt,  habet,  opinor, 
eius  signum  Pomponia.  Hac  ille  acerbitate  initio  naviga- 
tionis  cum  usus  esset,  tanto  me  dolore  adfecit,  ut  postea 
iacuerim,  neque  nunc  tam  pro  se  quam  contra  me  labo- 
rare  dicitur.  3.  Ita  omnibus  rebus  urgeor,  quas  sustinere 
vix  possum  vel  plane  nullo  modo  possum;  quibus  in 
miseriis  una  est  pro  omnibus,  quod  istam  miseram  patri- 
monio,  fortuna  omni  spoliatam  relinquam :  qua  re  te,  ui 
poUiceris,  videre  plane  velim  ;  alium  enim,  cui  illam  com- 
mendem,  habeo  neminem,  quoniam  matri  quoque  eadem 
intellexi  esse  parata,  quae  mihi.  Sed,  si  me  non  offen- 
des,  satis  tamen  habeto  commendatam  patruumque  in  ea, 
quantum  poteris,  mitigato.  Haec  ad  te  die  natali  meo 
scripsi,  quo  utinam  susceptus  non  essem  aut  ne  quid  ex 
eadem  matre  postea  natum  essetl  plura  scribere  fletu 
prohibeor. 

82.     AD   ATTICUM   XI.  12. 
ScR.  Brundisii  a.  d.  VIII.  Idus  Martias  a.u.c.  707. 

CICERO    ATTICO    SAL. 

1.  Cephalio  mihi  a  te  litteras  reddidit  a.  d.  viii.  Idus 
Mart.  vespere.  Eo  autem  die  mane  tabellarios  miseram, 
quibus  ad  te  dederam  litteras:  tuis  tamen  lectis  litteris 
putavi  aliquid  rescribendum  esse,  maxime,  quod  ostendis 
te  pendere  animi,  quamnam  rationem  sim  Caesari  allatu- 
rus  profectionis  meae  tum,  cum  ex  Italia  discesserim. 
Nihil  opus  est  mihi  nova  ratione;  saepe  enim  ad  eum 
scripsi  multisque  mandavi  me  non  potuisse,  cum  cupis- 
sem,  sermones  hominum  sustinere,  multaque  in  eam 
sententiam.  Nihil  enim  erat,  quod  minus  eum  vellem 
existimare,  quam  me  tanta  de  re  non  meo  consilio  usum 
esse.  Posteaque,  cum  mihi  Htterae  a  Balbo  Cornelio 
minore  missae  essent  illum  existimare  Quintum  fratrem 
lituum  meae  profectionis  fuisse — ita  enim  scripsit — ,  qui 
nondum  cognossem,  quae  de  me  Quintus  scripsisset  ad 
multos,  etsi  multa  praesens  in  praesentem  acerbe  dixerat 
et  fecerat,  tamen  nihilo  minus  his  verbis  ad  Caesarem 
scripsi : 

2.  '  De  Quinto  fratre  meo  non  minus  laboro  quam  de 
me  ipso,  sed  eum  tibi  commendare  hoc  meo  tempore  non 
audeo  ;  illud  dumtaxat  tamen  audebo  petere  abs  te,  quod 
te  oro,  ne  quid  existimes  ab  illo  factum  esse,  quo  minus 
mea  in  te  officia  constarent  minusve  te  diligerem,  potius- 
que  semper  illum  auctorem  nostrae  coniunctionis  fuisse 
meique  itineris  comitem,  non  ducem :  qua  re  ceteris  in 
rebus  tantum  ei  tribues,  quantum  humanitas  tua  amicitia- 
que  vestra  postulat ;  ego  ei  ne  quid  apud  te  obsim,  id  te 
vehementer  etiam  atque  etiam  rogo/ 

3.  Qua  re,  si  quis  congressus  fuerit  mihi  cum  Caesare, 
etsi  non  dubito,  quin  is  lenis  in  illum  futurus  sit  idque 
iarn  declaraverit,  ego  tamen  is  ero,  qui  semper  fui.  Sed, 
ut  video,  multo  magis  est  nobis  laborandum  de  Africa, 
quam  quidem  tu  scribis  confirmari  quotidie  magis  ad  con- 
dicionis  spem  quam  victoriae.  Quod  utinam  ita  esset! 
sed  longe  aliter  esse  intellego,  teque  ipsum  ita  existimare 
arbitror,  aliter  autem  scribere,  non  fallendi,  sed  confir- 
mandi  mei  causa,  praesertim  cum  adiungatur  ad  Africam 
etiam  Hispania.  4.  Quod  me  admones,  ut  scribam  ad 
Antonium  et  ad  ceteros,  si  quid  videbitur  tibi  opus  esse, 
velim  facias  id,  quod  saepe  fecisti ;  nihil  enim  mihi  venit 
in  mentem,  quod  scribendum  putem.  Quod  me  audis 
erectiorem  esse  animo,  quid  putas,  cum  videas  accessisse 
ad  superiores  aegritudines  praeclaras  generi  actiones.? 
Tu  tamen  velim  ne  intermittas,  quod  eius  facere  poteris, 
scribere  ad  me,  etiam  si  rem,  de  qua  scribas,  non  habebis ; 
semper  enim  adferunt  aliquid  mihi  tuae  Htterae.  Galeo- 
nis  hereditatem  crevi;  puto  enim  cretionem  simplicem 
fuisse,  quoniam  ad  me  nulla  missa  est.  viii.  Idus 
Martias. 

83.     AD  FAMILIARES  XV.  15. 
ScR.  Brundisii  a.u.c.  707. 

M.  CICERO  S.  D.  C.  CASSIO. 

r.  Etsi  uterque  nostrum  spe  pacis  et  odio  civilis  san- 
guinis  abesse  a  belli  pertinacia  voluit,  tamen,  quoniam 
eius  consilii  princeps  ego  fuisse  videor,  plus  fortasse  tibi 
praestare  ipse  debeo  quam  a  te  exspectare :  etsi,  ut  saepe 
soleo  mecum  recordari,  sermo  familiaris  meus  tecum  et 
item  mecum  tuus  adduxit  utrumque  nostrum  ad  id  con- 
silium,  ut  uno  proelio  putaremus,  si  non  totam  causam, 


Ep.  83.]         EPIST,   AD   FAMILIARES  XF.    15.  185 

at  certe  nostrum  iudicium  definiri  convenire.  Neque 
quisquam  hanc  nostram  sententiam  vere  umquam  repre- 
hendit  praeter  eos,  qui  arbitranlur  melius  esse  deleri 
omnino  rem  publicam  quam  imminutam  et  debilitatam 
manere :  ego  autem  ex  interitu  eius  nuUam  spem  scilicet 
mihi  proponebam,  ex  reliquiis  magnam.  2.  Sed  ea  sunt 
consecuta,  ut  magis  mirum  sit  accidere  illa  potuisse,  quam 
nos  non  vidisse  ea  futura  nec,  homines  cum  essemus, 
divhiare  potuisse.  Equidem  fateor  meam  coniecturam 
hanc  fuisse,  ut  illo  quasi  quodam  fatali  proeHo  facto  et 
victores  communi  saluti  consuli  vellent  et  victi  suae, 
utrumque  autem  positum  esse  arbitrarer  in  celeritate 
victoris :  quae  si  fuisset,  eandem  clementiam  experta 
esset  Africa,  quam  cognovit  Asia,  quam  etiam  Achaia  te, 
ut  opinor,  ipso  legato  ac  deprecatore;  amissis  autem 
temporihus,  quae  plurimum  valent,  praesertim  in  bellis 
civiHbus,  interpositus  annus  alios  induxit,  ut  victoriam 
sperarent,  alios,  ut  ipsum  vinci  contemnerent.  Atque 
horum  malorum  omnium  culpam  fortuna  sustinet:  quis 
enim  aut  Alexandrini  belli  tantam  moram  huic  bello 
adiunctum  iri  aut  nescio  quem  istum  Pharnacem  Asiae 
terrorem  illaturum  putaret?  3.  Nos  tamen  in  consiHo 
pari  casu  dissimiH  usi  sumus :  tu  enim  eam  partem  petisti, 
ut  et  consiHis  interesses  et,  quod  maxime  curam  levat, 
futura  animo  prospicere  posses :  ego,  qui  festinavi,  ut 
Caesarem  in  Italia  viderem — sic  enim  arbitrabamur — 
eumque  multis  honestissimis  viris  conservatis  redeuntem 
ad  pacem  currentem,  ut  aiunt,  incitarem,  ab  iHo  lon- 
gissime  et  absum  et  afui.  Versor  autem  in  gemitu  Italiae 
et  in  urbis  miserrimis  querelis,  quibus  aliquid  opis  fortasse 
ego  pro  mea,  tu  pro  tua,  pro  sua  quisque  parte  ferre 
potuisset,  si  auctor  adfuisset.     4.  Qua  re  velim  pro  tua 

perpetua  erga  me  benevolentia  scribas  ad  me,  quid  videas, 
quid  sentias,  quid  exspectandum,  quid  agendum  nobis 
existimes.  Magni  erunt  mihi  tuae  litterae  ;  atque  utinam 
primis  illis,  quas  Luceria  miseras,  paruisseml  sine  ulla 
enim  molestia  dignitatem  meam  retinuissem. 

84.     AD  ATTICUM  XII.  i. 
ScR.  iN  Arpinati  a.  d.  VIII.  Kalendas  Iunias  a.u.c.  708. 

CICERO  ATTICO  SAL. 

.1.  Undecimo  die  postquam  a  te  discesseram,  hoc  litteru- 
larum  exaravi  egrediens  e  villa  ante  lucem,  atque  eo  die 
cogitabam  in  Anagnino,  postero  autem  in  Tusculano ;  ibi 
unum  diem.  v.  Kalend.  igitur  ad  constitutum ;  atque  uti- 
nam  continuo  ad  complexum  meae  Tulliae,  ad  osculum 
Atticae  possim  currerel  quod  quidem  ipsum  scribe, 
quaeso,  ad  me,  ut,  dum  consisto  in  Tusculano,  sciam, 
quid  garriat,  sin  rusticatur,  quid  scribat  ad  te,  eique 
interea  aut  scribes  salutem  aut  nuntiabis,  itemque  Piliae. 
Et  tamen,  etsi  continuo  congressuri  sumus,  scribes  ad  me, 
si  quid  habebis. 

2.  Cum  complicarem  hanc  epistolam,  noctuabundus  ad 
me  venit  cum  epistola  tua  tabellarius,  qua  lecta  de  Atticae 
febricula  scilicet  valde  dolui.  Reliqua,  quae  exspectabam, 
ex  tuis  litteris  cognovi  omnia;  sed  quod  scribis  *igni- 
culum  matutinum  yepovriKou/  yepovriKMTcpov  est  memoriola 
vacillare:  ego  enim  iiii.  Kal.  Axio  dederam,  tibi  iii., 
Quinto,  quo  die  venissem,  id  est  prid.  Kal.  Hoc  igitur 
habebis,  novi  nihil.  Quid  ergo  opus  erat  epistola  ?  Quid? 
cum  coram  sumus  et  garrimus  quicquid  in  buccam  ?  Est 
profecto  quiddam  XeVx'/,  quae  habet,  etiam  si  nihil  subest, 
coUocutione  ipsa  suavitatem. 

85.     AD  ATTICUM  XII.  2. 

SCR.  ROMAE    EXEUNTE    MENSE    ApRILI    A.U.C.  708. 
CICERO  ATTICO  SAL. 

I.  Hic  rumor  est  Statium  Murcum  perisse  naufragio, 
Asinium  delatum  vivum  in  manus  militum,  l.  naves 
delatas  Uticam  reflatu  hoc,  Pompeium  non  comparere 
nec  in  Baliaribus  omnino  fuisse,  ut  Paciaecus  adfirmat; 
sed  auctor  nullius  rei  quisquam.  Habes  quae,  dum  tu 
abes,  locuti  sunt.  2.  Ludi  interea  Praeneste  :  ibi  Hirtius 
et  isti  omnes ;  et  quidem  ludi  dies  vm.  Quae  cenae  I 
quae  deliciae  !  res  interea  fortasse  transacta  est.  O  miros 
homines !  at  Balbus  aedificat ;  ri  yap  avra  fieXei ;  verum  si 
quaeris,  homini  non  recta,  sed  voluptaria  quaerenti  nonne 
/Sf^iWai;  tu  interea  dormis.  lam  explicandum  est  Trpd- 
/3Xj;/ia,  si  quid  acturus  es.  Si  quaeris  quid  putem,  ego  f 
fructum  puto.  Sed  quid  multa  ?  iam  te  videbo,  et  quidem, 
ut  spero,  de  via  recte  ad  me ;  simul  enim  et  diem  Tyran- 
nioni  constituemus  et  si  quid  aliud. 

86.     AD  FAMILIARES  IX.  5. 

SCR.    ROMAE    MENSE    lUNIO    A.U.C.    708. 
CICERO  VARRONI. 

I.  MiHi  vero  ad  Nonas  bene  maturum  videtur  fore, 
neque  solum  propter  rei  publicae,  sed  etiam  propter  anni 
tempus :  qua  re  istum  diem  probo ;  itaque  eundem  ipse 
sequar.  2.  Consilii  nostri,  ne  si  eos  quidem,  qui  id  secuti 
non  sunt,  non  paeniteret,  nobis  paenitendum  putarem ; 
secuti  enim  sumus  non  spem,  sed  officium;  reliquimus 
autem  non  officium,  sed  desperationem :  ita  verecun- 
diores  fuimus  quam  qui  se  domo  non  commoverunt, 
saniores  quam  qui  amissis   opibus   domum   non   rever- 

terunt.  Sed  nihil  minus  fero  quam  severitatem  otio- 
sorum  et,  quoquo  modo  se  res  habet,  magis  illos  vereor, 
qui  in  bello  occiderunt,  quam  hos  curo,  quibus  non  satis 
facimus,  quia  vivimus.  3.  Mihi  si  spatium  fuerit  in  Tus- 
culanum  ante  Nonas  veniendi,  istic  te  videbo ;  si  minus, 
persequar  in  Cumanum  et  ante  te  certiorem  faciam,  ut 
lavatio  parata  sit. 

87.     AD  FAMILIARES  IX.  18. 

SCR.    IN    TUSCULANO    EXEUNTE    MENSE    QuiNTILI    A.U.C.    708. 
CICERO   S.  D.  PAETO. 

I.  CuM  essem  otiosus  in  Tusculano,  propterea  quod 
discipulos  obviam  miseram,  ut  eadem  me  quam  maxime 
conciliarent  familiari  suo,  accepi  tuas  litteras  plenissimas 
suavitatis,  ex  quibus  intellexi  probari  tibi  meum  consilium, 
quod,  ut  Dionysius  tyrannus,  cum  Syracusis  pulsus  esset, 
Corinthi  dicitur  ludum  aperuisse,  sic  ego  [sublatis  iudiciis] 
amisso  regno  forensi  ludum  quasi  habere  coeperim.  2. 
Quid  quaeris  ?  me  quoque  delectat  consilium ;  multa  enim 
consequor:  primum,  id  quod  maxime  nunc  opus  est, 
munio  me  ad  haec  tempora.  Id  cuius  modi  sit,  nescio ; 
tantum  video,  nullius  adhuc  consiHum  me  huic  ante- 
ponere,  nisi  forte  mori  melius  fuit :  in  lectulo,  fateor,  sed 
non  accidit;  in  acie  non  fui.  Ceteri  quidem,  Pompeius, 
Lentulus  tuus,  Scipio,  Afranius  foede  perierunt.  *At  Cato 
praeclare/  lam  istuc  quidem,  cum  volemus,  licebitr 
demus  modo  operam  ne  tam  necesse  nobis  sit  quam 
illi  fuit ;  id  quod  agimus.  3.  Ergo  hoc  primum.  Sequi- 
tur  illud :  ipse  mehor  fio ;  primum  valetudine,  quam  inter- 
missis  exercitationibus  amiseram ;  deinde  ipsa  illa,  si  qua 
fuit  in  me,  facultas  orationis,  nisi  me  ad  has  exercitationes 
rettulissem,  exaruisset.     Extremum  illud  est,  quod  tu  nes- 

cio  an  primum  putes :  plures  iam  pavones  confeci  quam 
tu  pullos  columbinos.  Tu  istic  te  Hateriano  iure  delectas ; 
ego  me  hic  Hirtiano.  Veni  igitur,  si  vir  es,  et  disce  a  me 
npoKeyofAivas,  quas  quaeris :  etsi  sus  Minervam.  Sed  quo 
modo,  videro.  4.  Si  aestimationes  tuas  vendere  non 
potes  neque  ollam  denariorum  implere,  Romam  tibi  remi- 
grandum  est :  satius  est  hic  cruditate  quam  istic  fame. 
Video  te  bona  perdidisse;  spero  idem  istuc  familiares 
tuos.  Actum  igiiur  de  te  est,  nisi  provides.  Potes  mulo 
isto,  quem  tibi  reliquum  dicis  esse,  quoniam  cantherium 
comedisti,  Romam  pervehi.  Sella  tibi  erit  in  ludo  tam- 
quam  hypodidascalo  proxima ;  eam  pulvinus  sequetur. 

88.     AD  FAMILIARES  VII.  3. 

SCR.    ROMAE   MENSE   QuiNTILI   A.U.C    708. 
M.    CICERO   S.    D.    M.    MARIO. 

I.  Persaepe  mihi  cogitanti  de  communibus   miseriis 
in  quibus  tot  annos  versamur  et,  ut  video,  versabimur 
solet    in    mentem   venire   illius   temporis,   quo   proxime 
fuimus  una;    quin  etiam   ipsum  diem   memoria   teneo 
nam  a.  d.  iii.  Idus  Maias,  Lentulo  et  Marcello  consuli 
bus,   cum    in    Pompeianum   vesperi   venissem,   tu   mihi 
sollicito  animo  praesto  fuisti;  sollicitum  autem  te  habe 
bat   cogitatio   cum   officii,  tum   etiam   periculi   mei:    si 
manerem  in  Italia,  verebare  ne  officio  deessem;    si  pro 
ficiscerer  ad  bellum,  periculum  te  meum  commovebat 
Quo   tempore   vidisti   profecto   me   quoque   ita   contur 
batum,  ut  non  explicarem,  quid  esset  optimum   factu 
pudori  tameri  malui  famaeque  cedere  quam  salutis  meae 
rationem  ducere.     2.  Cuius  me  mei  facti  paenituit  non 
tam  propter  periculum  meum  quam  propter  vitia  multa, 
quae  ibi  offendi,  quo  veneram:    primum  neque  magnas 

copias  neque  bellicosas;  deinde,  extra  ducem  paucosque 
praeterea — de  principibus  loquor — ,  reliquos  primum  in 
ipso  bello  rapaces,  deinde  in  oratione  ita  crudeles,  ut 
ipsam  victoriam  horrerem ;  maximum  autem  aes  alienum 
amplissimorum  virorum.  Quid  quaeris  ?  nihil  boni  prae- 
ter  causam.  Quae  cum  vidissem,  desperans  victoriam 
primum  coepi  suadere  pacem,  cuius  fueram  semper 
auctor;  deinde,  cum  ab  ea  sententia  Pompeius  valde 
abhorreret,  suadere  institui,  ut  bellum  duceret:  hoc  in- 
terdum  probabat  et  in  ea  sententia  videbatur  fore  et 
fuisset  fortasse,  nisi  quadam  ex  pugna  coepisset  suis 
militibus  confidere.  Ex  eo  tempore  vir  ille  summus 
nullus  imperator  fuit:  signa  tirone  et  collecticio  exercitu 
cum  legionibus  robustissimis  contulit;  victus  turpissime 
amissis  etiam  castris  solus  fugit.  3.  Hunc  ego  mihi 
belli  finem  feci,  nec  putavi,  cum  integri  pares  non  fuisse- 
mus,  fractos  superiores  fore;  discessi  ab  eo  bello,  in 
quo  aut  in  acie  cadendum  fuit  aut  in  aliquas  insidias 
incidendum  aut  deveniendum  in  victoris  manus  aut  ad 
lubam  confugiendum  aut  capiendus  tamquam  exsilio 
locus  aut  consciscenda  mors  voluntaria:  certe  nihil  fuit 
praeterea,  si  te  victori  nolles  aut  non  auderes  commit- 
tere.  Ex  omnibus  autem  iis,  quae  dixi,  incommodis 
nihil  tolerabilius  exsiho,  praesertim  innocenti,  ubi  nulla 
adiuncta  est  turpitudo;  addo  etiam,  cum  ea  urbe  careas, 
in  qua  nihil  sit,  quod  videre  possis  sine  dolore:  ego 
cum  meis,  si  quicquam  nunc  cuiusquam  est,  etiam  in 
meis  esse  malui.  4.  Quae  acciderunt,  omnia  dixi  fu- 
tura;  veni  domum,  non  quo  optima  vivendi  condicio 
esset,  sed  tamen,  si  esset  aliqua  forma  rei  publicae, 
tamquam  in  patria  ut  essem,  si  nulla  tamquam  in  ex- 
siho.     Mortem  mihi  cur   consciscerem,  causa  non  visa 


Ep.  88.]  EPIST.   AD  FAMILIARES  VII.    3.  I91 

est;  cur  optarem,  multae  causae  ;  vetus  est  enim,  ubi 
non  sis  qui  fueris,  non  esse  cur  velis  vivere.  Sed  ta- 
men  vacare  culpa  magnum  est  solacium,  praesertim  cum 
iiabeam  duas  res,  quibus  me  sustentem,  optimarum  ar- 
tium  scientiam  et  maximarum  rerum  gloriam ;  quarum 
altera  mihi  vivo  numquam  eripietur,  altera  ne  mortuo 
quidem.  5.  Haec  ad  te  scripsi  verbosius  et  tibi  moles- 
tus  fui,  quod  te  cum  mei,  tum  rei  publicae  cognovi 
amantissimum.  Notum  tibi  omne  meum  consilium  esse 
volui,  ut  primum  scires  me  numquam  voluisse  plus  quem- 
quam  posse  quam  universam  rem  publicam ;  postea  au- 
tem  quam  alicuius  culpa  tantum  valeret  unus,  ut  obsisti 
non  posset,  me  voluisse  pacem ;  amisso  exercitu  et  eo 
duce,  in  quo  spes  fuerat  uno,  me  voluisse  etiam  reliquis 
omnibus ;  postquam  non  potuerim,  mihi  ipsi  finem  fecisse 
belli ;  nunc  autem,  si  haec  civitas  est,  civem  esse  me ; 
si  non,  exsulem  esse  non  incommodiore  loco,  quam  si 
Rhodum  me  aut  Mytilenas  contulissem.  6.  Haec  tecum 
coram  malueram ;  sed  quia  longius  fiebat,  volui  per 
litteras  eadem,  ut  haberes,  quid  diceres,  si  quando  in 
vituperatores  meos  incidisses  ;  sunt  enim  qui,  cum  meus 
interitus  nihil  fuerit  rei  publicae  profuturus,  criminis 
loco  putent  esse,  quod  vivam,  quibus  ego  certo  scio 
non  videri  satis  multos  perisse:  qui,  si  me  audissent, 
quamvis  iniqua  pace,  honeste  tamen  viverent;  armis 
enim  inferiores,  non  causa  fuissent.  Habes  epistolam 
verbosiorem  fortasse,  quam  velles :  quod  tibi  ita  videri 
putabo,  nisi  mihi  longiorem  remiseris.  Ego,  si,  quae 
volo,  expediero,  brevi  tempore  te,  ut  spero,  videbo. 

89.     AD  FAMILIARES  IX.  17. 

SCR.    ROMA.E    MENSE    SeXTILI    A.U.C.    708. 
CICERO    PAETO. 

I.  NoN  tu  homo  ridiculus  es,  qui,  cum  Balbus  noster 
apud  te  fuerit,  ex  me  quaeras,  quid  de  istis  municipiis 
et  agris  futurum  putem  ?  quasi  aut  ego  quicquam  sciam, 
quod  iste  nesciat,  aut,  si  quid  aliquando  scio,  non  ex 
isto  soleam  scire.  Immo  vero,  si  me  amas,  tu  fac  ut 
sciam,  quid  de  nobis  futurum  sit;  habuisti  enim  in  tua 
potestate,  ex  quo  vel  ex  sobrio  vel  certe  ex  ebrio  scire 
posses.  Sed  ego  ista,  mi  Paete,  non  quaero:  primum 
quia  de  lucro  prope  iam  quadriennium  vivimus,  si  aut 
hoc  lucrum  est  aut  haec  vita,  superstitem  rei  publicae 
vivere;  deinde,  quod  scire  ego  quoque  mihi  videor,  quid 
futurum  sit :  fiet  enim  quodcumque  volent  qui  valebunt ; 
valebunt  autem  semper  arma.  Satis  igitur  nobis  esse 
debet  quicquid  conceditur:  hoc  si  qui  pati  non  potuit, 
mori  debuit.  2.  Veientem  quidem  agrum  et  Capenatem 
metiuntur;  hoc  non  longe  abest  a  Tusculano.  Nihil 
tamen  timeo:  fruor,  dum  licet;  opto,  ut  semper  liceat. 
Si  id  minus  contigerit,  tamen,  quoniam  ego  vir  fortis 
idemque  philosophus  vivere  pulcherrimum  duxi,  non 
possum  eum  non  diligere,  cuius  beneficio  id  consecutus 
sum :  qui  si  cupiat  esse  rem  publicam,  qualem  fortasse 
et  ille  volt  et  omnes  optare  debemus,  quid  faciat  tamen 
non  habet ;  ita  se  cum  multis  coUigavit.  Sed  longius 
progredior;  scribo  enim  ad  te.  3.  Hoc  tamen  scito, 
non  modo  me,  qui  consiliis  non  intersum,  sed  ne  ipsum 
quidem  principem  scire,  quid  futurum  sit;  nos  enim 
illi  servimus,  ipse  temporibus :  ita  nec  ille,  quid  tempora 
postulatura  sint,  nec  nos,  quid  ille  cogitet,  scire  possumus. 

Haec  tibi  antea  non  rescripsi,  non  quo  cessator  esse 
solerem,  praesertim  in  litteris,  sed,  cum  explorati  nihil 
haberem,  nec  tibi  soUicitudinem  ex  dubitatione  mea  nec 
spem  ex  adfirmatione  adferre  volui.  Illud  tamen  ad- 
scribam,  quod  est  verissimum,  me  his  temporibus  adhuc 
de  isto  periculo  nihil  audisse:  tu  tamen  pro  tua  sapien- 
tia  debebis  optare  optima,  cogitare  difficillima,  ferre 
quaecumque  erunt. 

90.     AD  FAMILIARES  IV.  4. 

SCR.    ROMAE   EXEUNTE    MENSE    SePTEMBRI    A.U.C.    708. 
M.   CICERO   S.    D.   SER.   SULPICIO. 

I.  AcciPio  excusationem  tuam,  qua  usus  es,  cur  saepius 
ad  me  litteras  uno  exemplo  dedisses,  sed  accipio  ex 
ea  parte,  quatenus  aut  neglegentia  aut  improbitate  eo- 
rum,  qui  epistolas  accipiant,  fieri  scribis  ne  ad  nos 
perferantur :  illam  partem  excusationis,  qua  te  scribis 
orationis  paupertate — sic  enim  appellas — isdem  verbis 
epistolas  saepius  mittere,  nec  nosco  nec  probo  ;  et  ego 
ipse,  quem  tu  per  iocum — sic  enim  accipio — divitias 
orationis  habere  dicis,  me  non  esse  verborum  admodum 
inopem  agnosco:  dpcoveveadai  enim  non  necesse  est: 
sed  tamen  idem — nec  hoc  elpcovcvofievos — facile  cedo  tuo- 
rum  scriptorum  subtilitati  et  elegantiae.  2.  Consilium 
tuum,  quo  te  usum  scribis  hoc  Achaicum  negotium  non 
recusavisse,  cum  semper  probavissem,  tum  multo  magis 
probavi  lectis  tuis  proximis  litteris ;  omnes  enim  causae, 
quas  commemoras,  iustissimae  sunt  tuaque  et  auctori- 
tate  et  prudentia  dignissimae.  Quod  aliter  cecidisse  rem 
existimas  atque  opinatus  sis,  id  tibi  nullo  modo  adsen- 
tior;  sed  quia  tanta  perturbatio  et  confusio  est  rerum, 
ita  perculsa  et  prostrata  foedissimo  bello  iacent  omnia, 

ut  is  cuique  locus,  ubi  ipse  sit,  et  sibi  quisque  miserrimus 
esse  videatur,  propterea  et  tui  consilii  paenitet  te  et  nos, 
qui  domi  sumus,  tibi  beati  videmur,  at  contra  nobis  non 
tu  quidem  vacuus  molestiis,  sed  prae  nobis  beatus.  At- 
que  hoc  ipso  melior  est  tua  quam  nostra  condicio,  quod 
tu,  quid  doleat,  scribere  audes,  nos  ne  id  quidem  tuto 
possumus,  nec  id  victoris  vitio,  quo  nihil  moderatius, 
sed  ipsius  victoriae,  quae  civiUbus  bellis  semper  est 
insolens.  3.  Uno  te  vicimus,  quod  de  Marcelli,  col- 
legae  tui,  salute  paulo  ante  quam  tu  cognovimus,  etiam 
mehercule  quod,  quem  ad  modum  ea  res  ageretur,  vidi- 
mus.  Nam  sic  fac  existimes:  post  has  miserias,  id  est 
post  quam  armis  disceptari  coeptum  est  de  iure  publico, 
nihil  esse  actum  aliud  cum  dignitate ;  nam  et  ipse  Caesar 
accusata  acerbitate  Marcelli — sic  enim  appellabat — lauda- 
taque  honorificentissime  et  aequitate  tua  et  prudentia 
repente  praeter  spem  dixit,  se  senatui  roganti  de  Mar- 
cello  ne  hominis  quidem  causa  negaturum.  Fecerat 
autem  hoc  senatus,  ut,  cum  a  L.  Pisone  mentio  esset 
facta  de  Marcello  et  C.  Marcellus  se  ad  Caesaris  pedes 
abiecisset,  cunctus  consurgeret  et  ad  Caesarem  sup- 
plex  accederet.  Noli  quaerere :  ita  mihi  pulcher  hic 
dies  visus  est,  ut  speciem  aliquam  viderer  videre  quasi 
reviviscentis  rei  publicae.  4.  Itaque  cum  omnes  ante 
me  rogati  gratias  Caesari  egissent  praeter  Volcatium — 
is  enim,  si  eo  loco  esset,  negavit  se  facturum  fuisse — , 
ego  rogatus  mutavi  meum  consilium:  nam  statueram, 
non  mehercule  inertia,  sed  desiderio  pristinae  dignitatis, 
in  perpetuum  tacere.  Fregit  hoc  meum  consilium  et 
Caesaris  magnitudo  animi  et  senatus  officium;  itaque 
pluribus  verbis  egi  Caesari  gratias,  meque  metuo  ne 
etiam  in  ceteris  rebus  honesto  otio  privarim,  quod  erat 

unum  solacium  in  malis.  Sed  tamen,  quoniam  effugi 
eius  offensionem,  qui  fortasse  arbitraretur  me  hanc  rem 
publicam  non  putare,  si  perpetuo  tacerem,  modice  hoc 
faciam  aut  etiam  intra  modum,  ut  et  illius  voluntati  et 
meis  studiis  serviam.  Nam  etsi  a  prima  aetate  me  omnis 
ars  et  doctrina  liberalis  et  maxime  philosophia  delectavit, 
tamen  hoc  studium  quotidie  ingravescit,  credo  et  aetatis 
maturitate  ad  prudentiam  et  his  temporum  vitiis,  ut  nulla 
res  alia  levare  animum  molestiis  possit ;  5.  a  quo  studio 
te  abduci  negotiis  intellego  ex  tuis  litteris,  sed  tamen 
aliquid  iam  noctes  te  adiuvabunt.  Servius  tuus  vel  po- 
tius  noster  summa  me  observantia  colit;  cuius  ego  cum 
omni  probitate  summaque  virtute,  tum  studiis  doctrina- 
que  delector.  Is  mecum  saepe  de  tua  mansione  aut 
decessione  communicat :  adhuc  in  hac  sum  sententia, 
nihil  ut  faciamus  nisi  quod  maxime  Caesar  velle  videa- 
tur.  Res  sunt  eius  modi,  ut,  si  Romae  sis,  nihil  praeter 
tuos  delectare  possit.  De  reliquis,  nihil  melius  ipso  est, 
ceteri  et  cetera  eius  modi,  ut,  si  alterum  utrum  necesse 
sit,  audire  ea  malis  quam  videre.  Hoc  nostrum  con- 
silium  nobis  minime  iucundum  est,  qui  te  videre  cupi- 
mus,  sed  consulimus  tibi.     Vale. 

91.     AD  FAMILIARES  VI.  6. 

SCR.    ROMAE   A.U.C.    708. 
M.    CICERO    S.  D.  A.  CAECINAE. 

I.  Vereor  ne  desideres  officium  meum,  quod  tibi  pro 
nostra  et  meritorum  multorum  et  studiorum  parium  con- 
iunctione  deesse  non  debet,  sed  tamen  vereor  ne  litte- 
rarum  a  me  officium  requiras,  quas  tibl  et  iam  pridem 
et  saepe  misissem,  nisi  quotidie  melius  exspectans  gra- 
tulationem  quam  confirmationem  animi  tui  complecti 

litteris  maluissem.  Nunc,  ut  spero,  brevi  gratulabimur ; 
itaque  in  aliud  tempus  id  argumentum  epistolae  diifero. 
2.  His  autem  litteris  animum  tuum,  quem  minime  im- 
becillum  esse  et  audio  et  spero,  etsi  non  sapientissimi, 
at  amicissimi  hominis  auctoritate  confirmandum  etiam 
atque  etiam  puto;  nec  iis  quidem  verbis,  quibus  te 
consoler  ut  adflictum  et  iam  omni  spe  salutis  orbatum, 
sed  ut  eum,  de  cuius  incolumitate  non  plus  dubitem 
quam  te  memini  dubitare  de  mea.  Nam  cum  me  ex 
re  publica  expulissent  ii,  qui  illam  cadere  posse  stante 
me  non  putarant,  memini  me  ex  multis  hospitibus,  qui 
ad  me  ex  Asia,  in  qua  tu  eras,  venerant,  audire  te  de 
glorioso  et  celeri  reditu  meo  confirmare.  3.  Si  te  ratio 
quaedam  mira  Tuscae  disciplinae,  quam  a  patre,  no- 
bilissimo  atque  optimo  viro,  acceperas,  non  fefellit,  ne 
nos  quidem  nostra  divinatio  fallet,  quam  cum  sapien- 
tissimorum  virorum  monumentis  atque  praeceptis  plu- 
rimoque,  ut  tu  scis,  doctrinae  studio,  tum  magno  etiam 
usu  tractandae  rei  publicae  magnaque  nostrorum  tem- 
porum  varietate  consecuti  sumus;  4.  cui  quidem  divi- 
nationi  hoc  plus  confidimus,  quod  ea  nos  nihil  in  his 
tam  obscuris  rebus  tamque  perturbatis  umquam  omnino 
fefellit.  Dicerem,  quae  ante  futura  dixissem,  ni  vererer 
ne  ex  eventis  fingere  viderer;  sed  tamen  plurimi  sunt 
testes  me  et  initio,  ne  coniungeret  se  cum  Caesare, 
monuisse  Pompeium,  et  postea,  ne  se  ^nungeret :  con- 
iunctione  frangi  senatus  opes,  diiunctione  civile  bellum 
excitari  videbam.  Atque  utebar  familiarissime  Caesare, 
Pompeium  faciebam  plurimi;  sed  erat  meum  consilium 
cum  fidele  Pompeio,  tum  salutare  utrique.  5.  Quae 
praeterea  providerim,  praetereo;  nolo  enim  hunc  de  me 
optime   meritum   existimare    ea   me    suasisse    Pompeio, 

quibus  ille  si  paruisset,  esset  hic  quidem  clarus  in  toga 
et  princeps,  sed  tantas  opes,  quantas  nunc  habet,  non 
haberet :  eundum  in  Hispaniam  censui ;  quod  si  fecisset, 
civile  bellum  nullum  omnino  fuisset.  Rationem  haberi 
absentis  non  tam  pugnavi  ut  liceret,  quam  ut,  quoniam 
ipso  consule  pugnante  populus  iusserat,  haberetur.  Causa 
orta  belli  est :  quid  ego  praetermisi  aut  monitorum  aut 
querelarum  !  cum  vel  iniquissimam  pacem  iustissimo  bello 
anteferrem.  6.  Victa  est  auctoritas  mea,  non  tam  a  Pom- 
peio — nam  is  movebatur — quam  ab  iis,  qui  duce  Pompeio 
freti  peropportunam  et  rebus  domesticis  et  cupiditatibus 
suis  illius  belli  victoriam  fore  putabant.  Susceptum  bel- 
lum  est  quiescente  me,  depulsum  ex  Italia  manente  me, 
quoad  potui ;  sed  valuit  apud  me  plus  pudor  meus  quam 
timor;  veritus  sum  deesse  Pompeii  saluti,  cum  ille  ali- 
quando  non  defuisset  meae.  Itaque  vel  officio  vel  fama 
bonorum  vel  pudore  victus,  ut  in  fabulis  Amphiaraus, 
sic  ego  prudens  et  sciens  '  ad  pestem  ante  oculos  posi- 
tam*  sum  profectus ;  quo  in  bello  nihil  adversi  accidit 
non  praedicente  me.  7.  Qua  re  quoniam,  ut  augures 
et  astrologi  solent,  ego  quoque  augur  publicus  ex  meis 
superioribus  praedictis  constitui  apud  te  auctoritatem 
augurii  et  divinationis  meae,  debebit  habere  fidem  nos- 
tra  praedictio.  Non  igitur  ex  alitis  involatu  nec  e  cantu 
sinistro  oscinis,  ut  in  nostra  disciplina  est,  nec  ex  tri- 
pudiis  solistimis  aut  soniviis  tibi  auguror,  sed  habeo 
alia  signa,  quae  observem ;  quae  etsi  non  sunt  certiora 
illis,  minus  tamen  habent  vel  obscuritatis  vel  erroris. 
8.  Notantur  autem  mihi  ad  divinandum  signa  duplici 
quadam  via,  quarum  alteram  duco  e  Caesare  ipso, 
alteram  e  temporum  civilium  natura  atque  ratione.  In 
Caesare    haec    sunt:    mitis    clemensque    natura,   qualis 

exprimitur  praeclaro  illo  libro  Querelarum  tuarum ;  ac- 
cedit  quod  mirifice  ingeniis  excellentibus,  quale  est 
tuum,  delectatur;  praeterea  cedit  multorum  iustis  et 
officio  incensis,  non  inanibus  aut  ambitiosis,  volunta- 
tibus,  in  quo  vehementer  eum  consentiens  Etruria  move- 
bit.  9.  *Cur  haec  igitur  adhuc  parum  profecerunt?' 
Quia  non  putat  se  sustinere  causas  posse  multorum,  si 
tibi,  cui  iustius  videtur  irasci  posse,  concesserit.  *  Quae 
est  igitur '  inquies  *spes  ab  irato?'  Eodem  ^  fonte  se 
hausturum  intellegit  laudes  suas,  e  quo  sit  leviter 
aspersus.  Postremo  homo  valde  est  acutus  et  multum 
providens;  intellegit  te,  hominem  in  parte  Italiae  mi- 
nime  contemnenda  facile  omnium  nobilissimum  et  in 
communi  re  publica  cuivis  summorum  tuae  aetatis  vel 
ingenio  vel  gratia  vel  fama  populi  Romani  parem.  non 
posse  prohiberi  re  publica  diutius;  nolet  hoc  temporis 
potius  esse  aliquando  beneficium  quam  iam  suum. 
10.  Dixi  de  Caesare;  nunc  dicam  de  temporum  re- 
rumque  natura :  nemo  est  tam  inimicus  ei  causae,  quam 
Pompeius  animatus  meHus  quam  paratus  susceperat,  qui 
nos  malos  cives  dicere  aut  homines  improbos  audeat. 
In  quo  admirari  soleo  gravitatem  et  iustitiam  et  sapien- 
tiam  Caesaris;  numquam  nisi  honorificentissime  Pom- 
peium  appellat.  *At  in  eius  persona  multa  fecit  as- 
perius.'  Armorum  ista  et  victoriae  sunt  facta,  non 
Caesaris.  At  nos  quem  ad  modum  est  complexus !  Cas- 
sium  sibi  legavit;  Brutum  Galliae  praefecit,  Sulpicium 
Graeciae;  Marcellum,  cui  maxime  succensebat,  tum 
summa  illius  dignitate  restituit.  11.  Quo  igitur  haec 
spectant?  Rerum  hoc  natura  et  civilium  temporum 
non  patietur,  nec  manens  nec  mutata  ratio  feret  pri- 
mum,   ut   non  in  causa  pari  eadem  sit  et  condicio  et 

fortuna  omnium;  deinde,  ut  in  eam  civitatem  boni  viri 
et  boni  cives  nulla  ignominia  notati  non  revertantur,  in 
quam  tot  nefariorum  scelerum  condemnati  reverterunt. 
12.  Habes  augurium  meum,  quo,  si  quid  addubitarem, 
non  potius  uterer  quam  illa  consolatione,  qua  facile  for- 
tem  virum  sustentarem:  te,  si  explorata  victoria  arma 
sumpsisses  pro  re  publica — ita  enim  tum  putabas — , 
non  nimis  esse  laudandum ;  sin  propter  incertos  exitus 
eventusque  bellorum  posse  accidere,  ut  vinceremur, 
putasses,  non  debere  te  ad  secundam  fortunam  bene 
paratum  fuisse,  adversam  ferre  nullo  modo  posse.  Dis- 
putarem  etiam,  quanto  solacio  tibi  conscientia  tui  facti, 
quantae  delectationi  in  rebus  adversis  litterae  esse  de- 
berent;  commemorarem  non  solum  veterum,  sed  horum 
etiam  recentium  vel  ducum  vel  comitum  tuorum  gra- 
vissimos  casus;  etiam  externos  multos  claros  viros 
nominarem;  levat  enim  dolorem  communis  quasi  legis 
et  humanae  condicionis  recordatio.  13.  Exponerem 
etiam,  quem  ad  modum  hic  et  quanta  in  turba  quanta- 
que  in  confusione  rerum  omnium  viveremus ;  necesse 
est  enim  minore  desiderio  perdita  re  publica  carere 
quam  bona.  Sed  hoc  genere  nihil  opus  est:  incolu- 
mem  te  cito,  ut  spero,  vel  potius,  ut  perspicio,  vide- 
bimus.  Interea  tibi  absenti  et  huic,  qui  adest,  imagini 
animi  et  corporis  tui,  constantissimo  atque  optimo  filio 
tuo,  studium,  officium,  operam,  laborem  meum  iam  pri- 
dem  et  pollicitus  sum  et  detuli ;  nunc  hoc  amplius,  quod 
me  amicissime  quotidie  magis  Caesar  amplectitur,  fami- 
liares  quidem  eius,  sicuti  neminem.  Apud  quem  quic- 
quid  valebo  vel  auctoritate  vel  gratia,  valebo  tibi :  tu 
cura  ut  cum  firmitudine  te  animi,  tum  etiam  spe  optima 
sustentes. 

92.     AD  FAMILIARES  VI.  7. 

SCR.  IN    SlCILIA    EXEUNTE    ANNO    A.U.C.  708. 
CAECINA  CICERONI  PLUR.  SAL. 

I.  QuoD  tibi  non  tam  celeriter  liber  est  redditus, 
ignosce  timori  nostro  et  miserere  temporis.  Filius,  ut 
audio,  pertimuit,  neque  iniuria,  si  liber  exisset,  quoniam 
non  tam  interest,  quo  animo  scribatur,  quam  quo  accipi- 
atur,  ne  ea  res  inepte  mihi  noceret,  cum  praesertim  adliuc 
stili  poenas  dem.  Qua  quidem  in  re  singulari  sum  fato ; 
nam  cum  mendum  scripturae  litura  tollatur,  stultitia  fama 
multetur,  meus  error  exsilio  corrigitur,  cuius  summa  cri- 
minis  est,  quod  armatus  adversario  male  dixi.  2.  Nemo 
nostrum  est,  ut  opinor,  quin  vota  Victoriae  suae  fecerit; 
nemo,  quin  etiam  cum  de  alia  re  immolaret,  tamen  eo 
quidem  ipso  tempore,  ut  quam  primum  Caesar  supera- 
retur,  optarit :  hoc  si  non  cogitat,  omnibus  rebus  felix  est ; 
si  scit  et  persuasus  est,  quid  irascitur  ei,  qui  aliquid 
scripsit  contra  suam  voluntatem,  cum  ignorit  omnibus, 
qui  multa  deos  venerati  sunt  contra  eius  salutem.?  3. 
Sed  ut  eodem  revertar,  causa  haec  fuit  timoris :  scripsi  de 
te  parce  medius  fidius  et  timide,  non  revocans  me  ipse, 
sed  paene  refugiens.  Genus  autem  hoc  scripturae  non 
modo  liberum,  sed  incitatum  atque  elatum  esse  debere 
quis  ignorat  ?  solutum  existimatur  esse  alteri  male  dicere 
— tamen  cavendum  est,  ne  in  petulantiam  incidas — ;  impe- 
ditum,  se  ipsum  laudare,  ne  vitium  adrogantiae  sub- 
sequatur;  solum  vero  liberum,  alterum  laudare,  de  quo 
quicquid  detrahas,  necesse  est  aut  infirmitati  aut  invidiae 
adsignetur.  Ac  nescio  an  tibi  gratius  opportuniusque 
acciderit;  nam  quod  praeclare  facere  non  poteram,  pri- 
mum  erat,  non  attingere ;  secundum  [beneficium],  quam 

parcissime  facere.  Sed  tamen  ego  quidem  me  sustinui ; 
multa  minui,  multa  sustuli,  complura  ne  posui  quidem. 
Quem  ad  modum  igitur,  scalarum  gradus  si  alios  tollas, 
alios  incidas,  non  nuUos  male  haerentes  relinquas,  ruinae 
periculum  struas,  non  ascensum  pares,  sic  tot  malis  tum 
vinctum  tum  fractum  studium  scribendi  quid  dignum 
auribus  aut  probabile  potest  adferre?  4.  Cum  vero  ad 
ipsius  Caesaris  nomen  veni,  toto  corpore  contremesco, 
non  poenae  metu,  sed  illius  iudicii :  totum  enim  Caesarem 
non  novi.  Quem  putas  animum  esse,  ubi  secum  loquitur? 
*hoc  probabit:  hoc  verbum  suspitiosum  est.'  *  Quid,  si 
hoc  muto?  at  vereor,  ne  peius  sit.'  'Age  vero,  laudo 
aliquem :  num  oflfendo  ?  cum  porro  offendam,  quid,  si  non 
volt?'  *Armati  stilum  persequitur:  victi  et  nondum  re- 
stituti  quid  faciet  ? '  Auges  etiam  tu  mihi  timorem,  qui  in 
Oratore  tuo  caves  tibi  per  Brutum  et  ad  excusationem 
socium  quaeris :  ubi  hoc  omnium  patronus  facit,  quid  me, 
veterem  tuum,  nunc  omnium  clientem  sentire  oportet  ?  in 
hac  igitur  calumnia  timoris  et  caecae  suspitionis  tormento, 
cum  plurima  ad  alieni  sensus  coniecturam,  non  ad  suum 
iudicium  scribantur,  quam  difficile  sit  evadere,  si  minus 
expertus  es,  quod  te  ad  omnia  summum  atque  excellens 
ingenium  armavit,  nos  sentimus.  Sed  tamen  ego  filio 
dixeram,  librum  tibi  legeret  et  auferret,  aut  ea  condicione 
daret,  si  reciperes  te  correcturum,  hoc  est,  si  totum  alium 
faceres.  5.  De  Asiatico  itinere,  quamquam  summa  me 
necessitas  premebat,  ut  imperasti,  feci.  Te  pro  me  quid 
horter?  vides  tempus  venisse,  quo  necesse  sit  de  nobis 
constitui.  Nihil  est,  mi  Cicero,  quod  filium  meum  ex- 
spectes :  adulescens  est ;  omnia  excogitare  vel  studio  vel 
aetate  vel  metu  non  potest.  Totum  negotium  tu  sus- 
tineas  oportet;  in  te  mihi  omnis  spes  est.     Tu  pro  tua 

prudentia,  quibus  rebus  gaudeat,  quibus  capiatur  Caesar, 
tenes ;  a  te  omnia  proficiscantur  et  per  te  ad  exitum 
perducantur  necesse  est ;  apud  ipsum  multum,  apud  eius 
omnes  plurimum  potes.  6.  Unum  tibi  si  persuaseris,  non 
hoc  esse  tui  muneris,  si  quid  rogatus  fueris,  ut  facias — 
quamquam  id  magnum  et  amplum  est — ,  sed  totum  tuum 
esse  onus,  perficies :  nisi  forte  aut  in  miseria  nimis  stulte 
aut  in  amicitia  nimis  impudenter  tibi  onus  impono.  Sed 
utrique  rei  excusationem  tuae  vitae  consuetudo  dat :  nam 
quod  ita  consuesti  pro  amicis  laborare,  non  iam  sic 
sperant  abs  te,  sed  etiam  sic  imperant  tibi  familiares. 
Quod  ad  librum  attinet,  quem  tibi  filius  dabit,  peto  a  te, 
ne  exeat,  aut  ita  corrigas,  ne  mihi  noceat. 

93.     AD  FAMILIARES  XIII.  ii. 

SCR.    ROMAE    A.U.C.    708. 
CICERO    BRUTO    SAL. 

I.  QuiA  semper  animadverti  studiose  te  operam  dare, 
ut  ne  quid  meorum  tibi  esset  ignotum,  propterea  non 
dubito  quin  scias,  non  solum  cuius  municipii  sim,  sed 
etiam,  quam  dihgenter  soleam  meos  municipes  [Arpi- 
nates]  tueri :  quorum  quidem  omnia  commoda  omnesque 
facultates,  quibus  et  sacra  conficere  et  sarta  tecta  aedium 
sacrarum  locorumque  communium  tueri  possint,  consis- 
tunt  in  iis  vectigalibus,  quae  habent  in  provincia  Gallia. 
Ad  ea  visenda  pecuniasque,  quae  a  colonis  debentur,  exi- 
gendas  totamque  rem  et  cognoscendam  et  administran- 
dam  legatos  equites  Romanos  misimus,  Q.  Fufidium 
Q.  f.,  M.  Faucium  M.  f.,  Q.  Mamercum  Q.  f.  2.  Peto  a 
te  in  maiorem  modum  pro  nostra  necessitudine,  ut  tibi  ea 
res  curae  sit  operamque  des,  ut  per  te  quam  commodis- 
sime  negotium  municipii  administretur  quam  primumque 

conficiatur,  ipsosque,  quorum  nomiiia  scripsi,  ut  quam 
honorificentissime  pro  tua  natura  et  quam  liberalissime 
tractes.  3.  Bonos  viros  ad  tuam  necessitudinem  adiunxeris 
municipiumque  gratissimum  beneficio  tuo  devinxeris,  mihi 
vero  etiam  gratius  feceris,  quod  cum  semper  tueri  muni- 
cipes  meos  consuevi,  tum  hic  annus  praecipue  ad  meam 
curam  officiumque  pertinet:  nam  constituendi  municipii 
causa  hoc  anno  aedilem  fiUum  meum  fieri  volui  et  fratris 
filium  et  M.  Caesium,  hominem  mihi  maxime  neces- 
sarium ;  is  enim  magistratus  in  nostro  municipio  nec  alius 
ullus  creari  solet ;  quos  cohonestaris  in  primisque  me,  si 
res  publica  municipii  tuo  studio,  diligentia  bene  admini- 
strata  erit.  Quod  ut  facias,  te  vehementer  etiam  atque 
etiam  rogo. 

94.     AD  FAMILIARES  IV.  14. 

SCR.    ROMAE    A.U.C.   708. 
M.  CICERO   S.  D.  CN.  PLANCIO. 

I.  BiNAS  a  te  accepi  litteras,  Corcyrae  datas;  quarum 
alteris  mihi  gratulabare,  quod  audisses  me  meam  pristi- 
nam  dignitatem  obtinere,  alteris  dicebas  te  velle,  quae 
egissem,  bene  et  feliciter  evenire.  Ego  autem,  si  dignitas 
est  bene  de  re  publica  sentire  et  bonis  viris  probare  quod 
sentias,  obtineo  dignitatem  meam ;  sin  autem  in  eo  digni- 
tas  est,  si,  quod  sentias,  aut  re  efficere  possis  aut  denique 
Hbera  oratione  defendere,  ne  vestigium  quidem  ullum  est 
reliquum  nobis  dignitatis,  agiturque  praeclare,  si  nosmet 
ipsos  regere  possumus,  ut  ea,  quae  partim  iam  adsunt, 
partim  impendent,  moderate  feramus,  quod  est  difficile  in 
eius  modi  bello,  cuius  exitus  ex  altera  parte  caedem 
ostentat,  ex  altera  servitutem.  2.  Quo  in  periculo  non 
nihil  me  consolatur,  cum  recordor  haec  me  tum  vidisse. 

cum  secundas  etiam  res  nostras,  non  modo  adversas,  per- 
timescebam,  videbamque  quanto  periculo  de  iure  publico 
disceptaretur  armis;  quibus  si  ii  vicissent,  ad  quos  ego 
pacis  spe,  non  belli  cupiditate  adductus  accesseram,  tamen 
intellegebam,  et  iratorum  hominum  et  cupidorum  et  inso- 
lentium  quam  crudelis  esset  futura  victoria,  sin  autem  victi 
essent,  quantus  interitus  esset  futurus  civium  partim  amplis- 
simorum,  partim  etiam  optimorum,  qui  me  haec  praedicen- 
tem  atque  optime  consulentem  saluti  suae  malebant  nim- 
ium  timidum  quam  satis  prudentem  existimari.  3.  Quod 
autem  mihi  de  eo,  quod  egerim,  gratularis,  te  ita  velle  certo 
scio,  sed  ego  tam  misero  tempore  nihil  novi  consilii  cepis- 
sem,  nisi  in  reditu  meo  nihilo  meliores  res  domesticas  quam 
rem  publicam  offendissem :  quibus  enim  pro  meis  immor- 
talibus  beneficiis  carissima  mea  salus  et  meae  fortunae  esse 
debebant,  cum  propter  eorum  scelus  nihil  mihi  intra  meos 
parietes  tutum,  nihil  insidiis  vacuum  viderem,  novarum  me 
necessitudinum  fidelitate  contra  veterum  perfidiam  muni- 
endum  putavi.  Sed  de  nostris  rebus  satis  vel  etiam  nim- 
ium  multa.  4.  De  tuis  velim  ut  eo  sis  animo,  quo  debes 
esse,  id  est,  ut  ne  quid  tibi  praecipue  timendum  putes :  si 
enim  status  erit  aliquis  civitatis,  quicumque  erit,  te  om- 
nium  periculorum  video  expertem  fore ;  nam  alteros  tibi 
iam  placatos  esse  intellego,  alteros  numquam  iratos  fuisse. 
De  mea  autem  in  te  voluntate  sic  velim  iudices,  me,  qui- 
buscumque  rebus  opus  esse  intellegam,  quamquam  vi- 
deam,  qui  sim  hoc  tempore  et  quid  possim,  opera  tamen  et 
consilio,  studio  quidem  certe  rei  famae  saluti  tuae  praesto 
futurum.  Tu  velim,  et  quid  agas  et  quid  acturum  te 
putes,  facias  me  quam  dihgentissime  certiorem. 

95.     AD  FAMILIARES  IV.  ii. 
ScR.  Mytilenis  exeunte  anno  a.u.c.  708. 

MARCELLUS    CICERONI  S. 

I.  Plurimum  valuisse  apud  me  tuam  semper  auctori- 
tatem  cum  in  omni  re  tum  in  hoc  maxime  negotio  potes 
existimare.  Cum  mihi  C.  Marcellus,  frater  amantissimus 
mei,  non  solum  consilium  daret,  sed  precibus  quoque  me 
obsecraret,  non  prius  mihi  persuadere  potuit,  quam  tuis  est 
effectum  litteris  ut  uterer  vestro  potissimum  consilio.  Res 
quem  ad  modum  sit  acta,  vestrae  litterae  mihi  declarant. 
Gratulatio  tua  etsi  est  mihi  probatissima,  quod  ab  optimo 
fit  animo,  tamen  hoc  mihi  multo  iucundius  est  et  gratius, 
quod  in  summa  paucitate  amicorum,  propinquorum  ac 
necessariorum,  qui  vere  meae  saluti  faverent,  te  cupi- 
dissimum  mei  singularemque  mihi  benevolentiam  prae- 
stitisse  cognovi.  2.  Reliqua  sunt  eius  modi,  quibus  ego, 
quoniam  haec  erant  tempora,  facile  et  aequo  animo  care- 
bam;  hoc  vero  eius  modi  esse  statuo,  ut  sine  talium 
virorum  et  amicorum  benevolentia  neque  in  adversa 
neque  in  secunda  fortuna  quisquam  vivere  possit :  itaque 
in  hoc  ego  mihi  gratulor;  tu  vero  ut  intellegas  homini 
amicissimo  te  tribuisse  officium,  re  tibi  praestabo.    Vale. 

96.     AD  ATTICUM  XII.  21. 
ScR.  Asturae  mense  Martio  A.U.C.  709. 

CICERO    ATTICO   SAL. 

I.  Legi  Bruti  epistolam  eamque  tibi  remisi,  sane  non 
prudenter  rescriptam  ad  ea,  quae  requisieras.  Sed  ipse 
viderit ;  quamquam  illud  turpiter  ignorat :  Catonem  pri- 
mum  sententiam  putat  de  animadversione  dixisse,  quam 
omnes  ante  dixerant  praeter  Caesarem,  et,  cum  ipsius 

Caesaris  tam  severa  fuerit,  qui  tum  praetorio  loco  dixerit, 
consularium  putat  leniores  fuisse,  Catuli,  Servilii,  Lucul- 
lorum,  Curionis,  Torquati,  Lepidi,  Gellii,  Volcatii,  Figuli, 
Cottae,  L.  Caesaris,  C.  Pisonis,  etiam  M'.  Glabrionis,  Si- 
lani,  Murenae,  designatorum  consulum.  Cur  ergo  in  sen- 
tentiam  Catonis  ?  Quia  verbis  luculentioribus  et  pluribus 
rem  eandem  comprehenderat.  Me  autem  hic  laudat,  quod 
rettulerim,  non  quod  patefecerim,  cohortatus  sim,  quod 
denique  ante,  quam  consulerem,  ipse  iudicaverim :  quae 
omnia,  quia  Cato  laudibus  extulerat  in  caelum  perscri- 
bendaque  censuerat,  idcirco  in  eius  sententiam  est  facta 
discessio.  Hic  autem  se  etiam  tribuere  multum  mihi 
putat,  quod  scripserit  '  optimum  consulem.'  Quis  enim 
ieiunius  dixit  inimicus?  Ad  cetera  vero  tibi  quem  ad 
modum  rescripsit !  tantum  rogat,  de  senatus  consulto  ut 
corrigas,  Hoc  quidem  fecisset,  etiam  si  t  rario  admoni- 
tus  esset.  2.  Sed  haec  iterum  ipse  viderit.  De  hortis, 
quoniam  probas,  effice  aliquid :  rationes  meas  nosti.  Si 
vero  etiam  a  Faberio  f  aHquid  recedit,  nihil  negotii  est; 
sed  etiam  sine  eo  posse  videor  contendere.  Venales 
certe  sunt  Drusi,  fortasse  etiam  Lamiani  et  Cassiani :  sed 
coram.  3.  De  Terentia  non  possum  commodius  scribere, 
quam  tu  scribis :  officium  sit  nobis  antiquissimum ;  si  quid 
nos  fefellerit,  illius  malo  me  quam  mei  paenitere.  4. 
Oviae  C.  Lollii  curanda  sunt  HS.  c.  Negat  Eros  posse 
sine  me,  credo,  quod  accipienda  aliqua  sit  et  danda  aesti- 
matio.  Vellem  tibi  dixisset :  si  enim  res  est,  ut  mihi 
scribit,  parata  nec  in  eo  ipso  mentitur,  per  te  confici 
potuit ;  id  cognoscas  et  conficias  vehm.  5.  Quod  me  in 
forum  vocas,  eo  vocas,  unde  etiam  bonis  meis  rebus  fugie- 
bam ;  quid  enim  mihi  cum  foro,  sine  iudiciis,  sine  curia, 
in  oculos  incurrentibus  iis,  quos  aequo  animo  videre  non 

possum  ?  quod  autem  homines  a  me  postulare  scribis,  «/ 
Romae  stm,  neque  fmhij  ut  absim,  concedere,  aut  f  quatenus 
eos  mihi  concedere,  iam  pridem  scito  esse,  cum  unum  te 
pluris  quam  omnes  illos  putem.  Ne  me  quidem  con- 
temno,  meoque  iudicio  multo  stare  malo  quam  omnium 
reliquorum;  neque  tamen  progredior  longius,  quam  mihi 
doctissimi  homines  concedunt,  quorum  scripta  omnia, 
quaecumque  sunt  in  eam  sententiam,  non  legi  solum, 
quod  ipsum  erat  fortis  aegroti,  accipere  medicinam,  sed  in 
mea  etiam  scripta  transtuli,  quod  certe  adflicti  et  fracti 
animi  non  fuit.  Ab  his  me  remediis  noU  in  istam  turbam 
vocare,  ne  recidam. 

97.     AD  FAMILIARES  XIII.  16. 

SCR.    ASTURAE    MENSE    APRILI    A.U.C.    709. 
CICERO    CAESARI   SAL. 

I.  P.  Crassum  ex  omni  nobiUtate  adulescentem  dilexi 
plurimum,  et  ex  eo  cum  ab  ineunte  eius  aetate  bene 
speravissem,  tum  perbene  existimare  coepi  iis  iudiciis, 
quae  de  eo  feceras,  cognitis.  Eius  libertum  Apollonium 
iam  tum  equidem,  cum  ille  viveret,  et  magni  faciebam  et 
probabam  :  erat  enim  et  studiosus  Crassi  et  ad  eius  opti- 
ma  studia  vehementer  aptus ;  itaque  ab  eo  admodum 
diHgebatur.  2.  Post  mortem  autem  Crassi  eo  mihi  etiam 
dignior  visus  est,  quem  in  fidem  atque  amicitiam  meam 
reciperem,  quod  eos  a  se  observandos  et  colendos  puta- 
bat,  quos  ille  dilexisset  et  quibus  carus  fuisset.  Itaque  et 
ad  me  in  Ciliciam  venit  multisque  in  rebus  mihi  magno 
usui  fuit  et  fides  eius  et  prudentia,  et,  ut  opinor,  tibi  in 
Alexandrino  bello,  quantum  studio  et  fidelitate  consequi 
potuit,  non  defuit :  3.  quod  cum  speraret  te  quoque  ita 
existimare,  in  Hispaniam  ad  te,  maxime  ille  quidem  suo 

consilio,  sed  etiam  me  auctore,  est  profectus.  Cui  ego 
commendationem  non  sum  pollicitus,  non  quin  eam  vali- 
turam  apud  te  arbitrarer,  sed  neque  egere  mihi  commen- 
datione  videbatur,  qui  et  in  bello  tecum  fuisset  et  propter 
memoriam  Crassi  de  tuis  unus  esset,  et,  si  uti  commenda- 
tionibus  vellet,  etiam  per  alios  eum  videbam  id  consequi 
posse ;  testimonium  mei  de  eo  iudicii,  quod  et  ipse  magni 
aestimabat  et  ego  apud  te  valere  eram  expertus,  ei  luben- 
ter  dedi.  4.  Doctum  igitur  hominem  cognovi  et  studiis 
optimis  deditum,  idque  a  puero :  nam  domi  meae  cum 
Diodoto  Stoico,  homine  meo  iudicio  eruditissimo,  multum 
a  puero  fuit :  nunc  autem,  incensus  studio  rerum  tuarum, 
eas  litteris  Graecis  mandare  cupiebat.  Posse  arbitror: 
valet  ingenio ;  habet  usum ;  iam  pridem  in  eo  genere 
studii  litterarumque  versatur;  satis  facere  immortalitati 
laudum  tuarum  mirabiliter  cupit.  Habes  opinionis  meae 
testimonium,  sed  tu  hoc  facilius  multo  pro  tua  singulari 
prudentia  iudicabis.  Et  tamen,  quod  negaveram,  com- 
mendo  tibi  eum  :  quicquid  ei  cornmodaveris,  erit  id  maio- 
rem  mihi  in  modum  gratum. 

98.     AD  FAMILIARES  IV.  5. 
ScR.  Athenis  mense  Aprili  a.u.c.  709. 

SERVIUS   CICERONI   S. 

I.  PosTEA  quam  mihi  renuntiatum  est  de  obitu  Tulliae, 
filiae  tuae,  sane  quam  pro  eo  ac  debui  graviter  molesteque 
tuU  communemque  eam  calamitatem  existimavi,  qui,  si 
istic  adfuissem,  neque  tibi  defuissem  coramque  meum 
dolorem  tibi  declarassem.  Etsi  genus  hoc  consolationis 
miserum  atque  acerbum  est,  propterea  quia,  per  quos  ea 
confieri  debet  [propinquos  ac  familiares],  ii  ipsi  pari  mo- 
lestia   adficiuntur  neque   sine  lacrimis   multis  id   conari 

possunt,  uti  magis  ipsi  videantur  aliorum  consolatione 
indigere  quam  aliis  posse  suum  officium  praestare,  tamen 
quae  in  praesentia  in  mentem  mihi  venerunt,  decrevi 
brevi  ad  te  perscribere,  non  quo  ea  te  fugere  existimem, 
sed  quod  forsitan  dolore  impeditus  minus  ea  perspicias. 
2.  Quid  est  quod  tanto  opere  te  commoveat  tuus  dolor 
intestinus  ?  cogita,  quem  ad  modum  adhuc  fortuna  nobis- 
cum  egerit :  ea  nobis  erepta  esse,  quae  hominibus  non 
minus  quam  liberi  cara  esse  debent,  patriam,  honestatem, 
dignitatem,  honores  omnes.  Hoc  uno  incommodo  ad- 
dito  quid  ad  dolorem  adiungi  potuit  ?  aut  qui  non  in  ilHs 
rebus  exercitalus  animus  callere  iam  debet  atque  omnia 
minoris  existimare?  3.  An  illius  vicem,  credo,  doles? 
quotiens  in  eam  cogitationem  necesse  est  et  tu  veneris 
et  nos  saepe  incidimus,  hisce  temporibus  non  pessime 
cum  iis  esse  actum,  quibus  sine  dolore  licitum  est  mortem 
cum  vita  commutare  ?  Quid  autem  fuit  quod  illam  hoc 
tempore  ad  vivendum  magno  opere  invitare  posset  ?  quae 
res?  quae  spes?  quod  animi  solacium?  Ut  cum  aliquo 
adulescente  primario  coniuncta  aetatem  gereret?  licitum 
est  tibi,  credo,  pro  tua  dignitate  ex  hac  iuventute  generum 
deligere,  cuius  fidei  liberos  tuos  te  tuto  committere 
putares!  An  ut  ea  liberos  ex  sese  pareret,  quos  cum 
florentes  videret  laetaretur?  qui  rem  a  parente  traditam 
per  se  tenere  possent  ?  honores  ordinatim  petituri  essent  ? 
in  re  publica,  in  amicorum  negotiis  libertate  sua  usuri? 
quid  homm  fuit  quod  non  prius  quam  datum  est  ademp- 
tum  sit  ?  *  At  vero  malum  est  liberos  amittere.'  Malum : 
nisi  hoc  peius  est,  haec  sufFerre  et  perpeti.  4.  Quae  res 
mihi  non  mediocrem  consolationem  attulerit,  volo  tibi 
commemorare,  si  forte  eadem  res  tibi  dolorem  minuere 
possit.     Ex  Asia    rediens,   cum    ab   Aegina    Megaram 

versus  navigarem,  coepi  regiones  circumcirca  prospicere : 
post  me  erat  Aegina,  ante  me  Megara,  dextra  Piraeus, 
sinistra  Corinthus ;  quae  oppida  quodam  tempore  floren- 
tissima  fuerunt,  nunc  prostrata  et  diruta  ante  oculos  iacent. 
Coepi  egomet  mecum  sic  cogitare:  'hem!  nos  homun- 
culi  indignamur,  si  quis  nostrum  interiit  aut  occisus  est, 
quorum  vita  brevior  esse  debet,  cum  uno  loco  tot  oppi- 
dum  cadavera  proiecta  iacent?  visne  tu  te,  Servi,  cohi- 
bere  et  meminisse  hominem  te  esse  natum?'  Crede 
mihi,  cogitatione  ea  non  mediocriter  sum  confirmatus. 
Hoc  idem,  si  tibi  videtur,  fac  ante  oculos  tibi  proponas : 
modo  uno  tempore  tot  viri  clarissimi  interierunt ;  de  im- 
perio  populi  Romani  tanta  deminutio  facta  est;  omnes 
provinciae  conquassatae  sunt :  in  unius  mulierculae  ani- 
mula  si  iactura  facta  est,  tanto  opere  commoveris  ?  quae 
si  hoc  tempore  non  diem  suum  obisset,  paucis  post  annis 
tamen  ei  moriendum  fuit,  quoniam  homo  nata  fuerat.  5. 
Etiam  tu  ab  hisce  rebus  animum  ac  cogitationem  tuam 
avoca  atque  ea  potius  reminiscere,  quae  digna  tua  persona 
sunt :  illam,  quam  diu  ei  opus  fuerit,  vixisse  ;  una  cum  re 
publica  fuisse;  te,  patrem  suum,  praetorem,  consulem, 
augurem  vidisse ;  adulescentibus  primariis  nuptam  fuisse ; 
omnibus  bonis  prope  perfunctam  esse  :  cum  res  publica 
occideret,  vita  excessisse.  Quid  est  quod  tu  aut  illa  cum 
fortuna  hoc  nomine  queri  possitis?  Denique  noli  te 
oblivisci  Ciceronem  esse  et  eum,  qui  aliis  consueris 
praecipere  et  dare  consilium,  neque  imitari  malos  medi- 
cos,  qui  in  alienis  morbis  profitentur  tenere  se  medicinae 
scientiam,  ipsi  se  curare  non  possunt;  sed  potius,  quae 
aliis  tute  praecipere  soles,  ea  tute  tibi  subiice  atque  apud 
animum  propone.  6.  Nullus  dolor  est,  quem  non  longin- 
quitas  temporis  minuat  ac  moUiat :    hoc  te  exspectare 

tempus  tibi  turpe  est  ac  non  ei  rei  sapientia  tua  te  occur- 
rere.  Quod  si  qui  etiam  inferis  sensus  est,  qui  illius  in  te 
amor  fuit  pietasque  in  omnes  suos,  hoc  certe  illa  te  facere 
non  volt.  Da  hoc  illi  mortuae  ;  da  ceteris  amicis  ac  fami* 
liaribus,  qui  tuo  dolore  maerent;  da  patriae,  ut,  si  qua 
in  re  opus  sit,  opera  et  consilio  tuo  uti  possit.  Denique, 
quoniam  in  eam  fortunam  devenimus,  ut  etiam  huic  rei 
nobis  serviendum  sit,  noli  committere  ut  quisquam  te 
putet  non  tam  filiam  quam  rei  publicae  tempora  et 
aliorum  victoriam  lugere.  Plura  me  ad  te  de  hac  re 
scribere  pudet,  ne  videar  prudentiae  tuae  diffidere ;  qua 
re,  si  hoc  unum  proposuero,  finem  faciam  scribendi: 
vidimus  aliquotiens  secundam  pulcherrime  te  ferre  fortu- 
nam  magnamque  ex  ea  re  te  laudem  apisci ;  fac  ali- 
quando  intellegamus  adversam  quoque  te  aeque  ferre 
posse  neque  id  maius,  quam  debeat,  tibi  onus  videri,  ne 
ex  omnibus  virtutibus  haec  una  tibi  videatur  deesse. 
Quod  ad  me  attinet,  cum  te  tranquilliore  animo  esse 
cognoro,  de  iis  rebus,  quae  hic  geruntur,  quemadmodum- 
que  se  provincia  habeat,  certiorem  faciam.     Vale. 

99.     AD  FAMILIARES  IV.  6. 

SCR.    ASTURAE    MENSE    APRILI   A.U.C.    709. 
M.  CICERO    S.  D.  SER.  SULPICIO. 

I.  Ego  vero,  Servi,  vellem,  ut  scribis,  in  meo  gravissi- 
mo  casu  adfuisses :  quantum  enim  praesens  me  adiuvare 
potueris  et  consolando  et  prope  aeque  dolendo,  facile 
ex  eo  intellego,  quod  litteris  lectis  aliquantum  acquievi; 
nam  et  ea  scripsisti,  quae  levare  luctum  possent,  et  in  me 
consolando  non  mediocrem  ipse  animi  dolorem  adhi- 
buisti.  Servius  tamen  tuus  omnibus  officiis,  quae  illi 
tempori  tribui  potuerunt,  declaravit  et  quanti  ipse  me 
B  a 

faceret  et  quam  suum  talem  erga  me  animum  tibi  gratum 
putaret  fore ;  cuius  officia  iucundiora  scilicet  saepe  mihi 
fuerunt,  numquam  tamen  gratiora.  Me  autem  non  oratio 
tua  solum  et  societas  paene  aegritudinis,  sed  etiam  auc- 
toritas  consolatur ;  turpe  enim  esse  existimo  me  non 
ita  ferre  casum  meum,  ut  tu,  tali  sapientia  praeditus, 
ferendum  putas.  Sed  opprimor  interdum  et  vix  resisto 
dolori,  quod  ea  me  solacia  deficiunt,  quae  ceteris,  quorum 
mihi  exempla  propono,  simili  in  fortuna  non  defuerunt. 
Nam  et  Q.  Maximus,  qui  filium  consularem,  clarum  virum 
et  magnis  rebus  gestis,  amisit,  et  L.  Paulus,  qui  duo 
septem  diebus,  et  vester  Gallus  et  M.  Cato,  qui  summo 
ingenio,  summa  virtute  filium  perdidit,  iis  temporibus 
fuerunt,  ut  eorum  luctum  ipsorum  dignitas  consolaretur 
ea,  quam  ex  re  publica  consequebantur.  2.  Mihi  autem 
amissis  ornamentis  iis,  quae  ipse  commemoras  quaeque 
eram  maximis  laboribus  adeptus,  unum  manebat  illud 
solacium,  quod  ereptum  est.  Non  amicorum  negotiis, 
non  rei  publicae  procuratione  impediebantur  cogitationes 
meae ;  nihil  in  foro  agere  libebat ;  aspicere  curiam  non 
poteram ;  existimabam,  id  quod  erat,  omnes  me  et  indus- 
triae  meae  fructus  et  fortunae  perdidisse.  Sed,  cum 
cogitarem  haec  mihi  tecum  et  cum  quibusdam  esse  com- 
munia,  et  cum  frangerem  iam  ipse  me  ef  cogerem  illa 
ferre  toleranter,  habebam  quo  confugerem,  ubi  conquies- 
cerem,  cuius  in  sermone  et  suavitate  omnes  curas 
doloresque  deponerem ;  nunc  autem  hoc  tam  gravi 
volnere  etiam  illa,  quae  consanuisse  videbantur,  recru- 
descunt;  non  enim,  ut  tum  me  a  re  publica  maestum 
domus  excipiebat,  quae  levaret,  sic  nunc  domo  maerens 
ad  rem  publicam  confugere  possum,  ut  in  eius  bonis 
acquiescam.     Itaque  et  domo  absum  et  foro,  quod  nec 

eum  dolorem,  quem  e  re  publica  capio,  domus  iam  con- 
solari  potest  nec  domesticum  res  publica.  3.  Quo 
magis  te  exspecto  teque  videre  quam  primum  cupio: 
maior  mihi  levatio  adferri  nuUa  potest  quam  coniunctio 
consuetudinis  sermonumque  nostrorum ;  quamquam  spe- 
rabam  tuum  adventum — sic  enim  audiebam — adpropin- 
quare.  Ego  autem  cum  multis  de  causis  te  exopto  quam 
primum  videre,  tum  etiam,  ut  ante  commentemur  inter 
nos,  qua  ratione  nobis  traducendum  sit  hoc  tempus,  quod 
est  totum  ad  unius  voluntatem  accommodandum  et  pru- 
dentis  et  Hberalis  et,  ut  perspexisse  videor,  nec  a  me  alieni 
et  tibi  amicissimi.  Quod  cum  ita  sit,  magnae  tamen  est 
deliberationis,  quae  ratio  sit  ineunda  nobis,  non  agendi 
aliquid,  sed  illius  concessu  et  beneficio  quiescendi.     Vale. 

100.     AD  FAMILIARES  VI.  2. 

SCR.    ASTURAE    MENSE    APRILI    A.U.C.    709. 
M.    CICERO    S.    D.    A.    TORQUATO. 

I.  Peto  a  te  ne  me  putes  obUvione  tui  rarius  ad  te 
scribere,  quam  solebam,  sed  aut  gravitate  valetudinis,  qua 
tamen  iam  paulum  videor  levari,  aut  quod  absim  ab  urbe, 
.ut,  qui  ad  te  proficiscantur,  scire  non  possim;  qua  re 
velim  ita  statutum  habeas,  me  tui  memoriam  cum  summa 
benevolentia  tenere  tuasque  omnes  res  non  minori  mihi 
curae  quam  meas  esse.  2.  Quod  maiore  in  varietate  ver- 
sata  est  adhuc  tua  causa,  quam  homines  aut  volebant  aut 
opinabantur,  mihi  crede,  non  est  pro  malis  temporum 
quod  moleste  feras  ;  necesse  est  enim  aut  armis  urgeri 
rem  publicam  sempiternis  aut  his  positis  recreari  aU- 
quando  aut  funditus  interire.  Si  arma  valebunt,  nec  eos, 
a  quibus  recipieris,  vereri  debes  nec  eos,  quos  adiuvisti ; 
si  armis  aut  condicione  positis  aut  defatigatione  abiectis 

aut  victoria  detractis  civitas  respiraverit,  et  dignitate  tua 
frui  tibi  et  fortunis  licebit ;  sin  omnino  interierint  omnia 
fueritque  is  exitus,  quem  vir  prudentissimus,  M.  Antonius, 
iam  tum  timebat,  cum  tantum  instare  malorum  suspica- 
batur,  misera  est  illa  quidem  consolatio,  tali  praesertim 
civi  et  viro,  sed  tamen  necessaria,  nihil  esse  praecipue 
cuiquam  dolendum  in  eo,  quod  accidat  universis.  3. 
Quae  vis  insit  in  his  paucis  verbis — plura  enim  commit- 
tenda  epistolae  non  erant — ,  si  attendes,  quod  facis, 
profecto  etiam  sine  meis  litteris  intelleges  te  aliquid 
habere,  quod  speres,  nihil,  quod  aut  hoc  aut  ahquo  rei 
publicae  statu  timeas ;  omnia  si  interierint,  cum  supersti- 
tem  te  esse  rei  publicae  ne  si  liceat  quidem  velis,  feren- 
dam  esse  fortunam,  praesertim  quae  absit  a  culpa.  Sed 
haec  hactenus.  Tu  velim  scribas  ad  me,  quid  agas  et  ubi 
futurus  sis,  ut  aut  quo  scribam  aut  quo  veniam  scire 
possim. 

101.     AD  FAMILIARES  IV.  12. 
ScR.  Athenis  pr.  Kal.  Iunias  a.u.c.  709. 

SERVIUS    CICERONI   SAL.    PLUR. 

I.  Etsi  scio  non  iucundissimum  me  nuntium  vobis 
adlaturum,  tamen  quoniam  casus  et  natura  in  nobis  domi- 
natur,  visum  est  [faciendum],  quoquo  modo  res  se  habe- 
ret,  vos  certiores  facere.  A.  d.  x.  Kal.  lun.  cum  ab 
Epidauro  Piraeum  navi  advectus  essem,  ibi  M.  Marcellum, 
collegam  nostrum,  conveni  eumque  diem  ibi  consumpsi,  ut 
cum  eo  essem.  Postero  die  cum  ab  eo  digressus  essem 
eo  consilio,  ut  ab  Athenis  in  Boeotiam  irem  reliquamque 
iurisdictionem  absolverem,  ille,  ut  aiebat,  supra  Maleas  in 
Italiam  versus  navigaturus  erat.  2.  Post  diem  tertium 
eius  diei,  cum  ab  Athenis  proficisci  in  animo  haberem, 

circiter  hora  decima  noctis  P.  Postumius,  familiaris  eius, 
ad  me  venit  et  mihi  nuntiavit  M.  Marcellum,  collegam 
nostrum,  post  cenae  tempus  a  P.  Magio  Cilone,  familiare 
eius,  pugione  percussum  esse  et  duo  volnera  accepisse, 
unum  in  stomacho,  alterum  in  capite  secundum  aurem; 
sperari  tamen  eum  vivere  posse ;  Magium  se  ipsum  interfe- 
cisse  postea ;  se  a  Marcello  ad  me  missum  esse,  qui  haec 
nuntiaret  et  rogaret,  uti  medicos  cogerem.    Cofegi  et  e  vesti- 
gio  eo  sum  profectus  prima  luce.    Cum  non  longe  a  Piraeo 
abessem,  puer  Acidini  obviam  mihi  venit  cum  codicillis, 
in  quibus   erat   scriptum,  paulo   ante  lucem  Marcellum 
diem  suum  obisse.     Ita  vir  clarissimus  ab  homine  deterri- 
mo  acerbissima  morte  est  adfectus,  et,  cui  inimici  propter 
dignitatem  pepercerant,  inventus  est  amicus,  qui  ei  mor- 
tem    offerret.      3.    Ego   tamen    ad    tabernaculum    eius 
perrexi :  inveni  duos  libertos  et  pauculos  servos ;  reliquos 
aiebant  profugisse  metu  perterritos,  quod  dominus  eorum 
ante   tabernaculum   interfectus    esset.     Coactus   sum   in 
eadem  illa  lectica,  qua  ipse  delatus  eram,  meisque  lecti- 
cariis  in  urbem  eum  referre,  ibique  pro  ea  copia,  quae 
Athenis  erat,  funus  ei  satis  amplum  faciendum  curavi. 
Ab   Atheniensibus,   locum    sepulturae    intra    urbem    ut 
darent,  impetrare  non  potui,  quod  religione  se  impediri 
dicerent;   neque  tamen  id  antea  cuiquam  concesserant : 
quod  proximum  fuit,  uti  in  quo  vellemus  gymnasio  eum 
sepeliremus,  nobis  permiserunt.     Nos  in  nobilissimo  orbi 
terrarum  gymnasio  Academiae  locum  delegimus  ibique 
eum  combussimus,  posteaque  curavimus,  ut  eidem  Athe- 
nienses   in    eodem    loco    monumentum   ei    marmoreum 
faciendum  locarent.     Ita,  quae  nostra  officia  fuerunt,  pro 
collegio  et  pro  propinquitate  et  vivo  et  mortuo  omnia  ei 
praestitimus,     Vale.     D.  pr.  Kal.  lun.     Athenis, 

102.     AD  FAMILIARES  XIII.  4. 

SCR.  ROMAE    MENSE    OcTOBRI    A.U.C.  709. 
M.  CICERO  S.  D.  Q.  VALERIO  Q.  F.  ORCAE  LEGATO  PROPR. 

I.  CuM  municipibus  Volaterranis  mihi  summa  necessi- 
tudo  est;  magno  enim  meo  beneficio  adfecti  cumula- 
tissime  mihi  gratiam  rettulerunt;  nam  nec  in  honoribus 
meis  nec  in  laboribus  umquam  defuerunt.  Cum  quibus  si 
mihi  nulla  causa  intercederet,  tamen,  quod  te  vehemen- 
tissime  diligo  quodque  me  a  te  plurimi  fieri  sentio,  et 
monerem  te  et  hortarer,  ut  eorum  fortunis  consuleres, 
praesertim  cum  prope  praecipuam  causam  haberent  ad 
ius  obtinendum :  primum  quod  Sullani  temporis  acerbi- 
tatem  deorum  immortalium  benignitate  subterfugerunt, 
deinde,  quod  summo  studio  populi  Romani  a  me  in  con- 
sulatu  meo  defensi  sunt.  2.  Cum  enim  tribuni  plebi 
legem  iniquissimam  de  eorum  agris  promulgavissent,  facile 
senatui  populoque  Romano  persuasi,  ut  eos  cives,  quibus 
fortuna  pepercisset,  salvos  esse  vellent.  Hanc  actionem 
meam  C.  Caesar  primo  suo  consulatu  lege  agraria  com- 
probavit  agrumque  Volaterranum  et  oppidum  omni  peri- 
culo  in  perpetuum  liberavit,  ut  mihi  dubium  non  sit  quin 
is,  qui  novas  necessitudines  adiungat,  vetera  sua  beneficia 
conservari  velit.  Quam  ob  rem  est  tuae  prudentiae  aut 
sequi  eius  auctoritatem,  cuius  sectam  atque  imperium 
summa  cum  tua  dignitate  secutus  es,  a\it  certe  illi  integram 
omnem  causam  reservare ;  illud  vero  dubitare  non  debes, 
quin  tam  grave,  tam  firmum,  tam  honestum  municipium 
tibi  tuo  summo  beneficio  in  perpetuum  obligari  vdis. 
3.  Sed  haec,  quae  supra  scripta  sunt,  eo  spectant,  ut  te 
horter  et  suadeam  :  reliqua  sunt,  quae  pertinent  ad  rogan- 
dum,  ut  non  solum  tua  causa  tibi   consilium   me   dare 

putes,  sed  etiam,  quod  mihi  opus  sit,  me  a  te  petere  et 
rogare.  Gratissimum  igitur  mihi  feceris,  si  Volaterranos 
omnibus  rebus  integros  incolumesque  esse  volueris:  eorum 
ego  domicilia,  sedes,  rem,  fortunas,  quae  et  a  dis  immor- 
talibus  et  a  praestantissimis  in  nostra  re  publica  civibus 
summo  senatus  populique  Romani  studio  conservatae 
sunt,  tuae  fidei  iustitiae  bonitatique  commendo.  4.  Si 
pro  meis  pristinis  opibus  facultatem  mihi  res  hoc  tempore 
(daret,  ut  ita  defendere  possem  Volaterranos,  quem  ad 
modum  consuevi  tueri  meos,  nullum  officium,  nullum  de- 
nique  certamen,  in  quo  illis  prodesse  possem,  praeter- 
mitterem ;  sed  quoniam  apud  te  nihilo  minus  hoc  tempore 
valere  me  confido,  quam  valuerim  semper  apud  bonos 
omnes,  pro  nostra  summa  necessitudine  parique  inter  nos 
et  mutua  benevolentia  abs  te  peto,  ut  ita  de  Volaterranis 
mereare,  ut  existiment  eum  quasi  divino  consilio  isti 
negotio  praepositum  esse,  apud  quem  unum  nos  eorum 
perpetui  defensores  plurimum  valere  possemus. 

103.     AD   FAMILIARES    XII.   18. 

SCR.   ROMAE   SUB    FINEM    A.U.C    709. 
CICERO    S.  D.  CORNIFICIO    COLLEGAE. 

I.  QuoD  extremum  fuit  in  ea  epistola,  quam  a  te  prox- 
ime  accepi,  ad  id  primum  respondebo ;  animum  advorti 
enim  hoc  vos  magnos  oratores  facere  nonnumquam : 
epistolas  requiris  meas ;  ego  autem  numquam,  cum  mihi 
denuntiatum  esset  a  tuis  ire  aliquem,  non  dedi.  Quod 
mihi  videor  ex  tuis  Htteris  intellegere  te  nihil  com- 
missurum  esse  temere  nec  ante,  quam  scisses,  quo  iste 
nescio  qui  Caecilius  Bassus  erumperet,  quicquam  certi 
constituturum,  id  ego  et  speraram  prudentia  tua  fretus  et, 
ut  confiderem,  fecerunt  tuae   gratissimae   mihi   litterae; 


ai8  M.    TULLII  CICERONIS  [Pars.  IV. 

idque  ut  facias  quam  saepissime,  ut  et  quid  tu  agas  et 
quid  agatur  scire  possim  et  etiam  quid  acturus  sis,  valde  te 
rogo.  Etsi  periniquo  patiebar  animo  te  a  me  digredi, 
tamen  eo  tempore  me  consolabar,  quod  et  in  summum 
otium  te  ire  arbitrabar  et  ab  impendentibus  magnis  nego- 
tiis  discedere :  utrumque  contra  accidit ;  2.  istic  enim 
bellum  est  exortum,  hic  pax  consecuta,  sed  tamen  eius 
modi  pax,  in  qua,  si  adesses,  multa  te  non  delectarent,  ea 
tamen,  quae  ne  ipsum  Caesarem  quidem  delectant;  bello- 
rum  enim  civilium  ii  semper  exitus  sunt,  ut  non  ea  solum 
fiant,  quae  velit  victor,  sed  etiam,  ut  iis  mos  gerendus  sit, 
quibus  adiutoribus  sit  parta  victoria.  Equidem  sic  iam 
obdurui,  ut  ludis  Caesaris  nostri  animo  aequissimo  vi- 
derem  T.  Plancum,  audirem  Laberii  et  Publilii  poemata. 
Nihil  mihi  tam  deesse  scito  quam  quicum  haec  familiariter 
docteque  rideam :  is  tu  eris,  si  quam  primum  veneris ; 
quod  ut  facias,  non  mea  solum,  sed  etiam  tua  interesse 
arbitror. 

104.     AD  ATTICUM  XIII.  52. 

SCR.  IN    PUTEOLANO   A.  D.  XIV.  KaL.  IaNUARIAS   A.U.C.  709. 
CICERO    ATTICO   SAL. 

I.  O  HOSPiTEM  mihi  tam  gravem  dfjLeTafieXrjTov  \  fuit 
enim  periucunde.  Sed  cum  secundis  Saturnalibus  ad 
Philippum  vesperi  venisset,  villa  ita  completa  militibus  est, 
ut  vix  triclinium,  ubi  cenaturus  ipse  Caesar  esset,  vacaret ; 
quippe  hominum  cio  cio.  Sane  sum  commotus,  quid 
futurum  esset  postridie,  ac  mihi  Barba  Cassius  subvenit : 
custodes  dedit.  Castra  in  agro;  villa  defensa  est.  Ille 
tertiis  Saturnalibus  apud  Philippum  ad  h.  vii.,  nec  quem- 
quam  admisit :  rationes  opinor  cum  Balbo ;  inde  ambu- 
lavit  in  litore.     Post  h.  vm.  in  balneum ;  tum  audivit  de 

Mamurra;  non  mutavit.  Unctus  est,  accubuit.  ^EfieriKfjp 
agebat;  itaque  et  edit  et  bibit  adeas  et  iucunde,  opipare 
sane  et  apparate,  nec  id  solum,  sed 

bene  cocto, 
condito,  sermone  bono  et,  si  quaeri',  libenter. 

2.  Praeterea  tribus  tricliniis  accepti  ol  Trepi  avrov  valde 
copiose ;  libertis  minus  lautis  servisque  nihil  defuit :  nam 
lautiores  eleganter  accepti.  Quid  multa?  homines  visi 
sumus.  Hospes  tamen  non  is,  cui  diceres :  *  amabo  te, 
eodem  ad  me,  cum  revertere.'  Semel  satis  est.  STrouSaToi/ 
ovbev  in  sermone,  (f)LK6Xoya  multa.  Quid  quaeris?  delec- 
tatus  est  et  libenter  fuit.  Puteolis  se  aiebat  unum  diem 
fore,  alterum  ad  Baias.  Habes  hospitium  sive  ima-TaBfieiav 
odiosam  mihi,  dixi,  non  molestam.  Ego  paulisper  hic, 
deinde  in  Tusculanum.  Dolabellae  villam  cum  praeter- 
iret,  omnis  armatorum  copia  dextra  sinistra  ad  equum  nec 
usquam  alibi.     Hoc  ex  Nicia. 

PARS  V. 
105.     AD  ATTICUM  XIV.  i. 

SCR.    IN    SUBURBANO    MaTII    A.  D.    VII.    IdUS    ApRILES 
A.U.C.    710. 

CICERO  attico  sal. 
I.  Deverti  ad  illum,  de  quo  tecum  mane.  Nihil  per- 
ditius :  '  explicari  rem  non  posse ;  etenim  si  ille  tali  in- 
genio  exitum  non  reperiebat,  quis  nunc  reperiet?'  Quid 
quaeris  ?  perisse  omnia  aiebat,  quod  haud  scio  an  ita  sit ; 
verum  ille  gaudens,  adfirmatque  minus  diebus  xx.  tumul- 
tum  Gallicum,  in  sermonem  se  post  Idus  Martias  praeter- 
quam  Lepido  venisse  nemini;  ad  summam,  non  posse 
istaec  sic  abire.  O  pudentem  Oppium  !  qui  nihilo  minus 
illum  desiderat,  sed  loquitur  nihil,  quod  quemquam  bonum 
offendat.  Sed  haec  hactenus.  2.  Tu,  quaeso,  quicquid 
novi — multa  autem  exspecto — scribere  ne  pigrere ;  in  his, 
de  Sexto  satisne  certum,  maxime  autem  de  Bruto  nostro, 
de  quo  quidem  ille,  ad  quem  deverti,  Caesarem  solitum 
dicere,  *  magni  refert,  hic  quid  velit,  sed  quicquid  volt, 
valde  volt;'  idque  eum  animadvertisse,  cum  pro  Deiotaro 
Niceae  diceret;  valde  vehementer  eum  visum  et  libere 
dicere ;  atque  etiam — ut  enim  quidque  succurrit,  libet  scri- 
bere — proxime,  cum  Sestii  rogatu  apud  eum  fuissem  ex- 

spectaremque  sedens,  quoad  vocarer,  dixisse  eum,  *ego 
dubitem  quin  summo  in  odio  sim,  cum  M.  Cicero  sedeat 
nec  suo  commodo  me  convenire  possit?  atqui,  si  quis- 
quam  est  facilis,  hic  est ;  tamen  non  dubito  quin  me  male 
oderit/  Haec  et  eius  modi  multa.  Sed  ad  propositum : 
quicquid  erit,  non  modo  magnum,  sed  etiam  parvum, 
scribes ;  equidem  nihil  intermittam. 

106.     AD  ATTICUM  XIV.  2. 

SCR.    IN    SUBURBANO    MaTII    A.  D.    VI.    IdUS    ApRILES 

A.U.C.    710. 

CICERO    ATTICO   SAL.    D. 

I .  DuAS  a  te  accepi  epistolas  heri :  ex  priore  theatrum 
Publiliumque  cognovi,  bona  signa  consentientis  multitu- 
dinis;  plausus  vero  L.  Cassio  datus  etiam  facetus  mihi 
quidem  visus  est.  2.  Altera  epistola  de  Madaro  scripta, 
apud  quem  nullum  (^aXaKpoj/xa,  ut  putas;  processi  enim, 
sed  minus  diu ;  eius  sermone  enim  sum  retentus.  3. 
Quod  autem  ad  te  scripseram,  obscure  fortasse,  id  eius 
modi  est :  aiebat  Caesarem  secum,  quo  tempore  Sestii 
rogatu  veni  ad  eum,  cum  exspectarem  sedens,  dixisse : 
'  ego  nunc  tam  sim  stultus,  ut  hunc  ipsum  facilem  homi- 
nem  putem  mihi  esse  amicum,  cum  tam  diu  sedens  meum 
commodum  exspectet  ?'  Habes  igitur  ^oKdKpafxa  inimicissi- 
mum  otii,  id  est  Bruti.  4.  In  Tusculanum  hodie,  Lanuvii 
cras,  inde  Asturae  cogitabam.  Piliae  paratum  est  hospi- 
tium,  sed  vellem  Atticam;  verum  tibi  ignosco;  quarum 
utrique  salutem. 

107.     AD  FAMILIARES  XI.   i. 

SCR.    MENSE   ApRILI    A.U.C.    7 1  O. 
D.    BRUTUS    BRUTO    SUO    ET    CASSIO    SAL. 

I.  Quo  in  statu  simus,  cognoscite :  heri  vesperi  apud 
me  Hirtius  fuit ;  qua  mente  esset  Antonius,  demonstravit, 
pessima  scilicet  et  infidelissima.  Nam  se  neque  mihi 
provinciam  dare  posse  aiebat  neque  arbitrari  tuto  in  urbe 
esse  quemquam  nostrum;  adeo  esse  militum  concitatos 
animos  et  plebis:  quod  utrumque  esse  falsum  puto  vos 
animadvertere  atque  illud  esse  verum,  quod  Hirtius 
demonstrabat,  timere  eum  ne,  si  mediocre  auxilium  dig- 
nitatis  nostrae  habuissemus,  nullae  partes  his  in  re  publica 
relinquerentur.  2.  Cum  in  his  angustiis  versarer,  placi- 
tum  est  mihi  ut  postularem  legationem  liberam  mihi  reli- 
quisque  nostris,  ut  aliqua  causa  proficiscendi  honesta 
quaereretur.  Hanc  se  impetraturum  pollicitus  est,  nec 
tamen  impetraturum  confido :  tanta  est  hominum  inso- 
lentia  et  nostri  insectatio ;  ac  si  dederint  quod  petimus, 
tamen  paulo  post  futurum  puto  ut  hostes  iudicemur  aut 
aqua  et  igni  nobis  interdicatur.  3.  Quid  ergo  est,  inquis, 
tui  consilii  ?  Dandus  est  iocus  fortunae ;  cedendum  ex 
Italia,  migrandum  Rhodum  aut  aliquo  terrarum  arbitror : 
si  melior  casus  fuerit,  revertemur  Romam ;  si  mediocris, 
in  exsilio  vivemus ;  si  pessimus,  ad  novissima  auxilia 
descendemus.  4.  Succurret  fortasse  hoc  loco  alicui  ves 
trum,  cur  novissimum  tempus  exspectemus  potius,  quam 
nunc  aliquid  moliamur  ?  Quia  ubi  consistamus  non  habe- 
mus  praeter  Sex.  Pompeium  et  Bassum  Caecilium,  qui 
mihi  videntur  hoc  nuntio  de  Caesare  adlato  firmiores 
futuri ;  satis  tempore  ad  eos  accedemus,  ubi  quid  valeant 
scierimus.     Pro  Cassio  et  te,  si  quid  me  velitis  recipere, 

recipiam ;  postulat  enim  hoc  Hirtius  ut  faciam.  5.  Rogo 
vos  quam  primum  mihi  rescribatis — nam  non  dubito 
quin  de  his  rebus  ante  horam  quartam  Hirtius  certiorem 
me  sit  facturus — ;  quem  in  locum  convenire  possimus, 
quo  me  velitis  venire,  rescribite.  Post  novissimum  Hirtii 
sermonem  placitum  est  mihi  postulare  ut  liceret  nobis 
Romae  esse  publico  praesidio:  quod  illos  nobis  concessuros 
non  puto ;  magnam  enim  invidiam  iis  faciemus.  Nihil  ta- 
men  non  postulandum  putavi,quod  aequum  esse  statuerem. 

108.     AD  ATTICUM  XIV.  12. 

SCR.    PUTEOLIS    A.    D.    X.    KaLENDAS    MaIAS   A.U.C.    7 10. 
CICERO    ATTICO   SAL. 

I.  O  Mi  Attice,  vereor  ne  nobis  Idus  Martiae  nihil 
dederint  praeter  laetitiam  et  odii  poenam  ac  doloris. 
Quae  mihi  istim  adferuntur  ?  quae  hic  video  ?  eo  npd^eas 
KoXfjs  fiev,  aTeXovs  fie  /  Scis,  quam  diligam  Siculos  et  quam 
illam  clientelam  honestam  iudicem:  multa  illis  Caesar, 
neque  me  invito,  etsi  Latinitas  erat  non  ferenda,  verum 
tamen — .  Ecce  autem  Antonius  accepta  grandi  pecunia 
fixit  legem  a  dictatore  comitiis  latam,  qua  Siculi  cives 
Romani ;  cuius  rei  vivo  illo  mentio  nulla.  Quid  ?  Deio- 
tari  nostri  causa  non  similis?  Dignus  ille  quidem  omni 
regno,  sed  non  per  Fulviam.  Sescenta  similia.  Verum 
illuc  refero :  tam  claram  tamque  testatam  rem  tamque 
iustam,  Buthrotiam,  non  tenebimus  aliqua  ex  parte  ?  et 
eo  quidem  magis,  quo  iste  plura?  2.  Nobiscum  hic 
perhonorifice  et  amice  Octavius,  quem  quidem  sui  Cae- 
sarem  salutabant,  Philippus  non  t^em,  itaque  ne  nos  qui- 
dem  ;  quem  nego  posse  esse  bonum  civem  :  ita  multi  cir- 
cumstant,  qui  quidem  nostris  mortem  minitantur.  Negat 
haec  ferri  posse.    Quid  censes,  cum  Romam  puer  venerit, 

ubi  nostri  liberatores  tuti  esse  non  possunt  ?  gui  quidem 
semper  erunt  clari,  conscientia  vero  facti  sui  etiam  beati ; 
sed  nos,  nisi  me  fallit,  iacebimus.  Itaque  exire  aveo, '  ubi 
nec  Pelopidarum,'  inquit.  Haud  amo  vel  hos  designatos, 
qui  etiam  declamare  me  coegerunt,  ut  ne  apud  aquas  qui- 
dem  acquiescere  liceret.  Sed  hoc  meae  nimiae  facilitatis  : 
nam  id  erat  quondam  quasi  necesse ;  nunc,  quoquo  modo 
se  res  habet,  non  est  item.  3.  Q\i3imquam  dudum  nihil 
habeo,  quod  ad  te  scribam,  scribo  tamen,  non  ut  /e  delec- 
tem  meis  litteris,  sed  ut  eliciam  tuas.  Tu,  si  quid  erit  de 
ceteris,  de  Bruto  utique,  quicquid.  Haec  conscripsi  x. 
Kal.  accubans  apud  Vestorium,  hominem  remotum  a 
dialecticis,  in  arithmeticis  satis  exercitatum. 

109.     AD   ATTICUM   XIV.  13  A. 

M.    ANTONIUS   COS.    S.    D.    M.    CICERONI. 

I.  OccuPATiONiBus  cst  factum  meis  et  subita  tua  pro- 
fectione,  ne  tecum  coram  de  hac  re  agerem;  quam  ob 
causam  vereor  ne  absentia  mea  levior  sit  apud  te :  quod 
si  bonitas  tua  responderit  iudicio  meo,  quod  semper  habui 
de  te,  gaudebo.  2.  A  Caesare  petii  ut  Sex.  Clodium 
restitueret:  impetravi.  Erat  mihi  in  animo  etiam  tum 
sic  uti  beneficio  eius,  si  tu  concessisses  j  quo  magis  laboro, 
ut  tua  voluntate  id  per  me  facere  nunc  IiceaL-  quod  si 
duriorem  te  eius  miserae  et  adflictae  fortunae  praebes, 
non  contendam  ego  adversus  te ;  quamquam  videor 
debere  tueri  commentarium  Caesaris.  Sed  mehercule,  si 
humaniter  et  sapienter  et  amabiliter  in  me  cogitare  vis, 
facilem  profecto  te  praebebis  et  voles  P.  Clodium,  in 
optima  spe  puerum  repositum,  existimare  non  te  insecta- 
tum  esse,  cum  potueris,  amicos  paternos.  3.  Patere, 
obsecro,  te  pro  re  publica  videri  gessisse  simultatem  cum 

patre  eius :  non  contempseris  hanc  familiam ;  honestius 
enim  et  libentius  deponimus  inimicitias  rei  publicae 
nomine  susceptas  quam  contumaciae.  Me  deinde  sine 
ad  hanc  opinionem  iam  nunc  dirigere  puerum  et  tenero 
animo  eius  persuadere  non  esse  tradendas  posteris  in- 
imicitias.  Quamquam  tuam  fortunam,  Cicero,  ab  omni 
periculo  abesse  certum  habeo,  tamen  arbitror  malle  te 
quietam  senectutem  et  honorificam  potius  agere  quam 
sollicitam.  Postremo  meo  iure  te  hoc  beneficium  rogo ; 
nihil  enim  non  tua  causa  feci.  Quod  si  non  impetro, 
per  me  Clodio  daturus  non  sum,  ut  intellegas,  quanti 
apud  me  auctoritas  tua  sit,  atque  eo  te  placabiliorem 
praebeas. 

110.    AD  ATTICUM  XIV.  13  B. 

CICERO    ANTONIO    COS.    S.    D. 

I.  QuoD  mecum  per  litteras  agis,  unam  ob  causam 
mallem  coram  egisses :  non  enim  solum  ex  oratione,  sed 
etiam  ex  voltu  et  oculis  et  fronte,  ut  aiunt,  meum  erga  te 
amorem  perspicere  potuisses ;  nam,  cum  te  semper 
amavi,  primum  tuo  studio,  post  etiam  beneficio  provo- 
catus,  tum  his  temporibus  res  publica  te  mihi  ita  com- 
mendavit,  ut  cariorem  habeam  neminem.  2.  Litterae  vero 
tuae  cum  amantissime,  tum  honorificentissime  scriptae 
sic  me  adfecerunt,  ut  non  dare  tibi  beneficium  viderer, 
sed  accipere  a  te  ita  petente,  ut  inimicum  meum,  necessa- 
rium  tuum,  me  invito  servare  nolles,  cum  id  nuUo  negotio 
facere  posses.  3.  Ego  vero  tibi  istuc,  mi  Antoni,  re- 
mitto,  atque  ita,  ut  me  a  te,  cum  iis  verbis  scripseris, 
liberahssime  atque  honorificentissime  tractatum  existi- 
mem,  idque  cum  totum,  quoquo  modo  se  res  haberet, 
tibi  dandum  putarem,  tum  do  etiam  humanitati  et  naturae 

meae;  nihil  enim  umquam  non  modo  acerbum  in  me 
fuit,  sed  ne  paulo  quidem  tristius  aut  severius,  quam 
necessitas  rei  publicae  postulavit.  Accedit  ut  ne  in 
ipsum  quidem  Clodium  meum  insigne  odium  fuerit  um- 
quam,  semperque  ita  statui,  non  esse  insectandos  inimi- 
corum  amicos,  praesertim  humiliores,  nec  his  praesidiis 
nosmet  ipsos  esse  spoliandos.  4.  Nam  de  puero  Clodio 
tuas  partes  esse  arbitror,  ut  eius  animum  tenerum,  quem 
ad  modum  scribis,  iis  opinionibus  imbuas,  ut  ne  quas 
inimicitias  residere  in  familiis  nostris  arbitretur.  Contendi 
cum  P.  Clodio,  cum  ego  publicam  causam,  ille  suam 
defenderet :  nostras  concertationes  res  publica  diiudicavit ; 
si  viveret,  mihi  cum  illo  nulla  contentio  iam  maneret.  5. 
Qua  re,  quoniam  hoc  a  me  sic  petis,  ut,  quae  tua  potestas 
est,  ea  neges  te  me  invito  usurum,  puero  quoque  hoc  a 
me  dabis,  si  tibi  videbitur,  non  quo  aut  aetas  nostra  ab 
illius  aetate  quicquam  debeat  periculi  suspicari  aut  digni- 
tas  mea  ullam  contentionem  extimescat,  sed  ut  nosmet 
ipsi  inter  nos  coniunctiores  simus,  quam  adhuc  fuimus; 
interpellantibus  enim  his  inimicitiis  animus  tuus  magis 
patuit  quam  domus.  Sed  haec  hactenus.  Illud  extremum  : 
ego,  quae  te  velle  quaeque  ad  te  pertinere  arbitrabor, 
semper  sine  ulla  dubitatione  summo  studio  faciam ;  hoc 
velim  tibi  penitus  persuadeas. 

111.     AD  FAMILIARES  IX.  14. 

SCR.   IN   POMPEIANO   IV.    NON.    MaIAS    A.U.C.    7IO. 
CICERO    DOLABELLAE    CONSULI   SUO   S. 

I.  Etsi  contentus  eram,  mi  Dolabella,  tua  gloria  sa- 
tisque  ex  ea  magnam  laetitiam  voluptatemque  capiebam, 
tamen  non  possum  non  confiteri  cumulari  me  maximo 
gaudio,  quod  volgo  hominum  opinio  socium  me  adscribat 

tuis  laudibus.  Neminem  conveni — convenio  autem  quo- 
tidie  plurimos ;  sunt  enim  permulti  optimi  viri,  qui  valetu- 
dinis  causa  in  haec  loca  veniant,  praeterea  ex  municipiis 
frequentes  necessarii  mei — ,  quin  omnes,  cum  te  summis 
laudibus  ad  caelum  extulerunt,  mihi  continuo  maximas 
gratias  agant;  negant  enim  se  dubitare  quin  tu  meis 
praeceptis  et  consiliis  obtemperans  praestantissimum  te 
civem  et  singularem  consulem  praebeas:  2.  quibus  ego 
quamquam  verissime  possum  respondere  te,  quae  facias, 
tuo  iudicio  et  tua  sponte  facere  nec  cuiusquam  egere  con- 
silio,  tamen  neque  plane  adsentior,  ne  imminuam  tuam 
laudem,  si  omnis  a  meis  consiliis  profecta  videatur,  neque 
valde  nego — sum  enim  avidior  etiam  quam  satis  est 
gloriae — ;  et  tamen  non  alienum  est  dignitate  tua,  quod 
ipsi  Agamemnoni,  regum  regi,  fuit  honestum,  habere 
aliquem  in  consiliis  capiendis  Nestorem;  mihi  vero 
gloriosum  te  iuvenem  consulem  florere  laudibus  quasi 
alumnum  disciplinae  meae.  3.  L.  quidem  Caesar,  cum 
ad  eum  aegrotum  Neapolim  venissem,  quamquam  erat 
oppressus  totius  corporis  doloribus,  tamen  ante,  quam  me 
plane  salutavit,  '  O  mi  Cicero,'  inquit  *  gratulor  tibi,  cum 
tantum  vales  apud  Dolabellam,  quantum  si  ego  apud 
sororis  filium  valerem,  iam  salvi  esse  possemus.  Dolabel- 
lae  vero  tuo  et  gratulor  et  gratias  ago ;  quem  quidem  post 
te  consulem  solum  possumus  vere  consulem  dicere.* 
Deinde  multa  de  facto  ac  de  re  gesta ;  tum  nihil  magnifi- 
centius,  nihil  praeclarius  actum  umquam,  nihil  rei  pub- 
licae  salutarius.  Atque  haec  una  vox  omnium  est.  4.  A 
te  autem  peto,  ut  me  hanc  quasi  falsam  hereditatem 
alienae  gloriae  sinas  cernere  meque  aliqua  ex  parte  in 
societatem  tuarum  laudum  venire  patiare.  Quamquam, 
mi  Dolabella — haec  enim  iocatus  sum — ,  libentius  omnes 
Q  2 

meas,  si  modo  sunt  aliquae  meae,  laudes  ad  te  transfude- 
rim,  quam  aliquam  partem  exhauserim  ex  tuis ;  nam  cum 
te  semper  tantum  dilexerim,  quantum  tu  intellegere 
potuisti,  tum  his  tuis  factis  sic  incensus  sum,  ut  nihil  um- 
quam  in  amore  fuerit  ardentius;  nihil  est  enim,  mihi 
crede,  virtute  formosius,  nihil  pulchrius,  nihil  amabilius. 
5.  Semper  amavi,  ut  scis,  M.  Brutum  propter  eius  sum- 
mum  ingenium,  suavissimos  mores,  singularem  probitatem 
atque  constantiam :  tamen  Idibus  Martiis  tantum  accessit 
ad  amorem,  ut  mirarer  locum  fuisse  augendi  in  eo,  quod 
mihi  iam  pridem  cumulatum  etiam  videbatur.  Quis  erat 
qui  putaret  ad  eum  amorem,  quem  erga  te  habebam, 
posse  aliquid  accedere  ?  Tantum  accessit,  ut  mihi  nunc 
denique  amare  videar,  antea  dilexisse.  6.  Qua  re  quid 
est  quod  ego  te  horter,  ut  dignitati  et  gloriae  servias  ? 
Proponam  tibi  claros  viros,  quod  facere  solent,  qui  hor- 
tantur?  neminem  habeo  clariorem  quam  te  ipsum;  te 
imitere  oportet,  tecum  ipse  certes  :  ne  licet  quidem  tibi 
iam  tantis  rebus  gestis  non  tui  similem  esse.  7.  Quod 
cum  ita  sit,  hortatio  non  est  necessaria,  gratulatione  magis 
utendum  est :  contigit  enim  tibi  quod  haud  scio  an 
nemini,  ut  summa  severitas  animadversionis  non  modo 
non  invidiosa,  sed  etiam  popularis  esset  et  cum  bonis 
omnibus  tum  infimo  cuique  gratissima.  Hoc  si  tibi  for- 
tuna  quadam  contigisset,  gratularer  felicitati  tuae;  sed 
contigit  magnitudine  cum  animi  tum  etiam  ingenii  atque 
consilii ;  legi  enim  contionem  tuam :  nihil  illa  sapientius ; 
ita  pedetemptim  et  gradatim  tum  accessus  a  te  ad  causam 
facti,  tum  recessus,  ut  res  ipsa  maturitatem  tibi  animadver- 
tendi  omnium  concessu  daret.  8.  Liberasti  igitur  et 
urbem  periculo  et  civitatem  metu,  neque  solum  ad  tempus 
maximam   utilitatem   attulisti,  sed  etiam  ad   exemplum. 

Quo  facto  intellegere  debes  in  te  positam  esse  rem  publi- 
cam  tibique  non  modo  tuendos,  sed  etiam  ornandos  esse 
illos  viros,  a  quibus  initium  libertatis  profectum  est.  Sed 
his  de  rebus  coram  plura  propediem,  ut  spero :  tu  quo- 
niam  rem  publicam  nosque  conservas,  fac  ut  diligentissi- 
me  te  ipsum,  mi  Dolabella,  custodias. 

112.     AD  ATTICUM  XIV.  21. 

SCR.    IN   PUTEOLANO    A.  D.  V.    IdUS    MaIAS   A.U.C.    7 10. 
CICERO   ATTICO. 

I.  CuM  paulo  ante  dedissem  ad  te  Cassii  tabellario 
litteras,  v.  Idus  venit  noster  tabellarius,  et  quidem,  por- 
tenti  simile,  sine  tuis  litteris ;  sed  cito  conieci  Lanuvii  te 
fuisse.  Eros  autem  festinavit,  ut  ad  me  litterae  Dolabel- 
lae  perferrentur,  non  de  re  mea — nondum  enim  meas 
acceperat — ,  sed  rescripsit  ad  eas,  quarum  exemplum  tibi 
miseram,  sane  luculente.  2.  Ad  me  autem,  cum  Cassii 
tabellarium  dimisissem,  statim  Balbus.  O  dei  boni,  quam 
facile  perspiceres  timere  otium !  et  nosti  virum,  quam 
tectus ;  sed  tamen  Antonii  consilia  narrabat :  illum  cir- 
cumire  veteranos,  ut  acta  Caesaris  sancirent  idque  se 
facturos  esse  iurarent,  ut  rata  omnes  haberent  eaque 
duumviri  omnibus  mensibus  inspicerent.  Questus  est 
etiam  de  sua  invidia,  eaque  omnis  eius  oratio  fuit,  ut 
amare  videretur  Antonium.  Quid  quaeris?  nihil  sinceri. 
3.  Mihi  autem  non  est  dubium  quin  res  spectet  ad  castra; 
acta  enim  illa  res  est  animo  virili,  consilio  puerili :  quis 
enim  hoc  non  vidit,  regni  heredem  relictum  ?  quid  autem 
absurdius  ? 

hoc  metuere,  alterum  in  metu  non  ponere  ? 

Quin  etiam  hoc  ipso  tempore  multa  vnoa-oXoiKa.  Pontii 
Neapolitanum  a  matre  tyrannoctoni  possideri?  legendus 

mihi  saepius  est  '  Cato  maior  *  ad  te  mlssus ;  amariorem 
enim  me  senectus  facit.  Stomachor  omnia.  Sed  mihi 
quidem  ^e^icorai,.  Viderint  iuvenes.  Tu  mea  curabis,  ut 
curas.  4.  Haec  scripsi  seu  dictavi  apposita  secunda 
mensa  apud  Vestorium.  Postridie  apud  Hirtium  cogita- 
bam,  et  quidem  rrevTiXoiTrop.  Sic  hominem  traducere  ad 
optimates  paro.  Arjpos  noXvs.  Nemo  est  istorum,  qui 
otium  non  timeat.  Qua  re  talaria  videamus;  quidvis 
enim  potius  quam  castra.  Atticae  salutem  plurimam 
velim  dicas.  Exspecto  Octavii  contionem  et  si  quid 
aliud,  maxime  autem,  ecquid  Dolabella  tinniat  an  in  meo 
nomine  tabulas  novas  fecerit. 

113.     AD  FAMILIARES  XI.  27. 

SCR.   IN   TUSCULANO   V.    Kal.    IuN.   A.U.C.    7 10. 

[m.]  cicero  matio  sal. 
I.  NoNDUM  satis  constitui  molestiaene  plus  an  volup- 
tatis  attulerit  mihi  Trebatius  noster,  homo  cum  plenus 
officii,  tum  utriusque  nostrum  amantissimus :  nam  cum 
in  Tusculanum  vesperi  venissem,  postridie  ille  ad  me, 
nondum  satis  firmo  corpore  cum  esset,  mane  venit ;  quem 
cum  obiurgarem,  quod  parum  valetudini  parceret,  tum  ille, 
nihil  sibi  longius  fuisse,  quam  ut  me  videret.  *  Num 
quidnam '  inquam  '  novi  ? '  Detulit  ad  me  querelam 
tuam,  de  qua  prius  quam  respondeo  pauca  proponam. 
2.  Quantum  memoria  repetere  praeterita  possum,  nemo 
est  mihi  te  amicus  antiquior  ;  sed  vetustas  habet  aliquid 
commune  cum  multis,  amor  non  habet  :  dilexi  te,  quo  die 
cognovi,  meque  a  te  diligi  iudicavi.  Tuus  deinde  disces- 
sus,  isque  diuturnus,  ambitio  nostra  et  vitae  dissimiHtudo 
non  est  passa  voluntates  nostras  consuetudine  congluti- 
nari;  tuum  tamen  erga  me  animum  agnovi  multis  annis 

ante  bellurn  civile,  cum  Caesar  esset  in  Gallia :  quod  enim 
vehementer  mihi  utile  esse  putabas  nec  inutile  ipsi 
Caesari,  perfecisti,  ut  ille  me  diligeret,  coleret,  haberet  in 
suis.  Multa  praetereo,  quae  temporibus  illis  inter  nos 
familiarissime  dicta,  scripta,  communicata  sunt ;  graviora 
enim  consecuta  sunt.  3.  'EUnim  initio  belli  civilis  cum 
Brundisium  versus  ires  ad  Caesarem,  venisti  ad  me  in 
Formianum.  Primum  hoc  ipsum  quanti,  praesertim  tem- 
poribus  illis!  Deinde  oblitum  me  putas  consilii,  ser- 
monis,  humanitatis  tuae  ?  quibus  rebus  interesse  memini 
Trebatium.  Nec  vero  sum  oblitus  litterarum  tuarum, 
quas  ad  me  misisti,  cum  Caesari  obviam  venisses  in  agro, 
ut  arbitror,  Trebulano.  4.  Secutum  illud  tempus  est, 
cum  me  ad  Pompeium  proficisci  sive  pudor  meus  coegit 
sive  officium  sive  fortuna :  quod  officium  tuum,  quod  stu- 
dium  vel  in  absentem  me  vel  in  praesentes  meos  defuit? 
quem  porro  omnes  mei  et  mihi  et  sibi  te  amiciorem  iudi- 
caverunt?  Veni  Brundisium:  oblitumne  me  putas,  qua 
celeritate,  ut  primum  audieris,  ad  me  Tarento  advolaris  ? 
quae  tua  fuerit  adsessio,  oratio,  confirmatio  animi  mei 
fracti  communium  miseriarum  metu?  5.  Tandem  ali- 
quando  Romae  esse  coepimus :  quid  defuit  nostrae  fami- 
liaritati  ?  In  maximis  rebus  quonam  modo  gererem  me 
adversus  Caesarem  usus  tuo  consilio  sum,  in  reliquis 
officio:  cui  tu  tribuisti  excepto  Caesare  praeter  me,  ut 
domum  ventitares  horasque  multas  saepe  suavissimo  ser- 
mone  consumeres  ?  tum,  cum  etiam,  si  meministi,  ut  haee 
(/)iXo(ro0ov/iei/a  scriberem,  tu  me  impulisti.  Post  Caesaris 
reditum,  quid  tibi  maiori  curae  fuit,  quam  ut  essem  ego 
illi  quam  familiarissimus  ?  quod  effeceras.  6.  Quorsum 
igitur  haec  oratio  longior,  quam  putaram  ?  Quia  sum 
admiratus  te,  qui  haec  nosse  deberes,  quicquam  a  me 

commissum,  quod  esset  alienum  nostra  amicitia,  credi- 
disse :  nam  praeter  haec,  quae  commemoravi,  quae  testata 
sunt  et  illustria,  habeo  multa  occultiora,  quae  vix  verbis 
exsequi  possum.  Omnia  me  tua  delectant,  sed  maxime 
[maxima]  cum  fides  in  amicitia,  consilium,  gravitas,  con- 
stantia,  tum  lepos,  humanitas,  Htterae.  Quapropter  redeo 
nunc  ad  querelam.  7.  Ego  te  suffragium  tulisse  in  illa 
lege  primum  non  credidi;  deinde,  si  credidissem,  num- 
quam  id  sine  aliqua  iusta  causa  existimarem  te  fecisse. 
Dignitas  tua  facit,  ut  animadvertatur,  quicquid  facias; 
malevolentia  autem  hominum,  ut  non  nulla  durius,  quam 
a  te  facta  sint,  proferantur:  ea  tu  si  non  audis,  quid 
dicam  nescio;  equidem,  si  quando  audio,  tam  defendo, 
quam  me  scio  a  te  contra  iniquos  meos  solere  defendi. 
Defensio  autem  est  duplex  :  alia  sunt,  quae  liquido  negare 
soleam,  ut  de  isto  ipso  suffragio ;  alia,  quae  defendam  a 
te  pie  fieri  et  humane,  ut  de  curatione  ludorum.  8.  Sed 
te,  hominem  doctissimum,  non  fugit,  si  Caesar  rex 
fuerit — quod  mihi  quidem  videtur — ,  in  utramque  partem 
de  tuo  officio  disputari  posse,  vel  in  eam,  qua  ego  soleo 
uti,  laudandam  esse  fidem  et  humanitatem  .tuam,  qui 
amicum  etiam  mortuum  diligas,  vel  in  eam,  qua  non  nulli 
utuntur,  Hbertatem  patriae  vitae  amici  anteponendam.  Ex 
his  sermonibus  utinam  essent  delatae  ad  te  disputationes 
meae !  Illa  vero  duo,  quae  maxima  sunt  laudum  tuarum, 
quis  aut  libentius  quam  ego  commemorat  aut  saepius  ?  te 
et  non  suscipiendi  belli  civilis  gravissimum  auctorem  fuisse 
et  moderandae  victoriae,  in  quo,  qui  mihi  non  adsentiretur, 
inveni  neminem.  Qua  re  habeo  gratiam  Trebatio,  familiari 
nostro,  qui  mihi  dedit  causam  harum  Htterarum,  quibus  nisi 
credideris,meomnisofficii  et  humanitatisexpertemiudicaris; 
quo  nec  mihi  gravius  quicquam  potest  esse  nec  te  aHenius. 

114.     AD  FAMILIARES  XI.  28. 

SCR.    ROMAE    EXEUNTE   MENSE    MaIO    A.U.C.    ^IO. 
MATIUS   CICERONI  SAL. 

I.  Magnam  voluptatem  ex  tuis  litteris  cepi,  quod, 
qnam  speraram  atque  optaram,  habere  te  de  me  opinio- 
nem  cognovi ;  de  qua  etsi  non  dubitabam,  tamen,  quia 
maximi  aestimabam,  ut  incorrupta  maneret,  laborabam. 
Conscius  autem  mihi  eram  nihil  a  me  commissum  esse, 
quod  boni  cuiusquam  offenderet  animum :  eo  minus 
credebam  plurimis  atque  optimis  artibus  ornato  tibi 
temere  quicquam  persuaderi  potuisse,  praesertim  in  quem 
mea  propensa  et  perpetua  fuisset  atque  esset  benevo- 
lentia;  quod  quoniam,  ut  volui,  scio  esse,  respondebo 
criminibus,  quibus  tu  pro  me,  ut  par  erat  tua  singulari 
bonitate  et  amicitia  nostra,  saepe  restitisti.  2.  Nota 
enim  mihi  sunt,  quae  in  me  post  Caesaris  mortem  contu- 
lerint:  vitio  mihi  dant,  quod  mortem  hominis  necessarii 
graviter  fero  atque  eum,  quem  dilexi,  perisse  indignor; 
aiunt  enim  patriam  amicitiae  praeponendam  esse,  proinde 
ac  si  iam  vicerint  obitum  eius  rei  publicae  fuisse  utilem. 
Sed  non  agam  astute :  fateor  me  ad  istum  gradum 
sapientiae  non  pervenisse ;  neque  enim  Caesarem  in  dis- 
sensione  civili  sum  secutus,  sed  amicum,  quamquam  re 
offendebar,  tamen  non  deserui,  neque  bellum  umquam 
civile  aut  etiam  causam  dissensionis  probavi,  quam  etiam 
nascentem  exstingui  summe  studui.  Itaque  in  victoria 
hominis  necessarii  neque  honoris  neque  pecuniae  dulce- 
dine  sum  captus,  quibus  praemiis  reliqui,  minus  apud 
eum  quam  ego  cum  possent,  immoderate  sunt  abusi. 
Atque  etiam  res  familiaris  mea  lege  Caesaris  deminuta 
est,  cuius  beneficio  plerique,  qui  Caesaris  morte  laetantur, 

remanserunt  in  civitate.  Civibus  victis  ut  parceretur, 
aeque  ac  pro  mea  salute  laboravi.  3.  Possum  igitur,  qui 
omnes  voluerim  incolumes,  eum,  a  quo  id  impetratum  est, 
perisse  non  indignari  ?  cum  praesertim  idem  homines  illi 
et  invidiae  et  exitio  fuerint.  'Plecteris  ergo,'  inquiunt 
'quoniam  factum  nostrum  improbare  audes.'  O  super- 
biam  inauditam,  alios  in  facinore  gloriari,  aliis  ne  dolere 
quidem  impunite  licere !  at  haec  etiam  servis  semper 
libera  fuerunt,  «/  timerent,  gauderent,  dolerent  suo  potius 
quam  alterius  arbitrio ;  quae  nunc,  ut  quidem  isti  dictitant 
libertatis  auctores,  metu  nobis  extorquere  conantur.  Sed 
nihil  agunt.  4.  Nullius  umquam  periculi  terroribus  ab 
officio  aut  ab  humanitate  desciscam ;  numquam  enim 
honestam  mortem  fugiendam,  saepe  etiam  oppetendam 
putavi.  Sed  quid  mihi  succensent,  si  id  opto,  ut  paeniteat 
eos  sui  facti?  cupio  enim  Caesaris  mortem  omnibus  esse 
acerbam.  *  At  debeo  pro  civiU  parte  rem  publicam  velle 
salvam.'  Id  quidem  me  cupere,  nisi  et  ante  acta  vita  et 
reliqua  mea  spes  tacente  me  probat,  dicendo  vincere  non 
postulo.  5.  Qua  re  maiorem  in  modum  te  rogo,  ut  rem 
potiorem  oratione  ducas  mihique,  si  sentis  expedire  recte 
fieri,  credas  nullam  communionem  cum  improbis  esse 
posse.  An,  quod  adulescens  praestiti,  cum  etiam  errare 
cum  excusatione  possem,  id  nunc,  aetate  praecipitata, 
commutem  ac  me  ipse  retexam  ?  Non  faciam,  neque 
quod  displiceat  committam,  praeterquam  quod  hominis 
mihi  coniunctissimi  ac  viri  amplissimi  doleo  gravem 
casum.  Quod  si  aliter  essem  animatus,  numquam  quod 
facerem  negarem,  ne  et  in  peccando  improbus  et  in  dissi- 
mulando  timidus  ac  vanus  existimarer.  6.  '  At  ludos,  quos 
Caesaris  victoriae  Caesar  adulescens  fecit,  curavi.'  At  id 
ad  privatum  officium,  non  ad  statum  rei  publicae  pertinet ; 

quod  tamen  miinus  et  hominis  amicissimi  memoriae  atque 
honoribus  praestare  etiam  mortui  debui,  et  optimae  spei 
adulescenti  ac  dignissimo  Caesare  petenti  negare  non 
potui.  7.  Veni  etiam  consulis  Antonii  domum  saepe  salu- 
tandi  causa;  ad  quem  qui  me  parum  patriae  amantem 
esse  existimant  rogandi  quidem  aliquid  aut  auferendi 
causa  frequentes  ventitare  reperies.  Sed  quae  haec  est 
adrogantia,  quod  Caesar  numquam  interpellavit,  quin,  qui- 
bus  vellem  atque  etiam  quos  ipse  non  diligebat,  tamen  iis 
uterer,  eos,  qui  mihi  amicum  eripuerunt,  carpendo  me 
efficere  conari,  ne,  quos  velim,  diligam?  8.  Sed  non 
vereor  ne  aut  meae  vitae  modestia  parum  valitura  sit 
in  posterum  contra  falsos  rumores,  aut  ne  etiam  ii,  qui 
me  non  amant  propter  meam  in  Caesarem  constantiam, 
non  malint  mei  quam  sui  similes  amicos  habere.  Mihi 
quidem  si  optata  contingent,  quod  reliquum  est  vitae,  in 
otio  Rhodi  degam;  sin  casus  aliquis  interpellarit,  ita  ero 
Romae,  ut  recte  fieri  semper  cupiam.  Trebatio  nostro 
magnas  ago  gratias,  quod  tuum  erga  me  animum  simpli- 
cem  atque  amicum  aperuit  et  quod  eum,  quem  semper 
libenter  dilexi,  quo  magis  iure  colere  atque  observare 
deberem,  fecit.     Bene  vale  et  me  dilige. 

115.     AD  FAMILIARES  XII.  i. 

SCR.    EXEUNTE    MENSE    MaIO    A.U.C.    7 10. 
CICERO    CASSIO    SAL. 

I.  FiNEM  nullam  facio,  mihi  crede,  Cassi,  de  te  et 
Bruto  nostro,  id  est  de  tota  re  publica,  cogitandi,  cuius 
omnis  spes  in  vobis  est  et  in  D.  Bruto ;  quam  quidem 
iam  habeo  ipse  meliorem,  re  publica  a  Dolabella  meo 
praeclarissime  gesta  :  manabat  enim  illud  malum  urba- 
num  et  ita  conroborabatur  quotidie,  ut  ego  quidem  et 

urbi  et  otio  diffiderem  urbano  ;  sed  ita  compressa  res  est, 
ut  mihi  videamur  omne  iam  ad  tempus  ab  illo  dumtaxat 
sordidissimo  periculo  tuti  futuri.  Reliqua  magna  sunt  ac 
multa,  sed  posita  omnia  in  vobis:  quamquam  primum 
quidque  explicemus.  Nam,  ut  adhuc  quidem  actum  est, 
non  regno,  sed  rege  liberati  videmur ;  interfecto  enim 
rege  regios  omnis  nutus  tuemur.  Neque  vero  id  solum, 
sed  etiam,  quae  ipse  ille,  si  viveret,  non  faceret,  ea  nos 
quasi  cogitata  ab  illo  probamus.  Nec  eius  quidem  rei 
finem  video:  tabulae  figuntur;  immunitates  dantur;  pe- 
cuniae  maximae  discribuntur ;  exsules  reducuntur ;  sena- 
tus  consulta  falsa  referuntur :  ut  tantum  modo  odium 
illud  hominis  impuri  et  servitutis  dolor  depulsus  esse 
videatur,  res  publica  iaceat  in  iis  perturbationibus,  in  quas 
eam  ille  coniecit.  2.  Haec  omnia  vobis  sunt  expedienda, 
nec  hoc  cogitandum,  satis  iam  habere  rem  publicam  a 
vobis  :  habet  illa  quidem  tantum,  quantum  numquam  mihi 
in  mentem  venit  optare,  sed  contenta  non  est  et  pro  mag- 
nitudine  et  animi  et  beneficii  vestri  a  vobis  magna  deside- 
rat  adhuc.  Ulta  suas  iniurias  est  per  vos  interitu  tyranni ; 
nihil  amplius :  ornamenta  vero  sua  quae  reciperavit  ?  an 
quod  ei  mortuo  paret,  quem  vivum  ferre  non  poterat  ? 
cuius  aera  refigere  debebamus,  eius  etiam  chirographa 
defendimus  ?  *  At  enim  ita  decrevimus.'  Fecimus  id  qui- 
dem  temporibus  cedentes,  quae  valent  in  re  publica  pluri- 
mum ;  sed  immoderate  quidem  et  ingrate  nostra  facilitate 
abutuntur.  Verum  haec  propediem  et  multa  alia  coram : 
interim  velim  sic  tibi  persuadeas,  mihi  cum  rei  publicae, 
quam  semper  habui  carissimam,  tum  amoris  nostri  causa 
maximae  curae  esse  tuam  dignitatem.  Da  operam,  ut 
valeas.     [Vale.] 

116.     AD  FAMILIARES  XI.  3. 
ScR.  PRiD.  NoN.  Sext.  A.U.C.  7  10. 

BRUTUS   ET   CASSIUS   PR.  S.  D.  ANTONIO   COS. 

I.  S.  V.  B.  Litteras  tuas  legimus  simillimas  edicti  tui, 
contumeliosas,  minaces,  minime  dignas  quae  a  te  nobis 
mitterentur.  Nos,  Antoni,  te  nulla  lacessiimus  iniuria 
neque  miraturum  credidimus,  si  praetores  et  ea  dignitate 
homines  aliquid  edicto  postulassemus  a  consule :  quod  si 
indignaris  ausos  esse  id  facere,  concede  nobis  ut  dolea- 
mus  ne  hoc  quidem  abs  te  Bruto  et  Cassio  tribui.  2. 
Nam  de  dilectibus  habitis  et  pecuniis  imperatis,  exerci- 
tibus  sollicitatis  et  nuntiis  trans  mare  missis  quod  te  ques- 
tum  esse  negas,  nos  quidem  tibi  credimus  optimo  animo 
te  fecisse,  sed  tamen  neque  agnoscimus  quicquam  eorum 
et  te  miramur,  cum  haec  reticueris,  non  potuisse  continere 
iracundiam  tuam,  quin  nobis  de  morte  Caesaris  obiiceres. 
3.  Illud  vero  quem  ad  modum  ferundum  sit,  tute  cogita, 
non  licere  praetoribus  concordiae  ac  libertatis  causa  per 
edictum  de  suo  iure  decedere,  quin  consul  arma  minetur. 
Quorum  fiducia  nihil  est  quod  nos  terreas;  neque  enim 
decet  aut  convenit  nobis  periculo  uUi  submittere  animum 
nostrum  neque  est  Antonio  postulandum,  ut  iis  imperet, 
quorum  opera  liber  est.  Nos  si  alia  hortarentur,  ut 
bellum  civile  suscitare  vellemus,  litterae  tuae  nihil  profi- 
cerent;  nulla  enim  minantis  auctoritas  apud  liberos  est: 
sed  pulchre  intellegis  non  posse  nos  quoquam  impelli,  et 
fortassis  ea  re  minaciter  agis,  ut  iudicium  nostrum  metus 
videatur.  4.  Nos  in  hac  sententia  sumus,  ut  te  cupiamus 
in  libera  re  publica  magnum  atque  honestum  esse,  voce- 
mus  te  ad  nullas  inimicitias,  sed  tamen  pluris  nostram 
libertatem  quam  tuam  amicitiam  aestimemus.     Tu  etiam 

atque  etiam  vide,  quid  suscipias,  quid  sustinere  possis, 
neque  quam  diu  vixerit  Caesar,  sed  quam  non  diu  reg- 
narit,  fac  cogites.  Deos  quaesumus,  consilia  tua  rei 
publicae  salutaria  sint  ac  tibi;  si  minus,  ut  salva  atque 
honesta  re  publica  tibi  quam  minimum  noceant,  optamus. 
Pridie  Nonas  Sext. 

117.     AD  ATTICUM  XVI.  7. 

SCRIPSIT   NAVIGANS    AD    PoMPEIANUM    A.  D.  XIV.  KaLENDAS 

Septembres  a.u.c.  710. 
cicero  attico  sal. 
I.  VIII.  Idus  Sextil.  cum  a  Leucopetra  profectus — inde 
enim  tramittebam — stadia  circiter  ccc.  processissem,  rei- 
ectus  sum  austro  vehementi  ad  eandem  Leucopetram. 
Ibi  cum  ventum  exspectarem — erat  enim  villa  Valerii 
nostri,  ut  familiariter  essem  et  Hbenter — Regini  quidam, 
illustres  homines,  eo  venerunt,  Roma  sane  recentes,  in  iis 
Bruti  nostri  hospes,  qui  Brutum  Neapoli  reliquisset. 
Haec  adferebant:  edictum  Bruti  et  Cassii,  et  fore  fre- 
quentem  senatum  Kalendis,  a  Bruto  et  Cassio  litteras 
missas  ad  consulares  et  praetorios,  ut  adessent,  rogare. 
Summam  spem  nuntiabant  fore  ut  Antonius  cederet,  res 
conveniret,  nostri  Romam  redirent;  addebant  etiam  me 
desiderari,  subaccusari.  Quae  cum  audissem,  sine  ulla 
dubitatione  abieci  consilium  profectionis,  quo  mehercule 
ne  antea  quidem  delectabar;  2.  lectis  vero  tuis  litteris 
admiratus  equidem  sum  te  tam  vehementer  sententiam 
commutasse,  sed  non  sine  causa  arbitrabar :  etsi,  quamvis 
non  fueris  suasor  et  impulsor  profectionis  meae,  adpro- 
bator  certe  fuisti,  dum  modo  Kal.  lan.  Romae  essem; 
ita  fiebat  ut,  dum  minus  periculi  videretur,  abessem, 
in   flammam   ipsam   venirem.      Sed   haec,   etiamsi   non 

prudenter,  tamen  duefxea-r^Ta  sunt,  primum  quod  de  mea 
sententia  acta  sunt,  deinde  etiam  si  te  auctore,  quid 
debet  qui  consilium  dat  praestare  praeter  fidem?  3.  lllud 
admirari  satis  non  potui,  quod  scripsisti  his  verbis :  '  bene 
igitur  tu,  qui  evBavaaiav,  bene  relinque  patriam.'  An  ego 
relinquebam  aut  tibi  tum  relinquere  videbar?  tu  id  non 
modo  non  prohibebas,  verum  etiam  adprobabas.  Gra- 
viora,  quae  restant :  *  veHm  o-xoXtoj/  aliquod  elimes  ad  me, 
oportuisse  te  istuc  facere.'  Itane,  mi  Attice  ?  defensione 
eget  meum  factum,  praesertim  apud  te,  qui  id  mirabiliter 
adprobasti?  Ego  vero  istum  d7roXoyior/x6i/  avvTa^ofxai,  sed 
ad  eorum  aliquem,  quibus  invitis  et  dissuadentibus  pro- 
fectus  sum :  etsi  quid  iam  opus  est  o-xoXio)  ?  si  perseve- 
rassem,  opus  fuisset.  'At  hoc  ipsum  non  constanter.' 
Nemo  doctus  umquam — multa  autem  de  hoc  genere 
scripta  sunt — mutationem  consilii  inconstantiam  dixit 
esse.  4.  Deinceps  igitur  haec :  *nam  si  a  Phaedro 
nostro  esset,  expedita  excusatio  esset :  nunc  quid  respon- 
demus  ?'  ergo  id  erat  meum  factum,  quod  Catoni  probare 
non  possem  ?  flagitii  scilicet  plenum  et  dedecoris.  Utinam 
a  primo  ita  tibi  esset  visum?  tu  mihi,  sicut  esse  soles, 
fuisses  Cato.  5.  Extremum  illud  vel  molestissimum : 
*  nam  Brutus  noster  silet,'  hoc  est,  non  audet  hominem 
id  aetatis  monere.  Aliud  nihil  habeo,  quod  iis  a  te 
verbis  significari  putem,  et  hercule  ita  est.  Nam  xvi. 
Kal.  Sept.  cum  venissem  Veliam,  Brutus  audivit;  erat 
enim  cum  suis  navibus  apud  Haletem  fluvium,  citra 
VeHam  milia  passuum  iii ;  pedibus  ad  me  statim :  dei 
immortales,  quam  valde  ille  reditu  vel  potius  reversione 
mea  laetatus  effudit  illa  omnia,  quae  tacueratl  ut  recor- 
darer  illud  tuum  *nam  Brutus  noster  silet.'  Maxime 
autem    dolebat    me    Kal.    Sext.    in   senatu   non    fuisse. 

Pisonem  ferebat  in  caelum,  se  autem  laetari,  quod 
effugissem  duas  maximas  vituperationes :  unam,  quam 
itinere  faciendo  me  intellegebam  suscipere,  desperationis 
ac  relictionis  rei  publicae,  flentes  mecum  vulgo  quere- 
bantur,  quibus  de  meo  celeri  reditu  non  probabam ; 
alteram,  de  qua  Brutus  et  qui  una  erant — multi  autem 
erant — laetabantur,  quod  eam  vituperationem  effugissem, 
me  existimari  ad  Olympia.  Hoc  vero  nihil  turpius  quovis 
rei  publicae  tempore,  sed  hoc  dvaTroXoyrjTov.  Ego  vero 
austro  gratias  miras,  qui  me  a  tanta  infamia  averterit. 
6.  Reversionis  has  [speciosas]  causas  habes,  iustas  illas 
quidem  et  magnas,  sed  nulla  iustior,  quam  quod  tu 
idem  aliis  litteris :  *  provide,  si  cui  quid  debetur,  ut  sit 
unde  par  pari  respondeatur ;  mirifica  enim  SvaxprjoTia  est 
propter  metum  armorum.*  In  freto  medio  hanc  epistolam 
legi,  ut,  quid  possem  providere,  in  mentem  mihi  non 
veniret,  nisi  quod  praesens  me  ipse  defenderem.  Sed 
haec  hactenus;  reliqua  coram.  7.  Antonii  edictum  legi 
a  Bruto,  et  horum  contra :  scriptum  praeclare.  Sed  quid 
ista  edicta  valeant  aut  quo  spectent,  plane  non  video,  nec 
ego  nunc,  ut  Brutus  censebat,  istuc  ad  rem  publicam 
capessendam  venio;  quid  enim  fieri  potest?  num  quis 
Pisoni  est  adsensus?  num  rediit  ipse  postridie?  Sed 
abesse  hanc  aetatem  longe  a  sepulcro  negant  oportere. 
8.  Sed  obsecro  te,  quid  est  quod  audivi  de  Bruto  ?  Piliam 
TretpdCea-dai  7rapa\va-ei  te  scripsisse  aiebat :  valde  sum  com- 
motus;  etsi  idem  te  scribere  sperare  melius.  Ita  plane 
velim  et  et  dicas  plurimam  salutem  et  suavissimae  Atticae. 
Haec  scripsi  navigans,  cum  Pompeianum  accederem, 
xim.  Kal. 

118.     AD  FAMILIARES  XII.  2. 

SCR.    ROMAE    EXEUNTE    MENSE    SePTEMBRI    A.U.C.    7IO. 
CICERO    CASSIO   SAL. 

I.  Vehementer  laetor  tibi  probari  sententiam  et  ora- 
tionem  meam;  qua  si  saepius  uti  liceret,  nihil  esset 
negotii  libertatem  et  rem  publicam  reciperare.  Sed  homo 
amens  et  perditus  multoque  nequior  quam  ille  ipse,  quem 
tu  nequissimum  occisum  esse  dixisti,  caedis  initium 
quaerit,  nullamque  aliam  ob  causam  me  auctorem  fuisse 
Caesaris  interficiendi  criminatur,  nisi  ut  in  me  veterani 
incitentur :  quod  ego  periculum  non  extimesco ;  modo 
vestri  facti  gloriam  cum  mea  laude  communicet.  Ita  nec 
Pisoni,  qui  in  eum  primus  invectus  est  nullo  adsentiente, 
nec  mihi,  qui  idem  tricensimo  post  die  feci,  nec  P.  Servilio, 
qui  me  est  consecutus,  tuto  in  senatum  venire  licet: 
caedem  enim  gladiator  quaerit  eiusque  initium  a.  d.  xiii. 
Kal.  Octobr.  a  me  se  facturum  putavit,  ad  quem  paratus 
venerat,  cum  in  villa  Metelli  complures  dies  commentatus 
esset.  Quae  autem  in  lustris  et  in  vino  commentatio 
potuit  esse.?  itaque  omnibus  est  visus,  ut  ad  te  antea 
scripsi,  vomere  suo  more,  non  dicere.  2.  Qua  re,  quod 
scribis  te  confidere  auctoritate  et  eloquentia  nostra  aliquid 
profici  posse,  non  nihil,  ut  in  tantis  malis,  est  profectum : 
intellegit  enim  populus  Romanus  tres  esse  consulares,  qui 
quia,  quae  de  re  publica  bene  senserint,  libere  locuti  sint, 
tuto  in  senatum  venire  non  possint.  Nec  est  praeterea 
quod  quicquam  exspectes;  tuus  enim  necessarius  adfini- 
tate  nova  delectatur:  itaque  iam  non  est  studiosus 
ludorum  infinitoque  fratris  tui  plausu  dirumpitur.  Alter 
item  adfinis  novis  commentariis  Caesaris  delenitus  est. 
Sed  haec  tolerabilia :  illud  non  ferendum,  quod  est,  qui 

vestro  anno  filium  suum  consulem  futurum  putet  ob 
eamque  causam  se  huic  latroni  deservire  prae  se  ferat. 
3.  Nam  L.  Cotta  familiaris  meus  fatali  quadam  desper- 
atione,  ut  ait,  minus  in  senatum  venit;  L.  Caesar, 
optimus  et  fortissimus  civis,  valetudine  impeditur;  Ser. 
Sulpicius  et  summa  auctoritate  et  optime  sentiens  non 
adest.  Reliquos  exceptis  designatis  ignosce  mihi  si  non 
numero  consulares.  Habes  auctores  consilii  publici :  qui 
numerus  etiam  bonis  rebus  exiguus  esset,  quid  censes 
perditis?  qua  re  spes  est  omnis  in  vobis,  qui  si  idcirco 
abestis,  ut  sitis  in  tuto,  ne  in  vobis  quidem  :  sin  aliquid 
dignum  vestra  gloria  cogitatis,  velim  salvis  nobis;  sin  id 
minus,  res  tamen  publica  per  vos  brevi  tempore  ius  suum 
reciperabit.  Ego  tuis  neque  desum  neque  deero  :  qui 
sive  ad  me  referent  sive  non  referent,  mea  tibi  tamen 
benevolentia  fidesque  praestabitur.     Vale. 

119.     AD  FAMILIARES  XII.  23. 

SCR.  ROMAE    MEDIO    MENSE   OcTOBRI    A.U.C.  71O. 
CICERO    CORNIFICIO   SAL. 

I.  Omnem  condicionem  imperii  tui  statumque  pro- 
vinciae  mihi  demonstravit  Tratorius.  O  multa  intoler- 
abilia  locis  omnibus !  Sed  quo  tua  maior  dignitas  est,  eo, 
quae  tibi  acciderunt,  minus  ferenda ;  neque  enim,  quae  tu 
propter  magnitudinem  et  animi  et  ingenii  moderate  fers, 
ea  non  ulciscenda  sunt,  etiam  si  non  sunt  dolenda.  Sed 
haec  posterius.  2.  Rerum  urbanarum  acta  tibi  mitti 
certo  scio ;  quod  ni  ita  putarem,  ipse  perscriberem,  in 
primisque  Caesaris  Octaviani  conatum;  de  quo  multitu- 
dini  fictum  ab  Antonio  crimen  videtur,  ut  in  pecuniam 
adulescentis  impetum  faceret ;  prudentes  autem  et  boni 
viri  et  credunt  factum  et  probant.     Quid  quaeris  ?  magna 

spes  est  in  eo  :  nihil  est,  quod  non  existimetur  laudis  et 
gloriae  causa  facturus.  Antonius  autem,  noster  familiaiis, 
tanto  se  odio  esse  intellegit,  ut,  cum  interfectores  suos 
domi  conprehenderit,  rem  proferre  non  audeat.  A.  d.  vii. 
Id.  Oct.  Brundisium  erat  profectus  obviam  legionibus 
Macedonicis  quattuor,  quas  sibi  conciliare  pecunia  cogita- 
bat  easque  ad  urbem  adducere  et  in  cervicibus  nostris 
conlocare.  3.  Habes  formam  rei  publicae,  si  in  castris 
potest  esse  res  publica ;  in  quo  tuam  vicem  saepe  doleo, 
quod  nullam  partem  per  aetatem  sanae  et  salvae  rei 
publicae  gustare  potuisti.  Atque  antehac  quidem  sperare 
saltem  licebat ;  nunc  etiam  id  ereptum  est :  quae  enim  est 
spes,  cum  in  contione  dicere  ausus  sit  Antonius  Cannu- 
tium  apud  eos  locum  sibi  quaerere,  quibus  se  salvo  locus 
in  civitate  esse  non  posset?  4.  Equidem  et  haec  et 
omnia,  quae  homini  accidere  possunt,  sic  fero,  ut  philo- 
sophiae  magnam  habeam  gratiam,  quae  me  non  modo  ab 
sollicitudine  abducit,  sed  etiam  contra  omnes  fortunae 
impetus  armat,  tibique  idem  censeo  faciendum  nec,  a  quo 
culpa  absit,  quicquam  in  malis  numerandum.  Sed  haec 
tu  melius.  Tratorium  nostrum  cum  semper  probassem, 
tum  maxime  in  tuis  rebus  summam  eius  fidem  diligentiam 
prudentiamque  cognovi.  Da  operam,  ut  valeas;  hoc 
mihi  gratius  facere  nihil  potes. 

120.     AD  FAMILIARES  XI.  4. 

SCR.  IN    GaLLIA    CITERIORE   EXEUNTE    MENSE    NOVEMBRI 

A.U.C.  710. 

D.  BRUTUS  IMP.  COS.  DESIG.  S.  D.  M.  CICERONI. 

I.  Si  de  tua  in  me  voluntate  dubitarem,  multis  a  te 
verbis  peterem,  ut  dignitatem  meam  tuerere,  sed  profecto 
est  ita,  ut  mihi  persuasi,  me  tibi  esse  curae.     Progressus 

sum  ad  Inalpinos  cum  exercitu,  non  tam  nomen  impera- 
torium  captans  quam  cupiens  militibus  satis  facere  fir- 
mosque  eos  ad  tuendas  nostras  res  efficere:  quod  mihi 
videor  consecutus ;  2.  nam  et  liberalitatem  nostram  et 
animum  sunt  experti.  Cum  omnium  bellicosissimis  bel- 
lum  gessi;  multa  castella  cepi,  multa  vastavi;  non  sine 
causa  ad  senatum  litteras  misi.  Adiuva  nos  tua  sententia ; 
quod  cum  facies,  ex  magna  parte  communi  commodo 
inservieris. 

121.     AD  ATTICUM  XVI.  8. 

SCR.  IN    PUTEOLANO  A.  D.  IV.  NoNAS   NoVEMBRES  A.U.C.  ^IO. 
CICERO  ATTICO  SAL. 

I.  CuM  sciam,  quo  die  venturus  sim,  faciam  ut  scias. 
Impedimenta  exspectanda  sunt,  quae  Anagnia  veniunt,  et 
familia  aegra  est.  Kal.  vesperi  litterae  mihi  ab  Octaviano : 
magna  molitur.  Veteranos,  qui  Casilini  et  Calatiae  smt^, 
perduxit  ad  suam  sententiam;  nec  mirum:  quingenos 
denarios  dat.  Cogitat  reliquas  colonias  obire ;  plane  hoc 
spectat,  ut  se  duce  bellum  geratur  cum  Antonio.  Itaque 
video  paucis  diebus  nos  in  armis  fore.  Quem  autem 
sequamur  ?  vide  nomen,  vide  aetatem.  Atque  a  me  pos- 
tulat,  primum  ut  clam  colloquatur  mecum  vel  Capuae  vel 
non  longe  a  Capua :  puerile  hoc  quidem,  si  id  putat  clam  fieri 
posse ;  docui  per  litteras  id  nec  opus  esse  nec  fieri  posse. 
2.  Misit  ad  me  Caecinam  quendam  Volaterranum,  famiH- 
arem  suum,  qui  haec  pertulit,  Antonium  cum  legione 
Alaudarum  ad  urbem  pergere,  pecunias  municipiis  impe- 
rare,  legionem  sub  signis  ducere.  Consultabat,  utrum 
Romam  cum  cio  cid  cid.  veteranorum  proficisceretur,  an 
Capuam  teneret  et  Antonium  venientem  excluderet,  an  iret 
ad  tres  legiones  Macedonicas,  quae  iter  secundum  mare 

superum  faciunt,  quas  sperat  suas  esse  :  eae  congiarium 
ab  Antonio  accipere  noluerunt,  ut  hic  quidem  narrat,  et  ei 
convitium  grave  fecerunt  contionantemque  reliquerunt. 
Quid  quaeris?  ducem  se  profitetur  nec  nos  sibi  putat 
deesse  oportere.  Equidem  suasi,  ut  Romam  pergeret; 
videtur  enim  mihi  et  plebeculam  urbanam  et,  si  fidem 
fecerit,  etiam  bonos  viros  secum  habiturus.  O  Brute,  ubi 
es  ?  quantam  evKaipiav  amittis !  non  equidem  hoc  divinavi, 
sed  aliquid  tale  putavi  fore.  Nunc  tuum  consilium  ex- 
quiro.  Romamne  venio,  an  hic  maneo,  an  Arpinum — 
dacjyoLXeiav  habet  is  locus  —  fugiam?  Romam,  ne  desi- 
deremur,  si  quid  actum  videbitur.  Hoc  igitur  explica: 
numquam  in  maiore  dTropia  fui. 

122.     AD  ATTICUM  XVI.  11. 

SCR.  IN    PUTEOLANO    NoNIS    NoVEMBRIBUS    A.U.C    7IO. 
CICERO    ATTICO    SAL. 

I.  NoNis  accepi  a  te  duas  epistolas,  quarum  alteram 
Kal.  dederas,  alteram  pridie:  igitur  prius  ad  superiorem. 
Nostrum  opus  tibi  probari  laetor,  ex  quo  av3rj  ipsa  posu- 
isti,  quae  mihi  florentiora  sunt  visa  tuo  iudicio ;  cerulas 
enim  tuas  miniatas  illas  extimescebam.  De  Sicca  ita  est, 
ut  scribis ;  f  asta  ea  aegre  me  tenui.  Itaque  perstringam 
sine  ulla  contumelia  Siccae  aut  Septimiae,  tantum  ut 
sciant  TrmSe?  7rai8a>v,  sine  vallo  Luciliano,  eum  ex  Galli 
Fadii  filia  liberos  habuisse.  Atque  utinam  eum  diem 
videam,  cum  ista.  oratio  ita  libere  vagetur,  «/  etiam  in 
Siccae  domum  introeat !  sed  illo  tempore  opus  est,  quod 
fuit  illis  m.  viris.  Moriar,  nisi  facete  1  Tu  vero  leges 
Sexto  eiusque  iudicium  mihi  perscribes.  Els  ifiol  fxvpioi^ 
Caleni  interventum  et  Calvenae  cavebis.  2.  Quod  vereris 
ne   ddoXeaxos   mihi   tu,  quis   minus?  cui,  ut  Aristophani 

Archilochi  iambus,  sic  epistola  iua  longissima  quaeque 
optima  videtur.  Quod  me  admones,  tu  vero  etiam  si 
reprehenderes,  non  modo  facile  paterer,  sed  etiam  lae- 
tarer,  quippe  cum  in  reprehensione  sit  prudentia  cum 
evixeveia.  Ita  libenter  ea  corrigam,  quae  a  te  animadversa 
sunt.  'Eodem  iure,  quo  Rubriana'  potius,  quam  *quo 
Scipionis/  et  de  laudibus  Dolabellae  deruam  cumulum. 
Ac  tamen  est  isto  loco  bella,  ut  mihi  videtur,  ftpcoveia,  quod 
eum  ter  contra  cives  in  acie.  IUud  etiam  malo  *  f  indig- 
nius  esse  hunc  vivere'  quam  *quid  indignius?'  3.  TreTrXo- 
ypacf)iav  Varronis  tibi  probari  non  moleste  fero,  a  quo 
adhuc  *  BpaKKfi^eiov  illud  non  abstuli.  Quod  me  hortaris 
ad  scribendum,  amice  tu  quidem,  sed  me  scito  agere  nihil 
aliud.  Gravedo  tua  mihi  molesta  est:  quaeso,  adhibe, 
quam  soles,  diligentiam.  *0  Tite'  tibi  prodesse  laetor. 
Anagnini  sunt  Mustela  ra^Lapxr)?  et  Laco,  qui  plurimum 
bibit.  Librum,  quem  rogas,  perpoliam  et  mittam.  4. 
Haec  ad  posteriorem.  Ta  Trepl  tov  KaBrjKovroSf  quatenus 
Panaetius,  absolvi  duobus :  illius  tres  sunt,  sed  cum  initio 
divisisset  ita,  tria  genera  exquirendi  officii  esse,  unum,  cum 
deliberemus,  honestum  an  turpe  sit,  alterum,  utile  an 
inutile,  tertium,  cum  haec  inter  se  pugnare  videantur,  quo 
modo  iudicandum  sit,  qualis  causa  Reguli,  redire  hones- 
tum,  manere  utile,  de  duobus  primis  praeclare  disseruit, 
de  tertio  pollicetur  se  deinceps,  sed  nihil  scripsit.  Eum 
locum  Posidonius  persecutus  es/ ;  ego  autem  et  eius 
librum  arcessivi  et  ad  Athenodorum  Calvum  scripsi,  ut  ad 
me  To.  Ke(f)d\aia  mitteret,  quae  exspecto ;  quem  velim 
cohortere  et  roges,  ut  quam  primum.  In  eo  est  Trepl  tov 
KaTo.  Trepia-Taaiv  KaBqKovTos.  Quod  de  inscriptione  quae- 
ris,  non  dubito  quin  KaOrjKov  'officium'  sit,  nisi  quid  tu 
aliud,  sed  inscriptio  plenior  *  de  officiis.'    Ilpoa-(f)a>vS)  autem 

Ciceroni  filio ;  visum  est  non  avoUuov.  5.  De  Myrtilo  di- 
lucide.  O  quales  tu  semper  istos  1  itane  in  D.  Brutum  ? 
di  istis  !  6.  Ego  me,  ut  scripseram,  in  Pompeianum  non 
abdidi,  primo  tempestatibus,  quibus  nil  taetrius;  deinde 
ab  Octaviano  quotidie  litterae,  ut  negotium  susciperem, 
Capuam  venirem,  iterum  rem  publicam  servarem,  Romam 
utique  statim. 

aih(aB€v  /iev  dvfjvaaOai,  Betaav  8*  vTrodixOai. 

Is  tamen  egit  sane  strenue  et  agit;  Romam  veniet  cum 
manu  magna,  sed  est  plane  puer:  putat  senatum  statim. 
Quis  veniet  ?  si  venerit,  quis  incertis  rebus  offendet  Anto- 
nium  ?  Kal.  lanuar.  erit  fortasse  praesidio,  aut  quidem 
ante  depugnabitur.  Puero  municipia  mire  favent;  iter 
enim  faciens  in  Samnium  venit  Cales,  mansit  Teani : 
mirifica  d7rdvTr]<Tis  et  cohortatio.  Hoc  tu  putares  ?  ob  hoc 
ego  citius  Romam,  quam  constitueram.  Simul  et  consti- 
tuero,  scribam.  7.  Etsi  nondum  stipulationes  legeram — 
nec  enim  Eros  venerat — ,  tamen  rem  pridie  Idus  velim 
conficias.  Epistolas  Catinam,  Tauromenium,  Syracusas 
commodius  mittere  potero,  si  Valerius  interpres  ad  me 
nomina  gratiosorum  scripserit ;  alii  enim  sunt  alias,  nos- 
trique  familiares  fere  demortui :  publice  tamen  scripsi,  si 
uti  vellet  eis  Valerius,  aut  mihi  nomina  mitteret.  8.  De 
Lepidianis  feriis  Balbus  ad  me,  usque  ad  iii.  Kal.  Ex- 
spectabo  tuas  litteras,  meque  de  Torquati  negotiolo  sci- 
turum  puto.  Quinti  litteras  ad  te  misi,  ut  scires,  quam 
valde  eum  amaret,  quem  dolet  a  te  minus  amari.  Atticae, 
quoniam,  quod  optimum  in  pueris  est,  hilarula  est,  meis 
verbis  suavium  des  volo. 

123.     AD  FAMILIARES  XI.  5. 

SCR.    ROMAE    MEDIO    MENSE    DeCEMBRI    A.U.C.    71O. 
M.    CICERO   S.  D.  D.    BRUTO    IMP.    COS.    DESIG. 

I.  Lupus  familiaris  noster  cum  a  te  venisset  cumque 
Romae  quosdam  dies  commoraretur,  ego  eram  in  iis 
locis,  in  quibus  maxime  tuto  me  esse  arbitrabar;  eo 
factum  est  ut  ad  te  Lupus  sine  meis  litteris  rediret, 
cum  tamen  curasset,  tuas  ad  me  perferendas.  Romam 
autem  veni  a.  d,  v.  Idus  Dec,  nec  habui  quicquam 
antiquius,  quam  ut  Pansam  statim  convenirem;  ex  quo 
ea  de  te  cognovi,  quae  maxime  optabam.  Qua  re  hor- 
tatione  tu  quidem  non  eges,  si  ne  in  illa  quidem  re, 
quae  a  te  gesta  est  post  hominum  memoriam  maxima, 
hortatorem  desiderasti.  2.  Illud  tamen  breviter  signi- 
ficandum  videtur,  populum  Romanum  omnia  a  te 
exspectare  atque  in  te  aliquando  reciperandae  libertatis 
omnem  spem  ponere.  Tu,  si  dies  noctesque  memi- 
neris,  quod  te  facere  certo  scio,  quantam  rem  gesseris, 
non  obliviscere  profecto,  quantae  tibi  etiam  nunc  geren- 
dae  sint:  si  enim  iste  provinciam  nactus  erit,  cui 
quidem  ego  semper  amicus  fui  ante,  quam  illum  in- 
tellexi  non  modo  aperte,  sed  etiam  libenter  cum  re 
publica  bellum  gerere,  spem  reliquam  nuUam  video 
salutis.  3.  Quam  ob  rem  te  obsecro  iisdem  precibus, 
quibus  senatus  populusque  Romanus,  ut  in  perpetuum 
rem  publicam  dominatu  regio  liberes,  ut  principiis  con- 
sentiant  exitus.  Tuum  est  hoc  munus,  tuae  partes;  a 
te  hoc  civitas  vel  omnes  potius  gentes  non  exspectant 
solum,  sed  etiam  postulant:  quamquam,  cum  horta- 
tione  non  egeas,  ut  supra  scripsi,  non  utar  ea  pluribus 
verbis ;  faciam  illud,  quod  meum  est,  ut  tibi  omnia  mea 

officia,  studia,  curas,  cogitationes  poUicear,  quae  ad  tuam 
laudem  et  gloriam  pertinebunt.  Quam  ob  rem  velim 
tibi  ita  persuadeas,  me  cum  rei  publicae  causa,  quae 
mihi  vita  mea  est  carior,  tum  quod  tibi  ipsi  faveam 
tuamque  dignitatem  amplificari  velim,  tuis  optimis  con- 
siliis,  amplitudini,  gloriae  nullo  loco  defuturum. 

124.     AD  FAMILIARES  XII.  22. 

SCR.    ROMAE    EXEUNTE    MENSE    DeCEMBRI    A.U.C.    7IO. 
CICERO    CORNIFICIO   SAL. 

I.  Nos  hic  cum  homine  gladiatore  omnium  nequis- 
simo,  collega  nostro,  Antonio,  bellum  gerimus,  sed  non 
pari  condicione,  contra  arma  verbis,  At  etiam  de  te 
contionatur,  nec  impune;  nam  sentiet,  quos  lacessierit. 
Ego  autem  acta  ad  te  omnia  arbitror  perscribi  ab  aliis; 
a  me  futura  debes  cognoscere,  quorum  quidem  non  est 
difficilis  coniectura:  2.  oppressa  omnia  sunt,  nec  habent 
ducem  boni,  nostrique  tyrannoctoni  longe  gentium  ab- 
sunt.  Pansa  et  sentit  bene  et  loquitur  fortiter ;  Hirtius 
noster  tardius  convalescit.  Quid  futurum  sit,  plane 
nescio;  spes  tamen  una  est  aliquando  populum  Ro- 
manum  maiorum  similem  fore.  Ego  certe  rei  publicae 
non  deero  et,  quicquid  acciderit,  a  quo  mea  culpa  absit, 
animo  forti  feram ;  illud  profecto,  quoad  potero :  tuam 
famam  et  dignitatem  tuebor.  3.  A.  d.  xiii.  K.  lan. 
senatus  haud  zwfrequens  mihi  est  adsensus  cum  de 
ceteris  rebus  magnis  et  necessariis,  tum  de  provinciis 
ab  iis,  qui  obtinerent,  retinendis  neque  cuiquam  tra- 
dendis,  nisi  qui  ex  senatus  consulto  successisset.  Hoc 
ego  cum  rei  publicae  causa  censui,  tum  mehercule  in 
primis  retinendae  dignitatis  tuae;  quam  ob  rem  te 
amoris   nostri   causa   rogo,   rei    publicae   causa    hortor, 

ut  ne  cui  quicquam  iuris  in  tua  provincia  esse  patiare 
atque  ut  omnia  referas  ad  dignitatem,  qua  nihil  esse 
potest  praestantius.  4.  Vere  tecum  agam,  ut  necessi- 
tudo  nostra  postulat :  in  Sempronio,  si  meis  litteris  ob- 
temperasses,  maximam  ab  omnibus  laudem  adeptus  esses ; 
sed  illud  et  praeteriit  et  levius  est,  haec  magna  res  est : 
fac  ut  provinciam  retineas  in  potestate  rei  publicae.  Plura 
scripsissem,  nisi  tui  festinarent.  Itaque  Chaerippo  nostro 
me  velim  excuses. 

125.     AD  FAMILIARES  XI.  8. 

SCR.    ROMAE   MENSE    IaNUARIO    A.U.C.    7 II. 
M.  CICERO   S.  D.  D.  BRUTO    IMP.    COS.    DESIG. 

I.  Eo  tempore  Polla  tua  misit,  ut  ad  te,  si  quid  vellem, 
darem  litterarum,  cum,  quid  scriberem,  non  habebam; 
omnia  enim  erant  suspensa  propter  exspectationem  le- 
gatorum,  qui  quid  egissent,  nihildum  nuntiabatur.  Haec 
tamen  scribenda  existimavi :  primum  senatum  populum- 
que  Romanum  de  te  laborare  non  solum  salutis  suae 
causa,  sed  etiam  dignitatis  tuae;  admirabilis  enim  est 
quaedam  tui  nominis  caritas  amorque  in  te  singularis 
omnium  civium:  ita  enim  sperant  atque  confidunt,  ut 
antea  rege,  sic  hoc  tempore  regno  te  rem  publicam 
liberaturum.  2.  Romae  dilectus  habetur  totaque  Italia, 
si  hic  dilectus  appellandus  est,  cum  ultro  se  offerunt 
omnes:  tantus  ardor  animos  hominum  occupavit  desi- 
derio  libertatis  odioque  diutinae  servitutis.  De  reliquis 
rebus  a  te  iam  exspectare  litteras  debemus,  quid  ipse 
agas,  quid  noster  Hirtius,  quid  Caesar  meus,  quos  spero 
brevi  tempore  societate  victoriae  tecum  copulatos  fore. 
Reliquum  est  ut  de  me  id  scribam,  quod  te  ex  tuorum 
litteris  et  spero  et  malo  cognoscere,  me  neque  deesse 
ulla  in  re  neque  umquam  defuturum  dignitati  tuae. 

126.  AD  FAMILIARES  XII.  4. 

SCR.    ROMAE    MENSE  IaNUARIO    A.U.C.    7 II. 
CICERO   CASSIO   SAL. 

I.  Vellem  Idibus  Martiis  me  ad  cenam  invitasses :  re- 
liquiarum  nihil  fuisset.  Nunc  me  reliquiae  vestrae  exer- 
cent,  et  quidem  praeter  ceteros  me :  quamquam  egregios 
consules  habemus,  sed  turpissimos  consulares;  senatum 
fortem,  sed  infimo  quemque  honore  fortissimum.  Populo 
vero  nihil  fortius,  nihil  melius,  Italiaque  universa;  nihil 
autem  foedius  PhiHppo  et  Pisone  legatis,  nihil  flagitio- 
sius;  qui  cum  essent  missi,  ut  Antonio  ex  senatus 
sententia  certas  res  denuntiarent,  cum  ille  earum  rerum 
nulli  paruisset,  ultro  ab  illo  ad  nos  intolerabilia  postu- 
lata  rettulerunt:  itaque  ad  nos  concurritur,  factique  iam 
in  re  salutari  populares  sumus.  2.  Sed  tu  quid  ageres, 
quid  acturus,  ubi  denique  esses,  nesciebam:  fama  nun- 
tiabat  te  isse  in  Syriam;  auctor  erat  nemo.  De  Bruto, 
quo  propius  est,  eo  firmiora  videntur  esse  quae  nun- 
tiantur.  Dolabella  valde  vituperabatur  ab  hominibus 
non  insulsis,  quod  tibi  tam  cito  succederet,  cum  tu  vix- 
dum  XXX.  dies  in  Syria  fuisses;  itaque  constabat  eum 
recipi  in  Syriam  non  oportere.  Summa  laus  et  tua  et 
Bruti  est,  quod  exercitum  praeter  spem  existimamini 
comparasse.  Scriberem  plura,  si  rem  causamque  nos- 
sem:  nunc  quae  scribo,  scribo  ex  opinione  hominum 
atque  fama.     Tuas  litteras  avide  exspecto.     Vale. 

127.  AD  FAMILIARES  X.  28. 

SCR.    ROMAE    MENSE    FeBRUARIO    A.U.C.    7 II. 
CICERO    TREBONIO    SAL. 

I.  QuAM  vellem  ad  illas  pulcherrimas  epulas  me  Idibus 
Martiis  invitasses  I  reliquiarum  nihil  haberemus :  at  nunc 

cum  iis  tantum  negotii  est,  ut  vestrum  illud  divinum  in 
rem  publicam  beneficium  non  nuUam  habeat  querelam. 
Quod  vero  a  te,  viro  optimo,  seductus  est  tuoque  bene- 
ficio  adhuc  vivit  haec  pestis,  interdum,  quod  mihi  vix 
fas  est,  tibi  subirascor:  mihi  enim  negotii  plus  reliquisti 
uni  quam  praeter  me  omnibus.  Ut  enim  primum  post 
Antonii  foedissimum  discessum  senatus  haberi  Ubere 
potuit,  ad  illum  animum  meum  reverti  pristinum,  quem 
tu  cum  civi  acerrimo,  patre  tuo,  in  ore  et  amore  semper 
habuisti.  2.  Nam  cum  senatum  a.  d.  xiii.  Kalendas 
lanuarias  tribuni  pl.  vocavissent  deque  alia  re  referrent, 
totam  rem  publicam  sum  complexus  egique  acerrime 
senatumque  iam  languentem  et  defessum  ad  pristinam 
virtutem  consuetudinemque  revocavi  magis  animi  quam 
ingenii  viribus.  Hic  dies  meaque  contentio  atque  actio 
spem  primum  populo  Romano  attulit  libertatis  recuper- 
andae ;  nec  vero  ipse  postea  tempus  uUum  intermisi  de 
re  publica  non  cogitandi  solum,  sed  etiam  agendi. 
3.  Quod  nisi  res  urbanas  actaque  omnia  ad  te  perferri 
arbitrarer,  ipse  perscriberem,  quamquam  eram  maximis 
occupationibus  impeditus.  Sed  illa  cognosces  ex  ahis; 
a  me  pauca,  et  ea  summatim :  habemus  fortem  senatum, 
consulares  partim  timidos,  partim  male  sentientes.  Mag- 
num  damnum  factum  est  in  Servio.  L.  Caesar  optime 
sentit,  sed,  quod  avunculus  est,  non  acerrimas  dicit  sen- 
tentias.  Consules  egregii ;  praeclarus  D.  Brutus ;  egre- 
gius  puer  Caesar,  de  quo  spero  equidem  reliqua.  Hoc 
vero  certum  habeto,  nisi  ille  veteranos  celeriter  conscrip- 
sisset  legionesque  duae  de  exercitu  Antonii  ad  eius  se 
auctoritatem  contulissent  atque  is  oppositus  esset  terror 
Antonio,  nihil  Antonium  sceleris,  nihil  crudelitatis  prae- 
teriturum  fuisse.     Haec  tibi,  etsi  audita  esse  arbitrabar. 

volui  tamen   notiora   esse.     Plura   scribam,  si  plus  otii 
habuero. 

128.     AD  FAMILIARES  XIL  5. 

SCR.    ROMAE    MENSE    FeBRUARIO   A.U.C.    7 II. 
CICERO    CASSIO    SAL. 

I.  HiEMEM  credo  adhuc  prohibuisse,  quo  minus  de  te 
certum  haberemus,  quid  ageres  maximeque  ubi  esses; 
loquebantur  omnes  tamen — credo,  quod  volebant — in 
Syria  te  esse,  habere  copias.  Id  autem  eo  facilius  cre- 
debatur,  quia  simile  veri  videbatur.  Brutus  quidem 
noster  egregiam  laudem  est  consecutus;  res  enim  tantas 
gessit  tamque  inopinatas,  ut  eae  cum  per  se  gratae 
essent,  tum  ornatiores  propter  celeritatem.  Quod  si  tu 
ea  tenes,  quae  putamus,  magnis  subsidiis  fulta  res  pub- 
lica  est;  a  prima  enim  ora  Graeciae  usque  ad  Aegyp- 
tum  optimorum  civium  imperiis  muniti  erimus  et  copiis : 
2.  quamquam,  nisi  me  fallebat,  res  se  sic  habebat,  ut 
totius  belli  omne  discrimen  in  D.  Bruto  positum  videre- 
tur,  qui  si,  ut  sperabamus,  erupisset  Mutina,  nihil  belli 
reliquum  fore  videbatur.  Parvis  omnino  iam  copiis 
obsidebatur,  quod  magno  praesidio  Bononiam  tenebat 
Antonius.  Erat  autem  Claternae  noster  Hirtius,  ad 
Forum  Cornelium  Caesar,  uterque  cum  firmo  exercitu; 
magnasque  Romae  Pansa  copias  ex  dilectu  Italiae  com- 
parat.  Hiems  adhuc  rem  geri  prohibuerat.  Hirtius 
nihil  nisi  considerate,  ut  mihi  crebris  litteris  significat, 
acturus  videbatur.  Praeter  Bononiam,  Regium  Lepidi, 
Parmam,  totam  Galliam  tenebamus  studiosissimam  rei 
publicae;  tuos  etiam  clientes  Transpadanos  mirifice 
coniunctos  cum  causa  habebamus.  Erat  firmissimus 
senatus  exceptis  consularibus,  ex  quibus  unus  L.  Caesar 

firmus  est  et  rectus.  Ser.  Sulpicii  morte  magnum  prae- 
sidium  amisimus.  3.  Reliqui  partim  inertes,  partim  im- 
probi ;  non  nuUi  invident  eorum  laudi,  quos  in  re  publica 
probari  vident;  populi  vero  Romani  totiusque  Italiae 
mira  consensio  est.  Haec  erant  fere,  quae  tibi  nota 
esse  vellem;  nunc  autem  opto,  ut  ab  istis  Orientis  par- 
tibus  virtutis  tuae  lumen  eluceat.     Vale. 

129.     AD  FAMILIARES  X.  31. 

SCR.    CORDUBAE    XVII.    KaL.    ApRILES    A.U.C.    7 II. 
C.  ASINIUS   POLLIO   CICERONI   S.  D. 

I.  MiNiME  mirum  tibi  debet  videri  nihil  me  scripsisse 
de  re  publica,  posteaquam  itum  est  ad  arma ;  nam  saltus 
Castulonensis,  qui  semper  tenuit  nostros  tabellarios,  etsi 
nunc  frequentioribus  latrociniis  infestior  factus  est,  tamen 
nequaquam  tanta  in  mora  est,  quanta  qui  locis  omnibus 
dispositi  ab  utraque  parte  scrutantur  tabellarios  et  reti- 
nent.  Itaque  nisi  nave  perlatae  litterae  essent,  omnino 
nescirem,  quid  istic  fieret.  Nunc  vero  nactus  occasio- 
nem,  postea  quam  navigari  coeptum  est,  cupidissime  et 
quam  creberrime  potero  scribam  ad  te.  2.  Ne  movear 
eius  sermonibus,  quem  tametsi  nemo  est  qui  videre  velit, 
tamen  nequaquam  proinde  ac  dignus  est  oderunt  homi- 
nes,  periculum  non  est:  adeo  est  enim  invisus  mihi,  ut 
nihil  non  acerbum  putem,  quod  commune  cum  illo  sit; 
natura  autem  mea  et  studia  trahunt  me  ad  pacis  et 
libertatis  cupiditatem.  Itaque  illud  initium  civilis  belli 
saepe  deflevi;  cum  vero  non  liceret  mihi  nullius  partis 
esse,  quia  utrubique  magnos  inimicos  habebam,  ea  castra 
fugi,  in  quibus  plane  tutum  me  ab  insidiis  inimici  sciebam 
non  futurum ;  compulsus  eo,  quo  minime  volebam,  ne 
in  extremis  essem,  plane  pericula  non  dubitanter  adii. 

3.  Caesarem  vero,  quod  me  in  tanta  fortuna  modo  cog- 
nitum  vetustissimorum  familiarium  loco  habuit,  dilexi  sum- 
ma  cum  pietate  et  fide.  Quae  mea  sententia  gerere  mihi 
licuit,  ita  feci,  ut  optimus  quisque  maxime  probarit ;  quod 
iussus  sum,  eo  tempore  atque  ita  feci,  ut  appareret  invito 
imperatum  esse,  Cuius  facti  iniustissima  invidia  erudire 
me  potuit,  quam  iucunda  libertas  et  quam  misera  sub 
dominatione  vita  esset,  Ita,  si  id  agitur,  ut  rursus  in 
potestate  omnia  unius  sint,  quicumque  is  est,  ei  me 
profiteor  inimicum;  nec  periculum  est  ullum,  quod  pro 
libertate  aut  refugiam  aut  deprecer.  4.  Sed  consu- 
les  neque  senatus  consulto  neque  litteris  suis  prae- 
ceperant  mihi,  quid  facerem;  unas  enim  post  Idus 
Martias  demum  a  Pansa  litteras  accepi,  in  quibus  hor- 
tatur  me,  ut  senatui  scribam  me  et  exercitum  in  potes- 
tate  eius  futurum:  quod,  cum  Lepidus  contionaretur 
atque  omnibus  scriberet  se  consentire  cum  Antonio, 
maxime  contrarium  fuit ;  nam  quibus  commeatibus  in- 
vito  illo  per  illius  provinciam  legiones  ducerem?  aut, 
si  cetera  transissem,  num  etiam  Alpes  poteram  trans- 
volare,  quae  praesidio  illius  tenentur  ?  Adde  huc,  quod 
perferri  Htterae  nulla  condicione  potuerunt;  sescentis 
enim  locis  excutiuntur,  deinde  etiam  retinentur  ab  Lepi- 
do  tabellarii.  5.  Illud  me  Cordubae  pro  contione  dix- 
isse  nemo  vocabit  in  dubium,  provinciam  me  nulli,  nisi 
qui  ab  senatu  missus  venisset,  traditurum :  nam  de 
legione  tricensima  tradenda  quantas  contentiones  habue- 
rim  quid  ego  scribam  ?  qua  tradita  quanto  pro  re  pubhca 
infirmior  futurus  fuerim,  quis  ignorat  ?  hac  enim  legione 
noli  acrius  aut  pugnacius  quicquam  putare  esse.  Qua 
re  eum  me  existima  esse,  qui  primum  pacis  cupidissi- 
mus  sim — omnes  enim  cives  plane  studeo  esse  salvos — , 

deinde  qui  et  me  et  rem  publicam  vindicare  in  libertatem 
paratus  sim.  6.  Quod  familiarem  meum  in  tuorum  nu- 
mero  habes,  opinione  tua  mihi  gratius  est;  invideo  ilU 
tamen,  quod  ambulat  et  iocatur  tecum.  Quaeres,  quanti 
id  aestimem?  Si  umquam  licuerit  vivere  in  otio,  ex- 
perieris;  nullum  enim  vestigium  abs  te  discessurus  sum. 
IUud  vehementer  admiror,  non  scripsisse  te  mihi,  manendo 
in  provincia  an  ducendo  exercitum  in  Italiam  rei  publicae 
magis  satis  facere  possim:  ego  quidem,  etsi  mihi  tutius 
ac  minus  laboriosum  est  manere,  tamen,  quia  video  tali 
tempore  multo  magis  legionibus  opus  esse  quam  pro- 
vinciis,  quae  praesertim  reciperari  nullo  negotio  possint, 
constitui,  ut  nunc  est,  cum  exercitu  proficisci.  Deinde 
ex  litteris,  quas  Pansae  misi,  cognosces  omnia ;  nam 
tibi  earum  exemplar  misi.     xvii.  Kal.  April.  Corduba. 

130.     AD  FAMILIARES  X.  6. 
ScR.  RoMAE  XIII.  Kal.  Apriles  a.u.c.  711. 

CICERO    PLANCO. 

I.  QuAE  locutus  est  Furnius  noster  de  animo  tuo  in 
rem  publicam,  ea  gratissima  fuerunt  senatui  populoque 
Romano  probatissima ;  quae  autem  recitatae  litterae  sunt 
in  senatu  nequaquam  consentire  cum  Furnii  oratione 
visae  sunt:  pacis  enim  auctor  eras,  cum  collega  tuus, 
vir  clarissimus,  a  foedissimis  latronibus  obsideretur,  qui 
aut  positis  armis  pacem  petere  debent  aut,  si  pugnantes 
eam  postulant,  victoria  pax,  non  pactione  parienda  est. 
Sed  de  pace  litterae  vel  Lepidi  vel  tuae  quam  in  partem 
acceptae  sint,  ex  viro  optimo,  fratre  tuo,  et  ex  C.  Furnio 
poteris  cognoscere.  2.  Me  autem  impulit  tui  caritas  ut, 
quamquam  nec  tibi  ipsi  consilium  deesset  et  fratris 
Furniique  benevolentia  fidelisque  prudentia  tibi  praesto 

esset  futura,  vellem  tamen  meae  quoque  auctoritatis  pro 
plurimis  nostris  necessitudinibus  praeceptum  ad  te  ali- 
quod  pervenire.  Crede  igitur  mihi,  Plance,  omnes,  quos 
adhuc  gradus  dignitatis  consecutus  sis — es  autem  adeptus 
amplissimos — ,  eos  honorum  vocabula  habituros,  non 
dignitatis  insignia,  nisi  te  cum  libertate  populi  Romani 
et  cum  senatus  auctoritate  coniunxeris.  Seiunge  te, 
quaeso,  aliquando  ab  iis,  cum  quibus  te  non  tuum  iudi- 
cium,  sed  temporum  vincla  coniunxerunt.  3.  Complures 
in  perturbatione  rei  publicae  consulares  dicti,  quorum 
nemo  consularis  habitus  es/  nisi  qui  animo  exstitit  in  rem 
publicam  consulari.  Talem  igitur  te  esse  oportet,  qui 
primum  te  ab  impiorum  civium  tui  dissimillimorum 
societate  seiungas,  deinde  te  senatui  bonisque  omnibus 
auctorem,  principem,  ducem  praebeas,  postremo  [ut] 
pacem  esse  iudices  non  in  armis  positis,  sed  in  abiecto 
armorum  et  servitutis  metu.  Haec  si  et  ages  et  senties, 
tum  eris  non  modo  consul  et  consularis,  sed  magnus 
etiam  consul  et  consularis;  sin  aliter,  tum  in  istis  am- 
plissimis  nominibus  honorum  non  modo  dignitas  nulla 
erit,  sed  erit  summa  deformitas.  Haec  impulsus  benevo- 
lentia  scripsi  paulo  severius,  quae  tu  in  experiendo  ea 
ratione,  quae  te  digna  est,  vera  esse  cognosces.  D.  xin. 
Kal.  Apr. 

131.     AD  FAMILIARES  X.  27. 

SCR.    ROMAE    MENSE    MaRTIO    A.U.C.    7 II. 
CICERO    LEPIDO    SAL. 

I.  QuoD  mihi  pro  summa  mea  erga  te  benevolentia 
magnae  curae  est,  ut  quam  amplissima  dignitate  sis, 
moleste  tuli  te  senatui  gratias  non  egisse,  cum  esses  ab 
eo  ordine  ornatus  summis  honoribus.     Pacis  inter  cives 

conciliandae  te  cupidum  esse  laetor :  eam  si  a  servitute 
seiungis,  consules  et  rei  publicae  et  dignitati  tuae ;  sin 
ista  pax  perditum  hominem  in  possessionem  impotentis- 
simi  dominatus  restitutura  est,  hoc  animo  scito  omnes 
sanos,  ut  mortem  servituti  anteponant.  2.  Itaque  sapi- 
entius,  meo  quidem  iudicio,  facies,  si  te  in  istam  pacifi- 
cationem  non  interpones,  quae  neque  senatui  neque 
populo  nec  cuiquam  bono  probatur.  Sed  haec  audies 
ex  aliis  aut  certior  fies  litteris :  tupro  tua  prudentia,  quid 
optimum  factu  sit,  videbis. 

132.     AD  FAMILIARES  X.  8. 
ScR.  iN  Gallia  mense  Martio  a.u.c.  711. 

PLANCUS     IMP.    COS.    DESIG.    S.    D.    COSS.    PR.    TR.    PL.    SENATUI 
POPULO    PLEBIQUE   ROMANAE. 

I.  Si  cui  forte  videor  diutius  et  hominum  exspectatio- 
nem  et  spem  rei  publicae  de  mea  voluntate  tenuisse  sus- 
pensam,  huic  prius  excusandum  me  esse  arbitror  quam 
de  insequenti  officio  quicquam  uUi  poUicendum ;  non 
enim  praeteritam  culpam  videri  volo  redemisse,  sed  opti- 
mae  mentis  cogitata  iam  pridem  maturo  tempore  enun- 
tiare.  2.  Non  me  praeteribat  in  tanta  sollicitudine  homi- 
num  et  tam  perturbato  statu  civitatis  fructuosissimam  esse 
professionem  bonae  voluntatis,  magnosque  honores  ex  ea 
re  complures  consecutos  videbam  ;  sed,  cum  in  eum 
casum  me  fortuna  demisisset,  ut  aut  celeriter  pollicendo 
magna  mihi  ipse  ad  proficiendum  impedimenta  oppone- 
rem  aut,  si  in  eo  mihi  temperavissem,  maiores  occasiones 
ad  opitulandum  haberem,  expeditius  iter  communis  salutis 
quam  meae  laudis  esse  volui.  Nam  quis  in  ea  fortuna, 
quae  mea  est,  et  ab  ea  vita,  quam  in  me  cognitam  homi- 
nibus  arbitror,  et  cum  ea  spe,  quam  in  manibus  habeo, 

aut  sordidum  quicquam  pati  aut  perniciosum  concupiscere 
potest?  3.  Sed  aliquanlum  nobis  temporis  et  magni 
labores  et  multae  impensae  opus  fuerunt,  ut,  quae  rei 
publicae  bonisque  omnibus  polliceremur,  exitu  praestare- 
mus  neque  ad  auxilium  patriae  nudi  cum  bona  voluntate, 
sed  cum  facultatibus  accederemus.  Confirmandus  erat 
exercitus  nobis,  magnis  saepe  praemiis  soUicitatus,  ut  ab 
re  publica  potius  moderata  quam  ab  uno  infinita  speraret; 
confirmandae  complures  civitates,  quae  superiore  anno 
largitionibus  concessionibusque  praemiorum  erant  obli- 
gatae,  ut  et  illa  vana  putarent  et  eadem  a  melioribus 
auctoribus  petenda  existimarent ;  eliciendae  etiam  volun- 
tates  reliquorum,  qui  finitimis  provinciis  exercitibusque 
praefuerunt,  ut  potius  cum  pluribus  societatem  defenden- 
dae  libertatis  iniremus,  quam  cum  paucioribus  funestam 
orbi  terrarum  victoriam  partiremur.  4.  Muniendi  vero 
nosmet  ipsi  fuimus  aucto  exercitu  auxiliisque  multipli- 
catis,  ut,  cum  praeferremus  sensus  aperte,  tum  etiam 
invitis  quibusdam  sciri,  quid  defensuri  essemus,  non  esset 
periculosum.  Ita  numquam  diffitebor  multa  me,  ut  ad 
eifectum  horum  consiliorum  pervenirem,  et  simulasse 
mvitum  et  dissimulasse  cum  dolore,  quod,  praematura 
denuntiatio  boni  civis  imparati  quam  periculosa  esset,  ex 
casu  collegae  videbam.  5.  Quo  nomine  etiam  C.  Furnio 
legato,  viro  forti  atque  strenuo,  plura  etiam  verbo  quam 
scriptura  mandata  dedimus,  ut  et  tectius  ad  vos  perfer- 
rentur  et  nos  essemus  tutiores,  quibusque  rebus  et  com- 
munem  salutem  muniri  et  nos  armari  cenveniret  prae- 
cepimus.  Ex  quo  intellegi  potest  curam  rei  publicae 
summe  defendendae  iam  pridem  apud  nos  excubare, 
6.  Nunc,  cum  deum  benignitate  ab  omni  re  sumus  para- 
tiores,  non   solum  bene  sperare  de  nobis   homines,  sed 

explorate  iudicare  volumus  :  legiones  habeo  quinque  sub 
signis  et  sua  fide  virtuteque  rei  publicae  coniunctissimas 
et  nostra  liberalitate  nobis  obsequentes,  provinciam  om- 
nium  civitatium  consensu  paratissimam  et  summa  con- 
tentione  ad  officia  certantem,  equitatus  auxiliorumque 
tantas  copias,  quantas  hae  gentes  ad  defendendam  suam 
salutem  libertatemque  conficere  possunt;  ipse  ita  sum 
animo  paratus,  ut  vel  provinciam  tueri  vel  ire,  quo  res 
publica  vocet,  vel  tradere  exercitum,  auxilia  provinciam- 
que  vel  omnem  impetum  belli  in  me  convertere  non 
recusem,  si  modo  meo  casu  aut  confirmare  patriae  salu- 
tem  aut  periculum  possim  morari.  7.  Haec  si  iam  ex- 
peditis  omnibus  rebus  tranquilloque  statu  civitatis  polli- 
ceor,  in  damno  meae  laudis  rei  publicae  commodo  laeta- 
bor;  sin  ad  societatem  integerrimorum  et  maximorum 
periculorum  accedam,  consilia  mea  aequis  iudicibus  ab 
obtrectatione  invidorum  defendenda  commendo.  Mihi 
quidem  ipsi  fructus  meritorum  meorum  in  rei  publicae 
incolumitate  satis  magnus  est  paratus ;  eos  vero,  qui 
meam  auctoritatem  et  multo  magis  vestram  fidem  secuti 
nec  ulla  spe  decipi  nec  ullo  metu  terreri  potuerunt,  ut 
commendatos  vobis  habeatis,  petendum  videtur. 

133.     AD  FAMILIARES  X.  10. 

SCR.    ROMAE   III.    KaL.    ApRILES    A.U.C.    7 II. 
CICERO    PLANCO. 

I.  Etsi  satis  ex  Furnio  nostro  cognoram,  quae  tua 
voluntas,  quod  consilium  de  re  publica  esset,  tamen  tuis 
litteris  lectis  liquidius  de  toto  sensu  tuo  iudicavi.  Quam 
ob  rem,  quamquam  in  uno  proelio  omnis  fortuna  rei 
publicae  disceptat — quod  quidem,  cum  haec  legeres,  iam 
decretum  arbitrabar  fore — ,  tamen  ipsa  fama,  quae  de  tua 

voluntate  percrebruit,  magnam  es  laudem  consecutus ; 
itaque  si  consulem  Romae  habuissemus,  declaratum  esset 
ab  senatu  cum  tuis  magnis  honoribus,  quam  gratus  esset 
conatus  et  apparatus  tuus :  cuius  rei  non  modo  non 
praeteriit  tempus,  sed  ne  maturum  quidem  etiam  nunc 
meo  quidem  iudicio  fuit;  is  enim  denique  honos  mihi 
videri  solet,  qui  non  propter  spem  futuri  beneficii,  sed 
propter  magna  merita  claris  viris  defertur  [et  datur].  2. 
Qua  re,  sit  modo  aliqua  res  publica,  in  qua  honos  elucere 
possit,  omnibus,  mihi  crede,  amplissimis  honoribus  abun- 
dabis;  is  autem,  qui  vere  appellari  potest  honos,  non 
invitamentum  ad  tempus,  sed  perpetuae  virtutis  est  prae- 
mium.  Quam  ob  rem,  mi  Plance,  incumbe  toto  pectore 
ad  laudem,  subveni  patriae,  opitulare  collegae,  omnium 
gentium  consensum  et  incredibilem  conspirationem  adiuva. 
Me  tuorum  consiliorum  adiutorem,  dignitatis  fautorem, 
omnibus  in  rebus  tibi  amicissimum  fidelissimumque  cog- 
nosces;  ad  eas  enim  causas,  quibus  inter  nos  amore 
sumus,  officiis,  vetustate  coniuncti,  patriae  caritas  accessit, 
eaque  eflfecit  ut  tuam  vitam  anteferrem  meae.   iii.  K.  Apr. 

134.     AD  FAMILIARES  XII.  6. 

SCR.    ROMAE    MENSE    ApRILI    A.U.C.    7 II. 
CICERO    CASSIO    SAL. 

I.  Qui  status  rerum  fuerit  tum,  cum  has  litteras  dedi, 
scire  poteris  ex  C.  Titio  Strabone,  viro  bono  et  optime  de 
re  publica  sentiente ;  nam  quid  dicam  '  cupidissimo  tui,' 
qui  domo  et  fortunis  relictis  ad  te  potissimum  profectus 
sit?  Itaque  eum  tibi  ne  commendo  quidem;  adventus 
ipsius  ad  te  satis  eum  commendabit.  2.  Tu  velim  sic 
existimes  tibique  persuadeas,  omne  perfugium  bonorum 
in  te  et  Bruto  esse  positum,  si,  quod  nolim,  adversi  quid 

evenerit.  Res,  cum  haec  scribebam,  erat  in  extremum 
adducta  discrimen ;  Brutus  enim  Mutinae  vix  iam  sustine- 
bat:  qui  si  conservatus  erit,  vicimus  ;  sin — quod  di  omen 
avertant ! — ,  omnis  omnium  cursus  est  ad  vos.  Proinde 
fac  animum  tantum  habeas  tantumque  apparatum,  quanto 
opus  est  ad  universam  rem  publicam  recuperandam. 
Vale. 

135.     AD  FAMILIARES  X.  30. 

SCR.    IN   CASTRIS    AD    MuTINAM    A.  D.    XVI.    KaL.    MaIAS 

A.U.C.    711. 

GALBA    CICERONI   SAL. 

I.  A.  D.  XVII.  Kal.  Maias,  quo  die  Pansa  in  castris 
Hirtii  erat  futurus,  cum  quo  ego  eram — nam  ei  obviam 
processeram  milia  passuum  centum,  quo  maturius  veniret 
— ,  Antonius  legiones  eduxit  duas,  secundam  et  quintam 
tricensimam  et  cohortes  praetorias  duas,  unam  suam, 
alteram  Silani,  ef  evocatorum  partem  :  ita  obviam  venit 
nobis,  quod  nos  quattuor  legiones  tironum  habere  solum 
arbitrabatur.  Sed  noctu,  quo  tutius  venire  in  castra  pos- 
semus,  legionem  Martiam,  cui  ego  praeesse  solebam,  et 
duas  cohortes  praetorias  miserat  Hirlius  nobis.  2.  Cum 
equites  Antonii  apparuissent,  contineri  neque  legio  Martia 
neque  cohortes  praetoriae  potuerunt;  quas  sequi  coepi- 
mus  coacti,  quoniam  retinere  eas  non  potueramus. 
Antonius  ad  Forum  Gallorum  suas  copias  continebat 
neque  sciri  volebat  se  legiones  habere ;  tantum  equitatum 
et  levem  armaturam  ostendebat.  Postea  quam  vidit  se 
invito  legionem  ire  Pansa,  sequi  se  duas  legiones  iussit 
tironum.  Postea  quam  angustias  paludis  et  silvarum 
transiimus,  acies  est  instructa  a  nobis  xii.  cohortium ;  3. 
nondum  veD*;rant   legiones  duae :   repente  Antonius   in 

aciem  suas  copias  de  vico  produxit  et  sine  mora  con- 
currit.  Primo  ita  pugnatum  est,  ut  acrius  non  posset  ex 
utraque  parte  pugnari ;  etsi  dexterius  cornu,  in  quo  ego 
eram  cum  Martiae  legionis  cohortibus  octo,  impetu  primo 
fugaverat  legionem  xxxv.  Antonii,  ut  amplius  passus  * 
ultra  aciem  [quo  loco  steterat]  processerit.  Itaque  cum 
equites  nostrum  cornu  circumire  vellent,  recipere  me 
coepi  et  levem  armaturam  opponere  Maurorum  equitibus, 
ne  aversos  nostros  adgrederentur.  Interim  video  me  esse 
inter  Antonianos  Antoniumque  post  me  esse  aliquanto. 
Repente  equum  immisi  ad  eam  legionem  tironum,  quae 
veniebat  ex  castris,  scuto  reiecto.  Antoniani  me  insequi ; 
nostri  pila  coniicere  velle :  ita  nescio  quo  fato  sum  ser- 
vatus,  quod  sum  cito  a  nostris  cognitus.  4.  In  ipsa 
Aemilia,  ubi  cohors  Caesaris  praetoria  erat,  diu  pugna- 
tum  est.  Cornu  sinisterius,  quod  erat  infirmius,  ubi 
Martiae  legionis  duae  cohortes  erant  et  cohors  praetoria, 
pedem  referre  coeperunt,  quod  ab  equitatu  circumibantur, 
quo  vel  plurimum  valet  Antonius.  Cum  omnes  se  rece- 
pissent  nostri  ordines,  recipere  me  novissimus  coepi  ad 
castra;  Antonius  tamquam  victor  castra  putavit  se  posse 
capere:  quo  cum  venit,  complures  ibi  amisit  nec  egit 
quicquam.  Audita  re  Hirtius  cum  cohortibus  xx.  veter- 
anis  redeunti  Antonio  in  sua  castra  occurrit  copiasque  eius 
omnes  delevit  fugavitque  eodem  loco,  ubi  erat  pugnatum, 
ad  Forum  Gallorum ;  Antonius  cum  equitibus  hora  noctis 
quarta  se  in  castra  sua  ad  Mutinam  recepit ;  5.  Hirtius 
in  ea  castra  rediit,  unde  Pansa  exierat,  ubi  duas  legiones 
reliquerat,  quae  ab  Antonio  erant  oppugnatae.  Sic  partem 
maiorem  suarum  copiarum  Antonius  amisit  veteranarum ; 
nec  id  tamen  sine  aliqua  iactura  cohortium  praetori- 
arum  nostrarum  et  legionis  Martiae  fieri  potuit.     Aquilae 

duae,  signa  lx.  sunt  relata  Antonii.     Res  bene  gesta  est. 
A.  d.  XVI.  K.  Mai.  ex  castris. 

136.  AD  FAMILIARES  XI.  9. 

ScR.  iN  CASTRis  Regii  III.  Kal.  Maias  A.U.C.  7X1. 

D.    BRUTUS   S.    D.    M.    CICERONI. 

I.  Pansa  amisso  quantum  detrimenti  res  publica  ac- 
ceperit,  non  te  praeterit :  nunc  auctoritate  et  prudentia 
tua  prospicias  oportet,  ne  inimici  nostri  consulibus  sub- 
latis  sperent  se  convalescere  posse.  Ego,  ne  consistere 
possit  in  Italia  Antonius,  dabo  operam;  sequar  eum 
confestim :  utrumque  me  praestaturum  spero,  ne  aut 
Ventidius  elabatur  aut  Antonius  in  Italia  moretur.  In 
primis  rogo  te,  ad  hominem  ventosissimum,  Lepidum, 
mittas,  ne  bellum  nobis  redintegrare  possit  Antonio  sibi 
coniuncto:  nam  de  Pollione  Asinio  puto  te  perspicere, 
quid  facturus  sit.  Multae  et  bonae  et  firmae  sunt  legiones 
Lepidi  et  Asinii.  2.  Neque  haec  idcirco  tibi  scribo,  quo 
te  non  eadem  animadvertere  sciam,  sed  quod  mihi  per- 
suasissimum  est  Lepidum  recte  facturum  numquam,  si 
forte  vobis  id  de  hoc  dubium  est.  Plancum  quoque 
confirmetis  oro,  quem  spero  pulso  Antonio  rei  publicae 
non  defuturum.  Si  se  Alpes  Antonius  traiecerit,  constitui 
praesidium  in  Alpibus  conlocare  et  te  de  omni  re  facere 
certiorem.     iii.  Kal.  Maias,  ex  castris  Regii. 

137.  AD  FAMILIARES  XI.  10. 

ScR.  in  castris  Dertonae  III.  NoN.  Maias  a.u.c.  711. 

D.    BRUTUS   S.    D.    M.    CICERONI. 

I.  NoN  mihi  rem  publicam  plus  debere  arbitror  quam 
me  tibi.  Gratiorem  me  esse  in  te  posse,  quam  isti 
perversi  sint   in   me,  exploratum  habes ;  si  tamen  haec 

temporis  videantur  dici  causa,  malle  me  tuum  iudicium 
quam  ex  altera  parte  omnium  istorum :  tu  enim  a  certo 
sensu  et  vero  iudicas  de  nobis;  quod  isti  ne  faciant, 
summa  malevolentia  et  livore  impediuntur.  Interpellent 
me,  quo  minus  honoratus  sim,  dum  ne  interpellent,  quo 
minus  res  publica  a  me  commode  administrari  possit; 
quae  quanto  sit  in  periculo,  quam  potero  brevissime 
exponam.  2.  Primum  omnium,  quantam  perturbationem 
rerum  urbanarum  adferat  obitus  consulum  quantamque 
cupiditatem  hominibus  iniiciat  vacuitas,  non  te  fugit :  satis 
me  multa  scripsisse,  quae  litteris  commendari  possint, 
arbitror;  scio  enim,  cui  scribam.  3.  Revertor  nunc  ad 
Antonium,  qui  ex  fuga  cum  parvulam  manum  peditum 
haberet  inermium,  ergastula  solvendo  omneque  genus 
hominum  adripiendo  satis  magnum  numerum  videtur 
effecisse ;  huc  accessit  manus  Ventidii,  quae  trans  Apen- 
ninum  itinere  facto  difficillimo  ad  Vada  pervenit  atque  ibi 
se  cum  Antonio  coniunxit.  Est  numerus  veteranorum 
et  armatorum  satis  frequens  cum  Ventidio.  4.  Consilia 
Antonii  haec  sint  necesse  est:  aut  ad  Lepidum  ut  se 
conferat,  si  recipitur ;  aut  Appennino  Alpibusque  se  teneat 
et  decursionibus  per  equites,  quos  habet  multos,  vastet  ea 
loca,  in  quae  incurrerit  :  aut  rursus  se  in  Etruriam  referat, 
quod  ea  pars  Italiae  sine  exercitu  est.  Quod  si  me 
Caesar  audisset  atque  Appenninum  transisset,  in  tantas 
angustias  Antonium  compulissem,  ut  inopia  potius  quam 
ferro  conficeretur.  Sed  neque  Caesari  imperari  potest 
nec  Caesar  exercitui  suo ;  quod  utrumque  pessimum  est. 
Cum  haec  talia  sint,  quo  minus,  quod  ad  me  pertinebit, 
homines  interpellent,  ut  supra  scripsi,  non  impedio ;  haec 
quem  ad  modum  explicari  possint  aut,  a  te  cum  explica- 
buntur,  ne  impediantur  timeo.     5.  Alere  iam  milites  non 

possum.  Cum  ad  rem  publicam  liberandam  accessi,  HS. 
mihi  fuit  pecuniae  •cccc*  amplius.  Tantum  abest,  ut 
meae  rei  familiaris  liberum  sit  quicquam,  ut  omnes  iam 
meos  amicos  aere  alieno  obstrinxerim.  Septem  numerum 
nunc  legionum  alo ;  qua  difficultate,  tu  arbitrare  :  non,  si 
Varronis  thesauros  haberem,  subsistere  sumptui  possem. 
Cum  primum  de  Antonio  exploratum  habuero,  faciam  te 
certiorem.  Tu  me  amabis  ita,  si  hoc  idem  me  in  te 
facere  senseris.     iii.  Non.  Mai.  ex  castris,  Dertona. 

138.     AD  FAMILIARES  XII.  12. 
ScR.  iN  CASTRis  NoNrs  Maiis  a.u.c.  711. 

C.    CASSIUS   PROCOS.    S.    D.    M.    CICERONI    SUO. 

I.  S.  V.  B.  E.  E.  Q.  V.  legi  tuas  litteras,  in  quibus  mirifi- 
cum  tuum  erga  me  amorem  recognovi;  videbaris  enim 
non  solum  favere  nobis — id  quod  et  nostra  et  rei  publicae 
causa  semper  fecisti — ,  sed  etiam  gravem  curam  susce- 
pisse  vehementerque  esse  de  nobis  sollicitus.  Itaque, 
quod  te  primum  existimare  putabam,  nos  oppressa  re 
publica  quiescere  non  posse,  deinde,  cum  suspicarere  nos 
moliri,  quod  te  sollicitum  esse  et  de  salute  nostra  et  de 
rerum  eventu  putabam,  simul  ac  legiones  accepi,  quas  A. 
Allienus  eduxerat  ex  Aegypto,  scripsi  ad  te  tabellariosque 
complures  Romam  misi ;  scripsi  etiam  ad  senatum  litteras, 
quas  reddi  vetui  prius,  quam  tibi  recitatae  essent,  si  forte 
mei  obtemperare  mihi  voluerunt.  Quod  si  litterae  per- 
latae  non  sunt,  non  dubito  quin  Dolabella,  qui  nefarie 
Trebonio  occiso  Asiam  occupavit,  tabellarios  meos  de- 
prehenderit  Htterasque  interceperit.  2.  Exercitus  omnes, 
qui  in  Syria  fuerunt,  teneo ;  habui  paullulum  morae,  dum 
promissa  militibus  persolvo.  Nunc  iam  sum  expeditus. 
A  te  peto,  ut  dignitatem  meam  commendatam  tibi  habeas, 

si  me  intellegis  nullum  neque  periculum  neque  laborem 
patriae  denegasse,  si  contra  importunissimos  latrone? 
arma  cepi  te  hortante  et  auctore,  si  non  solum  exercitus 
ad  rem  publicam  libertatemque  defendendam  comparavi, 
sed  etiam  crudelissimis  tyrannis  eripui,  quos  si  occupasset 
Dolabella,  non  solum  adventu,  sed  etiam  opinione  et 
exspectatione  exercitus  sui  Antonium  confirmasset.  3. 
Quas  ob  res  milites  tuere,  si  eos  mirifice  de  re  publica 
meritos  esse  animadvertis,  et  efl5ce,  ne  quem  paeniteat  rem 
publicam  quam  spem  praedae  et  rapinarum  sequi  maluisse. 
Item  Murci  et  Crispi  imperatorum  dignitatem,  quantum 
est  in  te,  tuere :  nam  Bassus  misere  noluit  mihi  legionem 
tradere;  quod  nisi  milites  invito  eo  legatos  ad  me  mi- 
sissent,  clausam  Apameam  tenuisset,  quoad  vi  esset  ex- 
pugnata.  Haec  a  te  peto  non  solum  rei  publicae,  quae 
tibi  semper  fuit  carissima,  sed  etiam  amicitiae  nostrae 
nomine,  quam  confido  apud  te  plurimum  posse.  4.  Crede 
mihi  hunc  exercitum,  quem  habeo,  senatus  atque  optimi 
cuiusque  esse  maximeque  tuum,  de  cuius  voluntate  adsi- 
due  audiendo  mirifice  te  diligit  carumque  habet :  qui  si 
intellexerit  commoda  sua  curae  tibi  esse,  debere  etiam  se 
tibi  omnia  putabit. 

5.  Litteris  scriptis  audivi  Dolabellam  in  Ciliciam  venisse 
cum  suis  copiis:  proficiscar  in  Ciliciam.  Quod  egerim, 
celeriter  ut  scias,  dabo  operam ;  ac  velim,  ut  meremur  de 
re  publica,  sic  felices  simus.  Fac  valeas  meque  ames. 
Nonis  Maiis  ex  castris. 

139.     AD  FAMILIARES  X.  11. 
ScR.  iN  Allobrogibus  VI.  Idus  Maias  a.u.c.  711. 

PLANCUS   CICERONI. 

I.  Immortales  ago  tibi  gratias  agamque  dumvivam; 
nam  relaturum  me  adfirmare  non  possum :  tantis  enim 

tuis  officiis  non  videor  mihi  respondere  posse,  nisi  forte 
ut  tu  gravissime  disertissimeque  scripsisti,  ita  sensurus  es, 
ut  me  referre  gratiam  putes,  cum  memoria  tenebo.  Si  de 
filii  tui  dignitate  esset  actum,  amabilius  certe  nihil  facere, 
potuisses.  Primae  tuae  sententiae  infinitis  cum  muneri- 
bus,  posteriores  ad  tempus  arbitriumque  amicorum  meo- 
rum  compositae,  oratio  adsidua  et  perpetua  de  me,  iurgia 
cum  obtrectatoribus  propter  me  notissima  mihi  sunt ;  non 
mediocris  adhibenda  mihi  est  cura,  ut  rei  publicae  me 
civem  dignum  tuis  laudibus  praestem,  in  amicitia  tui 
memorem  atque  gratum.  Quod  reliquum  est,  tuum 
munus  tuere  et  me,  si,  quem  esse  voluisti,  eum  exitu  re- 
busque  cognoscis,  defende  ac  suscipe.  2.  Cum  Rhoda- 
num  copias  traiecissem  fratremque  cum  tribus  milibus 
equitum  praemisissem,  ipse  iter  ad  Mutinam  dirigerem,  in 
itinere  de  proelio  facto  Brutoque  et  Mutina  obsidione 
liberatis  audivi :  animadverti  nullum  alium  receptum  An- 
tonium  reliquiasque,  quae  cum  eo  essent,  habere  nisi  in 
his  partibus,  duasque  ei  spes  esse  propositas,  unam  Lepidi 
ipsius,  alteram  exercitus.  Quod  quaedam  pars  exercitus 
non  minus  furiosa  est  quam  qui  cum  Antonio  fuerunt, 
equitatum  revocavi ;  ipse  in  Allobrogibus  constiti,  ut 
proinde  ad  omnia  paratus  essem  ac  res  me  moneret.  Si 
nudus  huc  se  Antonius  confert,  facile  mihi  videor  per  me 
sustinere  posse  remque  publicam  ex  vestra  sententia  ad- 
ministrare,  quamvis  ab  exercitu  Lepidi  recipiatur ;  si  vero 
copiarum  aliquid  secum  adducet  et  si  decima  legio  vete- 
rana,  quae  nostra  opera  revocata  cum  reliquis  est,  ad 
eundem  furorem  redierit,  tamen,  ne  quid  detrimenti  fiat, 
dabitur  opera  a  me,  idque  me  praestaturum  spero,  dum 
istinc  copiae  traiiciantur  coniunctaeque  nobiscum  facilius 
perditos  opprimant.      3.  Hoc  tibi   spondeo,  mi  Cicero, 

neque  animum  nec  diligentiam  mihi  defuturam.  Cupio 
mehercules  nuUam  residuam  sollicitudinem  esse ;  sed  si 
fuerit,  nec  animo  nec  benevolentiae  nec  patientiae  cuius- 
quam  pro  vobis  cedam.  Do  quidem  ego  operam,  ut 
etiam  Lepidum  ad  huius  rei  societatem  incitem,  omniaque 
ei  obsequia  poUiceor,  si  modo  rem  publicam  respicere 
volet.  Utor  in  hac  re  adiutoribus  interpretibusque  fratre 
meo  et  Laterense  et  Furnio  nostro.  Non  me  impedient 
privatae  offensiones,  quo  minus  pro  rei  pubUcae  salute 
etiam  cum  inimicissimo  consentiam.  Quod  si  nihil  pro- 
fecero,  nihilo  minus  maximo  sum  animo  et  maiore  for- 
tasse  cum  mea  gloria  vobis  satis  faciam.  Fac  valeas 
meque  mutuo  diligas. 

140.     AD  FAMILIARES  X.  15. 
ScR.  iN  Allobrogibus  mense  Maio  a.u.c.  711. 

PLANCUS    CICERONL 

I.  His  litteris  scriptis  quae  postea  accidissent  scire  te 
ad  rem  publicam  putavi  pertinere  :  sedulitas  mea,  ut  spero, 
et  mihi  et  rei  publicae  tulit  fructum.  Namque  adsiduis 
internuntiis  cum  Lepido  egi,  ut  omissa  omni  contentione 
reconciliataque  voluntate  nostra  communi  consilio  rei 
publicae  succurreret,  se,  liberos  urbemque  pluris  quam 
unum  perditum  abiectumque  latronem  putaret  obse- 
quioque  meo,  si  ita  faceret,  ad  omnes  res  abuteretur.  2. 
Profeci :  itaque  per  Laterensem  internuntium  fidem  mihi 
dedit  se  Antonium,  si  prohibere  provincia  sua  non  potuis- 
set,  bello  persecuturum,  me  ut  venirem  copiasque  coniun- 
gerem  rogavit,  eoque  magis,  quod  et  Antonius  ab  equitatu 
firmus  esse  dicebatur  et  Lepidus  ne  mediocrem  quidem 
equitatum  habebat;  nam  etiam  ex  paucitate  eius  non 
multis   ante   diebus   decem,  qui   optimi  fuerant,  ad  me 

transierunt.  Quibus  rebus  ego  cognitis  cunctatus  non 
sum ;  in  cursu  bonorum  consiliorum  Lepidum  adiuvandum 
putavi.  3.  Adventus  meus  quid  profecturus  esset,  vidi ; 
vel  quod  equitatu  meo  persequi  Antonium  atque  oppri- 
mere  equitatum  eius  possem,  vel  quod  exercitus  Lepidi 
eam  partem,  quae  corrupta  est  et  ab  re  publica  alienata, 
et  corrigere  et  coercere  praesentia  mei  exercitus  posset. 
Itaque  in  Isara,  flumine  maximo,  quod  in  finibus  est  Allo- 
brogum,  ponte  uno  die  facto  exercitum  a.  d.  im.  Idus 
Maias  traduxi.  Cum  vero  mihi  nuntiatum  esset  L.  An- 
tonium  praemissum  cum  equitibus  et  cohortibus  ad 
Forum  lulii  venisse,  fratrem  cum  equitum  quattuor  mili- 
bus,  ut  occurreret  ei,  misi  a.  d.  v.  Idus  Maias;  ipse 
maximis  itineribus  cum  quattuor  legionibus  expeditis  et 
reliquo  equitatu  subsequar.  4.  Si  nos  mediocris  modo 
fortuna  rei  publicae  adiuverit,  et  audaciae  perditorum  et 
nostrae  sollicitudinis  hic  finem  reperiemus.  Quid  si  latro 
praecognito  nostro  adventu  rursus  in  Italiam  se  recipere 
coeperit,  Bruti  erit  officium  occurrere  ei,  cui  scio  nec  con- 
silium  nec  animum  defuturum.  Ego  tamen,  si  id  accide- 
rit,  fratrem  cum  equitatu  mittam,  qui  sequatur,  Italiam  a 
vastatione  defendat.     Fac  valeas  meque  mutuo  diligas. 

141.     AD  FAMILIARES  X.  34  (i.  2). 

SCR.    IN   CASTRIS    AD  PoNTEM   ArGENTEUM    XI.    KaL. 

lUN.    A.U.C.    Vll. 

M.    LEPIDUS    IMP.    ITER.    PONT.    MAX.  S.  D.  M. 

TULLIO   CICERONI. 

I.  S.  V.  B  E.  E.  v.  Cum  audissem  Antonium  cum  suis 
copiis,  praemisso  L.  Antonio  cum  parte  equitatus,  in  pro- 
vinciam  meam  venire,  cum  exercitu  meo  ab  confluente 
[ab  Rhodano]  castra  movi  ac  contra  eos  venire  institui. 

Itaque  continuis  itineribus  ad  Forum  Voconii  veni  et  ultra 
castra  ad  flumen  Argenteum  contra  Antonianos  feci.  P. 
Ventidius  suas  legiones  tres  coniunxit  cum  eo  et  ultra  me 
castra  posuit ;  habebat  antea  legionem  quintam  et  ex  reli- 
quis  legionibus  magnam  multiludinem,  sed  inermorum. 
Equitatum  habet  magnum  :  nam  omnis  ex  proelio  integer 
discessit,  ita  ut  sint  amplius  equitum  milia  quinque.  Ad 
me  complures  milites  et  equites  ab  eo  transierunt  et  in 
dies  singulos  eius  copiae  minuuntur ;  Silanus  et  Culleo  ab 
eo  discesserunt.  2.  Nos  etsi  graviter  ab  iis  laesi  eramus, 
quod  contra  nostram  voluntatem  ad  Antonium  ierant, 
tamen  nostrae  humanitatis  et  necessitudinis  causa  eorum 
salutis  rationem  habuimus ;  nec  tamen  eorum  opera  uti- 
mur  neque  in  castris  habemus  neque  ulli  negotio  praefeci- 
mus.  Quod  ad  bellum  hoc  attinet,  nec  senatui  nec  rei 
publicae  deerimus.  Quae  postea  egerimus,  faciam  te 
certiorem. 

142.     AD  FAMILIARES  X.  13. 

SCR.    ROMAE.  MENSE    MaIO    A.U.C.    7 II. 
CICERO    PLANCO. 

I.  Ut  primum  potestas  data  est  augendae  dignitatis 
tuae,  nihil  praetermisi  in  te  ornando,  quod  positum  esset 
aut  in  praemio  virtutis  aut  in  honore  verborum:  id  ex 
ipso  senatus  consulto  poteris  cognoscere ;  ita  enim  est 
perscriptum,  ut  a  me  de  scripto  dicta  sententia  est,  quam 
senatus  frequens  secutus  est  summo  studio  magnoque 
consensu.  2.  Ego  quamquam  ex  tuis  litteris,  quas  mihi 
misisti,  perspexeram  te  magis  iudicio  bonorum  quam  in- 
signibus  gloriae  delectari,  tamen  considerandum  nobis 
existimavi,  etiamsi  tu  nihil  postulares,  quantum  tibi  a  re 
publica  deberetur.     Tu  contexes  extrema   cum  primis: 

qui  enim  M.  Antonium  oppresserit,  is  bellum  confecerit ; 
itaque  Homerus  non  Aiacem  nec  Achillem,  sed  Ulixem 
appellavit  irToKmopOiov. 

143.  AD  FAMILTARES  XI.  23. 
ScR.  Eporediae  VIII.  Kal.  Iunias  a.u.c.  711. 

D.   BRUTUS   S.    D.    M.   CICERONI. 

I.  Nos  hic  valemus  recte  et,  quo  melius  valeamus, 
operam  dabimus.  Lepidus  commode  nobis  sentire  vide- 
tur.  Omni  timore  deposito  debemus  libere  rei  publicae 
consulere.  Quod  si  omnia  essent  aliena,  tamen  tribus 
tantis  exercitibus,  propriis  rei  publicae,  valentibus,  mag- 
num  animum  habere  debebas,  quem  et  semper  habuisti  et 
nunc  fortuna  adiuvante  augere  potes.  2.  Quae  tibi  supe- 
rioribus  litteris  mea  manu  scripsi,  terrendi  tui  causa 
homines  loquuntur :  si  frenum  momorderis,  peream,  si  te 
omnes,  quot  sunt,  conantem  loqui  ferre  poterunt.  Ego, 
tibi  ut  antea  scripsi,  dum  mihi  a  te  litterae  veniant,  in 
Italia  morabor.     viii.  K.  lunias  Eporedia. 

144.  AD  FAMILIARES  X.  35. 

Data  est  a  Ponte  Argenteo  m.  Kal.  Iun.  a.u.c.  711. 
M.  lepidus  imp.  iter.  pontifex  max.  s.  d.  senatui 

POPULO    PLEBIQUE    ROMANAE. 

S.  V.  liberique  vestri  v.  b.-e.  e.  q.  v.  Deos  hominesque 
testor,  patres  conscripti,  qua  mente  et  quo  animo  semper 
in  rem  publicam  fuerim  et  quam  nihil  antiquius  communi 
salute  ac  libertate  iudicarim ;  quod  vobis  brevi  probassem, 
nisi  mihi  fortuna  proprium  consilium  extorsisset:  nam 
exercitus  cunctus  consuetudinem  suam  in  civibus  conser- 
vandis  communique  pace,  seditione  facta,  retinuit  me- 
que  tantae  multitudinis  civium  Romanorum  salutis  atque 

incolumitatis  causam  suscipere,  ut  vere  dicam,  coegit.  2. 
In  qua  re  ego  vos,  patres  conscripti,  oro  atque  obsecro,  ut 
privatis  offensionibus  omissis  summae  rei  publicae  consu- 
latis  neve  misericordiam  nostram  exercitusque  nostri  in 
civili  dissensione  sceleris  loco  ponatis.  Quod  si  salutis 
omnium  ac  dignitatis  rationem  habueritis,  melius  et  vobis 
et  rei  publicae  consuletis.  D.  iii.  Kal.  lun.  a  Ponte  Ar- 
genteo. 

145.     AD  FAMILIARES  XI.  13  a. 

D.    BRUTUS    IMP.    COS.    DESIG.    S.    D.    M.    CICERONI. 

I.  Iam  non  ago  tibi  gratias;  cui  enim  re  vix  referre 
possum,  huic  verbis  non  patitur  res  satis  fieri :  attendere 
te  volo,  quae  in  manibus  sunt;  qua  enim  prudentia  es, 
nihil  te  fugiet,  si  meas  litteras  diligenter  legeris.  Sequi 
confestim  Antonium  his  de  causis,  Cicero,  non  potui : 
eram  sine  equitibus,  sine  iumentis;  Hirtium  perisse 
nesciebam ;  Caesari  non  credebam  prius,  quam  convenis- 
sem  et  collocutus  essem.  2.  Hic  dies  hoc  modo  abiit. 
Postero  die  mane  a  Pansa  sum  arcessitus  Bononiam. 
Cum  in  itinere  essem,  nuntiatum  mihi  est  eum  mortuum 
esse.  Recurri  ad  meas  copiolas ;  sic  enim  vere  eas  ap- 
pellare  possum :  sunt  extenuatissimae  et  inopia  omnium 
rerum  pessime  acceptae.  Biduo  me  Antonius  antecessit, 
itinera  multo  maiora  fugiens  quam  ego  sequens :  ille  enim 
iit  passim,  ego  ordinatim.  Quacumque  iit,  ergastula 
solvit,  homines  adripuit,  constitit  nusquam  prius,  quam  ad 
Vada  venit ;  quem  locum  volo  tibi  esse  notum :  iacet  inter 
Appenninum  et  Alpes,  inpeditissimus  ad  iter  faciendum.  3. 
Cum  abessem  ab  eo  milia  passuum  xxx.  et  se  et  iam  Ven- 
tidius  coniunxisset,  contio  eius  ad  me  est  adlata,  in  qua 
petere  coepit  a  militibus,  ut  se  trans  Alpes  sequerentur ; 

sibi  cum  M.  Lepido  convenire.  Succlamatum  est  ei  fre- 
quenter  a  militibus  Ventidianis — nam  suos  valde  quam 
paucos  habet — ,  sibi  aut  in  Italia  pereundum  esse  aut 
vincendum ;  et  orare  coeperunt,  ut  Pollentiam  iter  face- 
rent.  Cum  sustinere  eos  non  posset,  in  posterum  diem 
iter  suum  contulit.  4.  Hac  re  mihi  nuntiata  statim  quin- 
que  cohortes  PoUentiam  praemisi  meumque  iter  eo  con- 
tuli :  hora  ante  praesidium  meum  Pollentiam  venit  quam 
Trebellius  cum  equitibus.  Sane  quam  sum  gavisus;  in 
hoc  enim  victoriam  puto  consistere.  In  spem  venerant, 
quod  neque  Planci  quattuor  legiones  omnibus  suis  copiis 
pares  arbitrabantur  neque  ex  Italia  tam  celeriter  exercitum 
traiici  posse  credebant.  Quos  ipsi  adhuc  satis  adroganter 
Allobroges  equitatusque  omnis,  qui  eo  praemissus  erat  a 
nobis,  sustinebant,  nostroque  adventu  sustineri  facilius 
posse  confidimus.  Tamen,  si  quo  etiam  casu  Isaram  se 
traiecerint,  ne  quod  detrimentum  rei  publicae  iniungant, 
summa  a  nobis  dabitur  opera.  5.  Vos  magnum  animum 
optimamque  spem  de  summa  re  publica  habere  volumus, 
cum  et  nos  et  exercitus  nostros  singulari  concordia 
coniunctos  ad  omnia  pro  vobis  videatis  paratos.  Sed 
tamen  nihil  de  diligentia  remittere  debetis  dareque  ope- 
ram,  ut  quam  paratissimi  et  ab  exercitu  reliquisque  rebus 
pro  vestra  salute  contra  sceleratissimam  conspirationem 
hostium  confligamus ;  qui  quidem  eas  copias,  quas  diu 
simulatione  rei  publicae  comparabant,  subito  ad  patriae 
periculum  converterunt. 

146.     AD  FAMILIARES  X.  23. 

SCR.    CULARONE    IN    FINIBUS    AlLOBROGUM    VIII. 

Idus  Iunias  a.u.c.  711. 
plancus  ciceroni. 
I.  NuMQUAM  mehercules,  mi  Cicero,  me  paenitebit 
maxima  pericula  pro  patria  subire,  dum,  si  quid  acciderit 
mihi,  a  reprehensione  temeritatis  absim.  Confiterer  im- 
prudentia  me  lapsum,  si  umquam  Lepido  ex  animo  credi- 
dissem;  credulitas  enim  error  est  magis  quam  culpa,  et 
quidem  in  optimi  cuiusque  mentem  facillime  inrepit :  sed 
ego  non  hoc  vitio  paene  sum  deceptus ;  Lepidum  enim 
pulchre  noram.  Quid  ergo  est?  pudor  me,  qui  in  bello 
maxime  est  periculosus,  hunc  casum  coegit  subire ;  nam, 
msi  uno  loco  essem,  verebar  ne  cui  obtrectatorum  viderer 
et  nimium  pertinaciter  Lepido  offensus  et  mea  patientia 
etiam  alere  bellum.  2.  Itaque  copias  prope  in  conspec- 
tum  Lepidi  Antoniique  adduxi  quadragintaque  milium 
passuum  spatio  relicto  consedi  eo  consilio,  ut  vel  celeriter 
accedere  vel  salutariter  recipere  me  possem.  Adiunxi  haec 
in  loco  eligendo,  flumen  oppositum  ut  haberem,  in  quo 
mora  transitus  esset,  Vocontii  sub  manu  ut  essent,  per 
quorum  loca  fideliter  mihi  pateret  iter.  Lepidus  des- 
perato  adventu  meo,  quem  non  mediocriter  captabat,  se 
cum  Antonio  coniunxit  a.  d.  iiii.  Kal.  lunias,  eodemque 
die  ad  me  castra  moverunt;  viginti  milia  passuum  cum 
abessent,  res  mihi  nuntiata  est.  3.  Dedi  operam  deum 
benignitate,  ut  et  celeriter  me  reciperem  et  hic  discessus 
nihil  fugae  simile  haberet,  non  miles  ullus,  non  eques, 
non  quicquam  impedimentorum  amitteretur  aut  ab  illis 
ferventibus  latronibus  interciperetur.  Itaque  pridie  No- 
nas  lunias  omnes  copias  Isaram  traieci  pontesque,  quos 

feceram,  interrupi,  ut  spatium  ad  colligendum  se  homines 
haberent  et  ego  me  interea  cum  collega  coniungerem, 
quem  triduo,  cum  has  dabam  litteras,  exspectabam.  4. 
Laterensis  nostri  et  fidem  et  animum  singularem  in  rem 
publicam  semper  fatebor;  sed  certe  nimia  eius  indul- 
gentia  in  Lepidum  ad  haec  pericula  perspicienda  fecit 
eum  minus  sagacem.  Qui  quidem  cum  in  fraudem  se 
deductum  videret,  manus,  quas  iustius  in  Lepidi  perniciem 
armasset,  sibi  adferre  conatus  est ;  in  quo  casu  tamen  in- 
terpellatus  et  adhuc  vivit  et  dicitur  victurus.  Sed  tamen 
de  hoc  parum  mihi  certum  est.  5.  Ego  magno  cum  do- 
lore  parricidarum  elapsus  sum  iis  ;  veniebant  enim  eodem 
furore  in  me,  quo  in  patriam,  incitati.  Iracundias  au- 
tem  harum  rerum  recentes  habebant:  quod  Lepidum 
castigare  non  destiteram,  ut  exstingueret  bellum;  quod 
colloquia  facta  improbabam ;  quod  legatos  fide  Lepidi 
missos  ad  me  in  conspectum  venire  vetueram;  quod  C. 
Catium  Vestinum,  tribunum  mil.,  missum  ab  Antonio  ad 
eum  cum  litteris  exceperam  :  in  quo  hanc  capio  volupta- 
tem,  quod  certe,  quo  magis  me  petiverunt,  tanto  maiorem 
iis  frustratio  dolorem  attulit.  6.  Tu,  mi  Cicero,  quod 
adhuc  fecisti,  idem  praesta,  ut  vigilanter  nervoseque  nos, 
qui  stamus  in  acie,  subornes.  Veniat  Caesar  cum  copiis, 
quas  habet  firmissimas,  aut,  si  ipsum  aliqua  res  impedit, 
exercitus  mittatur;  cuius  ipsius  magnum  periculum  agi- 
tur :  quicquid  aliquando  futurum  fuit  in  castris  perditorum 
contra  patriam,  huc  omne  iam  convenit.  Pro  urbis  vero 
salute  cur  non  omnibus  facultatibus,  quas  habemus,  uta- 
mur  ?  Quod  si  vos  istic  non  defueritis,  profecto,  quod  ad 
me  attinet,  omnibus  rebus  abunde  rei  publicae  satis 
faciam.  7.  Te  quidem,  mi  Cicero,  in  dies  mehercules 
habeo  cariorem  sollicitudinesque  meas  quotidie  magis  tua 


Ep.  146,  147.]    EPTST.  AD  FAMILIARES  XII.  10.  277 

merita  exacuunt,  ne  quid  aut  ex  amore  aut  ex  iudicio  tuo 
perdam.  Opto  ut  mihi  liceat  iam  praesenti  pietate  meo- 
rum  ofiiciorum  tua  beneficia  tibi  facere  iucundiora.  viii. 
Idus  lun.  Cularone,  ex  finibus  Allobrogum. 

147.     AD  FAMILIARES  XII.  10. 

SCR.    ROMAE    INEUNTE    MENSE    QuiNTILI    A.U.C.    7 II. 
CICERO   CASSIO   SAL. 

I.  Lepidus,  tuus  adfinis,  meus  familiaris,  pr.  K.  Quinc- 
tiles  sententiis  omnibus  hostis  a  senatu  iudicatus  est  ceteri- 
que,  qui  una  cum  illo  a  re  publica  defecerunt;  quibus  tamen 
ad  sanitatem  redeundi  ante  K.  Sept.  potestas  facta  est. 
Fortis  sane  senatus,  sed  maxime  spe  subsidii  tui.  Bellum 
quidem,  cum  haec  scribebam,  sane  magnum  erat  scelere 
et  levitate  Lepidi.  Nos  de  Dolabella  quotidie,  quae  volu- 
mus,  audimus,  sed  adhuc  sine  capite,  sine  auctore,  rumore 
nuntio.  2.  Quod  cum  ita  esset,  tamen  litteris  tuis,  quas 
Nonis  Maiis  ex  castris  datas  acceperamus,  ita  persuasum 
erat  civitati,  ut  illum  iam  oppressum  omnes  arbitrarentur, 
te  autem  in  Italiam  venire  cum  exercitu,  ut,  si  haec  ex 
sententia  confecta  essent,  consilio  atque  auctoritate  tua, 
sin  quid  forte  titubatum,  ut  fit  in  bello,  exercitu  tuo  nitere- 
mur;  quem  quidem  ego  exercitum  quibuscumque  po- 
tuero  rebus  ornabo ;  cuius  rei  tum  tempus  erit,  cum, 
quid  opis  rei  pubHcae  laturus  is  exercitus  sit  aut  quid  iam 
tulerit,  notum  esse  coeperit :  nam  adhuc  tantum  conatus 
audiuntur,  optimi  illi  quidem  et  praeclarissimi,  sed  gesta 
res  exspectatur,  quam  quidem  aut  iam  esse  aliquam  aut 
adpropinquare  confido.  3.  Tua  virtute  ei  magnitudine 
animi  nihil  est  nobilius;  itaque  optamus,  ut  quam  pri- 
mum  te  in  Italia  videamus:  rem  publicam  nos  habere 
arbitrabimur,    si   vos    habebimus.     Praeclare    viceramus, 

nisi  spoliatum,  inermem,  fugientem  Lepidus  recepisset 
Antonium ;  itaque  numquam  tanto  odio  civitati  Antonius 
fuit,  quanto  est  Lepidus :  ille  enim  ex  turbulenta  re  pub- 
lica,  hic  ex  pace  et  victoria  bellum  excitavit.  Huic 
oppositos  consules  designatos  habemus,  in  quibus  est 
magna  illa  quidem  spes,  sed  anceps  cura  propter  incertos 
exitus  proeliorum.  4.  Persuade  tibi  igitur,  in  te  et  in 
Bruto  tuo  esse  omnia,  vos  exspectari,  Brutum  quidem 
iam  iamque.  Quod  si,  ut  spero,  victis  hostibus  nostris 
veneritis,  tamen  auctoritate  vestra  res  publica  exsurget  et 
in  aliquo  statu  tolerabili  consistet;  sunt  enim  permulta, 
quibus  erit  medendum,  etiam  si  res  publica  satis  esse 
videbitur  sceleribus  hostium  liberata.     Vale. 

148.     AD  FAMILIARES  X.  24. 

SCR.  IN   CASTRIS   V.  KaL.  SeXTILES  A.U.C   7  II. 
PLANCUS   IMP.  COS.  DESIG.  S.  D.  CICERONI. 

I.  Facere  non  possum,  quin  in  singulas  res  meritaque 
tua  tibi  gratias  agam,  sed  mehercules  facio  cum  pudore ; 
neque  enim  tanta  necessitudo,  quantam  tu  mihi  tecum 
esse  voluisti,  desiderare  videtur  gratiarum  actionem,  neque 
ego  libenter  pro  maximis  tuis  beneficiis  tam  vili  munere 
defungor  orationis,  et  malo  praesens  observantia,  indul- 
gentia,  adsiduitate  memorem  me  tibi  probare.  Quod  si 
mihi  vita  contigerit,  omnes  gratas  amicitias  atque  etiam 
pias  propinquitates  f  in  tua  observantia,  indulgentia,  ad- 
siduitate  vincam;  amor  enim  tuus  ac  iudicium  de  me 
utrum  mihi  plus  dignitatis  in  perpetuum  an  voluptatis 
quotidie  sit  adlaturus,  non  facile  dixerim.  2.  De  militum 
commodis  fuit  tibi  curae ;  quos  ego  non  potentiae  meae 
causa — nihil  enim  me  non  salutariter  cogitare  scio — 
ornari  volui  a  senatu,  sed  primum,  quod  ita  meritos  iudi- 

cabam,  deinde,  quod  ad  omnes  casus  coniunctiores  rei 
publicae  esse  volebam,  novissime,  ut  ab  omni  omnium 
sollicitatione  aversos  eos  tales  vobis  praestare  possem, 
quales  adhuc  fuerunt.  3.  Nos  adhuc  hic  omnia  integra 
sustinuimus.  Quod  consilium  nostrum,  etsi  quanta  sit 
aviditas  hominum  non  sine  causa  t  talis  victoriae  scio, 
tamen  vobis  probari  spero.  Non  enim,  si  quid  in  his 
exercitibus  sit  offensum,  magna  subsidia  res  publica  habet 
expedita,  quibus  subito  impetu  ac  latrocinio  parricidarum 
resistat.  Copias  vero  nostras  notas  tibi  esse  arbitror :  in 
castris  meis  legiones  sunt  veteranae  tres,  tironum  vel  lucu- 
lentissima  ex  omnibus  una ;  in  castris  Bruti  una  veterana 
legio,  altera  bima,  octo  tironum:  ita  universus  exercitus 
numero  amplissimus  est,  firmitate  exiguus;  quantum 
autem  in  acie  tironi  sit  committendum,  nimium  saepe 
expertum  habemus.  4.  Ad  hoc  robur  nostrorum  exerci- 
tuum  sive  Africanus  exercitus,  qui  est  veteranus,  sive 
Caesaris  accessisset,  aequo  animo  summam  rem  publicam 
in  discrimen  deduceremus.  Aliquanto  autem  propius  esse 
quod  Caesarem  videbamus,  nihil  destiti  eum  litteris  hor- 
tari,  neque  ille  intermisit  adfirmare  se  sine  mora  venire ; 
cum  interim  aversum  illum  ab  hac  cogitatione  ad  alia 
consilia  video  se  contulisse.  Ego  tamen  ad  eum  Fur- 
nium  nostrum  cum  mandatis  litterisque  misi,  si  quid 
forte  proficere  posset.  5.  Scis  tu,  mi  Cicero,  quod 
ad  Caesaris  amorem  attinet,  societatem  mihi  esse  te- 
cum:  vel  quod  in  familiaritate  Caesaris  vivo  illo  iam 
tueri  eum  et  diligere  fuit  mihi  necesse;  vel  quod  ipse, 
quoad  ego  nosse  potui,  moderatissimi  atque  huma- 
nissimi  fuit  sensus;  vel  quod  ex  tam  insigni  amicitia 
mea  atque  Caesaris  hunc  filii  loco  et  illius  et  vestro  iu- 
dicio  substitutum  non  proinde  habere  turpe  mihi  videtur. 

6.  Sed — quicquid  tibi  scribo,  dolenter  mehercule  magis 
quam  inimice  facio — quod  vivit  Antonius  hodie,  quod 
Lepidus  una  est,  quod  exercitus  habent  non  contem- 
nendos,  quod  sperant,  quod  audent,  omne  Caesari  accep- 
tum  referre  possunt.  Neque  ego  superiora  repetam ;  sed 
ex  eo  tempore,  quo  ipse  mihi  professus  est  se  venire,  si 
venire  voluisset,  aut  oppressum  iam  bellum  esset  aut  in 
aversissimam  illis  Hispaniam  cum  detrimento  eorum  max- 
imo  extrusum.  .Quae  mens  eum,  aut  quorum  consilia,  a 
tanta  gloria,  sibi  vero  etiam  necessaria  ac  salutari,  avocarit 
et  ad  cogitationem  consulatus  bimestris  summo  cum 
terrore  hominum  et  insulsa  cum  efflagitatione  transtulerit, 
exputare  non  possum.  7.  Multum  in  hac  re  mihi  videntur 
necessarii  eius  et  rei  publicae  et  ipsius  causa  proficere 
posse;  plurimum,  ut  puto,  tu  quoque,  cuius  ille  tanta 
merita  habet,  quanta  nemo  praeter  me ;  numquam  enim 
obliviscar  maxima  ac  plurima  me  tibi  debere.  De  his 
rebus  ut  exigeret  cum  eo,  Furnio  mandavi.  Quod  si, 
quantam  debeo,  habuero  apud  eum  auctoritatem,  pluri- 
mum  ipsum  iuvero.  8.  Nos  interea-  duriore  condicione 
bellum  sustinemus,  quod  neque  expeditissimam  dimi- 
cationem  putamus  neque  tamen  refugiendo  commissuri 
sumus,  ut  maius  detrimentum  res  publica  accipere  possit. 
Quod  si  aut  Caesar  se  respexerit  aut  Africanae  legiones 
celeriter  venerint,  securos  vos  ab  hac  parte  reddemus. 
Tu,  ut  instituisti,  me  diligas  rogo  proprieque  tuum  esse 
tibi  persuadeas.     V.  Kal.  Sext.  ex  castris. 

.57.  133,  138,  188. 
Africa,     populi    Romani   provincia, 


184,    185;    Africanus    exercitus, 

279,  280. 
Agamemnon,  apud  Homerum,  227. 
Agesilaus,  apud  Xenophontem,  39. 
Aiax,  apud  Homerum,  272. 
Alaudae,  244. 
Albanum  Pompeii,  12I. 
Alexandria,  67. 
Alexis,  123. 
Aliphera,  iii, 
AUienus,  A,  266. 

Allobroges,  10,35,  267-270;  274. 
Alpes,  264,  273. 
Amalthea,  10,  21,  26;  Amaltheuni, 

21. 
Amanus  (mons),  loi. 
Amphiaraus  (in  fabulis),  197. 
Ampius,  T.  Balbus,  131. 
Anagnia,  244 ;  Anagnini,  246. 
Anagninum  Ciceronis,  186. 
Ancon(a),  126. 
Annius,  T.  Milo,  de  vi  reus,  59-60; 

consularis  candidatus  A.u.c.  701, 

89;  cp.  147. 
Antiochia,  Syriae  urbs,  103. 
Antiphon,  72. 
Antium,  151, 
Antonii,  94. 
Antonius,  C,  cos,  A.u,c.  691,  l. 

—  L.,  Marci  triumviri  frater,  270. 
■ —  M,,  orator  celeberrimus,  21 4. 

—  M.,  triumvir,  augur  a.u.c.  704, 
117  ;  Italiae  praefectus  a  Caesare, 
170,    171,  173;    eius   animus  in 

Brutum  et  Cassium,  222  ;  Siculos 
cives  Romanos  facit,  223 ;  a 
Cicerone  petit  ut  Sex,  Clodium 
restitui  patiatur,  224 ;  C.  Matius 
domum  eius  venit,  235 ;  fictos 
C.  Caesaris  commentarios  profert, 
236  ;  eius  edictum,  240  ;  legion- 
ibus  Macedonicis  obviam  it,  343  ; 
cum  legione  Alaudarum  Romam 
pergit,  244 ;  eius  foedissimus  dis- 
cessus,  252;  D.  Brutum  Mutinae 
obsidet,  253;  ad  Forum  Gallorum 
pugnat,  263 ;  victus  in  Galliam 
Narbonensem  fugit,  264,  273 ; 
cum  M.  Lepido  in  gratiam  redit, 
275  ;  vid.  etiam  p.  272. 

Antoniani,  263. 

Apamea,     Phrygiae,     92 ;     Syriae, 
267. 

Apollinis  aedes,  61,  97. 

Apollonidenses,  40. 

Apollonius,  P.  Crassi  libertus,  207. 

Appenninus  (mons),  265,  273. 

Appia  (via),  145. 

Appuleius,  91. 

—  Cn.  Saturninus,  117, 

Apulia,  136. 

Aquilius,  C.  Gallus,  1. 

Aradus,  149. 

Arbuscula,  73. 

Archias,  A.  Licinius,  21. 

Archilochus,  245. 

Argenteus  (fluvius),  271 ;  pons,  270, 
272. 

Ariminum,  95,  132,  174. 

Ariobarzanes,  Cappadociae  rex,  114. 

Ariopagus,  92,  cp.  13;  Ariopagitae, 
17,92. 

Aristarchus,  13. 

Aristophanes,  grammaticus,  245. 

Armenii,  152. 

Arpinum,  145,  149,    245 ;   Arpinas 
Ciceronis,  21,  28,  174. 

Arretium,  132. 

Arsaces,  116. 

Artavasdes,  Armeniae  rex,  102. 

Artaxerxes,  Persarum  rex,  ad  quem 
Themistocles  fugit,  169. 


Asia,  populi  Romani  provincia,  28, 

181. 
Asinius,  C.   Pollio,    187,    254-256, 

264. 
Ateius,  C,  167. 

—  L.  Capito,  97,  98. 

Athenae,  Athenienses,  90,  91,  215. 

Athenodorus,  Calvus,  246. 

Atius,  T.  Labienus,  122,  126,   128, 

133- 
Attalus,  Hypaepenus,  41. 
Attica,  Caecilia,  114,  186,  221,  247. 
Atticus,  vid.  Pomponius. 
Aufidius,  M.  Lurco,  20. 
Aurelius,  L.  Cotta,  206,  242. 

—  M.  Cotta,  173. 
Autronius,  P.  Paetus,  26. 
Axius,  Qy  44,  72,  186. 

Baiae,  19,  219. 

Balbus,  V.  Cornelius. 

Baliares  insulae,  187, 

Basilus,  V.  Minucius. 

Basili  bustum,  123. 

Bassus,  V.  Caecilius. 

Bestia,  v.  Calpurnius. 

Bibulus,  V.  Calpurnius. 

Boeotia,  214. 

Bononia,  253,  273. 

Britannia,  73. 

Brundisium,  54,  180,  23I,  243. 

Brutus,  V.  lunius. 

Buthrotus,  103  ;  Buthrotia  res,  223. 

Byzantium,  149. 

Caecilia,  v.  Attica. 
Caecilius,  L.,  38. 

—  Qy  avunculus  Attici,  2,  3,  32. 

—  CLBassus,  217,  222,  267. 

—  L.  Metellus,  169. 

—  M.  Metellus,  22. 

—  CL  Metellus  Celer,  5-9. 

Nepos,  5-9. 

Numidicus,  17,  81. 

Caecina,  244. 

—  A.,  195-202  ;  praecedentis  filius, 
199,  202. 

Caelius,  C,  trib.  pl.  a.u.c.  703,  98, 
99. 

Caelius.C.  Caldus,  quaestor  Ciceronis, 
114,119. 

—  M.  Rufus,  93-102,  108,  iio, 
162,  164,  174. 

—  M.  Vinicianus,  94. 
Caesius,  L.,  37. 

—  M.,  ^o^. 
Caesonius,  M.,  1. 
Caieta,  137,  173. 
Calatia,  244. 
Calenum  Ciceronis,  13  7. 
Cales,  128,  247. 
Calidius,  M.,  93. 

Calpurnius,  M.  Bibulus,  27,  31,  32, 

57,  58,  93.  loi.  io3i  M9- 

—  C.  Piso,  cos.  A.u.c.  687,  2,  206. 

—  L.  Piso  Bestia,  62. 

—  L.  Piso  Caesoninus,  cos.  A.u.c. 
697,  128,  194,  240,  241,  251. 

—  C.  Piso  Frugi,   gener  Ciceronis, 

34- 
Calvena,  v.  Matius. 
Calvus,  (M.  Crassus),  17. 
Campania,  128. 
Campanus  ager,   26,   27,    76,    122, 

V.  etiam  Capua. 
Caninius,  L.  Gailus,  58,  59 ;  Canini- 

anum  tempus,  66. 

—  A.  Satyrus,  2,  3. 
Cannutius,  Ti.,  243. 
Canuleius,  103. 
Capena  porta,  54. 
Capenas  ager,  192. 

Capua,    31,    130,    131,    134,    136, 

244,  247. 
Carbo,  v.  Papirius. 
Carinae,  62. 
Cascellius,  M.,  38. 
Casilinum,  244. 
Cassiani  horti,  206. 
Cassius  Barba,  218. 

—  C.  Longinus,  contra  Parthos 
pugnat,  102 ;  post  pugnam  Phar- 
salicam  Pompeianos  relinquit, 
184,  185;  Caesar  eum  sibi  legat, 
198;  D.  Bruti  ad  eum  et  ad  M. 
Brutum  epistola,  222 ;  cum  M. 
Bruto  ad  M.  Antonium  rescribit, 


237 ;  edictum  eius  et  M.  Bruti, 
233;  in  Syria  copias  parat,  251; 
omne  perfugium  est  in  eo  et  in  M. 
Bruto,  261,  277;  creditur  eum 
in  Italiam  venire,  277. 
Cassius,  L.,  praecedentis  frater,  221. 

—  Qi»  praecedentis  frater,  102,  I19, 

150- 
Castulonensis  saltus,  254. 
Catienus,  T.,  38. 
Catilina,  v.  Sergius. 
Catina,  247. 
Catius,  C.  Vestinus,  276. 
Cato,  V.  Porcius. 
Catulus,  V.  Lutatius. 
Celer,  Attici  libertus,  162. 
Cephalio,  servus  Attici,  161. 
Chaerippus,  250. 
Chaeron,  iii. 
Chios,  149. 
Cibyratae,  95  ;    forum  Cibyraticum, 

105. 
CiUcia,    populi    Romani    provincia, 

66,  93,  99,   102-108,   111-116, 

118,  119,  267. 
Cincius,  L,,  I. 
Cingulum,  126. 
Claterna,  253. 
Claudia,  Q^  Metelli  Celeris  uxor,  7, 

24. 
Claudius,   Appius  Pulcher,    75,   87, 

93,  100,  loi,  108,  113,  118. 

—  Appius  Pulcher,  minor,  96,  97. 

—  Ti.  Nero,  118. 

—  C.  Marcellus,  cos.  A.u.c.  704,  93, 
194,  205. 

cos.  A.u.c.  705,  131. 

—  M.  Marcellus,  cos.  A.u.c  703, 
91,  97,  98,  136,  194,  198,  205, 
214. 

Clodia,  L.  Metelli  socrus,  149. 

Clodius,  P.  Pulcher,  apud  Caesarem 
muliebri  vestitu,  1 1 ;  incesti  reus, 
H-17;  absolvitur,  17;  altercatio 
eius  cum  Cicerone,  19;  minitatur 
Ciceroni,  32 ;  eius  tribuni  privile- 
gium  de  exsilio  Ciceronis,  45 ; 
Ciceroni    post    reditum    inimicus, 

55  ;  Miloneni  accusat,  60  ;  Pom- 
peium  insectatur,  60,  61  ;  eius 
levitas  et  imbecillitas,  68 ;  Pro- 
cilium  accusat,  72;  furia  muli- 
ebrium  religionum,  80 ;  cum  opti- 
matibus  in  gratiam  redit,  83 ; 
Ciceronis  in  eum  odium  num- 
quam  insigne,  226. 
Clodius,P.Pulcher,  praecedentis  filius, 
224,  226. 

—  Sex.  (?),  167,  234. 
rhetor,  71. 

Cluvius,  M.  (Puteolanus),  lll. 
Colchi,  149,  152. 
Considius,  Q_Gallus,  35. 

—  M.  Nonianus,  130,  132. 
Corcyra,  22,  179,  203. 
Corduba,  254-256. 
Corfinium,  130,  i.^^i,  137,  144. 
Corinthus,  149,  188,  210. 
Cornelius,  C,  62, 

—  M.,  9. 

—  P.,  98. 

—  L.  Balbus,  maior,  70,  140,  143, 
181,  187,  218,  229,  247. 

minor,  I40,  142, 183. 

—  L.  Cinna,  cos.  A.u.c.  667,  123, 

i37>  152- 

—  P.  Dolabella,  xv  vir,  93  ;  Tul- 
liam  ducit  uxorem,  118;  in  bello 
civili  Caesarianus,  129,  133,  159, 
166;  Ciceroni  suadet  ut  Pom- 
peium  deserat,  176;  post  Cae- 
saris  mortem  in  seditiosos  cives 
animum  advertit,  226-229 ;  in 
Ciceronis  nomine  tabulas  novas 
facit,  230 ;  Ciceronis  de  eo  in 
Philippica  secunda  elpojveia,  246 ; 
in  Syriam  pergit,  251 ;  C.  Tre- 
bonium  occidit,  266;  in  Ciliciam 
pergit,  267;  vincitur,  277»  ^ius 
villa,  219. 

—  L.  Lentulus  Crus,  cos.  a.u.c. 
705,  43,  142,  143,  180,  (?) 
188. 

—  Cn.  Lentulus  Marcellinus,  cos, 
A.u.c.  698,  56,  58,  76. 

—  L.  Lentulus  Niger,  flamen,  33. 
praecedentis  filius,  33. 


Cornelius,  P.  Lentulus  Spinther,  cos. 
697,A.u.c.,49,  50,  56-61,  65,  74, 

103,  157.  (?)  i88- 

—  P.  Lentulus  Spinther,  praeceden- 
tis  filius,  70,  87. 

—  P.  Lentulus  Sura,  Catilinarius, 
19. 

—  Cn.  Lentulus  Vatia,  62. 

—  P.  Scipio  Africanus  maior,  1 39. 
minor,  61,  169;   apud  Cice- 

ronem  de  re  publica,  140. 

—  P.  Scipio,  per  adoptionem  Q^ 
Metellus  Scipio,  2,  188;  eius 
bona,  241,  246. 

—  L.  Sulla  Felix,  123,  152. 
Faustus,  praecedentis  filius, 

138. 
Cornificius,  Q^,  i,  11. 

praecedentis  filius,  217,  242. 

Cornutus,  C,  15. 
Cos,  I4Q. 
Cosanus  ager,  150. 
Cosconius,  C,  32. 
Cossinius,  L.,  22. 
Cotta,  V.  Aurelius, 
Crassus,  v.  Licinius. 
Cularo,  275. 
Curio,  V.  Scribonius. 
Curius,  M'.,  72. 

—  Q.,  2. 
Curtius,  Nicias,  219. 

—  M.  Postumus,  166. 
Cyprus,  66,  104-107,  113,  149. 
Cyrrhestica,  102. 

Cyrus,  apud  Xenophontem,  39. 

Deiotarus,  Galatiae  rex,  102,  108, 
220,  223. 

praecedentis  fihus,  102. 

Demetrius,  Magnes,  142. 
Demosthenes,  23. 
Dertona,  264. 
Dicaearchus,  28,  iio,  III. 
Diochares,  181. 
Diodotus,  LucuUi  libertus,  41. 

—  Stoicus,  208. 
Diogenes,  100. 

Dionysius,  (secundus,  Syracusanus) 
148,  188. 

Dionysius,  Attici  Hbertus,  71. 

—  servus    (?)    Ciceronis,    74»    ^^^» 
121,  157,  172. 

Dionysopolitae,  37. 
Diphilus,  tragoedus,  31. 
Dolabella,  v.  Cornelius. 
Domitius,  L.  Ahenobarbus,  cos.  700. 

A.u.c,  3,  73,  116,  131,  132,  137. 

138. 

—  Cn.,  praecedentis  filius,  1 1 7« 

—  Cn.  Calvinus,  6a. 
Drusus,  V.  Livius. 
Dyrrhachium,  50. 

Eleusis,  n8. 

Ennius,  Q^,  citatus,  I13. 

Ephesus,  43. 

Epidaurus,  214. 

Epirus,    10,    49,    148,    149,    157; 

Epirotici,  lo. 
Eporedia,  272. 
Eppius,  M.,  97,  130. 
Eros,  206,  247. 
Etruria,  Iy8,  265. 
Euphrates,  102. 
Eutychides,  71. 

Faberius,  206. 
Fabius,  24. 

—  C,  Caesaris  legatus,  138. 

—  C,  38. 

—  Q.  Maximus  Cunctator,  212. 

praecedentis  fihus,  2  1  2. 

Vergilianus,  130. 

Fadius,  C.  (vel  Q^  ?)  Gallus,  Hbertus, 

245. 
Fannius,  C,  34,  180. 
Faucius,  M.,  202. 
Favonius,  M.,  14,  25,  60. 
Flaccus,  v.  Valerius. 
Flavius,  L.,  40,  41,  161. 
Fonteius,  M.,  72. 
Formiae,   133,   144,   145;   Formia- 

num   Ciceronis,    134,    145,    148, 

150,  151,  231. 
Forum  Cornelium,  253. 

—  Gallorum,  262,  263. 

—  lulii,  270. 


Forum  Voconii,  271. 

Krusinas  Ciceronis,  177. 

Fufidius,  Q^,  202. 

Fufius,  Q^  Calenus,  12,   I4-16,  39, 

745. 
Fulira,  M.  Antonii  uxor,  223. 
Fundanius,  C,  40. 
Furius,  C  Camillus,  120. 

—  Crassipes,  63,  65. 

—  (L.  Philus  ?)  Cicero   se  Furium 
facit,  32. 

Furnius,   C,  145,   156,    256,    259, 
361,  269,  279,  280. 

Gabinius,  A.,  84,  113;  lex  Gabinia, 

106,  107,  113. 
Galba,  v.  Sulpicius. 
Galeo,  184. 
Gallia,  Cisalpina,  2,  5,  253. 

—  Transalpina,  26,  258. 
Gallicus  tumultus,  220. 
Gallii  duo,  (M.  et  Q^),  93. 
Gallus,  V.  Sulpicius. 

Gellius,  L.,  cos.  682  a.u.c,  206. 
Glabrio,  v.  Acilius. 
Getae,  152. 

Graecia,  populi   Romani   provincia. 
198,  253,  v.  etiam  Achaia. 

Hales,  fluvius,  239. 

Haterianum  ius,  189. 

Hector,  apud  Naevium,  II 5. 

Hephaestus,  Apamensis,  37, 

'HpaK\ddeiov,  246. 

Hermia,  41,  134. 

Hermippus,  37. 

Hermon,  103. 

Hippias,  Pisistrati  filius,  152. 

Hirrus,  v.  Lucceius,  Lucilius. 

Hirtius,   A.,    187,    222,    223,    230, 

249,  250,   253,   262,   263,   273; 

Hirtianum  ius,  189. 
Hispania,  91,  124,  181. 
Hispo,  49. 
Homerus,  272. 
Hortensius,    Q.  Hortalus,   cos.    685 

A.u.c,  10,  14,  15-17,  35,  57,  58, 

118,  165. 

Hortensius,  Q.  Hortalus,  praecedentis 

filius,  173. 
Hypsaeus,  v.  Plautius. 

Iconium,  103. 

[nalpini,  244. 

Interamna,  ad  Lirim,  (?)  24 ;  Inte- 
ramnates  ad  Nar,  72. 

Isara,  flumen,  270,  274,  275. 

tsauricum  forum,  105. 

[sidorus,  177. 

Isocrates,  22. 

Italia,  43,  46,  54,  121,  126,  138, 
141,  153,  189,  251,  253,  254, 
264,  265,  270,  272,  274,  277. 

luba,  Numidiae  rex,  190. 

lulius,  C.  Caesar,  (dictator),  apud 
eum  fit  Bonae  Deae,  II ;  eius 
venti  sunt  secundi,  24 ;  consul 
A.u.c.  695,  26-43,  124;  Lucae 
cum  Pompeio  de  re  publica  collo- 
quitur,  77;  C.  Trebatium  ei  com- 
mendat  Cicero,  70;  C.  Matius 
perficit  ut  diligat  Ciceronem,  231 ; 
in  senatu  de  provinciis  eius  agitur, 
95,  97,  100  ;  Curio  eum  defendit, 
102,  109;  fert  condicionem  ut 
ipse  et  Pompeius  exercitus  tra- 
dant,  117;  cum  eo  aut  depug- 
nandum  aut  habenda  e  lege  ratio, 
122-125  ;  ii^  Italiam  irrumpit,  705 
A.u.c,  126-134;  ad  Corfinium 
castra  ponit,  137;  oppido  capto 
P.  Lentulum  aliosque  incolumes 
dimittit,  144,  157,  158  ;  eius  cle- 
mentia,  142-145,  158  ;  Pom- 
peium  Brundisii  obsidet,  157 ; 
Ciceronis  cum  eo  coUoquium, 
149;  simulationem  mansuetudinis 
et  divitiarum  amittit,  168 ;  in 
Hispania  contra  legatos  Pompeii 
pugnat,  163-168;  Pompeium  pro- 
pe  Dyrrhachium  circumvallat, 
176;  Cicero  pro  Quinto  fratre 
iram  eius  deprecatur,  183;  post 
pugnam  Pharsalicam  Alexandriae, 
deinde  in  Asia  bellum  gerit,  185; 
A.u.c.  708  in  Africa  pugnat,  187; 


in  Italiam  redit,  ib. ;  M.  Marcello 
reditum  in  patriam  concedit,  194, 
198,  205;  eius  in  victos  clemen- 
tia,  197,  198;  Cicero  ei  P.  Cras- 
sum  commendat,  207 ;  numquam 
interpellat  ne  C.  Matius  quibus 
velit  amicis  utatur,  235  ;  in  primo 
consulatu  Volaterranis  consulit, 
216;  eius  ludi  post  victoriam 
Mundensem  celebrati,  218;  apud 
Ciceronem  Puteolis  coenat,  218, 
219;  eius  dicta  de  M.  Bruto, 
220;  et  de  Cicerone,  220,  221; 
multa  Siculis  concedit,  223 ;  C. 
Matii  in  eum  constantia,  235 ; 
eius  commentarii  post  Idus  Mar- 
tias  a  M.  Antonio  prolati,  226. 
(lulius)  C.  Caesar  Octavianus,  v.  Oc- 
tavius. 

—  L.  Caesar,  cos.  690  a.u.c,  206, 
227,  242,  252,  253. 

lunius,  D.  Brutus,  post  Caesaris  mor- 
tem  cedendum  ex  Italia  censet, 
222;  Galliae  citerioris  rector  in 
Inalpinos  pergit,  245 ;  populus 
Romanus  omnia  ab  eo  exspectat, 
248;  praeclarus,  252;  Mutinae 
obsidetur,  253,  262  ;  liberatus 
Antonium  sequitur,  264,  265 ; 
Eporediae  castra  ponit,  272;  de 
rebus  gestis  suis  Ciceronem  facit 
certiorem,  273;    eius  copiae,  279. 

—  L.  Brutus,  cos.  245  a.u.c,  34. 

—  M.  Brutus  per  adoptionem  Q. 
Servilius  Caepio,  nominatus  a 
Veltio,  33;  eius  avaritia,  105- 
107;  II 2-114;  Cicero  eum  amat. 
108,  114;  Gallia  citeriori  prae- 
fectus  a  Caesare,  198,  202  ;  eius 
epistola,  de  Catilinariis,  205  ;  pro 
Deiotaro  Niceae  dicit,  220;  Cae- 
saris  de  eo  dictum,  220;  Matius 
eius  inimicissimus,  221  ;  Cicero 
semper  eum  amavit,  228;  litterae 
et  edictum  eius  et  C.  Cassii,  237, 
238 ;  cum  Cicerone  Veliae  co!lo- 
quitur,  239 ;  in  Macedonia  copias 
parat,  251,  253. 

lunius,  L.  Paciaecus,  187, 

—  D.  Silanus,  cos.  692  A.u.c,  206. 

—  M.  Silanus,  262,  271. 
luventius,    M.  Laterensis,    ig,    269, 

276. 

Laberius,  D.,  -218. 
Labienus,  v.  Atius. 
Lacedaemonii,   Themistocli   inimici, 

169. 
Laco,  346. 
Laelii,  94. 

Laelius,  C.  Sapiens,  5, 
Laenius,  (M.  ?),  103. 
Lamia,  v.  Aelius. 

Lanuvium,  221;  Lanuvinum,  151. 
Laodicea,  92. 
Laterensis,  v,  luventius. 
Laterium  Q^  Ciceronis,  160. 
Latinitas,  223. 
Lentulus,  v.  Cornelius. 
Lepidus,  v.  Aeniilius. 
Lepreon,  iii. 
Lepta,  Q_.,  70,  157. 
Lesbos,  149. 
Leucopetra,  238. 
Licinius,  plagiarius,  38. 

—  Aesopi  servus,  42. 

—  M.  Crassus,  cos.  684,  699  A.u.c, 
Ciceronem  in  senatu  laudat,  13; 
iudicium  Clodianum  corrumpit, 
17  ;  Cicero  exsul  eum  metuit, 
47 ;  actiones  eius  A.u.c  698, 
59-62,  77;  Cicero  cum  eo  redit 
in  gratiam,  84. 

—  P.  Crassus,  praecedentis  filius,  207. 

—  Crassus  Dives,  34. 

—  L.  Lucullus,  21,  206. 

—  M.  Lucullus,  praecedentis  frater, 
per  adoptioncm  M.  Terentius  Var- 
ro  Lucullus,  21,  57,  66,  206. 

—  Macer,  63. 

—  L.  Murena,  cos.  692  A.u.c,  206. 
Ligurius,  A.,  182, 

Livius  (?),  Drusus,  73,  II 8,  206. 
LoUius,  L.,  97. 

—  M.  Palicanus,  i. 
Luca,  77. 


Lucceius,  L.,  15. 

—  L.,  M.  F.,  107. 

—  seuLucilius,C.Hirrus,94, 97, 130. 
Luceria,  130,  141,  145,  186. 
Lucilianum  vallum,  245. 
Luciniana  domus,  62. 

Lucullus,  v.  Licinius. 

Lupus,  V.  Rutilius. 

Lurco,  V.  Aufidius. 

Lutatius,  Q^Catulus,  10,  18,  35,  206. 

Lycaonium  forum,  105. 

Lycia,  149. 

Macer,  v.  Licinius. 

Madarus,  v.  Matius,  C,  321. 

Maecia  tribus,  73. 

Magius,  P.  Cilo,  214. 

Maleae,  214. 

Mamercus,  Q.,  203. 

Mamilius,  Octavius,  152. 

Mamurra,  122,  219. 

Manlius,  A.  Torquatus,  213,  247  (?). 

—  L.  Torquatus,cos.689  A.u.c,  206. 

—  —  praecedentis  filius,  (?)  105, 
130.  247  (?). 

Marathonia  pugna,  153. 
Marcellinus,  v.  Cornelius. 
Marcellus,  v.  Claudius. 
Marcius,  C.  Coriolanus,  153. 

—  L.  Censorinus,  41. 

—  Q^  Crispus,  267. 

—  C.  Figulus,  cos.  690  A.u.c,  (?)  an 
idem  cum  Q^  Minucio  Thermo,  3, 
206. 

—  L.Philippus,  cos.  663  A.u.c,  137. 

—  —  praecedentis  filius,  cos.  698 
A.u.c,  76,  218,  223,  251. 

—  QiRex,  19. 
Marius,  C,  152,  169. 

—  M.,  189. 

Martia  legio,  262,  263. 

Matinius,  P.,  105. 

Matius,  C.,l57,(Madarus),220,  221, 
231,  232  ;  eius  ad  Ciceronem  lit- 
terae,  233  ;  (Calvena),  245. 

Maurorum  equites,  263. 

Megara,  210. 

Megaristus,  Antandrius,  37. 

Melita,  170. 

Ivlemmius,  C,  Gemellus,  43,  73,  92, 

Menocritus,  86. 

Messalla,  v.  Valerius; 

Messius,  C,  55,  73. 

Metellus,  v.  Caecilius. 

Miletus,  149. 

Milo,  V.  Annius. 

Minturnae,  130, 

Minucius,  L.  Basilus,  179. 

—  Q^  Thermus,  2,  (?)  108,  v.  etiam 
Marcius,  C.  Figulus. 

Misenum,  11,  170. 
Molon,  25. 

Mucia,  CT  Metelli  soror,  7. 
Mucius,  Q.  Scaevola,  137  ;  Mucianus 
exitus,  157. 

trib.  pl.  700  A.U.C.,  150. 

Munatius,  Cn.  Plancus,  268,  269. 

—  L.  Plancus,  praecedentis  frater,  a 
Cicerone  admonitus,  256;  Galliae 
Comatae  praeest  post  Caesaris 
mortem,  258 ;  senatus  partibus  se 
favere  profitetur  ib. ;  Cicero  eum 
ut  rem  publicam  defendat  hortatur, 
256,  260;  Rhodanum  transit, 
268 ;  cum  Lepido  agit  ut  rei 
publicae  succurrat,  299 ;  ab  eo 
deceptus,  276;  cum  D.  Bruto 
copias  coniungit,  279  ;  deOctavio 
queritur,  280. 

—  T.  Plancus  Bursa,  3 18. 
Murcus,  V.  Statius. 

Murena,  v.  Licinius,  Terentius. 
Mustela,  v.  Tamisius. 
Mutina,    253,    262,    268,    v.  etiam 
Antonius,  M. ;  lunius,  D.  Brutus. 
Myrtilus,  247. 

Nacvius,  Cn.,  poeta,  citatus  a  Cicer- 

one,  115. 
Navius,  Attus,  augur,  168. 
Neapolis,  227,  238;   Neapolitanum 

Pcntii,  229. 
Nerius,  Cn.,  index,  61,  62. 
Nestor,  apud  Homerum,  227. 
Nicaea,  220. 
Nicias,  Smyrnaeus,  37. 


Nicias,  Curtius,  219. 

Nigidius,    P.    Figulus,    praetor   696 

A.U.C.,  43. 
Ninnius,  L.  Quadratus,  173. 
Nonius,  M.  Sufenas,  72. 
Numestius,  Numerius,  33. 
Nymphon,  Colophonius,  38. 

Octavius,  C,  26,  39. 

praecedentis   filius,  per  adop- 

tionem  C.  lulius  Caesar,  qui  et 
Augustus  appellatus  est,  post  Cae- 
saris  mortem  in  Italiam  redux, 
223  ;  eius  contio,  230;  eius  ludi, 
234;  in  Antonium  insidias  parat, 
242  ;  Ciceronem  de  re  publica 
consulit,  244,  247  ;  veteranos  in 
suam  sententiam  perducit,  ib. ; 
legiones  duae  ad  eius  auctoritatem 
se  conferunt,  252;  ad  Forum 
Cornelium  castra  ponit,  253  ;  An- 
tonium  ad  Mutinam  victum  perse- 
qui  non  vult,  265,  280 ;  L.  Plan- 
cus  de  eo  queritur,  280. 

—  L.  Naso,  40. 

—  M.,  103. 

—  Mamilius,  152. 
Olbiensis  epistola,  6a. 
Olympia,  240. 

Oppius,  C,  146,  166,  220. 
Orodes,  Parthorum  rex,  102. 
Ovia,  206. 

Paciaecus,  v.  lunius. 
Paetus,  V.  Autronius,  Papirius. 
Palicanus,  v.olius. 
Pammenia,  114. 
Pamphylium  forum,  105. 
Panaetius,  philosophus,  157,  246. 
Pansa,  v.  Vibius. 

Papirius,  C  Carbo,  C  Gracchi  aequa- 
lis,  61. 

—  L.  Paetus,  26,  188,  192. 
Parma,  253. 

Parthi,   91,    loi,    102,    112,    119; 

Parthicum  bellum,  118. 
Patrae,  179. 

Patron,  Epicureus,  42,  92. 
Paulus,  V.  Aemilius. 

Pausanias,  96. 
Pedanum  Caesaris,  160. 
Peducaeus,  Sextus,  Siciliae  propraetor 

678-679  A.u.c,  160. 
praecedentis   filius,  11 7,  lap, 

146,  155,  160,  162,  345. 
Pelopidarum  fama,  224. 
Peloponnesus,  III. 
Pericles,  127. 
Petreius,  M.,  133. 
Phaedrus,  Epicureus,  239. 
Phamea,  151. 
Phania,  108. 
Pharnaces,     Mithridatis     Eupatoris 

filius,  185. 
Phemius,  I05. 
Philippus,  Macedoniae  rex,  20. 

—  V.  Marcius. 

Philo,  M.  Caelii  libertus,  100. 

Philogenes,  iio. 

Philotimus,  Terentiae  libertus,  144, 

147. 
Phliasii,  ^Xiovs,  iii. 
Picena,  128;  Picenus  ager,  130. 
Pilia,  uxor  Attici,  92,  240. 
Pilius,  Q.,  96,  97. 
Piraeus,  2 10,  214,  215. 
Pisaurum,  132. 
Pisistratus,  Caesar  cum  eo  confertur, 

144. 
Piso,  V.  Calpurnius,  Pupius;   Pisoms 

lucus,  62. 
Pituanius,  72. 
Plaguleius,  167. 
Plancius,  Cn.,  203. 
Plancus,  V.  Munatius. 
Plato,   Socratis   discipulus,    79,  82  ; 

Platonis  iroKiTiia,  25. 

—  Sardianus,  Epicureus,  42. 
Plautius,  P.  Hypsaeus,  57. 
Plautus,  iudex  e  consilio  Clodiano,  1 8. 
Polla,  D.  Bruti  uxor,  250. 
Pollentia,  274. 

Pollio,  V.  Asinius. 

Polycharmus,  praetor  Atheniensis,  92. 
Pompeia,  C.  Caesaris  uxor,  ii. 
Pompeianum  Ciceronis,  26, 173, 189, 
240,  247. 


Pompeius,  Cn.  Magnus.  Cicero  lit- 
teris  eius  parum  contentus,  4,  5  ; 
eius  Romam  ex  Asia  reducis  prima 
contio,  12;  ft<i\'  dpi(TTOKpaTiKS)$ 
loquitur,  ib.,  cp.  13  ;  eodem  anno 
trudit  L.  Afranium,  consularem 
candidatum,  20;  Cn.  Cicero  ap- 
pellatus,  ib. ;  Cicero  de  eius  fami- 
liaritate  se  excusat,  24;  Caesaris 
primum  consulis  leges  probat,  27, 
136;  Caesaris  gener,  ib. ;  Cicero 
eum  monet  ne  se  coniungat  cum 
Caesare,  196;  Diphilus  tragoedus 
in  eum  invehitur,  31 ;  Bibulus 
facit  eum  certiorem  ut  caveat  in- 
sidias,  33 ;  iubet  Ciceronem  sine 
cura  de  Clodio  esse,  35  ;  L.  Flavii 
rem  Q^Ciceroni  commendat,  41 ; 
privatus  dictator  appellatus,  42  ; 
Ciceroni  omnia  poUcetur  (exeunte 
anno  695  a.tj.c),  43;  in  adop- 
tando  P.  Clodio  augur,  136;  eius 
minus  liberale  responsum,  (696 
A.U.C.),  45  ;  restituendi  quam  reti- 
nendiCiceronisstudiosior,i36;  eius 
ratiodeCiceronis  reditu,  50;  ei  om- 
nis  rei  frumentariae  potestas  per 
quinquennium  datur,  55;  regis  Alex- 
andrini  reducendi  curani  sibi  com- 
mitti  cupit,  56-57,  (a.u.c.  698)  ; 
Cicero  apud  eum  cenat,  59;  Miloni 
advocatus  venit,  ib. ;  eius  cum 
Clodio  et  C.  Catone  inimicitiae, 
60,61;  in  Sardiniam  et  in  Africam 
proficiscitur,  77;  a  Crasso  in  Cicer- 
onem  incensus,  ib. ;  Lucae  cum 
Caesare  colloquitur,  ib. ;  princeps 
in  re  publica,  78  ;  Ciceronem  cum 
Vatinio  et  Crasso  reconciliat,  83, 
84 ;  Cicero  de  eius  auctoritate  ad 
P.  Lentulum  scribit,  66  ;  proconsul 
Hispaniae  in  Italia  commoratur, 
7o,(a.u.c.  700) ;  Scauro,  consulari 
candidato,  studet,  73  ;  eius  in  His- 
paniam  eundi  consilium  non  pro- 
batum  a  Cicerone  (a.u  c.  703),  91 ; 
M.  Marcelli  factum  de  Comensi  ei 
displicet,  ib. ;  omnes  oportere  sc- 

natui  dicto  audientes  esse  dicit, 
95  ;  eius  cum  C.  Caesare  inimici- 
tiae,  97-100,  117,  120;  dicitar 
valde  pro  Appio  laborare,  (a.u.c. 
704),  101,  cp.  108,  114;  Cicero 
eum  monet  ne  se  diiungat  a  Cae- 
sare,  196,  197;  ei  ut  eat  in  His- 
paniam  suadet,  197;  Cicero  totus 
eius  est,  108 ;  q1  Cassium  sine 
sorte  quaestorem  deligit,  119; 
A.u.c.  705  urbem  relinquit,  126- 
128  ;  Ciceronem  Campaniae  prae- 
ficit,  1 28  ;  Ciceronem  ad  se  Luce- 
riam  venire  cupit,  130;  L.  Domitio 
opem  ferre  non  vult,  131 ;  eius 
multorum  annorum  peccata,  135, 
136 ;  Brundisium  se  confert,  140, 
142,  157  ;  eius  ad  Caesarem  epis- 
tola,  139;  dominatio  quaesita  ab 
eo,  141 ;  iracundia  eius  timetur, 
144;  Sullani  regni  similitudinem 
concupiscit,  146,  cp.  149,  152, 
154,  179-181  ;  Brundisii  cir- 
cumvallatus,  157;  Cicero  in  eius 
castra  se  confert,  173-176;  prope 
Dyrrhachium  circumvallatus,  176  ; 
bene  rem  gerit,  177;  suis  militibus 
confiderecoepit,  190;  victusfugit, 
ib. ;  exitus  eius,  180,  188. 

Pompeius,  Cn.  Magnus,  praecedentis 
filius,  loi,  187. 

Sextus,    praecedentis     frater, 

loi,  220,  222. 

Pomponia,  Q^  Ciceronis  uxor,  26, 
110,  182. 

Pomponius,  T.  Atticus;  Ciceroni 
(a.u.c.  689)  reditu  eius  opus  est 
maturo,4;  R.omainEpirum(?A,u.c. 
693)  proficiscitur,  lo ;  Cicero  eum 
ut  celeriter  Romam  redeat  (a.u.c. 
695)  rogat,  33;  Cicero  exsul  se 
tectis  eius  credit,  46 ;  in  Epirum 
(a.u.c.  696)  redisse  videtur,  53  ; 
Romam  redux  (A.u.c.698)  uxoreni 
ducit,  62;  in  Asiam  (a.u.c.  700) 
proficiscitur,  71  ;  in  Italiam  redux, 
90, 102  ;  Ciceronem  ne  Pompeium 
ex  Italia  fugientem  comitetur  ad- 


monet,  I5.3-155  ;  v.  ctiam  Cicero- 
nis  ad  eum  epistolas  passim. 

Pomptina  tribus,  73. 

Pomptinus,  C,  91,  105,  121. 

Pontidia,  108. 

Pontius,  L.  Aquila,  2,  229. 

Porcius,  C.  Cato,  42,  59-61,  72. 

—  M.  Cato,  censorius,  212  ;  *Cato 
maior,'  Ciceronis  opus,  230. 

— '  Uticensis,'   praetor  a.u.c. 

700 ;  in  Lentulum  et  socios  eius 
animadvertendum  censet,  205, 
206;  rogationem  de  P.  Clodio 
promulgatam  probat,  li,  cp  14; 
duo  senatus  consulta  eo  postulante 
facta  sunt,  20  ;  dicit  tamquam  iu 
Platonis  TroXnkia  sententiam,  25  ; 
nimia  severitas  eius  equites  a 
senatu  abalienat,  ib. ;  summa  fide 
erga  Ciceronem  a.u.c.  696  se 
gerit,  44 ;  supplicationem  Ciceroni 
negandam  censet,  115,  116; 
Siciliam  ei  a  Pompeio  commissam 
deserit  172,  173;  mors  eius,  188; 
Atticus  Ciceroni  Cato,  239. 

Porsena,  152. 

Posidonius,  philosophus,  22,  246. 

Postumia,  105,  108  ;  filius  eius,  108. 

Postumius,  105. 

—  P.,  215. 
Praeneste,  187. 
Preciana  hereditas,  120. 
Procilius,  72. 

Ptolemaeus,  xii.,  Auletes,  rex  Alex- 
andrinus,  27,  56-58,  66,  67. 

Ptolemais,  67. 

Publicius,  Q.,  42. 

Publilius  (Syrus),  2 18,  221. 

Pupius,  M.  Piso,  cos.  a.u.c.  693, 
10,  II,  14. 

Puteoli,  II,  219;  Puteolanum 
Ciceronis,  218,  244,  245. 

Quinctius,  L.,  123. 

Rabirius,  C,  23. 

Racilius,  L.,  trib.  pleb.  698  a.u.c, 
66, 

Ravenna,  77. 
Reatini,  72. 
Regini,  238. 

Regium  Lepidi,  253,  264, 
Reguli  causa,  246. 
Rex,  V.  Marcius. 
Rhodanus,  268. 
Rhodus,  149,  191,  235. 
Roscius,  L.  Otho,  23 ;  Roscia  lex,  31. 
Rosia  sive  Rosea,  72. 
Rubriana,  (praedia),  246. 
Rullus,  V.  Servilius. 
Rutilius,  P.  Lupus,  trib.  pleb.  698 
A.U.C.,  57,  58,  248. 

Salaminii  ex Cypro,  105,  106,  II2- 
114. 

Samnium,  247. 

Sampsiceramus,  (Cn.  Pompeius  ita 
appellatus),  27. 

Sardanapalus,  169. 

Sardinia,  62,  77. 

Saturninus,  v.  Appuleius. 

Scaevola,  v.  Mucius. 

Scaptius,  M.,  105-107,  112,  113. 

Scaurus,  v.  Aemilius. 

Scipio,  V.  Cornelius. 

Scribonius,  C.  Curio,  cos.  678 
A.u.c,  14,  33,  206. 

praecedentis  filius,  a.u.c.  693 

P.  Clodio  opem  fert,  14;  a.u.c. 
695  palam  adversatur  iii  viris,  29, 
31 ;  nominatus  a  Vettio,  33,  34; 
rogatus  a  Cicerone  ut  Miloni,  con- 
sulari  candidato,  auxilio  sit,  89; 
Caesar  eum  valde  contemnit,  94  ; 
senatus  partes  secuturus  videtur, 
ib. ;  ttibunus  pleb.  design.  se  con- 
tra  Cacsarem  parat,  100;  trib. 
pleb.  A.U.C.  704  transfugit  ad 
populum,  102,  109;  A.u.c.  705 
eo  facili  et  bono  utitur  Cicero, 
1 70 ;  amicitia  eius  in  Caesaris 
partes  M.  Caelium  trahit,  174. 

—  L.  Libo,  67,  131. 

Seleucea,  (ad  Tigrim),  116. 

Sempronius,  C.  Rufus,  95,  114, 
(?)  250. 


Septem  aquae,  73. 

Septimia,  245. 

Septimius,  C.,  97. 

Sergius,  L.  CatiHna,  consularis  can- 
didatus,  i  ;  (?)  defensus  a  Ci- 
cerone  a.u.c.  689,  3-4  ;  bis  abso- 
lutus  19  ;  coniuratio  eius,  13,  20, 
23,  35 ;  orationes  Ciceronis  in 
eum,  23  ;  animadversio  senatus  in 
socios  eius,  205,  206. 

Servaeus,  Q^,  94. 

Servilia,  mater  tyrannoctoni,  229. 

Servilli,  97. 

Servilius,  M.,  96,  97. 

—  C.  Ahala,  34. 

—  Q.  Caepio,  cp.  lunius,  M.  Brutus. 

—  P.  RuUus,  102. 

—  P.  Vatia  Isauricus,  cos.  a.u.c. 
675.  57.  206. 

praecedentis  filius,  cos.  a.u.c. 

706,  26,  241. 
Sestius,  P.,  61-63,  220,  221. 
Sicca,  345. 
Sicilia,  Siculi,  22,  91. 
Sicyon,  10;  Sicyonii,  25. 
Sidon,  149. 
Sinuessa,  158. 

Sittiana  syngrapha,  95,  100. 
Smyrna,  149. 
Solon,  161. 
Spartacus,  113. 
Spongia,  18. 
Statius,   Q.,  Ciceronis  libertus,  30, 

36,  37.  39>  1 10. 

—  L.  Murcus,  187,  267. 
Sufenas,  v.  Nonius. 
Sulla,  nomenclator,  40, 

—  v,  Cornelius. 
Sulpicius,  P.  Galba,  i. 

—  Ser.  Galba,  150,  pugnam  ad 
Forum  Gallorum  factum  narrat, 
262-264. 

—  C.  Gallus,  212. 

—  Ser.  Rufus,  cos.  703  a.u.c. 
Achaiae  praefectus  a  Caesare,  193, 
198 ;  Caesar  eum  laudat,  194 ; 
Ciceronem  consolatur  mortua 
TuUia,  208-211  ;  Ciceroni  necem 

M.  Marcelli  nuntiat,  214,215; 
A.u.O.  710  Romae  non  adest, 
243  ;  mors  eius,  252,  254. 

Sulpicius,  Ser.  Rufus,  praecedentis 
filius,  159,  195,  211. 

Synnada  seu  Synnas,  Phrygiae  urbs, 
92  ;  forum  Synnadense,  105. 

Syracusae,  247. 

Syria,  populi  Romani  provincia, 
251,  266,  267. 

Tamisius  Mustela,  246. 

Tarentum,  231. 

Tarquinius,  L.  Superbus,  rex  Ro- 
manus,  152. 

Tarracina,  130. 

Tarsus,  93,  104. 

Tauromenium,  247. 

Taurus,  Mons,  104. 

Teanum  Sidicinum,  130,  247. 

Tenea,  iii. 

Terentia,  M.  Ciceronis  uxor,  summa 
fide  erga  maritum  exsulem  agit, 
47-50 ;  eam  Attico  commendat 
Cicero,  52 ;  Tulliam  filiam  P. 
Dolabellae  despondet,  118  ;  Cice- 
ronis  ad  eam  litterae,  Athenis 
scriptae,  120 ;  Cicero  pro  ea 
omnia  timet  post  Caesaris  in 
Italiam  irruptionem,  129,  cp. 
134;  Cicero  ad  castra  Pompeii 
profecturus  ad  eam  litteras  mittit, 
173;  minus  belle  habet,  175; 
a  marito  repudiata,  206,  cp.  204. 

Terentius,  Q^Afer,  poeta,  citatus  a 
Cicerone,  83. 

Culleo,  45,  271. 

—  M.  Varro,  33,  44,  187,  246, 
266. 

Lucullus,     V.     Licinius     Lu- 

cullus. 

—  A.  Varro  Murena,  133. 
Tettius,  Sex.,  97. 
Teucris,  12,  cp.  15. 
Thalna,  18. 

Themistocles,  12 7,  152,  169  ;  The- 
mistocleum  consilium,  168. 

Theophanes,  Mytilenaeus,  91,  cp. 
122. 


Theophrastus,  Eresius,  Aristoteli» 
discipulus,  28. 

—  Amisenus,  v.  Tyrannion. 
Theopompus,    unus   de  cohorte    Q 

Ciceronis,  40. 
Thermus,  v.  Minucius. 
Thessalonica,  46,  48. 
Thrasybulus,  Atheniensis,  137. 
Thucydides,  scriptor  historicus,  169 
Thyillus,  21. 
Tiro,  V.  Tullius. 
Titinius,  Q^.  104. 

—  praecedentis  fiHus,  I48,  159. 
Titius,  C.  Strabo,  261. 
Torquatus,  v.  Manlius. 
Transpadani,  91,  122,  133,  253. 
Tratorius,  242,  243. 

Trebatius,  C.  Testa,  70,  150,  230, 
231,  235. 

TrebeUius,  L.  Fides,  2  74. 

Trebonius,  C,  251-253,  266. 

Trebulanus  ager,  231. 

Tritia,  Peloponnesi  urbs,  III. 

Tuccius,  M.,  96. 

Tullia,  M.  Ciceronis  filia,  47-50; 
patri  post  exsilium  reduci  obviam 
it,  54;  eam  Furio  Crassipedi 
despondet  pater,  63  ;  cp.  65 ; 
•pusilla*  laborat,  72;  P.  Dola- 
bellae  nubit,  I18,  cp.  loi  : 
•  lux  nostra,'  1 20 ;  patris  pro  ea 
soUicitudo,  129,  166;  A.u.c.  705 
Romae  manet,  134,  162;  patrem 
orat  ut  quid  in  Hispania  geratur 
exspectet,  167  ;  eius  virtus  miri- 
fica,  170;  patri  vita  dulcior,  173: 
morbus  eius,  a.u.C.  706,  180; 
eam  Attico  commendat  pater, 
182  ;  Ciceronem  ob  eius  mortem 
consolatur  Ser.  Sulpicius,  208- 
211. 

TuUius,  L.,  legatus  Ciccronis,  91, 
104. 

—  M.,  amicus  Ciceronis,  131. 

—  M.  Cicero,  orator,  consularis 
candidatus  A.u.C.  689,  I-4 ;  ora- 
tiones  consulares,  23,  cp.  205 ;  a 
Cn.  Pompeio  ob  res  in  consulatu 

gestas  se  laudari  vult,  4,  5  ;  Q;. 
Metellus  Nepos  ininiicus  ei,  7-9  ! 
donium  emit,  12,  19 ;  in  P. 
Clodium  testimonium  dicit  apud 
iudices,  1 7 ;  eius  cum  eodem 
altercatio,  19;  eius  de  primo 
Caesaris  consulatu  sententia,  26- 
32  ;  a  Caesare  invitatur  ut  legatus 
ei  sit,  32 ;  P.  Clodius  ei  minitatur, 
ib.;  ei  Pompeius  omnia  pollicetur 
et  Caesar,  43  ;  ad  Q^fratrem  scri- 
bit  de  administratione  provinciae, 
36-42  ;  in  exsilium  it  a.u.c.  696, 
43-52  ;  A.u.c.  697  Romam  redit, 
53 ;  Pompeio  rei  frumentariae 
curationem  decernit,  55 ;  a.u.c. 
698  in  senatu  decernit  ut  reductio 
regis  Alexandrini  P.  Lentulo  com- 
mittatur,  56-59,  cp.  66 ;  dicit 
pro  L.  Bestia,  62 ;  et  pro  P. 
Sestio,  63 ;  ut  de  agro  Campano 
referatur  censet,  76;  cum  Pom- 
peio  et  Caesare  redit  in  gratiam, 
77-79;  TraXivqjSia  eius,  64;  con- 
silia  sua  litteris  ad  P.  Lentulum 
scriptis  vindicat,  74-87  ;  C.  Tre- 
batiuin  Caesari  commendat,  70 ; 
C.  Messium  defendit,  73 ;  C. 
Curioni  Milonem  commendat, 
consularem  candidatum,  88-90; 
eius  iter  per  Graeciam  a.u.c.  703, 
90-92 ;  proconsulatus  Ciliciae, 
92-120;  reditus  in  Italiam,  120; 
sperat  triumphum,  114- 116, 
119,  121  ;  sententiae  eius  in- 
stante  bello  civili,  122-125  ;  diu 
dubitat  an  se  cum  Pompeio  con- 
iungat,  126-166;  eius  ad  Pom- 
peium  litterae,  1 30  ;  et  ad  Caesa- 
rem,  156;  cum  Caesare  colloqui- 
tur,  159;  navem  conscendit  in 
Epirum  iturus,  173;  in  castris 
Pompeii  a  M.  Caelio  et  a  P.  Dola- 
bella  litteras  accipit,  174-176  ;  ibi 
sollicitudine  conficitur,  177;  quid 
Pompeiani  facturiessent  si  vicissent 
exponit,  179,  190;  Pompeii 
consilia    reprehendit,    189,    197 ; 


in  Italiam  redux  Brundisii  com- 
moratur,  178-186;  eius  de  belli 
Africani  eventu  sollicitudo,  184, 
187 ;  Caesari  pro  M.  Marcello 
gratias  agit,  194;  Caesarem  lau- 
dat,  195,  197-199;  ei  Apollo- 
nium  commendat,  207 ;  Ser. 
Sulpicio  de  morte  Tulhae  rescribit, 
211-213;  ludos  Caesaris  A.u.c. 
709  spectat,  318;  Caesarem  hos- 
pitio  Puteoh*s  accipit,  218  ;  venit 
ad  Caesarem  Sestii  rogatu,  221  ; 
post  Caesaris  mortem  devertit 
apud  C.  Matium,  220;  Octavius 
perhonorifice  cum  eo  agit,  223; 
M.  Antonio  Sex.  Clodii  restitu- 
tionem  concedit,  225  ;  Dolabellae 
gratulatur  quod  in  seditiosos  ani- 
madverterit,  226;  eiiis  •  Cato 
maior,'  230,  246 ;  ad  C.  Matium 
Htteras  mittit,  230;  a  Leucopetra 
Graeciam  versus  navigat,  238 ; 
austro  reiicitur,  ib, ;  VeUae  cum 
M.  Bruto  colloquitur,  239 ;  Ro- 
mam  reversus  Phihppicam  oratio- 
nem  primam  habet,  241 ;  Philip- 
picam  secundam  Attico  mittit, 
245  ;  librum  *  de  Officiis  '  scribit, 
246 ;  xiii  Kal.  lan.  in  senatu 
verba  facit,  249,  252;  ad  rem 
pubHcam  defendendam  hortatur 
M.  Aemilium  Lepidum,  257;  C. 
Cassium  Longinum,  241,  251, 
253,  25i,  Q^  Cornificium,  249  ; 
D.  lunium  Brutum,  248,  250 ; 
L.  Munatium  Plancum,  256,  260, 
271  ;  eius  hber  'de  Oratore,'  86  ; 
orator,  291  ;  de  temporibus  suis, 
86. 

TuUius,  M.Cicero,  praecedentis  fihus, 
3,  203. 

—  Q^  Cicero,  oratoris  frater,  Asiam 
pro  praetore  regit,  28,  36-42 ; 
pro  fratre  aHquid  Cn.  Pompeio 
despondet,  77 ;  in  Sardiniam  it 
Pompeii  legatus,  62,  77 ;  et  in 
GalHam  cum  Caesare,  85 ;  cum 
fratre  legatus  in  CiHciam  proficisci- 

tur,  104,  108 ;  Marcus  eum  pro- 
vinciae  praeponere  in  animo  habet, 
105,  119  ;  sed  quaestorem  prae- 
ponit,  119;  Pomponiam  repudiare 
in  animo  habet,  1 10  ;  post  pugnam 
Pharsalicam  aversissimo  animo  in 
fratrem  est,  1 79  ;  in  Asiam  profi- 
ciscitur  ut  iram  Caesaris  deprece- 
tur,  181 ;  epistolam  scribit  plenam 
omnium  in  fratrem  proborum,  182; 
pro  eo  frater  Caesaris  iram  depre- 
catur,  183 ;  litteras  eius  ad  Atti- 
cum  mittit  frater,  247. 

—  Q.  Cicero,  praecedentis  filius,  63, 
lio,  119,  179,  181. 

—  M.  Tiro,  132-134. 
TuUus,  V.  Volcatius. 
Tusca  disciplina,  196. 
Tuscenius,  38. 

Tusculanum  Ciceronis,  26,  192,  230. 
Tyrannion,  63,  187. 
Tyrus,  149. 

Ulixes,  apud  Homerum,  272. 
Utica,  187. 

Vada,  265,  273. 
Valerius,  P.  108,  238  (?). 

—  L.  Flaccus,  interrex  a.u.c.  672, 

praetor  a.u.c.  091,  35. 

—  M.Messalla  Niger,cos.  a.u.c.  693, 
10-14. 

—  M.  Messalla,  cos.  a.u.c.  701,  73, 

93. 

—  QiOrca,  216. 

—  interpres,  247. 
Varius,  P.,  2. 

Vatinius,   P.,  34,  76,  83,  84,   179, 

182. 
Veiens  ager,  192. 


Velia,  239. 

Velinus,  72,  73. 

Vennonianae  res,  128. 

Ventidius,  P.  Bassus,  264,  265,  271. 

Ventidiani  milites,  274. 

Vergilius,  (C),  39. 

Vestorius,  C,  (Puteolanus),  96,  iii, 

114,  224,  230. 
Vettius,  64. 

—  (L.),  index,  33, 34. 

Vibius,  C  Pansa,  trib.  pleb.  A.u.C. 
703,  98,  99  ;  cos.  des.  710  A.u.c, 
124;  de  D.  Bruto  bene  sentit,  248, 
cp.  249 ;  cos.  711  A.u.c, '  egregius 
consul/  251,  252;  Romae  dilec- 
tum  habet,  253 ;  ad  Pollionem 
litteras  mittit,  255  ;  ad  D.  Brutum 
liberandum  profectus,  ab  Antonio 
vincitur,  263;  quo  in  praelio  vulne- 
ratus,  paulo  post  Bononiae  moritur, 
264,  273. 

VibuIIius,  L.  Rufus,  77,  130. 

Villius,  Sex.,  88. 

—  L.  Annalis,  97. 
Vinicius,  L.,  98. 
Visellius,  C  Varro,  52. 
Vocontii,  275. 
Volaterrani,  216,  217. 
Volcatius,  L.  TuUus,  cos.  688  a.u.c. 

h1,  58,  139»  154.  194- 
Volusius,  (?)  Cn.,  91. 

—  M.,  134. 

—  Q..  104. 

Xeno,  philosophus  Epicureus,  91,92. 
Xenocrates,  philosophus,  17. 
Xenophon,   Cyrus    atque    Agesilaus 
apud  eum,  39. 

Zeuxis,  Blaudenus,  37,  38. 

